
Teorie şi practică în administraţia publică 


Încă de la începutul acestei cărţi trebuie să aducem în discuţie un subiect sensibil şi complex 
care se referă la cele două dimensiuni esenţiale în discutarea problemelor legate de administraţie 
publică: teorie si practică. Administraţia publică a fost întotdeauna percepută (cel putin de către 
funcţionari) ca un domeniu practic, apropiat de realităţile cotidiene, de “viaţa de zi cu zi”. Este adevărat 
că nu întotdeauna cetăţeanul este gata să împărtăşească acest punct de vedere, datorită ideii ca aparatul 
birocratic se îndepărtează de cetăţean şi nu ia în considerare dorinţele acestuia. 

Datorită acestei concepţii “operaţionale” a administraţiei publice s-a născut un curent tradiţional 
de desconsiderare a aspectelor teoretice ale ştiinţei administrative de către managerii publici şi un 
anumit sentiment de superioritate în raport cu teoreticienii. Acest lucru a fost de multe ori stimulat şi de 
către universitari care, izolaţi în “turnul lor de fildeş”, au ignorat necesitatea comunicării cu 
administraţia şi adaptării limbajului şi cercetărilor la cerinţele acesteia. 

Să nu uităm că una dintre cele mai apreciate expresii ale funcţionarului public din România este 
“teoria ca teoria, dar practica ne omoară”. Existenţa unei opoziții între teorie şi practică este însă 
periculoasă în domeniul nostru de interes. Este greu de presupus că poţi să conduci cu succes o 
organizaţie al cărei scop şi poziționare sunt de neînțeles pentru tine. Foarte multi funcţionari publici 
cred că birocraţia semnifică un concept negativ şi că a fi numiţi birocrati reprezintă un stigmat. 

Faptul că multi politicieni români vorbesc despre “eradicarea birocraţiei” este un lucru suficient 
de trist într-o ţară care încă are probleme cu construcţia propriu-zisa a unui model birocratic. Faptul că 
multi funcţionari publici nu cunosc elementele de bază ale modelului birocratic weberian este însă 
periculos. De ce menţionăm încă de la început acest lucru? Pentru a spune că este greu să pui în 
aplicare un management public de calitate în lipsa celor mai elementare cunoştinţe teoretice în 
domeniu. 

Este adevărat că niciun model teoretic nu este capabil să se “plieze” perfect pe o situaţie 
specifică sau să dea răspunsuri clare pentru orice situație. De multe ori managementul public este 
înţeles ca un fel de carte de bucate, în care, dacă deschizi la pagina potrivită, găseşti ingredientele şi 
procedura necesară pentru a rezolva perfect o problemă. Acest lucru este vizibil prin abundența de cărți 
de genul “cum să devii un manager de succes în şapte zile” şi perpetuează un mit care nu este dublat de 
realitate. 

Simpla schimbare pe cartea de vizita a termenului de “director” cu cel de “manager” nu aduce 
automat si o schimbare de atitudine sau competenţe (deşi trebuie să recunoaştem că ar fi plăcut). 


Administraţia publică este un domeniu aflat în continuă schimbare şi acest lucru face ca teoriile 


existente să aibă nevoie de ajustări şi îmbunătăţiri. Ea se plasează într-o poziţie sensibilă, între cerințe 
diferite, uneori contradictorii: eficacitate, eficienţă, etică, reprezentativitate, responsabilitate etc. 
Totodată, teoria administrativă trebuie să fie capabilă să depăşească stadiul de simplă “ideologie” şi să 
furnizeze instrumente de analiză coerente funcţionarului public. 

Trebuie să acceptăm faptul că structurarea unei ştiinţe administrative în sine a reprezentat un 
efort dificil, datorită naturii interdisciplinare a domeniului. Dacă dorim să înţelegem funcţionarea 
administraţiei, trebuie să luăm în considerare elemente diverse, de la cele de tip juridic la cele de natură 
psihologică sau managerială. David Rosenbloom (1983, p.219) preciza faptul că principalele abordări 
ale administraţiei publice sunt : 

e Abordarea politică, care accentuează valorile reprezentării, responsabilitatii politice şi 
responsabilizării; 

e Abordarea managerială care accentuează valorile eficienţei, eficacitatii şi economiei; 

e Abordarea legală care accentuează valorile procedurale, importanţa procedurilor, drepturilor 
individuale şi importanţa egalităţii în faţa legii. 

Fiecare teoretician al administraţiei publice va avea tendinţa (normală) de a accentua acele 
aspecte care se potrivesc cel mai bine cu personalitatea, educaţia şi valorile sale, lucru care este vizibil 
în lucrările care abordează administraţia publică din punct de vedere legal, managerial, sociologic, 
psihologic, economic etc. Fiecare dintre aceştia poate prezenta o argumentatie solidă în apărarea 
propriului punct de vedere, lucru care face şi mai complicată înţelegerea ansamblului. 

Ceea ce dorim însă aici este să subliniem două elemente esenţiale: caracterul interdisciplinar al 
administraţiei publice şi rolul important al teoriei administrative în activitatea cotidiană a managerului 
public. 

James Madison spunea (Federalist Paper nr.51) : “Dacă oamenii ar fi îngeri niciun tip de 
guvernământ nu ar fi necesar”. Odată ce suntem de acord că oamenii se află departe de 
comportamentul îngerilor, suntem de acord şi cu faptul că avem nevoie de administraţia publică (dar nu 
trebuie să uităm şi că principala rațiune de a exista a acesteia este de a servi cetăţeanul şi comunitatea). 

Evident că există teorii mult mai bine fundamentate metodologic şi teoretic în ceea ce priveşte 
raţiunea de a exista a organizaţiilor publice (ne vom opri asupra acestora în capitolul referitor la 
organizaţiile publice şi private). Acceptarea realităţii legate de necesitatea existenţei administraţiei 
publice ne conduce însă spre o altă întrebare simplă: cum funcționează aceasta? Să nu uităm că rolul 
administraţiei publice se referă în principal la implementarea legilor şi reglementarilor stabilite de 


către reprezentații aleşi ai poporului. 


Este ea capabilă să răspundă aşteptărilor cetăţenilor? Sau este legată inevitabil de termeni 
precum incompetenta, politizarea, corupţia, favoritismul? Poate funcţiona în termeni de eficienţă şi 
eficacitate? Aşa cum observa în 1887 W. Wilson în binecunoscutul său eseu “The Study of Public 
Administration” ... de multe ori este mai greu să pui în aplicare legile decât să le construieşti”. 
Administraţia nu există doar pentru că aşa cere o constituţie sau o lege; ea trebuie să îşi justifice 
existenţa prin furnizarea unor servicii de calitate către cetăţean şi comunitate. 

De-a lungul timpului teoria administrativă a evoluat semnificativ, de la modele simple la 
modele administrative construite riguros. De ce sunt ele importante din perspectiva managerului 
public? Teoria administrativă are câteva funcții principale importante pentru administraţia publică 
(Jreisat, 1997, p.36): 

e oferă o vedere sistematică asupra cunoştinţelor existente in domeniu şi pune în ordine 
rezultatele diferitelor cercetări; 

e direcţionează eforturile de cercetare înspre zone “fierbinţi”, în care este nevoie de cunoştinţe 
noi; 

e oferă criterii de relevanţă pentru problemele analizate şi pune în ordine procesul de colectare a 
informaţiilor; 

e aspiră să devină un ghid de acţiune şi comportament administrativ, acest lucru oferă 
practicienilor un ghid de specialitate, iar universitarilor o modalitate de ajustare a curriculei şi 
metodelor de predare. Să nu uităm faptul că experienţa administrativă acumulată de diferite tari 
poate oferi răspunsuri la probleme comune administraţiei publice în general (spre exemplu, 
multi manageri publici români se confruntă cu problema unei mai bune comunicări cu 
cetăţeanul; cum se poate realiza acest lucru? Literatura internaţională furnizează o serie de 
tehnici de succes (“best practices”) - de la realizarea unei “carte albe a cetăţeanului” la metode 
de comunicare directă şi de marketing public). Altfel spus, nu este obligatoriu să “reinventăm 
roata” în administraţie de fiecare data; 

e conduce la înțelegerea problemelor cu care se confruntă administraţia publica; acest lucru este 
important nu numai pentru funcţionarul public, dar şi pentru politicieni, de prea puţine ori 
preocupaţi de problemele “mărunte” legate de funcţionarea de zi cu zi a administrației; 
Detinerea unui bagaj teoretic îl poate ajuta pe managerul public în activitatea cotidiană 

(identificarea problemelor existente, selectarea prioritatilor, înţelegerea organizaţiei, furnizarea unor 
modele de acţiune). Abilitatea de a lucra cu modele teoretice diferite defineşte profilul managerului 
public modern. Să luăm un exemplu simplu, legat de etica în administraţia publică. În orice discuţie pe 


tema eticii în administraţie, majoritatea practicienilor tind să aibă imaginea unor filosofi respectabili, 

discutând în termeni de neînțeles probleme pur teoretice - deci nimic interesant aici. “Teoria cu teoria şi 
practica cu practica”. De fapt, problemele etice au un impact direct şi major asupra funcţionării 
cotidiene a administraţiei publice. Oricât de mulţi bani s-ar investi într-o societate, dacă structurile 
administrative sunt corupte, rezultatele la nivelul individului şi a comunităţii sunt invizibile. Acest 
lucru a fost testat în multe ţări în care organismele internaţionale au investit sume importante de bani cu 
singurul rezultat de a ajuta un grup de oficiali să îşi sporească conturile bancare din străinătate sau 
numărul caselor de vacanţă în insule exotice. În momentul in care, din start, apartenenţa la 
administraţia publică este văzută că un mijloc de îmbogăţire rapidă a unor persoane sau a unor grupuri, 
nu există nicio şansă ca instituţiile publice să funcţioneze corespunzător. 

Pe de altă parte, deținerea unui orizont mai larg şi a unei viziuni comparative sunt în măsură să 
modifice mentalitatea managerului public şi să îi diversifice percepțiile. Atributele ataşate traditional 
imaginii funcţionarului public sunt asociate cu o anumită limitare în gândire şi cu o rigiditate / 
inflexibilitate caracteristică (de tipul celor întâlnite în piesele lui Caragiale). 

În contextul administraţiei publice moderne, acest tip de funcţionar şi aceasta abordare nu mai 
sunt acceptabile nici pentru cetăţean, dar nici pentru organizația publică. Deşi limitarea orizontului 
propriu poate conduce la o stare de mulţumire de sine şi de suficienta, este recomandabilă o atitudine 
deschisă care încearcă să înţeleagă mediul şi să accentueze dezvoltarea personală. De multe ori, 
managerii publici (Heath şi Gonzales, 1995) folosesc interacţiunea cu alte persoane sau idei nu atât 
pentru a asimila informaţii noi, ci pentru a-şi întări propriul punct de vedere. Deşi această abordare 
creste semnificativ încrederea in sine, ea nu aduce deloc îmbunătăţiri în ceea ce priveşte actul 
managerial şi luarea deciziilor. 

In concluzie, trebuie să înţelegem că administraţia publică reprezintă un domeniu în schimbare, 
că teoria administrativă are un caracter interdisciplinar şi că este capabilă să ofere managerului public 


instrumente valoroase de acțiune în propria organizaţie. 


Unitatea I. ORGANIZAȚII PUBLICE ŞI PRIVATE 


Studiul managementului public se referă în mod esenţial la conducerea organizaţiilor publice. 
De aceea, înainte de a iniţia orice demers de analiză a dimensiunilor manageriale în sectorul public 
trebuie să înţelegem ce înseamnă organizaţia în general şi organizaţia publică în special. Există reguli 
generale de funcționare a organizaţiei? De ce avem nevoie de organizaţii publice? Există diferenţe între 
organizaţiile publice şi private? Care sunt sursele de nesiguranţă în organizaţii? Este organizaţia 
publică o entitate separată, independentă sau face parte dintr-un ansamblu social mai larg? Este 
adevărat că întotdeauna organizaţiile private funcţionează mai bine decât cele publice? Este posibil să 
tratăm organizaţia publică la fel ca pe cea privată? Acestea sunt doar câteva din întrebările la care vom 
încerca să răspundem în continuare. 

Punctul de plecare al analizei noastre este constatarea că organizaţiile sunt entităţi complexe şi 
greu de definit. Ele reprezintă puncte de intersecţie a structurilor, tehnologiilor, resursei umane, 
grupurilor, politicii, etc. Înțelegerea ratiunilor care stau în spatele funcţionării organizaţiilor poate da 
mari bătăi de cap unei persoane raţionale. 

Cauza şi efectul par de multe ori să nu aibă nici o legătură în organizaţii (Cyert, March,1963); 
dacă apăsăm un întrerupător într-o cameră vom avea ca efect probabil aprinderea luminii. Dacă mărim 
salariile în primăria X, vom avea automat o creştere majoră în rentabilitatea resursei umane? O acţiune 
simplă şi aparent raţională într-o organizaţie poate să aibă consecinţe total opuse celor vizate, să ducă la 
efecte negative pe termen lung (deşi cele pe termen scurt sunt pozitive) sau să aibă efecte secundare 
puternice . Exemplele sunt frecvente în cazul administraţiei publice de pretutindeni, incluzând România 
şi se referă la domenii diverse - de la cel economico-financiar la cel politic. 

Aceste elemente duc la o constatare îngrijorătoare: datorită complexității mediului este dificil să 
înţelegem ceea ce se întâmplă cu adevărat în organizaţii. De ce este acest lucru îngrijorător? Pentru că 
este imposibil să conduci eficace o entitate pe care nu o înţelegi şi ale cărei principii de funcţionare 
rămân un mister pentru tine ca lider al organizaţiei. Tratarea simplistă a organizaţiei ca o structură 
liniară, rațională şi uşor de controlat reprezintă o strategie riscantă pentru managerul public. 

Sursele care stau la baza ambiguitatii în organizaţii se refera la (adaptat după McCaskey, 
1982): 

e Definirea problemei centrale a organizaţiei este deficitară, Care este principala 
activitate a organizaţiei în cauză? Cu ce se ocupă organizaţia? E vorba de servirea 
comunităţii? Obţinerea de profit? Îmbogăţirea rapidă a unor persoane? Servirea 


intereselor politice specifice? Definirea problemei centrale reprezintă unul din 

punctele care sunt capabile să afecteze întreaga funcţionare ulterioară a organizaţiei 
şi să explice comportamentul ei. 

e Nimeni nu ştie ce se întâmplă cu adevărat în organizaţie, datorită lipsei de 
informaţie şi de comunicare. De aici, interpretări diferite a informaţiei şi confuzie 
instituţională. Deseori se pot auzi în organizaţii expresii de genul “eu nu ştiu 
niciodată nimic”, “mie nu îmi spune nimeni nimic”, “nu am fost informaţi”, etc. 

e Nuse ştie care sunt scopurile organizaţiei. Ele sunt fie neclare fie conflictuale (spre 
exemplu la nivelul definirii scopurilor organizaţiei se foloseşte o terminologie 
ambiguă de genul: "ameliorarea susţinută a proceselor calitative raportate la 
funcționarea optimă a organizației”; sau situaţii în care scopurile anunţate se 
contrazic flagrant). 

e Lipsa resurselor necesare. Resursele necesare unei organizaţii pot fi diverse: 
materiale, financiare, umane sau de timp. Dacă ele sunt insuficiente, cele mai bune 
intenții rămân doar la stadiul de proiect. 

e Nu se ştie ce trebuie să facă fiecare. Definirea rolurilor şi atribuţiilor este neclară, 
fiecare înţelege altceva şi de aceea nivelul conflictelor este ridicat. 

e Probleme legate de capacitatea de implementare. Chiar dacă scopurile organizaţiei 
sunt bine definite nu se ştie cum vor fi puse acestea în practică. 

e Evaluarea rezultatelor. Criteriile de evaluare a succesului nu sunt clare sau se judecă 
pe principiul “regulii duble” (nu există acelaşi standard de evaluare pentru toată 
lumea) 

Toate aceste elemente reprezintă surse majore de deficiente şi sunt capabile să facă dificila viaţa 
managerului organizaţiei. Ca atare acesta trebuie să înţeleagă regulile de bază ale funcţionării entității 
pe care o conduce. Literatura în domeniul organizaţiilor este imensă şi conţine analize şi interpretări 
variate ale acestora. Vom încerca să identificăm aici câteva elemente structurale. Care ar fi, în primul 
rând, principiile de bază care stau la baza oricărei organizaţii, fie ea publică sau privată? Putem aminti 
aici câteva dintre aceste principii (Bolman, Deal, 1997; Rainey, 1997): 

Organizațiile există pentru a atinge scopuri şi obiective prestabilite; 

b. Organizațiile funcţionează cel mai bine atunci când raționalitatea prevalează fata de 
preferinţele personale şi presiunile externe; 
c. Structurile trebuie construite în concordanță cu circumstanțele organizaționale (mediu, 


tehnologie, scopuri); 

d. Organizațiile îşi îmbunătăţesc eficienţa şi performanţele prin promovarea specializării şi a 
diviziunii muncii; 

e. Formele de coordonare si control sunt esenţiale pentru asigurarea cooperării indivizilor şi 
unităților structurale în ideea atingerii obiectivelor comune ale organizaţiei; 

f. Problemele apărute datorită deficienţelor structurale pot fi remediate prin intermediul 


restructurării organizaţiei. 


În această scurtă descriere putem întâlni câteva dintre cele mai importante teme legate de 
managementul organizaţiilor: necesitatea unei perspective strategice (scopuri şi obiective determinate), 
raționalitatea, importanţa mediului organizației, specializarea şi diviziunea muncii, coordonarea şi 
controlul, designul organizational. Fiecare dintre aceste elemente este esențial pentru înţelegerea 
organizaţiei. În mod evident integrarea diferitelor tendinţe, probleme cheie şi acţiuni într-un efort 
coerent şi unitar reprezintă atributul principal al managerului. 

În structurarea managementului organizational există două abordări majore: cea bazată pe 
verticalitate şi cea bazată pe orizontalitate. Prima înţelege organizaţia ca fiind structurată piramidal şi 
bazată în mod esenţial pe elemente de autoritate formală. O persoană este investită oficial cu rolul de 
conducător al organizaţiei şi acest lucru îi oferă automat competențele necesare pentru a lua toate 
deciziile importante, care nu fac subiect de discuţie si trebuie executate fără întârziere. 

Factorul decizional este clar separat de cel al execuţiei iar nivelele inferioare nu fac decât să 
aplice ordinele primite şi să transmită în sens ascendent informaţia necesară pentru luarea deciziilor. 
Organizaţia se bazează pe obiective, reguli şi reglementări clare care precizează rolul şi poziţia 
fiecăruia, furnizează cadrul de acţiune şi asigură o funcţionare uniformă a structurilor. Functionarului 
simplu nu i se solicită creativitate ci doar aplicarea ordinelor; de fapt creativitatea poate deveni chiar 
periculoasă pentru acesta. 

Abordarea orizontală a organizaţiei presupune depăşirea nivelului exclusiv formal şi includerea 
în ecuaţie a nevoii de comunicare şi cooperare în organizație. Pentru acest punct de vedere organizarea 
piramidală este depăşită şi incapabilă să răspundă cerinţelor societăţii moderne. Structurile formale sunt 
întotdeauna dublate de structuri informale foarte puternice, a căror neglijare poate duce la funcţionarea 
defectuoasă a organizaţiei. De aceea este important ca organizaţia să promoveze instrumente de 
coordonare orizontală, bazate pe reţele interne, promovarea iniţiativei personale şi comunicare. 

Cercetările legate de dezvoltarea organizaţională au arătat faptul că organizaţiile tind să 
dezvolte structuri bazate pe autoritate formală / coordonare verticală în cazul mediilor stabile şi să 


încurajeze structuri flexibile, bazate pe coordonarea orizontală şi creativitate în cazul mediilor în 

schimbare. În mod evident fiecare dintre aceste două abordări are avantaje şi dezavantaje şi de cele mai 
multe ori organizația modernă reprezintă o combinaţie de elemente din cele două zone. Ele nu se 
exclud ci mai degrabă se completează, în sensul că managerul poate sa stabilească cea mai bună 
combinaţie de factori pentru o organizaţie şi o situaţie dată. 

Un alt factor interesant în ceea ce priveşte evoluţia structurală a organizaţiei se referă la relația 
dimensiune - vechime (Bolman, Deal, 1997; Greiner, 1972): organizaţiile mici se bazează în general pe 
structuri simple şi informale. Odată ce ele se dezvoltă şi devin tot mai mari, presiunile legate de 
asigurarea coerenţei şi disciplinei organizaționale duc la formalizarea şi complicarea structurilor. Acest 
lucru a fost ilustrat până la extrem de către numeroase birocratii care tind să “crească până la limita 
maximă a incompetentei”. In mod evident, creşterea dimensiunilor organizaţiei nu este întotdeauna 
direct proporţională cu creşterea performantelor; ele pot foarte uşor, de fapt, să fie invers proporţionale. 

O altă problemă care permite înţelegerea funcționării organizaţiei se referă la informatie si 
tehnologia informaţiei. Galbraith (1973) a definit nesiguranța organizaţională ca fiind diferenţa dintre 
informaţia deţinută de organizaţie şi informaţia necesară organizaţiei la acel moment. Problema relaţiei 
organizaţiei moderne cu informaţia este foarte importantă. Cantitatea de informaţie pe care o primeşte 
aceasta este foarte mare, în condiţiile dezvoltării tehnologiilor moderne, şi duce la probleme serioase 
legate de procesarea informaţiei şi selectarea datelor cu adevărat importante pentru funcţionarea 
corespunzătoare. 

O altă problemă legată de structurarea organizaţiei se referă la capacitatea de relationare fata de 
resursele existente. Înțelegerea importanţei fiecărei resurse este esențială pentru organizaţie. 
Necesitatea folosirii judicioase a resurselor financiare solicită un răspuns structural inteligent din partea 
managerului, datorită presiunilor economice / politice sau modificării profilului forţei de muncă. 

Tratarea forței de muncă actuale (tot mai bine pregătită profesional şi cu aşteptări tot mai mari) 
pe baza modelului administrativ tradițional bazat pe autoritate formală şi rigiditate reprezintă o opţiune 
riscantă. De multe ori funcţionarul modern este mult mai bine pregătit într-un domeniu specific decât 
şeful ierarhic, fapt ce îi oferă o sursă de influenţă şi putere şi îl face să adopte o atitudine mult mai 
critică fata de capacităţile şi autoritatea acestuia. În aceste condiţii motivarea resursei umane şi 


mobilizarea acesteia devin mult mai dificile. 


Mediul organizaţiei publice 


Aşa cum am precizat anterior, organizaţiile reprezintă entităţi complexe, dificil de înţeles şi 


interpretat. Acest lucru se datorează nu doar proceselor şi structurilor interne, ci şi influenţei mediului 

organizaţiei. Nici o organizaţie, publică sau privată, nu poate fi înţeleasă în afara analizei influențelor 
pe care le exercită mediul asupra funcţionării ei. Aceste influenţe tind să fie şi mai puternice în cazul 
organizaţiei publice (datorită caracteristicilor specifice) care nu poate fi niciodată înţeleasă în lipsa 
analizei mediului propriu. 

Mediul organizaţiei publice (Rainey, 1997) este axat pe următoarele coordonate principale: 

Condiţii tehnologice: nivelul de cunoştinţe şi capacităţi ştiinţifice, de la comunicaţii şi 
transporturi la agricultură şi medicină. Este evident că nivelul de dezvoltare tehnologică afectează 
direct şi puternic funcţionarea organizaţiilor publice. O administraţie care are la dispoziţie tehnologii 
moderne poate funcţiona mult mai bine (este mai bine, spre exemplu, să ai o arhivă accesibilă 
electronic decât să cauţi în sacii de la subsolul instituţiei; este totodată preferabil să detii reţele de 
calculatoare care să iti permită o circulaţie rapidă a informaţiei). Trebuie însă precizat că acest lucru nu 
este suficient şi că existenţa tehnologiei în lipsa resursei umane capabile să o înţeleagă şi utilizeze la 
capacitatea necesară este la fel de importantă. 

Condiţii legale: legi, reglementări, caracteristici ale instituţiilor de specialitate etc. Importanţa 
calităţii cadrului legal este imensă pentru administrația publică, care este nevoită să îşi structureze 
obiectivele şi activitatea în funcție de reglementările legale existente. Instantele judecătoreşti pot 
analiza deciziile administrative şi suspenda pe cele pe care le consideră a fi în afara legii. 

Justiţia are posibilitatea de a limita abuzurile administrației (sau abuzurile împotriva 
administraţiei) şi de a stabili standarde şi precedente în ceea ce priveşte funcţionarea corectă a 
instituţiilor. Spre deosebire de influenţele politice, justiţia are calitatea de a lua (cel puţin teoretic) 
deciziile referitoare la acţiunea administrativă pe baze raționale (Gelhorn şi Levin, 1990, p.73). 

Efectele pe care calitatea justiţiei le are asupra administraţiei publice sunt mari: funcţionarea 
defectuoasă a acesteia duce la perpetuarea abuzurilor administraţiei, corupţiei, favoritismului şi lipsei 
de responsabilitate a funcţionarului fata de deciziile proprii care afectează grav drepturile unor 
persoane (Jreisat,1997,p.58). Pe de altă parte, putem observa efecte interesante la cealaltă extremă: 
restricționarea puternică a activităţii administraţiei din partea justiţiei duce la fenomene de birocratizare 
excesivă şi lipsă de inițiativă. 

Un exemplu interesant ar fi cel al crizei vaccinurilor antigripale dintr-o tara occidentala în iarna 
2004-2005. Datorită faptului că producătorul cu care statul respectiv avea contract de producere a 
vaccinurilor a comis o eroare tehnică de fabricaţie acestea au trebuit retrase de pe piaţă şi s-a ajuns la o 
criză majoră, în care accesul la vaccinuri antigripale a fost dificil, dacă nu imposibil pentru multe 


persoane. Producătorul în cauză era o fabrică din Anglia deoarece nici o companie americană nu a fost 


13 


interesată de producerea vaccinului în cauză. Motivul principal era teama de a fi daţi în judecată de 
clienţii nemulţumiţi de calitatea vaccinului. 

Condiţii politice: caracteristici ale proceselor politice, ale instituţiilor politice, gradul de 
stabilitate politică etc. Importanţa mediului politic asupra administraţiei publice este evidentă — nu ne 
putem imagina că un aparat administrativ poate funcționa eficace într-o ţară cu un sistem politic 
deficitar, bazat pe instabilitate, corupţie, violenţă, lipsa instituţiilor democratice sau o funcţionare 
defectuoasă a acestora. 

Relaţia politicii cu administraţia a făcut obiectul multor cărți şi articole de specialitate; de la 
cunoscutul eseu al lui W. Wilson (care a pus problema separării politicii de administraţie şi selectarea 
funcționarilor pe criterii de merit şi nu pe criterii politice) şi până la lucrările cele mai recente în 
domeniul ştiinţei administrative aceasta reprezintă o temă de actualitate. Relaţia politica-administratie 
este percepută, în general, pe două planuri. 

Primul ar fi cel al unei percepții pozitive. Politicienii sunt cei care definesc obiectivele 
strategice ale administraţiei, politicile publice care trebuie implementate. Ei sunt indreptatiti să facă 
acest lucru pentru că sunt reprezentanţii poporului, aleşi în funcții publice. Totodată politica poate 
exercita o presiune necesară asupra birocraţiei, gata oricând să se extindă mai mult decât o cer 
necesităţile practice. Politicienii sunt cei care ar trebui să reamintească administraţiei rațiunea ei de a 
exista - servirea intereselor cetateanului- şi să încurajeze promovarea valorilor comunităţii. 

Întotdeauna reforma administraţiei este direct şi inevitabil legată de voinţa politică; în lipsa 
acesteia orice demers de îmbunătățire a funcționării instituţiilor publice este doar un exercițiu de 
retorică. Pe de altă parte, cel mai cunoscut plan în relaţia administratie-politica este cel ce deţine 
conotaţii negative: influenţa politicii este dezastruoasă şi duce la efecte de genul “politizării”, ocupării 
posturilor publice după fiecare proces electoral pe criterii de apartenenţă politică (spoil system) şi nu 
competenţă (merit system), corupţie, nepotism, favoritism, promovarea intereselor unor grupuri 
obscure în detrimentul cetăţeanului etc. 

W. Wilson atrăgea atenția în 1887 în “The study of public administration” că “problemele 
administrative nu sunt probleme politice”. Aici apare inevitabil în discuţie necesitatea protejării 
funcţionarului în fata presiunilor politice, prin promovarea unor reglementări şi instituţii specifice. 
Acest lucru se realizează, la modul general, prin (Chevallier, 1994) încercări de promovare a unui statut 
al funcţionarului public (care să stabilească drepturi, obligaţii, condiţii de recrutare şi angajare, 
sancţiuni etc), selecţia personalului pe criterii de competenţă, profesionalizarea corpului funcţionarilor 


(funcția publică este o meserie care presupune o cunoaştere specializată şi care se exercită de persoane 

cu anumite abilităţi şi cunoştinţe), dezvoltarea asociaţiilor profesionale ale funcţionarilor pentru 
apărarea împotriva abuzurilor etc. 

În mod evident însă, existența acestor bariere formale nu este suficientă dacă mentalitatea 
politică dintr-un sistem dat nu este capabilă să depăşească faza “spoil system-ului” în care fiecare 
proces electoral este urmat de schimbări masive şi iraționale ale funcţionarilor publici la toate 
nivelurile. Din nefericire, acest aspect “popular” al influenţei politice este cel mai vizibil. 

Trebuie să facem însă două observaţii aici: prima se referă la faptul că administraţia nu se află 
în poziţia de simplu executant mecanic al ordinelor venite din partea politicului. Ea are posibilitatea de 
a influenţa nu numai acţiunile operaţionale, ci şi conceperea politicilor publice şi a strategiilor la nivel 
politic. Administraţia publică deţine o putere specifică, exprimată prin accesul ei la informaţie 
specializată, expertiză şi rolul ei inevitabil în implementarea politicilor. 

Politicianul trebuie să ţină seama de aceste lucruri, altminteri maşinăria birocratică îi va bloca 
cele mai nobile intenţii (nu odată am auzit cu toţii argumentul unor politicieni care susțineau că au avut 
intenţii bune, dar au fost “înfrânți” de birocratie - deşi acest tip de scuză nu face decât să sublinieze 
lipsa capacităţilor manageriale ale persoanei în cauză). Fiecare organizaţie publică îşi va dezvolta 
propriul set de interese instituţionale pe care va încerca să le promoveze şi să le apere în mediul politic 
(Jreisat, 1997, p.49). 

Relatia cu mediul politic este sensibila - lucru dovedit de existenta la nivelul guvernelor a unui 
minister pentru relația cu parlamentul sau de importanța consiliului local in guvernarea unei 
administrații locale. Lupta este foarte grea pentru că resursele sunt limitate, iar deciziile politice de 
alocare a acestora nu se iau întotdeauna pe criterii raționale; ca atare nici o organizaţie publică nu îşi 
poate permite să rămână inactivă în acest domeniu, investind resurse importante în activităţi de lobby. 

Cea de a doua observaţie vizează natura interacțiunii între administraţie şi politician. Aceasta 
este bazată pe condiţionare reciprocă şi pe necesitatea de colaborare. Relaţia politicianului cu 
funcţionarul public poate fi văzută la 4 niveluri diferite (Pollitt, 2003, p.73): 

e ca dependenţă (are nevoie de el ca să pună în aplicare politicile definite la nivel politic şi 
să îl ajute în dezvoltarea carierei politice prin furnizarea de “muniţie”- adică rezultate la 
nivelul administraţiei) 

e cao sursă de frustrare (atunci când nu reuşeşte să schimbe nimic) 

e caun subiect de atacat pentru câştiguri politice (discursul antibirocratic) 


e cao scuză pentru propria incapacitate de a realiza ceva (“ţapul ispăşitor”). 

Atacarea birocraţiei a fost şi rămâne un subiect facil pentru orice politician care doreşte capital 
politic; percepţia cetăţeanului despre administraţie nu este dintre cele mai roz (în majoritatea ţărilor); 
prea puţini cetăţeni cred că administrația este formată din indivizi bine pregătiţi, gata să se pună 
dezinteresat în slujba intereselor comunităţii. Acest lucru este cunoscut şi de multi politicieni care, în 
lipsă de subiecte mai bune sau de inspiraţie deţin întotdeauna o ultimă cale de scăpare: critica 
birocraţiei. 

Mulţi politicieni au ajuns la putere candidând practic “împotriva birocrației” (Moskow, 1987, 
p.6). Acest lucru are şi efecte pozitive precum limitarea abuzurilor şi extinderii excesive a aparatului 
birocratic. Dar, în acelaşi timp trebuie să înţelegem faptul că atitudinea politicului fata de administraţie 
afectează percepţia publicului pe termen lung. 

Atacarea continuă (justificată sau nu) a administraţiei publice poate duce, in timp, la 
dezvoltarea unei mentalități negative în ceea ce priveşte instituțiile publice, la demoralizarea şi 
demotivarea funcţionarului, la probleme mari în atragerea unor persoane de valoare în sectorul public şi 
la imposibilitatea reformării eficace a sectorului public. 

Concluzia generală în ceea ce priveşte mediul politic este că administraţia publică este profund 
influenţată de acesta şi relaţia între cele două parti este complexă şi dificil de analizat; viziunea politica 
(sau lipsa acesteia) poate influenţa major funcţionarea pe termen lung a sectorului public, iar deciziile 
strategice pot fi luate de multe ori în afara sferei de influenţă a managerului public (chemat apoi să le 
aplice). 

Figura următoare (Nutkey, Osborne, 1994, p.36) ilustrează combinaţiile posibile existente din 


prisma interpretării “naturii politice” a administraţiei: 


Figura 1 
Dimensiunea sociala 
Dimensiunea economica Piata ca furnizor Statul ca furnizor 
Piata ca finantator Libertarianism Piata sociala 
Statul ca finantator Pluralism Statul Bunăstării Generale 


Condiţii economice: Activitatea administraţiei este condiţionată de gradul de dezvoltare 
economică a societăţii (prosperitatea, nivelul inflaţiei, taxele, capitalul existent, etc.). În mod evident, 
organizaţiile publice plasate într-o ţară dezvoltată din punct de vedere economic vor avea acces la 


resurse importante. 

Totodată, o economie competitivă va influenţa profund atât modul de cheltuire a banilor 
publici, cât şi percepţia cetăţeanului fata de ceea ce semnifică un serviciu de calitate; acesta tinde sa 
compare serviciilor publice cu cele private şi să aibă aşteptări mult mai mari în ceea ce priveşte 
calitatea. Pe de altă parte, să nu uităm că administraţia publică este un angajator relevant şi un furnizor 
de comenzi şi fonduri nu numai pentru organizaţiile publice, ci şi pentru cele private. 

Condiţii demografice: Acestea se referă în principal la caracteristici ale populaţiei precum 
vârsta, sexul, rasa, religia, etnia etc. Toate aceste caracteristici pot să aibă un impact major asupra 
modului de funcţionare şi asupra structurării aparatului administrativ. Să luăm doar două exemple din 
România: existenţa minorităţii maghiare a făcut ca administraţia publică să asimileze structuri şi 
modalităţi de lucru specifice pentru a răspunde aşteptărilor acestui grup; pe de altă parte, existenţa unui 
număr mare de pensionari a dus la dezvoltarea puternică a instituţiilor administrative specializate şi 
solicită modalităţi şi abordări noi de servire a acestui segment de populaţie. 

Condiţii ecologice: elemente ale mediului, incluzând clima, caracteristicile geografice, 
poluarea, resursele naturale etc. Aceste elemente influenţează structurarea si funcţionarea aparatului 
administrativ. Este suficient să amintim aici importanţa pe care administratiile moderne o acordă 
protecţiei mediului. 

Condiţiile culturale se referă la valori predominante, atitudini, convingeri, cutume, procese de 
socializare privitoare la elemente precum structura familiei, practici politice, practici religioase etc. 
Toate aceste elemente sunt asimilate în discursul politic la nivelul “mentalităților” şi sunt importante în 
funcționarea administraţiei (Jreisat, 1997, p.58). Modul în care un cetăţean român sau suedez se 
raportează la administrație poate fi diferit; modul în care funcţionarul public român sau suedez se 
raportează la cetăţean poate fi de asemenea diferit. 

Tradițiile istorice influenţează, uneori mai mult decât ne dăm seama, funcţionarea administraţiei 
moderne. Diferitele studii comparative realizate de-a lungul timpului au arătat diferenţe interesante în 
domenii precum percepţia administraţiei, încrederea în autorităţi, natura puterii, rolul individului etc. 
(Almond şi Verba, 1996). Hofstede (1993, p.89) considera cultura națională ca fiind “programarea 
mentală colectivă a minţii care distinge un grup sau o categorie fata de altul / alta”. Ea conţine indici de 
analiză precum: 

e nivelul de inegalitate între persoane considerat normal de populaţie; 
e colectivism versus individualism — valorizarea acţiunii individuale sau de grup; 
e masculinitate versus feminitate şi anume măsura în care valorile asociate cu bărbaţii 


(performanţă, competiţie, căutarea succesului etc.) primează în faţa celor asociate cu 

femeile (calitatea vieţii, relaţii personale calde, preocupare pentru cei neajutorati, 
solidaritate etc.); 
e nivelul la care oamenii preferă situaţii structurate sau nestructurate. 

În mod natural, una din problemele care se pot pune în discuţie se referă la direcţia 
preponderenta a influenţei — societatea influențează organizaţia sau organizaţia este cea care 
influenţează societatea? In ce măsură cultura naţională influențează şi structurează mentalul 
individului? Cât de mult din funcționarea actuala a administraţiei poate fi explicata prin raportarea la 
“mentalități”? 

Relationarea tuturor acestor factori de influenţă activi în mediul organizaţiei publice pune în 
evidenţă o situație complexă în care organizația publică este condiționată de caracteristici aflate, de 
multe ori, în afara capacităţii ei de control sau influențare. Este adevărat că relaţia organizaţiei cu 
mediul nu este unilaterală: ea poate să facă anumite alegeri şi să încerce să influenţeze anumiţi factori - 
deşi efortul nu este unul facil. Ca atare, organizaţia publică este imposibil de înțeles, analizat sau 


condus în lipsa înțelegerii importanţei şi influenţei mediului în care se plasează. 


De ce avem nevoie de organizaţii publice? 


Atunci când vorbim de organizaţii publice ne referim la administraţia publică (centrală sau 
locală) şi la instituţii economice aflate sub controlul statului. Anumiți autori (Nutley şi Osborne,1994) 
sugerează că organizaţiile publice sunt organizaţii non profit responsabile in fata Parlamentului (de 
unde le deriva, in ultimă instanţă, puterea). Organizațiile non-guvernamentale (ONG) nu se încadrează 
în mod direct în această descriere, dar deţin calitatea de organizaţii non-profit, fapt ce le plasează în 
mare măsură în sfera managementului public. 

Înainte de a începe o discuţie referitoare la caracteristicile organizaţiilor publice, ar trebui să 
ne punem întrebarea simplă: de ce avem nevoie de organizaţii publice? De ce nu lăsăm organizațiile 
private să rezolve toate problemele existente, pe baza mecanismelor pieţei? 

Există multe voci care susțin că piaţa poate rezolva mult mai bine decât statul majoritatea 
covârşitoare a problemelor cu care ne confruntăm, că statul este un administrator groaznic, că 
implicarea lui în furnizarea de servicii nu face decât să complice lucrurile şi să risipească resursele, că 
privatizarea ar rezolva majoritatea problemelor — aici este util să urmărim disputele existente de-a 
lungul timpului în ceea ce priveşte privatizarea unor sectoare strategice (transport feroviar, industrie 


grea etc.). 

Privatizarea, ca şi contractarea unor servicii publice, este văzută ca o formă de dezvoltare a 
administraţiei publice moderne; argumentul principal se referă la capacitatea crescută a pieţei, pe baza 
concurenţei, de a furniza ofertele cele mai bune, calitate crescută, preţuri scăzute etc. şi de a influenţa 
pozitiv stilul managerial al sectorului public. Răspunsul partizanilor organizaţiilor publice se 
structurează pe mai multe nivele distincte. În primul rând, există un discurs al “sarcinilor şi bunurilor 
colective” (Ranson, Steward, 1994); sectorul public trebuie să asume sarcini pe care indivizii sau 
grupurile nu le pot realiza singuri ci doar ca parte a unei comunități. 

Conceptul de “bunuri colective / publice” semnifică faptul că serviciile publice sunt furnizate ca 
urmare a unor alegeri publice şi sunt finanţate prin fonduri colective. Odată ce sunt oferite unei 
persoane, ele sunt automat oferite tuturor (apărare naţională, infrastructura, iluminat public, etc.). Toţi 
cetăţenii vor beneficia de ele şi nu doar cei interesaţi să plătească taxe. 

Pe de altă parte, excluderea unor cetăţeni de la utilizarea unui serviciu public nu se justifică 
odată ce folosirea lui de către mai multe persoane nu modifică neapărat costurile (costurile iluminatului 
public nu se raportează la numărul de cetăţeni care trec pe strada în cauză). Apoi, există raţiuni ce tin 
de stabilirea unei eficiențe colective: urmărirea exclusivă a interesului personal poate fi, în anumite 
cazuri, dezastruoasă pentru comunitate. Acţiunile colective pot pune indivizii în faţa unor alegeri greu 
de realizat (Parfit, 1984), iar reacţia acestora nu este întotdeauna raţională. Cele mai cunoscute exemple 
în domeniu sunt: 

e “Tragedia comunităților” (the tragedy of the commons): un sat este plasat pe malul unui râu; 
fiecare sătean are în proprietate o fâşie de pământ ce conţine atât pământ arabil, cât şi pădure; 
odată cu creşterea numărului membrilor familiilor din sat, tot mai multi copaci sunt tăiaţi în 
ideea obţinerii unui spaţiu arabil crescut. Copacii însă aveau şi rolul de limitare a eroziunii, iar 
îndepărtarea lor duce la distrugerea graduală a tuturor loturilor arabile. Astfel, acţiunea 
individuală de obţinere a unor suprafeţe sporite de teren arabil (care este rațională în termeni de 
asigurare a bunăstării individuale) va conduce la scăderea în fapt a acestora. Acţiunile ce par 
rationale fiecărei familii în parte sunt de fapt iraționale pentru grup; doar dacă familiile ar 
acţiona împreună ar fi capabile să ia decizii care să fie pozitive atât pentru individ, cât şi pentru 
comunitate. 

e “Dilema prizonierului”. Doi prizonieri sunt arestați pentru un delict pe care l-au comis 
împreună, dar pentru dovedirea căruia procurorii nu deţin suficiente probe. Cunoscându-se 
faptul că prizonierii sunt vinovaţi şi de comiterea unui delict minor, vor fi separați şi chemaţi să 
îşi recunoască fapta. Dilema apare în acest moment pentru că ei trebuie să realizeze un calcul 
dificil. Dacă amândoi recunosc fapta comisă ei pot să se invinovateasca reciproc şi să primească 

o condamnare grea. Dacă nici unul nu spune nimic ei vor fi judecaţi doar pentru delictul minor 
şi vor primi o pedeapsă uşoară. Dacă doar unul dintre ei recunoaşte fapta comisă atunci, pe baza 
cooperării cu poliţia, el va fi liber iar celălalt făptaş va primi o pedeapsă foarte grea. Dată fiind 
situaţia, amândoi aleg să recunoască fapta; incriminându-se reciproc şi luând cea mai „proastă” 
decizie posibilă. Dacă ar fi fost capabili să coopereze ar fi avut şansa de a face o alegere mai 
bună. 

“Dilema contribuabilului”. Este vorba de cazul în care eu voi continua să îmi plătesc cotizaţia 
fata de asociaţia mea profesională sau fata de sindicat, ştiind că doar o mică parte a beneficiilor 
rezultate se vor întoarce la mine; aş putea să îmi asum o poziţie de acţiune individuală şi să nu 
îmi plătesc contribuţia, continuând însă să mă bucur de rezultatele acţiunilor asociaţiei / 
sindicatului. Dacă însă toată lumea va proceda astfel, rezultatele vor fi negative pentru întreaga 


comunitate profesională. 


Toate aceste exemple dovedesc un adevăr simplu: nu întotdeauna rezultatele unei acţiuni 


raționale la nivel individual se dovedesc a fi pozitive la nivelul comunităţii, iar individul nu este 


capabil să ia întotdeauna decizia care serveşte cel mai bine interesul lui şi al grupului. 


O altă activitate majoră a sectorului public se referă la stabilirea regulilor şi obiectivelor 


colective (Ranson, Steward, 1994) şi anume: 


Identificarea valorilor colective - în spaţiul public avem de-a face cu o multitudine de valori. 
Este imposibil să definim obiective unice, acceptate de toată lumea; diferite grupuri îşi 
promovează propriile interese, iar deciziile de stabilire a unor obiective specifice nu sunt 
neapărat luate pe o bază raţională, ci în funcţie de puterea grupului care le promovează. Evident 
că ne putem pune aici întrebarea: cine stabileşte că aceste obiective sunt mai importante decât 
altele pentru comunitate? De ce construcţia unui stadion este mai importantă decât amenajarea 
unui parc? De ce o municipalitate investeşte în locuinţe sociale şi nu în iluminat sau transport 
local? Teoretic, politicienii aleşi de către comunitate trebuie să identifice alegerile colective şi 
să facă alegerile potrivite dincolo de interese particulare, pe baza necesităţilor comunităţii. 

Echilibrarea intereselor colective — în managementul public interesele diferiților consumatori 
trebuie echilibrate cu cele ale altor persoane interesate şi cu cele ale comunităţii ca întreg. 
Furnizarea unui serviciu public exclusiv în ideea satisfacerii cererilor celor direct vizati poate 
reprezenta o alegere simplistă (în cazul educaţiei spre exemplu atât părerea părinţilor cât şi cea 


a elevilor este importantă, dar nu reprezintă singurul factor relevant în alegerea curriculei). 

Decizia de a furniza servicii publice ţine de alegerile colective şi exprimă interese, valori, 
preocupări, comportamente, reprezentări, plasate dincolo de clientul individual. 

Alegeri exprimând criterii multiple - domeniul public nu dispune de criterii clare şi bine definite 
în ceea ce priveşte alegerile disponibile. Evaluarea unui serviciu exclusiv pe baza unei valori 
(satisfacția consumatorului spre exemplu) nu este suficientă; ea trebuie făcută pe baza unor 
criterii multiple. Dacă, spre exemplu, evaluarea profesională a unui profesor s-ar face numai pe 
baza evaluării venite din partea studenţilor, ar fi aceasta obiectivă? Este posibil ca în acest caz 
comportamentul profesorului să devină mult mai axat pe populism şi mai puţin interesat de 
exigenta profesională. 

Alegerile colective se bazează pe consimţământul publicului - cu cât alegerile colective se 
bucură de un sprijin mai larg al publicului, cu atât ele acumulează o autoritate crescută. 
Suportul public se câştigă prin alegeri şi este întotdeauna limitat. Alegerile publice nu trebuie să 
fie doar raționale, ci şi populare pentru a câştiga suportul comunităţii; cei doi termeni nu se 
exclud, dar nici nu se condiţionează. 


O altă temă preferată de susținătorii organizaţiilor publice se referă la imperfectiunile pieţei şi 


imposibilitatea ei de a răspunde unor probleme specifice (Lindblom, 1977; Downs, 1967, Nutley, 


Osborne, 1994): 


piaţa nu este interesată să ofere acele produse care nu furnizează profit sau sunt foarte riscante 
pentru firmele private. Ce s-ar întâmpla dacă firmele ar considera că nu este profitabil să repare 
o stradă anume sau să instaleze iluminat public într-o zonă a unui oraş anume? Sau că numărul 
redus de copii dintr-un sat de munte nu justifică existenţa unei şcoli din punctul de vedere al 
profitului obţinut? Anumite domenii sunt prea sensibile pentru a fi lăsate exclusiv la latitudinea 
pieţei şi firmelor private (sănătatea, protecţia socială etc.) 

altă imperfecţiune a pieţei se referă la posibilitatea apariţiei monopolurilor. În cazul în care 
aceste monopoluri apar şi se dezvoltă, statul poate interveni şi încerca să le limiteze sau sa le 
înlăture. Ce poate face un cetăţean în cazul în care firma lui de cablu deţine monopol absolut în 
zona lui şi funcţionează foarte prost? Alternativa de a apela la alte servicii este doar teoretică şi 
cetăţeanul este lipsit de apărare: acceptă ce i se oferă sau pierde totul. 

nu toți cetăţenii intra pe piaţă cu resurse egale şi ca atare statul trebuie să încerce să atenueze 
efectele negative; spre exemplu, care sunt resursele pensionarului român pe piaţă fata de un 
salariat? Acest lucru se poate regla de stat prin sisteme de taxare diferite, stabilirea nivelului 


minim al pensiei etc. 

e în anumite situaţii cetățenii nu deţin competențele necesare pentru a face cele mai bune alegeri 
pe piaţă, astfel că este nevoie de stabilirea unor reglementări guvernamentale în domeniu. Aici 
exemplele sunt numeroase: avertismente referitoare la efectele secundare ale unor 
medicamente, afişarea nivelului real al creditelor bancare, afişarea consumului electric la 
aparatura electrocasnică etc. 

e anumite costuri trebuie asumate de indivizi sau firme care nu iau parte direct la activitatea 
comercială în cauză (externalităţi). Dacă în urma unor contracte economice nivelul poluării 
într-un oraş devine ridicat, toată lumea va fi afectată (şi va plăti pentru reducerea efectelor 
poluării), nu doar cei care au produs acest efect. De aceea reglementările guvernamentale 
referitoare la poluare şi responsabilităţi sunt necesare. 

Aceste argumente nu înseamnă că toate serviciile publice trebuie să fie furnizate direct de către 
organizaţiile publice. Ele semnifică insa că organizaţiile publice trebuie să reglementeze şi să finanţeze 
aceste servicii, chiar dacă ele sunt contractate unor firme private. 

O altă problemă care se leagă direct de raţiunea de a fi a organizaţiilor publice se referă la 
aspecte etice; care sunt valorile etice care stau la baza sectorului public? Este valoarea etică mult mai 
importantă în sectorul public decât în cel privat? Cine stabileşte regulile etice şi cum? În general, 
aşteptările “etice” ale publicului fata de sectorul public par a fi mai mari decât în cazul celui privat, 
datorită dimensiunii colective a sarcinilor, reprezentativitatii şi ideii de urmărire a interesului public. 
Flynn (1990) a prezentat o listă de posibile principii de bază în ceea ce priveşte valorile sectorului 
public: 

e construirea unei relaţii corecte cu cetăţeanul, care nu trebuie să se simtă ca fiind o entitate 
nesemnificativă, lipsită de drepturi; 

e respect dovedit de organizaţie pentru proprii membri; 

e identificarea clara a aşteptărilor publicului / cetăţeanului; 

e  responsabilitatea fata de cetăţean şi pentru acţiunile initiate; 

e stabilirea unor limite clare de demarcaţie între politică şi administraţie; 

e transferul puterii către cetăţean; deşi această precizare poate părea a fi lipsită de conţinut, ea se 
referă la o problemă reală: de mult prea multe ori individul constată că este complet lipsit de 
puterea sau de capacitatea de a influenţa acţiunile administraţiei publice care, teoretic, nu are 
altă rațiune de a exista decât servirea interesului cetăţeanului şi comunității; 

e dreptul la alegeri individuale; servirea comunităţii nu presupune ignorarea problemelor şi 


trăsăturilor specifice ale fiecărui cetățean. Uneori administraţia are tendinţa de a trata 

cetățeanul ca un “caz”, un număr sau un dosar şi nu ca o fiinţă cu aşteptări şi probleme 

specifice; 

e tratarea egală a cetăţenilor; indiferent de statutul social sau economic al individului, problema 
acestuia trebuie tratată similar de către administraţia publică. 

Discutia referitoare la raţiunea de a exista şi rolul organizaţiilor publice este departe de a se fi 
încheiat. Confruntarea dintre partizanii pieţei şi cei ai intervențiilor statului este prezentă şi joacă un rol 
important în toate tentativele de reformă a administraţiei. Noile concepte legate de reinventarea 
guvernământului sau noul management public pun un accent deosebit pe privatizarea sau contractarea 


unor servicii publice. 


Organizaţii publice şi organizaţii private 

De ce reprezintă discuţia referitoare la diferenţe / asemănări între organizaţiile publice şi private 
un subiect important? Pentru că existenţa / inexistenţa unor caracteristici specifice ale organizaţiilor 
publice influenţează semnificativ tipul de management necesar în cadrul acestora. Unul din miturile 
cele mai populare în discuţia administrativă se referă la supremaţia calitativă a organizaţiilor private 
asupra celor publice: firma privată este mult mai eficientă, flexibilă şi eficace decât instituţiile publice. 
Această percepţie se datorează atât calităţilor şi performanţelor firmelor private, cât şi viziunii 
eminamente negative pe care publicul larg o are fata de birocratie. 

În ce măsură acest lucru este adevărat? În analiza diferenţelor intre organizaţiile publice / 
private există două abordări majore: una descriptivă (care încearcă doar să prezinte caracteristicile) şi 
una normativă (care încearcă să stabilească care dintre ele funcţionează mai bine). În acest capitol vom 
promova o abordare descriptivă care să pună în evidenţă argumentele pro şi contra în ceea ce priveşte 
“specificitatea” organizaţiilor publice. 

Vom începe cu constatarea că graniţa dintre sectorul public şi cel privat nu prezintă continuitate 
şi stabilitate în timp şi spaţiu. Ceea ce obişnuia să fie un domeniu exclusiv de acţiune publică acum 25 
de ani poate să reprezinte un spaţiu al acţiunii private astăzi. Pe de altă parte, probleme care nu intrau în 
sfera de interes a administraţiei acum 25 de ani sunt astăzi incluse în obiectivele sale şi reprezintă 
obiectul muncii pentru diverse instituţii publice. 

Aşa cum remarca D. Waldo (1980) “public şi privat nu semnifică categorii naturale; este vorba 
de categorii construite de istorie, cultură şi lege”. Astfel, ceea ce ne poate părea în România un 
domeniu în care sectorul public trebuie să se implice preponderent, poate fi complet diferit în viziunea 


americană sau franceză. 

Reprezintă sistemul de pensii un domeniu de acţiune publică? Un domeniu de acţiune privată? 
O combinaţie? Răspunsurile nu sunt identice în spaţii şi în intervale temporale diferite. Evoluţia rapidă 
a societății moderne şi dinamismul mediului administraţiei publice fac ca generalizările în acest 
domeniu să fie periculoase, iar analiza deosebit de dificilă. 

Apartenența la spaţiul public sau la cel privat poate fi structurată în funcţie de doi factori 
majori (Wamsley şi Zald, 1973): proprietate şi finanțare. Combinarea acestor doi factori duce la 
apariţia a 4 tipuri de organizaţii: 

e organizaţii deţinute şi finanţate de stat (majoritatea instituţiilor guvernamentale); 

e organizaţii aflate în proprietatea statului, dar finanţate din surse private (spre exemplu poşta); 

e organizaţii private, dar finanţate de către stat (firme ce “trăiesc” în mod esenţial pe baza 
contractelor încheiate cu statul); 


e organizaţii deţinute şi finanţate de către sectorul privat (reţele de magazine etc). 


În realizarea unei comparații corecte între organizaţiile publice şi cele private trebuie să initiem 
o analiză atentă şi rezervată; distincţia nu este întotdeauna atât de clară şi simplă cum ar putea părea la 
o primă vedere. Este adevărat că marile teorii manageriale (referitoare la motivarea personalului, 
stabilirea obiectivelor strategice, cultură organizaţională etc.) se aplică într-o măsură mai mare sau mai 
mică şi în organizaţiile publice. 

Există si multe modalităţi în care cele două tipuri de organizaţii interacționează (Rainey, 1997, 
McKelvey, 1982, Bozeman, 1987, Pollitt,2003): 

Forme mixte, intermediare si hibride. Un număr semnificativ de organizaţii publice sunt 
construite de o manieră asemănătoare cu firmele private — deşi aparţinând autorităţilor publice, ele 
operează într-o manieră tipică afacerilor private, încercând să obţină câştiguri şi un loc confortabil pe 
piaţă (serviciile poştale, autorităţi portuare etc). Pe de altă parte, există o multitudine de organizaţii 
non-profit (ONG) ce îşi asumă funcţii asemănătoare celor ale autorităţilor publice (multe dintre ele nu 
deţin indicatori de profit şi urmăresc scopuri ce ţin de domeniul serviciului public - precum protecţia 
socială, dezvoltarea comunitară etc.). 

Analogii funcţionale. Multe persoane ce activează în sectorul privat sau în cel public realizează 
în general acelaşi tip de activităţi. Dacă considerăm în analiza noastră rolul unor manageri, directori 
economici, secretare, informaticieni, femei de serviciu etc. dintr-o organizaţie publică, fiecare se va 
plasa mai mult sau mai puţin aproape de “perechea” din organizaţia privată. Un alt factor interesant aici 
se leagă de mobilitatea mare a persoanelor din cele două domenii; nu este neobişnuit ca persoane din 


instituţii publice să se mute în domeniul privat şi invers. 

Interactiuni complexe. Serviciile publice, firmele private şi organizațiile non-profit 
interacționează într-o multitudine de modalităţi, de la contracte şi subvenţii la livrarea serviciilor către 
public şi proiecte comune. Anumite companii private sunt atât de strâns legate de contractele 
guvernamentale încât este cu adevărat dificil să spunem unde se sfârşeşte compania privată şi unde 
începe statul. Pe de altă parte, unul din discursurile cele mai de succes ale administraţiei publice 
moderne se leagă de “parteneriatul public privat” care presupune o cooperare strânsă între cele două 


parti şi minimizarea laturii coercitive a sectorului public. 


Parteneriatul public privat 
Vom încerca aici o scurtă prezentare a acestui concept care a devenit foarte popular în 
administratiile moderne. El se bazează în principal pe ideea cooperării administraţiei publice cu mediul 
privat pentru obţinerea unor rezultate mai bune în furnizarea serviciilor publice. Care ar fi principalele 
motive pentru construirea acestui parteneriat (Linder, 2000; Pollitt, 2003)? 
e Reforma managerială şi modernizarea — lucrând în parteneriat cu sectorul privat, managerul 
public poate învăţa să aplice o abordare mai flexibilă în programele publice; 
e Atragerea unor finanţări private - organizaţiile publice accesează mediul privat, obținând 
surse financiare suplimentare; 
e Legitimitatea — arată capacitatea administraţiei de a atrage diferite tipuri de organizaţii în 
lupta pentru binele comun; 
e Împărțirea riscului - partenerii privaţi îşi asumă o parte din riscurile financiare ale unor 
investiţii; 
e Limitarea sectorului public — pe lângă privatizare şi contractualizare, aceasta este o alta 
modalitate de a reduce dimensiunile exagerate ale birocraţiei; 
e Divizarea puterii, parteneriatul este o modalitate de a promova relaţii mai flexibile si 


prietenoase cu comunitatea. 


Parteneriatul poate îmbracă forme specifice — de la proiecte economice cu participare comună, 
la organizarea unor consilii de dezvoltare strategică care reunesc reprezentanţi ai instituţiilor publice şi 
ai comunităţii. Principalele probleme apărute se referă la finalitati (se realizează cu adevărat ceva sau e 
vorba doar de şedinţe şi discuţii interminabile?), rolul partenerilor (cine ce putere şi influentă deţine?) 
şi responsabilităţi (cine îşi asumă responsabilitatea pentru acţiunile care nu merg bine?). 

De foarte multe ori distincţia clară între cele două tipuri de organizaţii este asumată din start, 


ceea ce influenţează calitatea analizei; fiecare parte îşi defineşte propriile stereotipuri fata de ceilalţi 

(managerul public este dezorganizat, inflexibil, rău intenţionat, neinteresat de problemele cetăţeanului 
etc; managerul privat este obsedat numai de obținerea profitului, nu are scrupule, este dezumanizat 
etc.), iar discuţia devine mai degrabă sentimentală decât raţională. 

Vom prezenta în continuare, ca şi cadru al discuţiei privind caracteristicile organizaţiilor 
publice, una dintre cele mai bune analize referitoare la diferenţele public-privat (Rainey, Backoff şi 


Levine, 1976; Rainey, 1989) care furnizează o listă de enunturi fundamentale în domeniu: 

Tabel 1 Caracteristici ale organizaţiilor publice 


1. FACTORI DE MEDIU 

Absența pieţei ca output. 

1.1.a. O dependenţă redusă fata de legile pieţei în organizaţiile publice se traduce prin constrângeri mai 
puţin semnificative pentru reducerea costurilor, creşterea eficienţei operaţiilor şi ameliorarea performanţei 
organizaţiei. 

1.1.b. O dependenţă redusă fata de legile pieţei în organizaţiile publice se traduce printr-o alocare mai 
puţin eficientă a resurselor (preferinţele clientului nu reprezintă decât unul din factorii luaţi în considerare în 
determinarea a ceea ce se va “produce”, iar echilibrul între ofertă şi cerere este stabilit arbitrar de către stat în 
funcție de un proces esenţial politic). 

1.1.c. O dependenţă redusă fata de legile pieţei în organizaţiile publice semnifică un acces redus la 
indicatori de performanţă cuantificabili (preţ, profit etc). 

Constrângerile legale şi formale 

1.2.a. Un plus de constrângeri formale şi legale se traduce printr-un număr crescut de proceduri ce 
încadrează operaţiile şi printr-o mai scăzută autonomie a managerilor în luarea deciziei. 

1.2.b. Un plus de constrângeri formale şi legale se traduce prin proliferarea controalelor formale. 

1.2.c. Un plus de constrângeri formale şi legale se traduce printr-o intensitate crescută a controalelor 
externe în ceea ce priveşte luarea deciziilor. 

Influențele politice 

1.3.a. Prezenţa semnificativă a influențelor politice se traduce printr-o intensitate şi diversitate crescută 
a influențelor informale externe asupra luării deciziilor (opinia publică, reacţii ale grupurilor de interese). 

1.3.b. Prezenţa semnificativă a influențelor politice se traduce printr-o nevoie mult mai accentuată de 


concentrare în direcţia electorilor, grupurilor de interes, autorităţilor formale, etc. 


2. RELAŢIILE ÎNTRE ORGANIZAȚIE ŞI MEDIUL SAU 

Caracterul coercitiv al anumitor activităţi guvernamentale 

2.1.a. Participarea la consumul şi finanţarea serviciilor publice este cel mai adesea obligatorie 
(guvernul poate decreta sancţiuni şi exercita puteri coercitive unice). 

2.2. Amploarea impactului deciziilor 

2.2.a. Deciziile guvernamentale au un impact mult mai larg asupra societăţii (preocupări legate de 
interesul public). 

2.3. Controlul public 

2.3.a. Membrii organizaţiilor publice fac obiectul unui control public mult mai accentuat al actelor lor. 

2.4. Aşteptările publicului 


2.4.a. Exigentele publicului referitoare la conduita aleşilor şi membrilor organizaţiilor publice sunt 

mult mai mari: se aşteaptă de la aceştia să fie mai responsabili, mai oneşti şi mai cinstiți. 


3. ROLURI ORGANIZATIONALE, STRUCTURI SI PROCESE INTERNE 

Ambiguitatea obiectivelor, complexitate, conflict 

3.1.a. În organizaţiile publice există o diversitate şi o ambiguitate crescută a obiectivelor si criteriilor 
de evaluare a performanţelor; multe obiective sunt discutabile şi greu de definit precis. 

3.1.b. O multitudine de obiective şi criterii (eficienţă, responsabilitatea publică, transparenţă, 
corectitudine, echitate socială, corectitudine morală). 

3.1.c. O tendinţă mai largă de existenţă a unor conflicte între obiective, tendinţă ce conduce adesea la 
compromis. 

3.2. Caracteristici distinctive ale managementului general 

3.2.a. Studii recente au arătat că rolurile generale ale managerilor publici presupun multe din funcţiile 
specifice managerilor din orice tip de organizaţie dar conţinând, totodată, unele caracteristici distinctive: un rol 
politic mai pronunţat, expunere crescută, intervenţie majoră a grupurilor de interes din exterior şi a autorităţilor 
politice. 

Autoritatea administrativă şi practicile de leadership 

3.3.a. Managerul public deţine o autonomie şi flexibilitate mai redusă în procesul de luare a deciziei. 

3.3.b. Managerul public are mai puţină autoritate fata de subordonați şi această autoritate este mai 
difuză. 

3.3.c. În organizaţiile publice se poate distinge prezenţa unui număr mare de paliere ierarhice, a unei 
utilizări crescute a regulilor formale şi o tendinţă de delegare scăzută. 

3.3.d. Schimbarea mai frecventă a managerilor, datorată proceselor electorale şi numirilor politice, 
duce la dificultăţi în ceea ce priveşte implementarea planurilor şi inovatiilor. 

3.3.e. Studii recente descriu comportamentul antreprenorial şi excelența managerială în cazul 
managerilor publici. 

Structura organizaţională 

3.4.a Percepția general întâlnită este că organizaţiile publice sunt subiectul dezvoltării unor structuri 
birocratice mult mai elaborate. 

3.4.b Studiile empirice au furnizat rezultate mixte, unele susținând presupunerea referitoare la excesele 
birocratice, iar altele infirmând această presupunere; numeroase studii au identificat distincţii structurale în 
cazul formelor publice de organizare, deşi nu neapărat referitoare la o structurare birocratică mai accentuată. 

Procese de luare a deciziilor strategice 

3.5.a Procesele de luare a deciziei pot fi similare, în general, cu cele din alte tipuri de organizaţii, dar 
sunt mult mai dispuse la intervenţii, întreruperi şi implicare a autorităţilor externe şi a grupurilor de interes. 


Motivarea 

3.6.a. În organizaţiile publice este mai dificilă introducerea măsurilor susceptibile a ameliora 
performanţele angajaţilor. 

3.6.b Studii recente au arătat că managerii publici şi funcţionarii percep o relaţie mult mai slabă între 
performanţă şi recompense extrinseci precum salarii, promovări şi securitatea locului de muncă. 

Caracteristici individuale, atitudini legate de muncă şi comportamente 

3.7.a Diverse studii au arătat valori specifice legate de munca ale managerilor publici şi funcţionarilor, 
precum o valorizare mai scăzută a stimulentelor monetare şi un nivel mai crescut de motivare bazat pe 
apartenenţa la serviciul public. 

3.7.b. Nivelul satisfactiei şi implicării fata de organizație este mai scăzut în cazul organizaţiilor publice 
/ comparativ cu cel întâlnit în firmele private. 

Performanţa organizaţională 

3.8.a. Există numeroase percepții conform cărora în organizaţiile publice există tendinţa de a fi mai 
prudenti, mai puţini flexibili şi mai putin dispuşi a favoriza inovaţia; rezultatele studiilor sunt mixte în ceea ce 
priveşte acest aspect. 


3.8.b. Numeroase studii indică faptul că organizaţiile publice tind să fie mai puţin eficiente decât 


concurenţii lor privaţi; totuşi, numeroşi autori apără eficienţa şi performanţele organizaţiilor publice. 


Sursă: H.G., Rainey, R. W. Backoff şi C. H. Levine, “Comparing Public and Private 
Organizations”, Public Administration Review, 36, martie - aprilie 1976, p. 236-237; H.G. Rainey, 
Understanding and Managing Public Organizations, 1997. 


Această analiză reuşeşte să pună în evidenţă existenţa unei liste de caracteristici ale organizaţiei 
publice la trei niveluri majore : 
e Condiţiile specifice de acţiune (absenţa pieţei ca output, constrângeri legale, politice). 
e Relaţiile organizației cu mediul (caracterul coercitiv al anumitor activităţi guvernamentale, 
impactul deciziilor publice etc.). 
e Structuri şi procese interne (probleme în definirea obiectivelor, motivarea personalului, 
măsurarea performanţei organizaționale etc.). 

În continuare vom încerca să prezentăm şi să comentăm câteva din elementele cele mai des 
întâlnite în teoriile referitoare la caracteristicile specifice ale organizaţiei publice în comparaţie cu cea 
privată (Pollitt, 2003, 1990; Rainey, 1997; Santo, Verrier, 1993; Swiss, 1991; Gortner, Mahler, 
Nicholson, 1997; Chase, 1978): 

Responsabilitatea fata de cetăţean şi fata de reprezentanţii aleşi. Managerul public are o 
responsabilitate directă fata de cetăţean şi faţă de politicieni; în cadrul firmelor private nu există o 


relaţie asemănătoare (chiar dacă anumiţi autori aduc aici argumentul consiliilor de administraţie sau al 

acţionarilor). Ca atare, aşa cum am mai subliniat şi în discuţia referitoare la mediul politic al 
administraţiei publice, tipul de relaţie între managerul public şi reprezentantul politic poate reprezenta 
un indice al succesului. 

Urmărirea unor finalităţi externe. Organizațiile publice se confruntă cu restricţii legale mult 
mai puternice în activitatea lor (inclusiv în ceea ce priveşte stabilirea misiunilor şi obiectivelor). Firma 
privată îşi poate defini obiectivele strategice, tactice şi operaţionale în funcţie de propriile preferinţe. 
Organizaţia publică are obiectivele şi misiunile stabilite de acte normative (legi, reglementări) care îi 
restrang din start spaţiul de acţiune şi flexibilitatea. 

Ea poate să se ocupe de ceea ce a fost indreptatita prin lege să facă — un minister nu poate să se 
“reprofileze” brusc pe un alt domeniu pentru că acesta este mai interesant la un moment dat. Firma 
privată poate să treacă de la producţia de pantofi la cea de îngheţată dacă acest lucru pare atractiv 
financiar la un moment dat. Totuşi, organizaţiile publice pot să “forțeze” reglementările şi să dea 
dovadă de inventivitate uneori. 

Putem să amintim aici cazul universităţilor de stat din România care au reuşit să se plaseze între 
prevederea constituțională referitoare la gratuitatea învăţământului şi necesitatea unor fonduri 
suplimentare pe lângă cele total insuficiente venite din partea statului prin oferirea de locuri „bugetate” 
şi „nebugetate” pentru studenţi. Înainte de a intra însă într-o stare de compasiune exagerată pentru 
organizaţia publică, trebuie să precizăm că sursa puterii sale vine din acelaşi domeniu legal; aceleaşi 
acte normative fac ca ea să deţină o poziţie puternică pe piaţă, să fie ferită de “faliment” şi să aibă 
atribute coercitive fata de cetăţean. 

Organizațiile publice tind să aibă un număr mare de obiective, uneori aflate într-o relaţie 
conflictuală. În continuarea punctului anterior trebuie să observăm că stabilirea obiectivelor 
organizaţiei publice nu reprezintă întotdeauna un efort rațional şi structurat. Spre deosebire de 
obiectivul principal al firmei private (obţinerea de profit), organizaţia publică se raportează la obiective 
mult mai complexe ce se relationeaza la responsabilităţi fata de public, clientela politică sau grupuri de 
interes. 

Acest lucru are cel puţin două consecinţe: obiectivele nu sunt neapărat definite foarte rațional 
şi obiectivele pot fi generale şi vagi (Wildavsky, 1979). Politicienii preferă acest tip de obiective 
generale pentru că sunt atractive ca produs politic ce trebuie vândut şi pentru că fiecare înţelege ce vrea 
din ele. 

De aceea se vehiculează o mulțime de expresii frumoase (“eradicarea” corupţiei, "ameliorarea” 
calităţii vieţii cetăţenilor, “optimizarea” sistemului de pensii etc.) care sunt însă imposibil de evaluat în 
termeni de măsurare a performanţelor (ce înseamnă “ameliorarea” în mod exact?) şi care sunt lipsite de 

conţinut real. Pe de altă parte însă, este mult mai uşor să vorbeşti despre “creşterea eficienţei 
economice” decât despre “închiderea fabricilor cu pierderi din localităţile X,Y,Z” pentru creşterea 
aceleiaşi eficiente economice. Ca atare, de multe ori obiectivele enunțate pentru sectorul public au 
“calitatea” de a se contrazice la o analiză mai atentă. 

Organizaţia publică operează în condiţii de inexistenţă sau existenţă limitată a concurenţei. 
Acest aspect semnifică faptul că, în multe cazuri, organizaţia publică nu este presată de concurenţă sau 
chiar atunci când aceasta există, ea nu este una reală. Foarte puţine sunt cazurile în care datorită 
concurenţei acerbe instituţii publice au dat faliment. În timp ce firma concurentă din domeniul privat 
trebuie să fie competitivă pentru a nu dispărea, organizaţia publică poate trata situația mult mai degajat, 
lucru mai puţin benefic din punctul de vedere al managementului performant. 

Piaţă, rentabilitate financiară, profit. Acţiunile administraţiei nu se subsumează în mod necesar 
conceptului de rentabilitate financiară. Construcţia unei noi hale de producţie pentru o firmă privată 
semnifică o investiţie care va fi amortizată financiar în timp; construcţia unei noi clădiri administrative 
pentru primăria X nu este neapărat privită din acest punct de vedere (termenul de “alocaţie bugetară” 
este mult mai permisiv). 

Organizaţia publică nu dispune de un instrument foarte bun de evaluare a activităţii proprii: 
profitul. Pentru firma privată, acesta reprezintă un indice al pieţei care arată foarte clar managerului 
dacă activitatea sa este sau nu eficientă şi eficace. Nimeni nu îşi permite să nu ia în considerare acest 
indicator fără a dispărea de pe piaţa. Managerul public nu se plasează în aceeaşi relație cu piaţa şi nu 
beneficiază de acelaşi instrument de evaluare a activităţii. 

Cum realizează un manager public dacă activitatea sa este sau nu corespunzătoare, reprezintă o 
întrebare dificilă. Furnizarea serviciilor şi produselor de către administraţie către cetăţean se 
fundamentează mai mult pe dorinţa de legitimare decât pe raţiuni economice. 

O altă problemă interesantă este reprezentată de relaţia între furnizarea serviciilor / produselor 
şi venit. Pentru o firmă cu cât nivelul produselor / serviciilor este mai mare cu atât nivelul veniturilor 
este aşteptat să crească. Pentru organizaţia publică situaţia e mai complicată: nu este obligatoriu ca 
dezvoltarea activităţii sau creşterea numărului serviciilor furnizate să aducă şi o creştere a veniturilor 
(uneori, dimpotrivă, e vorba de scăderea lor). 

Implicatiile acestei stări de fapt sunt serioase la nivelul culturii organizaționale şi a 
mentalităților ce pot fi bazate pe lipsa iniţiativei si lipsa de interes în specularea oportunităţilor apărute, 
în dezvoltarea organizaţională. Toate acestea sunt înlocuite de eforturi de obţinere a suportului politic 


necesar pentru păstrarea influenţei şi resurselor. 

Organizațiile publice sunt rareori conduse de manageri profesionişti. Spre deosebire de firmele 
private, organizația publică este de multe ori condusă de persoane lipsite de calități şi pregătire în 
domeniul managerial, fapt ce îi poate influenţa esențial rezultatele. Acest lucru se datorează atât 
procesului de recrutare deficitar în multe sisteme administrative, cât şi datorită lipsei stimulentilor 
financiari necesari. De multe ori procesul de recrutare în domeniul public pare a fi axat pe un mecanism 
vicios: mulţi din cei care nu au reuşit în alte domenii îşi găsesc un loc de retragere în administraţie. 
Acest lucru este periculos şi în interiorul sistemului pentru că demoralizează atât persoanele de valoare 
din sistem cât şi pe cele ce doresc să devină parte a acestuia. 

Managerii publici operează în contextul unor structuri de autoritate fragmentate. În sectorul 
privat, un manager se raportează în general la o structură de conducere clară. În sectorul public 
managerii pot intra în contact cu o multitudine de “şefi”, fie ei superiori direcţi, lideri ai grupurilor de 
interes, ai unor comitete, comisii etc. În aceste condiţii un manager public poate fi pus în situaţia de a 
lucra cu un ansamblu divers de persoane cu influenţă şi putere (formală sau informală) care îi poate 
afecta semnificativ autoritatea. 

Managerul public se confruntă cu limitări serioase în ceea ce priveşte managementul 
resurselor umane. In cazul firmei private, motivarea sau sancţionarea angajaţilor se află sub controlul 
managerului. În cazul organizaţiei publice, acesta nu deţine aceleaşi puteri. Statutul funcţionarului 
sancţiona sau recompensa. 

Spre exemplu, limitele în care el se poate plasa pentru recompensele financiare acordate 
angajaţilor sunt definite la nivel naţional, iar concedierea unui funcționar fără motive foarte serioase 
poate duce la procese costisitoare. Apoi, în cadrul sectorului public, pot apărea profiluri specifice de 
angajat care nu sunt atât de uşor de plasat sub autoritatea formală a managerului (medici, profesori 
universitari etc.). Datorită unor considerente specifice legate de experienţă, pregătire profesională şi 
cunoaştere, aceştia pot să se bucure de libertăţi fata de nivelul managerial pe care angajatul companiei 
private nu le deţine. Ca atare, mobilizarea resursei umane poate deveni, pentru managerul public, un 
efort care trebuie să depăşească simpla exercitare a autorităţii formale. 

Astfel, exemplul furnizat de ţări precum Marea Britanie (Pollitt, 2003, 1997) în reformarea 
sistemului public pe criteriile noului management public a dovedit că simpla introducere a plăţii 
diferențiate în funcţie de merit, a indicatorilor de performanţă şi a responsabilizării bugetare nu 
înseamnă automat creşterea eficacitatii şi eficienţei resursei umane; date fiind condiţiile specifice ale 


sectorului public acestea pot duce chiar la efecte de demotivare a personalului. 

Relaţia organizaţiei publice cu cetățeanul. Domeniul privat se raportează la cetăţean prin 
prisma înţelegerii şi stimulării nevoilor acestuia; cercetarea grupurilor ţintă îi permite să îşi structureze 
produsele şi serviciile în funcţie de preferinţele consumatorului. Acest fapt duce la concentrarea pe 
eficienţă, eficacitate şi calitate şi necesită luarea în considerare la modul cel mai serios a dorințelor şi 
aşteptărilor publicului. 

De asemenea, ,,cetateanul-consumator” are un profil mult mai complex decât consumatorul de 
servicii / produse private. Este greu să definim sectorul public ca fiind preponderent orientat spre 
producerea de servicii la preţuri competitive şi niveluri calitative crescute. Administraţia publică nu 
este atât de legată de acest tip de abordare — pentru ea conceptele cele mai importante sunt 
reprezentativitatea, oportunităţile egale, legalitatea, egalitatea etc. şi nu eficienţa managerială. 

Datorită monopolului deţinut de organizaţia publică într-un domeniu anume, cetăţeanul este de 
multe ori lipsit de alternativele oferite de sectorul privat. Cu cât eşti mai sărac sau mai departe de 
mediul urban, alegerile pe care le ai pot fi tot mai restrânse. Aici nu se mai aplica expresia “dacă nu iti 
place du-te în altă parte” ci, dimpotrivă, devine o observaţie cinică în faţa unui cetăţean lipsit de 
alternative (un public “captiv”). 

Răspunsul organizaţiei publice la cerere este diferit de cel al organizaţiei private: a fi pe lista de 
aşteptare pentru cel mai nou model de maşină este deseori diferit de a fi pe lista de aşteptare pentru 
repartizarea unei locuinţe sociale. În primul caz este posibil ca firma să îşi mobilizeze eforturile pentru 
a furniza produsul cât mai rapid şi în condiţiile cele mai bune; în cel de al doilea, abordarea organizaţiei 


= 


poate sa fie prea “relaxată”. De multe ori, cetăţeanul se poate simţi neajutorat in fata imobilitatii sau 
nepăsării instituţiei publice. 

Organizaţia publică este supusă unor presiuni politice puternice. Aşa cum am mai arătat, 
administraţia publică experimentează inevitabil o relaţie strânsă cu mediul politic, fapt ce are 
consecinţe pozitive şi negative. Întreaga activitate a organizaţiei — de la definirea obiectivelor strategice 
la implementarea acestora la nivel operațional, este influenţată de presiunea politicienilor, grupurilor de 
interes, mass-mediei. Cheltuirea banilor publici reprezintă un subiect mult mai interesant decât suma 
investită de o firmă în producerea unui nou model de pantofi. 

In orice moment obiectivele sau activitatea organizaţiei pot deveni subiect de dezbatere publică. 
Obiectivele fixate la nivel politic pot să nu aibă nici o legătura cu realitatea, iar managerul public poate 
fi chemat să aplice politici publice cu care nu este de acord şi vis-a-vis de care nu a fost consultat. La 


toate acestea se adaugă presiunile de plasare a unor “clienţi” politici în funcţii administrative sau în 


relaţii de afaceri privilegiate pentru obţinerea de finanţări publice. 

Dificultatea măsurării performanţelor organizaționale. Organizaţia publică se referă in 
principal la furnizarea de servicii şi nu de produse si nu se axează pe obţinerea de profit. De aici o 
anumita dificultate în a defini şi măsura succesul şi insuccesul organizational. În sectorul privat, în 
bună măsura, managerul de succes este cel capabil să obţină cel mai mare profit; în cel public nu se 
aplică aceeaşi unitate de măsură. 

Organizaţia publică implică folosirea coercitiei fata de cetățean / consumator Aceasta 
reprezintă una din diferenţele esenţiale față de organizaţia privată. Dacă decizia mea este să nu cumpăr 
o maşină, firma în cauză nu poate să mă penalizeze pentru acest act; dacă decid însă că nu vreau să îmi 
plătesc taxele atunci instituţia publică (aflată „în serviciul meu”) mă va amenda şi mă va obliga să mă 
conformez. Este o trăsătură oarecum paradoxala a organizaţiei publice care, pe de o parte, nu are alta 
rațiune de a exista decât servirea intereselor cetăţeanului şi care, tocmai pentru a face acest lucru, îşi 
exercită „puterea legitima” şi capacitatea de a sancţiona. 

Toate aceste observaţii sunt de natură a prezenta principalele elemente ce tind să dea un profil 
specific organizaţiei publice. Ele sunt importante pentru că pot modifica tipul de management aplicabil 
organizaţiei; întrebarea de la care se porneşte în analiza organizaţiilor publice şi private este: în ce 
măsură putem aplica tehnicile manageriale ale sectorului privat organizaţiilor publice? Este vorba de 
aceeaşi situaţie? Există diferenţe majore? Această dezbatere a fost şi este importantă, având partizani în 
ambele extreme. Din punctul nostru de vedere am dori să facem câteva observaţii generale: 

e organizaţiile publice prezintă anumite elemente specifice care cu greu pot fi negate şi care 
afectează în mod direct tipul de management aplicat lor (managementul public) 

e acceptarea existenţei unor diferente între organizaţiile publice şi cele private nu semnifică faptul 
că primele se afla în afara obligaţiilor de funcționare eficientă şi eficace sau că abordarea 
manageriala în sectorul public nu este viabilă. Dimpotrivă, existenta acestor limitări şi probleme 
structurale duc la situaţia în care managerul public trebuie, de multe ori, să fie mai inventiv şi 
creativ decât managerul privat pentru a răspunde problemelor cu care se confruntă. 

e Desi organizaţia privată are tendința clară de a funcţiona mai eficient şi eficace în raport cu 
scopurile definite (datorită relaţiei cu piaţa si a presiunii concurenţei) mitul totalei 
superioritati a organizaţiei private fata de cea publică nu se susţine întotdeauna. Acest lucru a 
fost dovedit de cazuri internationale celebre (cum a fost cazul corporației Enron), in care 
corupția, ineficienta, scăderea calităţii (datorită dorinței de maximizare a profitului), 
nerespectarea obligaţiilor contractuale etc. au penetrat puternic structura şi mentalitatile 
organizaţiei. Privatizarea unor servicii publice (Fisk, Kiesling, Muller, 1978, p.7-8; Jreisat, 
1997, p.124) nu a fost în toate cazurile urmată de creşterea automată a calităţii serviciilor 

furnizate, scăderea costurilor şi creşterea numărului opţiunilor oferite cetăţeanului (vezi 


exemplul privatizării căilor ferate în ţări precum Marea Britanie). Evident că această observaţie 


nu presupune sub nici o formă superioritatea calitativă a organizaţiei publice, ci atrage atenția 


asupra pericolului generalizărilor şi promovării unor stereotipuri. 


e Atunci când comparăm organizaţiile publice şi private trebuie să ne ferim de generalizari; este 


important să luăm în considerare elementele specifice: mărimea organizaţiei, tipul organizaţiei, 


mediul organizaţiei, nivelul managerial analizat etc. (este impropriu să comparăm primarul 


comunei X din România cu preşedintele Microsoft; deşi ambii conduc o organizaţie, accesul la 


resurse, influenţa precum şi tipul de activităţi sunt diferite). 


Diagnoza organizaţională 


Organizațiile publice reprezintă, aşa cum am putut constata în capitolele anterioare, spaţii 


complexe. Ele nu sunt, aşa cum s-ar putea crede la o primă vedere, entităţi previzbile, iar gradul de 


irationalitate şi imprevizibil este crescut. Acest lucru semnifică faptul că munca managerului public nu 


este uşoară, pentru că nu poți conduce eficient şi eficace o organizaţie pe care nu o înţelegi. 


De multe ori “diagnoza organizațională” este caracterizează prin abordări simpliste şi 


superficiale, precum (Bolman şi Deal, 1997): 


analiza bazată pe blamarea individului (țapul ispăşitor). Ea explică totul în termeni de 
caracteristici şi greşeli individuale. Problemele sunt cauzate de atitudini negative, 
personalităţi deviante, incompetenta, rea intenţie etc. De fapt, de cele mai multe ori, 
disfunctionalitatile organizaţiei se datorează managementului deficitar şi nu erorilor 
individuale; 

analiza bazată pe blamarea birocraţiei. Atunci când este dificil să găseşti tapul ispăşitor, o 
altă variantă aflată la îndemână este atacul la birocratie ("Organizaţia este birocratică şi 
anulează cu bună ştiinţă toate bunele intenţii ale managerului”); 

cea de-a treia abordare se referă la analiza organizaţiei că fiind o “junglă” în care numai cei 
puternici supraviețuiesc. Ca atare, lucrurile nu funcţionează pentru că, în mod normal, 
fiecare este interesat nu atât de obiectivele organizaţiei, ci de satisfacerea setei de putere — şi 


atunci ce poate face managerul public decât să încerce să supravieţuiască? 


Chiar dacă fiecare din cele trei explicaţii poate să conţină elemente adevărate, ele sunt departe 


de ceea ce se poate numi o diagnoză organizațională. Ele sunt în cel mai bun caz încercări rudimentare 


de înţelegere a organizaţiei şi în cel mai rău caz tentative de justificare a propriei incompetente 

manageriale. De asemenea, pot provoca o senzaţie periculoasa de claritate şi înţelegere completă a 


organizaţiei, cu consecinţe grave la nivelul rezultatelor. 


În realitate, nivelurile de analiză trebuie foarte clar înţelese şi delimitate. Astfel, organizaţia 


poate fi analizată din puncte de vedere diferite, la fel de importante (Jreisat, 1997, 9.42), bazate pe: 


e folosirea managerului public ca factor de analiză 
e folosirea organizației formale ca factor de analiză 
e folosirea sistemului administrativ national sau local ca factor de analiza. 


Fiecare dintre aceste abordări presupune un accent diferit; în mod evident, ele nu se exclud, ci 


se completează. Realizarea unei diagnoze organizaționale presupune o analiză serioasă, la niveluri 


diferite, a organizaţiei — de la analiza mediului, la analiza structurii sau culturii organizaționale şi 


reprezintă un efort major, întins pe o perioadă de timp semnificativă. 


Ea trebuie să se concentreze atât pe probleme şi provocări organizaționale, cât şi pe punctele 


tari ale organizaţiei. Participarea personalului din cadrul instituţiei vizate este foarte importantă (fără 


acest factor chestionarele aplicate şi interviurile nu vor reflecta adevăratele probleme existente); 


angajaţilor trebuie să le fie clar că obiectivele diagnozei nu se referă la găsirea de vinovaţi, măsuri 


disciplinare sau concedieri, ci la ameliorarea performanţelor organizației. Ca exemplu, prezentăm 


câteva din elementele ce trebuie luate în considerare în realizarea diagnozei: 


resurse (financiare, umane, informaţie, tehnologice etc.) 

servicii oferite de către organizaţie pentru cetăţeni 

analiza mediului (nivel tehnologic, educaţional, elemente demografice, presiuni externe, sistem 
legal etc.) 

scopuri şi obiective organizaționale (atât cele enunțate, cât şi cele care se găsesc în realitate în 
buget) 

comportament organizational (conflicte, nivel de cooperare, relaţii între management şi staff, 
leadership, sisteme de colectare a informaţiei, sisteme de feedback etc) 

cultură organizaţională (mentalități, rezistenţă la schimbare, valori, stiluri de muncă, înţelegerea 
specificitatii serviciului public şi a relaţiei cu cetăţeanul etc.) 

structura (fişa posturilor, organigrama, autoritate formală, relaţia între structuri / compartimente, 


şedinţe, măsurarea performanţelor, distribuirea puterii informale, coaliţii etc.). 

Abordarea sistemică în diagnoza organizaţională 

În încercarea de evitare a înţelegerii parţiale, incomplete, a complexităţii organizaţiei a fost 
structurat un model de analiză bazat pe înțelegerea organizației ca sistem. Această abordare semnifică 
faptul că organizaţia este văzută ca un spaţiu în care interacționează o multitudine de idei, structuri, 
probleme, grupuri şi trebuie tratată ca un “întreg organizat sau complex; o combinaţie de parti ce 
formează un tot unitar” (Johnson, Kast, Rosenzweig, 1963, p.4; Jreisat, 1997; Nutley şi Osborne,). 

Răspunsul la o problemă anume în organizaţie nu este simplu de găsit (spre exemplu, o 
problemă de funcționare nesatisfăcătoare a biroului de relaţii cu publicul în primăria X poate fi 
rezolvată prin modificări de structură? Prin modificări la nivelul motivării financiare? Printr-un efort 
mai bun de definire a obiectivelor serviciului în cauză? Prin sancţiuni? Prin construcţia unor sisteme de 
măsurare a performanţelor? 

Dacă nu sunt identificate corect cauzele problemei, este aproape sigur că decizia luată pentru 
remedierea problemei va fi greşită. Ca atare, organizaţia este înţeleasă ca un sistem în care 
interacționează diverse elemente: input-uri (resurse), procese, output-uri (rezultate), outcome-uri 
(impact) şi feedback (reacţia la rezultate / impact). 


Abordarea sistemică poate fi reprezentată după cum urmează: 

Produse finale 


(impact) 


Nevoi 
Probleme socio-economice 
1 


Produse 
intermediare 
(rezultate) 


Input-uri 
Resurse 
Obiective - Materiale Activităţi Outputeuri 
Umane 
- Financiare 


Eficienţă 


Eficacitate 


Sursă: C. Pollitt, G. Bouckaert, 2000 


Input-urile (resursele) (Swiss, 1991) reprezintă tot ceea ce organizaţia foloseşte pentru a-şi 
atinge scopurile, incluzând oameni, bani şi echipament. Spre exemplu, în cazul unei universităţi, input- 
ul va include studenţi, profesori, clădiri, birouri, cărţi, personal administrativ etc. 

Procesele conţin diferitele activităţi pe care organizaţia le realizează cu ajutorul resurselor avute 
la dispoziţie. În cazul amintit este vorba în principal de activităţi de predare şi cercetare, dar şi activităţi 
de susţinere a acestora: contabilitate, administrarea bibliotecii, cantinei, curăţenie etc. 

Output-urile (rezultate / produse) organizaționale reprezintă tot ceea ce este produs de către o 
organizație. Pentru o firmă care produce îngheţată, definirea acestora este mult mai simplă - se referă la 


îngheţată. Pentru universitatea în discuţie, problema este mai dificilă. Output-ul poate fi văzut că fiind 

cantitativ (numărul de absolvenţi sau de cercetări publicate) sau calitativ (spre exemplu, gradul de 
plasare al absolvenţilor pe piaţă după absolvire, cercetări premiate sau cu impact etc.). 

În mod ideal, organizaţia ar trebui să aibă o combinaţie a celor două tipuri de output-uri. 
Accentuarea unui singur tip este periculoasă: să luam exemplul unui birou de relaţii cu publicul dintr-o 
primărie. Să presupunem că acesta a primit într-o lună 100 de scrisori de la cetăţeni, conţinând diferite 
cereri şi solicitări. Dacă se urmăreşte numai realizarea output-ului cantitativ, se va raporta că în trei zile 
s-a răspuns tuturor celor 100 de scrisori, ceea ce este un lucru lăudabil - eficacitate 100% (dar 
răspunsurile au fost scrisori tip în care se comunica tuturor cetăţenilor că problema nu se poate 
rezolva). 

Dacă se urmăresc numai rezultatele calitative, se poate raporta că 3 cereri s-au rezolvat 
exemplar (dar celelalte 97 mai au mult de aşteptat). În mod evident, este mult mai uşor să măsori 
rezultatele cantitative decât cele calitative. Cele mai multe organizaţii au mai mult decât un output, iar 
acestea sunt uneori relationate (un rezultat pozitiv duce la producerea unui alt rezultat pozitiv). Spre 
exemplu, activitatea unui spital poate să ducă la scăderea ratei îmbolnăvirilor într-o anumită zonă 
(ouput initial), iar acest lucru va duce la o majorare a bugetului local, datorită creşterii numărului 
persoanelor capabile să muncească şi să plătească taxe. 

Această combinaţie de output-uri poate conduce la un impact (outcome) semnificativ. Spre 
exemplu, creşterea numărului de absolvenţi de învățământ superior bine pregătiţi (populaţie educată) 
într-o comunitate sau societate poate să producă un nivel de dezvoltare economică şi prosperitate 
crescut. 

Feedback-ul se referă la reacţia pe care o au grupurile afectate (clienţi / cetăţeni, beneficiari, 
finantatori etc.) la rezultatele şi impactul obţinute de către organizaţie. Modelul sistemic presupune că 
pe baza acestor reacţii organizaţia va lua măsuri de îmbunătăţire a activităţii proprii acolo unde s-au 
observat deficienţe. Astfel, dacă o unitate de învăţământ superior observă că o majoritate covârşitoare a 
absolvenţilor săi nu îşi găseşte un loc de muncă pe piaţă, va trebui să reanalizeze toate fazele procesului 
organizational pentru a vedea unde apar erorile ce duc la această situaţie. 

Trebuie precizat însă că aplicarea acestui model de analiză a organizaţiei are la bază câteva 
presupuneri simple, dar esenţiale (House, 1980): 

e persoanele şi organizaţiile acţionează de o manieră capabilă să maximizeze obţinerea unor 

rezultate sau unui set de rezultate identificabile; 

e există un consens referitor la stabilirea rezultatelor vizate; 


e exista o definire clară a resurselor disponibile pentru serviciile în cauză; 

e serviciile publice prezintă asemănări cu firmele private în ceea ce priveşte asimilarea 
proceselor cu o “funcţie de producţie”. 


Analizarea organizaţiei pe baza analizei sistemice poate oferi un model structurat şi relativ 


simplu de înţelegere a organizaţiei (în mod evident, analiza se poate face mai profund sau mai 


superficial). În cadrul descrierii acestui model de diagnoză organizaţională am optat pentru păstrarea 


terminologiei în limba engleză datorită folosirii curente a unora dintre aceşti termeni în domeniul 


administrativ din România. Sperăm că acest lucru va facilita înţelegerea modelului în complexitatea sa. 


In lipsa unei diagnoze organizaționale serioase, managerul public se poate confrunta cu 


probleme grave legate de funcţionarea organizaţiei. Este interesant că acestea se pot plasa în extreme 


diferite, ceea ce pune încă o dată în evidenţă nevoia unui manager creativ în sectorul public. Iată câteva 


posibile dileme structurale (Bolman, Deal, 1997; Gortner, Mahler, Nicholson, 1997): 


Diferentiere sau Integrare; alocarea sarcinilor trebuie să fie clară în organizaţie, pe baza 
principiului specializării şi diviziunii muncii, pe de altă parte, accentuarea exclusivă a 
diferentierii duce la lipsa coerentei organizaționale (munca persoanei X nu completează, ci 
anulează munca persoanei Y din biroul alăturat). De aici nevoia integrării eforturilor individuale 
într-un tot coerent, prin coordonare la nivel managerial. Cu cât organizaţia este mai mare, cu 
atât strategiile de coordonare devin mai costisitoare; 

Goluri sau suprapuneri; atunci când responsabilitatile nu sunt clar definite, realizarea 
obiectivelor stă sub semnul întrebării; pe de altă parte, atunci când rolurile şi activităţile se 
suprapun apar conflicte, iar resursele sunt folosite ineficient ; 

Sub-utilizare sau supra-utilizare; atunci când funcţionarii au prea putin de lucru se plictisesc şi 
încurcă pe toată lumea; atunci când sunt încărcaţi excesiv cu volum de muncă ei devin 
ineficienti; 

Lipsa claritatii sau lipsa creativităţii, atunci cand funcţionarii sunt confuzi in ceea ce priveşte 
atribuţiile, preferințele personale vor înlocui obiectivele organizației; atunci cand 
responsabilitatile sunt definite excesiv de strict, funcţionarii vor avea tendinţa de a se conforma 
mecanic rolurilor prescrise, se vor demotiva, nu îşi vor folosi creativitatea — toate acestea cu 
efecte grave asupra calităţii serviciului furnizat; 

Autonomie excesivă sau interdependenţă excesivă; atunci când indivizii sau grupurile 
acţionează pe baza unei autonomii extreme se dezvoltă fenomene de izolare şi respingere; 
atunci când structurile şi rolurile sunt prea strâns legate, se va pierde timp preţios în eforturi 


inutile de coordonare; 

e Relaxare excesivă sau rigiditate excesivă, atunci când structura este neclară, oamenii pot pierde 
sensul direcției de urmat şi au doar o senzaţie vagă a ceea ce realizează ceilalți membri ai 
organizaţiei, pe de alta parte, structurile prea rigide distrug flexibilitatea şi complică viaţa 
funcționarilor în interiorul propriului sistem; 

e Autoritate difuză sau centralizare excesivă; în anumite situaţii nimeni nu pare să ştie cine, ce 
autoritate deţine, iar confuzia creată duce la conflicte şi limitări ale iniţiativelor individuale; în 
cealaltă extremă, centralizarea duce decizia atât de departe de problemă, încât procesul 
decizional devine ineficient; 

e Lipsa obiectivelor sau excesul de obiective; în lipsa definirii obiectivelor organizaționale 
nimeni nu ştie la ce să se raporteze în munca sa - nimeni nu vrea să fie un fel de Sisif, prestând 
o muncă fără nicio finalitate. Pe de altă parte, existenţa unui exces de obiective duce la confuzie 
şi imposibilitatea de a le realiza; 

e Formalism sau favoritism; aderarea rigidă la proceduri duce la tratarea lipsită de nuanţe a 
tuturor problemelor, acest lucru perpetuând imaginea birocratului limitat şi insensibil; tratarea 


prea personală a cazurilor poate duce însă la acuzaţii de favoritism. 


În mod evident, organizaţia nu trebuie să se plaseze la o extrema sau alta în ceea ce priveşte 
aceste dileme; rolul managerului este să înţeleagă mediul organizaţiei, funcționarea ei internă, 
mecanismele formale şi informale şi să găsească soluţii care să permită organizaţiei evitarea 
problemelor de genul celor amintite mai sus. Acest lucru nu se poate îndeplini fără arealizarea unor 
diagnoze organizaționale serioase. 

Concepte esențiale în managementul public 

Discuţiile referitoare la managementul public conțin în mod invariabil folosirea unor termeni şi 
concepte specifice; dorința noastră este de a clarifica câțiva dintre aceşti termeni de bază, pentru a 
facilita înțelegerea comună a terminologiei folosite. 

Eficacitatea (Swiss, 1990) presupune atingerea obiectivelor organizației. Spre exemplu, dacă o 
unitate de pompieri este chemată să stingă un incendiu, eficacitatea semnifică faptul că aceştia vor reuşi 
să facă acest lucru (se ating obiectivele fixate). 

Eficienfa presupune atingerea obiectivelor pe baza folosirii rationale a resurselor avute la 
dispoziție. În acelaşi exemplu, dacă pentru stingerea unui incendiu minor s-au folosit 200 de pompieri, 
30 de maşini şi 3 elicoptere, (deşi era suficientă o găleată de apă), eficacitatea nu a fost însoțită de 
eficiență. Pe de altă parte, dacă în efortul de stingere a incendiului toate resursele au fost folosite 


rațional dar rezultatul final este că incendiul distruge imobilul în cauză, vorbim de eficiență fără 

eficacitate. După cum se poate observa, existenţa unuia dintre termeni nu presupune automat si 
existenţa celuilalt. 

Economia resurselor presupune achiziţionarea resurselor (input-urilor) la un nivel calitativ 
definit şi la costuri cât mai scăzute. Angajarea excesivă de personal reprezintă un exemplu de neglijare 
a acestui principiu. 

Valoare pentru bani (Value for money). Acest concept a fost introdus în cadrul administraţiei 
de teoreticienii managementului public pentru a stabili un principiu clar: în schimbul resurselor puse la 
dispoziţie, organizaţiile publice sunt obligate să obțină rezultate în termeni de economie, eficacitate şi 
eficienţă. Ele nu pot să mai adopte atitudinea clasică în care bugetul nu este în niciun fel relationat cu 
performanţa organizaţională şi reprezintă doar bani ce trebuie cheltuiţi conform prevederilor legale. 

Subsidiaritatea reprezintă un concept foarte important în managementul modern şi semnifică 
luarea deciziilor la primul nivel de competență existent în organizaţie. Mitul “şefului omniprezent” 
care se ocupă de toate detaliile vieţii organizaționale (de la achiziţionarea consumabilelor şi utilizarea 
xerox-ului la decizii strategice) este depăşit şi ineficient în administraţia modernă. Încercarea 
managerului de a acoperi, în mod direct, toate activităţile de detaliu în instituție semnifică consumarea 
resursei de timp în alte activităţi decât cele presupuse de statutul managerial (pentru care este angajat şi 
plătit). 

Sintetizând, putem considera că un manager inteligent își selectează subordonați competenţi, 
defineşte clar obiectivele acestora, furnizează resursele necesare şi se dă la o parte, concentrându-se 
pe “imaginea de ansamblu” (alegeri şi decizii strategice). 

Responsabilitate managerială. Unul din conceptele întâlnite cel mai des în discuţiile referitoare 
la managementul public este responsabilitatea. În primul rând, ce înseamnă responsabilitatea? Ea 
semnifică (Pollitt, 2003, p.88) necesitatea ca persoana vizată să recunoască o obligaţie de a explica şi 
justifica acţiunile sale către cineva; acest lucru presupune existenţa unei relaţii de subordonare / 
supraordonare şi ideea de sancţiune în cazul nerespectării obligațiilor asumate. 

Acel “cineva” este reprezentat de către cetăţean şi comunitate în cazul administratorului public. 
Managerul public trebuie să înţeleagă că deciziile sale au calitatea de a afecta un număr mare de 
oameni şi că rolul său este de a servi comunitatea - ca atare, el trebuie să fie responsabil pentru 
acţiunile sale. Este adevărat că aceste responsabilități nu se raportează numai la cetăţean, ci şi la 
politicieni, lege, şefi ierarhici etc. Există, ca atare, mai multe tipuri de responsabilități (importanţa 
uneia sau alteia este direct legată de tipul de funcţie deţinută şi nivelul managerial) (Behn, 2001; Pollitt, 


2003); 

Responsabilitatea politică se exercită fata de reprezentanţi aleşi în funcţii publice. Aici putem 
să ne referim la responsabilitatea unui ministru sau funcţionar superior care trebuie să se 
prezinte în faţa unor comitete parlamentare etc.; 

Responsabilitatea legală: se exercită faţă de lege şi instanţe (fie ele specializate / administrative 
sau de altă natură); 

Responsabilitatea birocratică se exercită fata de coduri şi norme interne sistemului. (spre 
exemplu, coduri etice de funcţionare a instituţiilor publice); 

Responsabilitatea profesională se exercită fata de standarde stabilite de propriul corp 


profesional (aici un bun exemplu ar fi reprezentat de Colegiul Medicilor). 


O altă clasificare (Kester, Painter şi Barnes, 1997) consideră că responsabilizarea managerului 


poate fi gândită la următoarele niveluri: 


Financiar. Acesta presupune aspecte diferite - de la cele mai simple ce presupun furnizarea de 
date financiare care demonstrează acurateţea şi legalitatea operaţiunilor financiare, la cele legate 
de atingerea obiectivelor financiare - cu toate limitările sectorului public; 

Bugetar. Mentinerea organizaţiei în cadrul bugetului anual reprezintă o măsură tradițională de 
măsurare a performanţelor; numeroase critici au fost formulate însă faţă de incapacitatea acestei 
abordări de a se referi la problema calităţii serviciilor furnizate; 

Managerial. Responsabilitatea managerilor publici în ceea ce priveşte realizarea obiectivelor pe 
baza unor criterii stabilite şi acceptate (Day şi Klein, 1987); 

Politic. Acest concept este cel mai complex şi greu de definit în ceea ce priveşte performanţa 
organizațională; justificarea deciziilor este în acest caz direct legată de valorile definite la un 
moment dat ca fiind necesare "bunăstării şi interesului cetăţeanului”. 


În discuţia referitoare la responsabilitate în managementul public apar întrebări complexe de 


tipul: care sunt criteriile de judecată ale respectării obligaţiilor asumate? Cine le stabileşte? 


Accentuarea exagerată a acestui concept poate conduce la teama funcţionarului de a-şi asuma orice risc 


şi la tendinţa de a deveni exagerat de birocratic pentru a fi “acoperit” tot timpul? Este acest proces unul 


serios sau întotdeauna este pedepsit cel mai vulnerabil membru al lanţului ierarhic? 


Sisteme de măsurare a performanțelor (SMP). Ce semnifică succesul în organizaţia publica? 


Una din criticile constante aduse organizaţiei publice se referă la greutatea / imposibilitatea măsurării 


riguroase a performanţelor proprii. În timp ce organizaţia privată are modalităţi fezabile de a măsura 


productivitatea, (legate în principal de factorul profit), instituţia publică are dificultăţi în definirea şi 

măsurarea a ceea ce înseamnă succesul; problema nu este doar cum să se măsoare “productivitatea” ci 
şi ce să se măsoare pentru a o stabili (Kanter şi Summers, 1987; Steward şi Walsh, 1994). 

În cazul în care vrem să aflam dacă primăria X a avut rezultate pozitive, discuţia va fi mult mai 
complicată decât dacă dorim să facem acelaşi lucru în cazul unei fabrici de ciocolată. Procesul politic 
face că criteriile de performanţă şi succes să nu fie aceleaşi de la o etapa la alta, ceea ce duce la 
probleme manageriale majore. Este adevărat şi faptul ca, în mod tradițional, organizația publică nu s-a 
arătat întotdeauna foarte interesată de procese clare de măsurare a performanţelor. Ea tinde să prefere o 


On ini 
1 


abordare mai „relaxată” în domeniu şi să înţeleagă succesul organizational în funcţie de interesele de 
moment. Organizaţia publică modernă nu poate însă să se plaseze în afara acestor sisteme de evaluare a 
activităților şi de măsurare a performanţelor (în bună măsură tocmai datorită problemei 
responsabilităţi). 

Performanţa reprezintă un concept relativ ce necesită raportarea la o anumita bază; ca atare, 
performanţa organizaţiei poate fi măsurată prin: (OECD,1994, Butt şi Palmer, 1985): 

e raportare la ceea ce organizaţia a realizat în trecut (care sunt rezultatele de astăzi raportate 

la rezultatele anterioare?) 

e compararea rezultatelor organizaţiei cu cele ale unei organizaţii similare 

e raportare la obiectivele desemnate 

e raportare la potenţialul organizaţiei (ce ar fi capabilă să facă organizaţia şi ce face în 

termeni reali) 

Una din întrebările cheie se referă la corectitudinea şi viabilitatea metodologică a criteriilor de 
evaluare; în cazul în care acestea sunt percepute ca fiind subiective sau aplicate selectiv, pot duce la 
demotivarea personalului. O altă problemă se leagă de utilizarea rezultatelor evaluărilor — sunt ele 
utilizate intern sau extern (rapoarte publice)? Unde se opreşte dreptul cetăţeanului de a cunoaşte 
adevărul în ceea ce priveşte funcţionarea instituțiilor publice? Cât de mult argumentele de tipul 
“secretului de serviciu” sau “raţiunii de stat” pot limita transparenţa sectorului public? 

Folosirea Sistemelor de Măsurare a Performantelor (SMP) vizează în principal 4 elemente 
manageriale (OECD, 1994): 

e îmbunătăţirea funcționării organizaţiei din punctul de vedere al eficienţei, eficacitati, calității 
serviciilor şi economiei resurselor; 
e îmbunătăţirea mecanismelor de control managerial (managerul deţine informaţii reale 


referitoare la funcționarea organizaţiei care îi permit să intervină în zonele deficitare); 

îmbunătăţirea procesului bugetar (prin relationarea utilizării resurselor existente de obţinerea de 
performanţe); 


motivarea personalului în direcţia îmbunătăţirii performanţelor. 


Aplicarea SMP în sectorul public se poate lovi de obstacole serioase, între care cele mai 


importante se referă la (OECD, 1994): 


Competenţe inadecvate. Construcţia unui sistem performant de măsurare a performanţelor 
necesită competenţe specifice pe care organizaţia publică nu le deţine întotdeauna. Soluţiile la 
această problemă pot fi pe termen scurt (angajarea de consultanţi) sau pe termen lung 
(pregătirea propriului personal sau politici de atragere a unor specialişti); 

Fixarea nesatisfăcătoare a obiectivelor. De multe ori legislativul nu formulează obiectivele 
organizaţiilor publice în termeni cuantificabili (mulţi politicieni argumentează că acest lucru 
este practic imposibil); 

Atitudini negative. Mulţi manageri şi funcţionari privesc din start măsurarea performanţelor că 
fiind imposibilă în organizaţiile publice. Deşi trebuie să acceptăm că în multe cazuri ea este 
(respectarea termenelor limită, sume atrase din surse extrabugetare etc.); 

Lipsa informaţiilor despre costuri. Stabilirea costurilor unor proiecte publice este greu de 
realizat în termeni financiari clari; 

Măsurarea rezultatelor. De multe ori, în cazul organizației publice, rezultatele sunt vizibile 
doar după perioade lungi de timp (vezi exemplul educaţiei); presiunea politică este orientată 
înspre obţinerea unor rezultate vizibile în mod rapid, pe perioade scurte de timp; 

Probleme de personal. Dacă sistemele de măsurare a performanţelor nu sunt bine gândite, pot 
apărea conflicte majore în interiorul resursei umane datorită recompensării diferențiate şi a 
criteriilor folosite pentru aceasta; 

Rigiditate structurală. SMP nu poate fi realizat dacă managementul instituţiei nu este gata să 


opereze anumite schimbări de structură şi atitudine. 


Profilul consumatorului de servicii publice 


În structurarea managementului instituţiilor publice, una din variabilele care nu poate fi 


neglijată se referă la consumatorul-cetatean. Aşa cum am mai precizat, administrația publică are ca 


rațiune principală de a exista servirea intereselor cetăţeanului şi ale comunităţii. Problema este că 

modelul tradițional al administraţiei publice tinde să privească cetăţeanul ca fiind doar un “administrat” 
(Chevallier, 1994) sau un subiect al administrării şi nu ca un client ale cărui aşteptări trebuie luate în 
considerare la modul serios. 

Administraţia publică a considerat deseori că reprezintă o “minoritate luminată”. Datorită 
faptului că cetăţeanul “nu înţelege cu adevărat ce este bine pentru el”, elita administrativă defineşte 
singură nevoile cele mai importante ale comunităţii şi obiectivele de urmărit. Deşi cetăţeanul 
beneficiază de anumite drepturi, el trebuie să aibă un comportament “previzibil”, să îşi respecte 
obligaţiile (sa plătească taxele, să voteze etc) şi să lase administraţia să rezolve problemele pe baza 
înţelepciunii ei superioare. 

Trebuie să înţelegem că administraţia are şi un rol de socializare, încercând să definească clar 
limitele comportamentului cetăţeanului şi impunând societăţii un tip de raționalitate specifică (de la 
elemente minore precum adresarea cererilor într-un format tip şi ore fixe de acces la serviciile publice, 
până la sancţiuni şi interdicții care să traseze rolul cetăţeanului). 

Din acest punct de vedere, cetățeanul se plasează undeva în postura de supus, sau, în cel mai 
bun caz, de copil ce trebuie ghidat de către un părinte exigent. Să nu uităm că această abordare este 
stimulată de poziţia monopolistă deţinută de administraţie în multe domenii; dacă cetăţeanul este 
nemulțumit de un serviciu, nu are alte opţiuni: trebuie să renunţe sau să îşi modifice abordarea / 
comportamentul. 

De multe ori funcţionarul public are tendinţa de a vedea în cetăţean o entitate abstractă, un 
număr pe un dosar şi să desconsidere influenţa pe care acesta o poate avea asupra administraţiei. Acest 
comportament poate fi şi mai accentuat pentru funcționarii din ţările foste comuniste, obişnuiţi cu o 
cultură organizațională în care statul este cel care domina masiv relaţia sa cu cetăţeanul. 

Comportamentul în cauză poate fi însă riscant - în societăţile democratice, un simplu cetăţean, 
un simplu caz, poate să provoace un subiect important în mass-media care să afecteze pe termen lung 
imaginea instituţiilor publice sau să ducă la pierderea poziţiei unor funcționari (mai mult sau mai puţin 
vinovaţi). Cetăţeanul modern nu mai acceptă ca aşteptările să vină dinspre administraţie înspre el, ci 
doreşte ca el să aibă aşteptări pe care administraţia să le le respecte. 

Elementul cel mai puternic care deosebeşte consumatorul de servicii publice de cel al serviciilor 
private se referă la mentalitatea acestuia. Atunci când mergem să achiziţionăm un televizor sau o 
maşină, nu plecăm de acasă prost dispuşi, temători sau hotărâți să “ne facem dreptate” cu orice pret; în 
cazul în care apelăm la un serviciu public, starea noastră de spirit s-ar putea să fie, în multe cazuri, 


negativă. 

Uneori, deşi funcţionarul în cauză este amabil şi gata să ajute, cetăţeanul poate fi axat pe un 
comportament conflictual. Puţini cetăţeni au tendinţa să aibă o imagine pozitivă asupra birocraţiei, 
oriunde în lume (chiar dacă diferenţele în ceea ce priveşte încrederea în administraţia publică pot fi 
semnificative între diferite ţări — Almond şi Verba, 1995). 

Atunci cand are de rezolvat o problemă ce tine de competenţa instituţiei publice, cetăţeanul are 
tendinţa de a deveni nervos, agitat sau temător. Ca atare, putem considera că structurarea unei relaţii 
bune cu consumatorul nu reprezintă o acţiune uşoară pentru managerul public; cum să lucrezi cu un 
client care, înainte de a avea orice contact cu tine, te consideră ineficient, neinteresat de problemele 
sale, corupt etc.? 

Puţini manageri privaţi se confruntă cu această situație. Mai mult, funcţionarii pot aduce de 
multe ori exemple în care au fost rău trataţi de către cetăţeni, desi şi-au dat toată silinta să rezolve o 
problemă în cauză; sau pot să prezinte zeci de scrisori cu care diferiţi cetăţeni mai mult sau mai puţini 
dotați cu discernământ bombardează instituţiile cu cereri sau probleme imaginare, fanteziste şi cărora 
trebuie să li se răspundă datorită reglementărilor legale, chiar dacă asta înseamnă pierdere de timp 
preţios. 

De ce s-a ajuns la această situație? De ce mentalul colectiv este ostil administraţiei publice? De 
ce există o condiționare psihologică contra a tot ce înseamnă serviciu public? Există cel puţin două 
explicaţii principale la aceste întrebări: 

1. Prima se leagă de experiențe anterioare ale cetăţeanului şi reprezintă responsabilitatea 
majoră a administraţiei. De-a lungul timpului, organizaţia publică a dezvoltat un comportament 
necorespunzător din diferite puncte de vedere (Hermel, Romagni, 1996): 

e tratarea cererilor cetăţeanului pe baza unui comportament autoritar (de “stapan’’), indiferenţă, 
rigiditate, lipsa de interes ostentativă pentru problemele acestuia etc.; 

e întârzieri inacceptabile în furnizarea serviciilor publice; 

e excesul de proceduri birocratice — pentru cea mai mică problemă, cetăţeanul trebuie să obţină o 
mulțime de avize şi aprobări (în mare parte total nejustificate; acest lucru respectă tendința 
“naturală” a birocraţiei de a “creşte până la limita maximă a incompetentei”, adică de a-şi largi 
aparatul propriu indiferent dacă există sau nu o justificare rațională pentru noile posturi. Chiar 
dacă justificarea nu există, poate fi creată ulterior - şi ca atare, fiecare nou birou va cere un nou 
aviz, pentru a-şi justifica existenţa); 

e organizarea deficitară a relaţiei directe cu cetățeanul — aici intră elemente diverse de la 
programul cu publicul construit în afara oricărei preocupări fata de dorinţele clientului, până la 


organizarea proastă a birourilor care lucrează direct cu acesta (spaţii mici, aglomerate etc.); 

e lipsa serviciilor post-utilizare (care semnifică atenţie fata de satisfacția cetăţeanului după 
utilizarea unui serviciu. Mulţi manageri publici nici măcar nu înţeleg ce semnifică acest 
concept; 

e lipsuri majore în comunicarea cu publicul. 

Acţiunea conjugată a tuturor acestor variabile a dus, de-a lungul timpului, la formarea unei 
mentalități ostile fata de serviciile publice, iar administraţia publică trebuie să înţeleagă acest lucru şi să 
îşi corecteze acţiunile. 

2. Promovarea politică a “discursului antibirocratic”. Multi politicieni au înţeles că discursul 
împotriva birocraţiei este unul de succes; ca atare, oricând se află în criză de idei sau trebuie să îşi 
justifice propriile eşecuri, au o scăpare. Uneori criticile sunt corecte, alteori nu au nicio legătură cu 
realitatea sau reprezintă o stare de lucruri creată chiar de factorul politic (nu poţi să invinuiesti 
funcționarii de politizare şi incompetenta în timp ce promovezi masiv selectarea managerilor publici pe 
criterii politice), care de fapt nu are nici o intenţie să rezolve problemele. Toate aceste critici au reuşit 
să construiască de-a lungul timpului o imagine deficitară a administraţiei, lucru care poate avea 
consecinţe serioase asupra selectării unei resurse umane bine pregătite sau motivării personalului 
existent în administraţie. 

Combinarea celor doi factori amintiţi a avut o influență puternică în construcția mentalitatii 
negative a publicului faţă de administraţia publică. Înțelegerea acestor cauze şi asumarea 
responsabilitatilor de către instituţiile publice şi politicieni ar putea conduce la ameliorarea situaţiei 
prin acţiuni concrete. 

În sinteza, publicul îşi doreşte de la orice administraţie publică, câteva lucruri clare (Hermel, 
Romagni, 1996) : 

e sa coopereze cu o administraţie apropiată de el, atât psihologic cât şi fizic 

e să asiste la simplificarea procedurilor administrative 

e sa aibă un acces crescut la serviciile publice (informare, acces direct la birouri, orar cu 

publicul ameliorat etc.) 

e sa fie tratat personalizat (fiecare caz are specificitatile sale) şi nu doar ca un număr lipsit de 

conţinut 


e săaibăun răspuns rapid la cererile şi problemele sale. 

Unitatea II. MANAGEMENTUL PUBLIC 


“Managerii şi managementul fac ca instituţiile să fie performante” (Drucker, 1974) 

Organizațiile publice prezintă, aşa cum am precizat anterior, anumite caracteristici care au o 
influenţă directă asupra tipului de management aplicabil. Unele voci susţin că managementul public 
reprezintă pur şi simplu aplicarea managementului privat la o organizaţie publică. Reforme 
administrative majore (precum cele iniţiate de R. Reagan în Statele Unite, sau M.Thacher în Marea 
Britanie) s-au bazat pe presupunerea că ceea ce funcționează în sectorul privat, funcționează şi în cel 
public. 

Organizațiile publice (Beetham, 1987) reprezintă un spaţiu complex, o combinaţie interesantă 
de drept (aplicarea prevederilor legale) şi management (livrarea produsului). Cele două componente nu 
se află întotdeauna într-o armonie perfectă şi de aici una din problemele legate de managementul 
public. Raţionalitatea juridică şi cea managerială în abordarea administrației publice se bazează pe 
evoluţii istorice legate de dezvoltarea sistemelor administrative. 

Abordarea europeană “continentală” (în principal franceză şi germană) a văzut în general 
administraţia ca fiind un instrument de acţiune a statului, însărcinat cu asigurarea legalităţii şi ordinii. 
Abordarea anglo-saxonă (Statele Unite şi Marea Britanie) a fost preocupată mai mult de eficacitatea 
domeniului administrativ şi, ca atare, s-a concentrat pe probleme de organizare optimă a sectorului 
public prin transferul tehnicilor manageriale de succes din domeniul privat în cel public (“ce este bun 
pentru General Motors, este bun şi pentru America”- Charlie Wilson, CEO, GM, 1955). 

Abordarea juridică (Chevallier, 1994) se bazează pe înţelegerea şi optimizarea funcţionării 
administraţiei prin referirea la texte legale. Răspunsul la problemele administrative stă în legi şi 
reglementari, iar administraţia reprezintă un domeniu privilegiat al dreptului administrativ, care este 
principalul instrument de rationalizare şi structurare a acţiunii administrative. Metodele sunt deductive, 
pornind de la regulă şi urmărind ulterior condiţiile de aplicare. Uneori juriştii privesc cu ostilitate 
abordările manageriale, reproşându-le o prea puţină considerație acordată importanţei reglementărilor 
juridice. 

Abordarea managerială are o perspectivă diferită şi vizează în principal ameliorarea funcţionării 
organizaţiei publice printr-o organizare superioară. Metodele sunt diferite de cele ale abordării juridice, 
pornind de la o situaţie specifică, “de teren”, şi încercând să formuleze cele mai bune soluţii. De 
asemenea, ea acordă o atenţie crescută fazei de implementare a politicilor şi strategiilor şi încearcă să 
aplice principiile manageriale la spaţiul public pentru a obţine rezultate mai bune. Abordarea 


managerială se concentrează în principal asupra rezultatelor şi nu asupra proceselor. 

O sinteză interesantă a caracteristicilor rationalitatii juridice / manageriale în cadrul sectorului 


public a fost furnizată de Chevallier şi Loschak (1982): 


RATIONALITATE JURIDICĂ ŞI RATIONALITATE MANAGERIALĂ ÎN 


ADMINISTRAȚIA PUBLICĂ 


Rationalitate juridică 


Rationalitate managerială 


formale ale organizaţiei 


Legitimitate Fondată pe regularitatea Eficacitatea acțiunilor 
procedurilor aplicate întreprinse 

Întâietate Mijloacele Scopurile 

Priorităţi Stabilitatea structurilor Adaptarea la schimbări, la 


inovaţie 


Mod de rationare 


Analitic, linear, deductiv 


(logica juridica) 


Sintetic, sistematic (logica 


eficacitatii acţiunii) 


Conceperea organizatiei Ferma, functionand dupa o Deschisa inspre mediul 


logica proprie propriu şi adaptarea constantă 
Autoritate Cuplul ierarhie-supunere Delegare pe scară largă 
Ordine unilaterale emise de Stimulare şi Negociere 
sus în jos 
Control Bazat pe respectul fata de Bazat pe rezultatele obținute 
reguli Mijloc al unui feedback ce 


Faza ultimă a unui proces permite ajustarea acțiunii la 


linear scopuri 


Adaptat după Chevallier şi Loschak în La Revue Francaise d’ Administration Publique, nr. 24, 
Oct.- Dec, 1982 

Existenţa celor două tipuri de rationalitati semnifică, pe lângă oferirea unui subiect de dezbateri 
continue între diverse grupuri profesionale, necesitatea unei cooperări pentru funcţionarea optimă a 
organizației publice. 

In literatura de specialitate există foarte multe definiţii ale managementului. Noi vom încerca 
aici să dăm o definiţie simplă, dublată de analizarea celor mai importante funcţii şi caracteristici. 
Astfel, managementul poate fi privit ca fiind efortul de stabilire şi atingere a obiectivelor organizației 
pe baza economiei resurselor, eficacitatii şi eficienţei. 

Managementul prezintă o serie de funcții specifice, aplicabile fiecărei organizaţii, una dintre 
cele mai cuprinzătoare descrieri ale funcțiilor manageriale este cea a lui Allison (1980), pe care o 


prezentăm în cele ce urmează: 

Funcţiile managementului general 


Strategie 
1. Stabilirea prioritatilor şi obiectivelor pentru organizaţie; 
2. Producerea planurilor operaţionale pentru realizarea acestor obiective. 


Managementul Componentelor Interne 


1. Organizare: stabilirea structurilor (unităţi şi poziţii cu autorități şi responsabilităţi 
desemnate) şi procedurilor (pentru coordonarea activităţii şi iniţierea acţiunilor); 

2. Conducerea personalului şi sistemului de management al personalului: capacitatea 
organizaţiei este direct afectată de calităţile şi cunoştinţele membrilor săi; sistemul de 
management al personalului recrutează, selectioneazi,  socializează, pregăteşte, 
recompensează, sancţionează capitalul uman, capital ce reprezintă capacitatea organizației 
de a acționa pentru atingerea scopurilor sale; 

3. Controlul performanțelor / Evaluarea. Diferite sisteme manageriale de informație - 
incluzând bugete, rapoarte, sisteme statistice, evaluare de performanțe, asistă managementul 
în luarea deciziilor şi măsurarea progreselor în efortul de realizare a obiectivelor. Alegerile 
şi acţiunile viitoare depind de capacitatea managementului de a monitoriza şi evalua 
calitatea acţiunilor anterioare (furnizarea serviciilor promise, nivelul de atingere a 
standardelor, satisfacția cetăţeanului fata de serviciile / produsele oferite etc.). 

Managementul Componentelor Externe 

1. Cooperarea cu unităţile “externe” ale organizaţiei, care sunt subiect al aceleiaşi autorităţi 
comune: cei mai mulți manageri trebuie să lucreze şi să coopereze cu manageri ai altor 
unităţi din cadrul marilor organizaţii (fie că ei sunt situaţi la un nivel superior, inferior sau 
“lateral”) pentru a realiza propriile obiective; 

2. Cooperarea cu organizaţii independente: instituţii din alte branşe guvernamentale, grupuri 
de interes, firme private ce pot afecta în mod semnificativ capacităţile organizaţiei de a-şi 
atinge obiectivele; 

3. Cooperarea cu presa şi publicul, a căror aprobare şi bunăvoință este importantă. 

Analiza acestei descrieri a principalelor activităţi manageriale ne aduce în atenţie câteva 


elemente importante care trebuie luate în considerare de fiecare manager public: 

e managementul se structurează pe două niveluri importante: cel strategic (care se referă în 
principal la efortul de stabilire a obiectivelor organizaţiei) şi cel operațional (care se referă 
la activităţile cotidiene puse în aplicare pentru atingerea obiectivelor definite); 

e resursa umană reprezintă un factor esenţial în organizaţie; neglijarea importanţei acesteia 
poate duce la rezultate negative; 

e relaţia cu publicul / cetățeanul şi mass-media este esenţială pentru organizaţia publica, 


datorită caracteristicilor sale. 


Managementul are ambitia de a se construi ca o ştiinţă distinctă, lucru ce presupune definirea 
unor reguli precise şi impersonale pe baza cărora organizaţiile îşi pot atinge obiectivele stabilite. El a 
cunoscut, de-a lungul timpului, o evoluţie amplă pe parcursul căreia şi-au adus aportul diferiţi autori — 
de la fondatorii managementului ştiinţific (Taylor, Fayol) la şcoala relaţiilor umane (Mayo), abordarea 
sistemică (Simon), teoria contingentei, simbolica organizaţională (March şi Olsen), reinventarea 
guvernământului / noul management public (Osborne şi Gaebler). 

Evoluţia teoriilor manageriale a cunoscut salturi interesante: în cazul managementului ştiinţific, 
accentul este pus pe reguli şi principii clare de funcţionare, pe care individul trebuie să le respecte, pe 
baza unui mecanism clar de recompense şi sancţiuni (“stick and carrot”). 

Scoala relaţiilor umane a adus în discuţie importanța considerării resursei umane în 
organizaţie, existenţa relaţiilor formale şi informale. Ea a pus în evidenţă faptul că individul nu este un 
robot care poate funcționa total raţional şi previzibil. Pe lângă relaţiile şi structurile formale, apar în 
organizaţie, inevitabil, şi relaţii informale care sunt la fel de importante şi a căror neglijare duce la 
imposibilitatea conducerii performante a organizaţiei. 

Teoria contingenţei a pus în evidenţă faptul că deciziile manageriale nu pot fi definite într-un 
mod abstract, general; fiecare decizie este luată în funcţie de o situaţie dată într-un mediu 
organizational specific. Teoriile legate de cultura organizațională au adus în discuţie importanţa 
simbolisticii în organizaţii, iar cele referitoare la noul management public au încercat să definească o 
abordare mai dinamică a administraţiei (bazată pe descentralizare, măsurarea performanţelor, calitatea 
serviciilor etc). Toate aceste evoluţii au dus înspre dezvoltarea semnificativă a domeniului managerial 
şi a influenţei deţinute de acesta în cadrul organizației publice. 

Administraţia a fost structurată ,,traditional” în Europa continentala pe baza câtorva principii 
simple (Auby, 1996): 

e puternică supunere fata de drept; dreptul public s-a dezvoltat considerabil de-a lungul 


secolului XX, încadrând strict acţiunea publică. Această situație corespunde, din punct de 

vedere istoric, unei exigente de a asigura faptul că deciziile responsabililor publici sunt 
conforme cu ceea ce doresc cei care i-au mandatat (respectarea unui principiu democratic); 

e puternică centralizare a puterilor şi responsabilitatilor în interiorul aparatului administrativ 
(acest lucru a fost accentuat de evoluţiile istorice din România după Al Doilea Război 
Mondial); de aici o distincție clară între cei ce concep / decid şi cei ce execută o decizie; pe 
baza principiilor birocratice decizia se ia la nivelurile superioare, iar funcţionarul nu are altă 
obligaţie decât să le aplice, fără să pună în discuţie calitatea sau aplicabilitatea acestora; 

e un personal recrutat şi coordonat pe baza unui sistem de tip carieră, în cadrul căruia 
funcţionarul public îşi dezvoltă întreaga viaţă profesională în administraţia publică şi în care 
avansarea se face în principal pe criterii de vechime. Funcţionarii publici sunt recrutaţi de o 
manieră specifică, remunerati pe o bază particulară şi protejaţi de apartenenţa lor la funcţia 
publică; 

e diluare a responsabilitatilor manageriale prin aplicarea principiului de separare a 
ordonatorului şi a contabilului. Regularitatea primează în faţa eficienţei. Este mai puţin 
important ca banii publici să fie folosiţi de o manieră optimă decât ca aceştia să fie utilizaţi 
în conformitate cu reglementările oficiale; 

e absenţă aproape totală a conceptului de rentabilitate ce se resimte în mod egal şi în cazul 
remunerării funcţionarilor. Conform teoriei clasice a funcţiei publice, aceştia sunt plătiţi în 
funcţie de responsabilitatile lor sociale şi nu în funcţie de “producţia” lor sau de 
productivitate; 

e lipsă de iniţiativă din partea funcţionarului şi un respect strict al procedurilor. Nu numai ca 
funcţionarul nu este încurajat să aibă iniţiative, dar este chiar periculos să devină creativ sau 
să “aibă idei noi”; 

e separare puternică, atât pe verticală (între niveluri ierarhice), cât şi pe orizontală (între 
birouri şi servicii). Cooperarea şi comunicarea în organizaţie sunt reduse. 

Administraţia publică a cunoscut însă schimbări majore odată cu trecerea timpului; pe baza unor 
presiuni diverse ea a fost obligată să aducă anumite modificări propriului mod de funcționare. Aceste 
presiuni s-au referit în principal la: 

e extinderea şi diversificarea rolului administraţiei publice care trebuie să se ocupe de 

probleme pe care nu le lua în considerare în urma cu câţiva ani (protecţia mediului, 


drepturile consumatorului etc.); 

e presiuni bugetare, legate de reducerea alocatiilor bugetare şi necesitatea căutării de resurse 
suplimentare; 

e presiuni venite din partea cetăţeanului, acesta este în mod natural tentat să compare 
serviciile oferite de instituţia publică cu cele ale firmelor private; odată ce el plăteşte (direct 
sau indirect) pentru ambele servicii nu va înţelege de ce are parte de tratament diferit. Mass- 
media şi politicienii sunt de asemenea interesaţi uneori să sprijine aceste presiuni; 

e presiuni tehnologice; spre exemplu, impactul dezvoltării tehnologiei informaţiei asupra 
funcţionării instituţiilor publice este direct şi puternic; 

e presiuni legate de factorul globalizării, în care standardele internationale de funcţionare au 


tendinţa de a fi tot mai influente. 


Înşiruirea (parţială) a acestor presiuni poate să ne facă să înţelegem că administraţia modernă nu 
mai poate funcţiona pe baza principiilor birocratice tradiționale axate pe abordarea exclusiv juridică a 
fenomenului administrativ. Modificarea rolului administraţiei şi schimbarea profilului cetăţeanului 
(mult mai educat şi mai conştient de drepturile sale) au condus la necesitatea unor schimbări rapide şi 
profunde, asumate în grade diferite de toate ţările democratice şi bazate pe eficacitate, eficienţă, 
responsabilitate, descentralizare, transparenţă, abordări strategice, calitate etc. 

Managerul public se află într-o situaţie delicată. El trebuie să promoveze tehnici de succes din 
sectorul privat, dar trebuie să fie în acelaşi timp atent la caracteristicile organizației publice; în 
activitatea sa se va întâlni cu limitări unice, necunoscute managerului firmei private. Pe de altă parte 
însă, el deţine atribute pe care managerul privat nu le va avea niciodată, precum situaţii de monopol sau 
puterea de aplicare a coercitiei fata de clienţi. 

Una din marile întrebări pe care orice manager public şi le va pune se referă la evaluarea 
propriei activităţi. Va fi el evaluat în funcţie de rezultatele sale manageriale sau în funcţie de criterii de 
alta natura? Relaţia specifică a administraţiei cu politica face ca multe decizii şi evaluari să se bazeze 
pe judecăţi de valoare şi nu pe factori rationali. 

Rationalitatea politică nu este aceeaşi cu cea managerială; ea se orientează în principal înspre 
obţinerea şi menţinerea puterii şi înspre compromis. De aceea, nu întotdeauna managerul public de 
succes este cel care are rezultate şi performanţe deosebite din punct de vedere raţional. Modul în care 
este plasat politic, capacitatea sa de a-şi construi o imagine publică bună (prin relaţia cu presa), 
capacitatea de a relationa cu cetăţeanul contează de multe ori la fel de mult (sau chiar mai mult). 

Una dintre teoriile (Rhodes, 1988) care ne ilustrează complexitatea activităţii manageriale în 
contextul relației administraţie / politică este cea care presupune că stilul de management al organizaţiei 

şi rezultatele sale sunt definite de confruntarea grupurilor interesate şi poate fi analizat prin înţelegerea 


următoarelor niveluri: 


participanți (funcţionari, politicieni, mass-media, grupuri economice etc.); 

motivare şi scopuri (fiecare participant are scopuri şi interese specifice); 

schimburi şi tranzacții, diferitii participanţi interacționează şi încearcă să tranzactioneze; 
conflict şi putere. Fiecare participant deţine resurse diferite şi inegale şi de aici conflicte 


pentru asimilarea resurselor necesare pentru impunerea propriilor interese. 


Procesul managerial este dificil şi complex; sugerăm ca punct de pornire în studierea 


managementului public câteva observaţii esentiale: 


problemele organizaţiei se pot rezolva prin construcția unui sistem managerial funcţional şi 
rational şi nu prin apariţia miraculoasa a unor lideri “geniali” şi providentiali; 
managementul nu reprezintă o carte de bucate; este practic imposibil să definim “the best 
way”, adică abordarea managerială perfectă, potrivită oricăror circumstanţe. Rolul 
managerului este să aplice cele mai bune strategii în funcţie de contextul existent, propria 
personalitate, obiective etc.; 

obiectivul oricărui manager se referă la realizarea obiectivelor organizației în condiţii de 
eficiență şi eficacitate (apartenenţa la serviciul public nu reprezintă o scuză pentru 
practicarea unui tip de conducere ineficient). Managementul nu este o modă, ci o ştiinţă. 
Spre deosebire de tipul de funcţionare tradițional al administraţiei publice, preocuparea 
principală nu se referă exclusiv la respectarea procedurilor, ci vizează realizarea 
performanţei organizaționale; 

raționalitatea managerială nu este sinonimă cu cea politica; de multe ori alegeri ce par 
irationale in termeni de management, sunt explicabile pe baza rationamentelor politice. 
Procesul de luare a deciziilor in domeniul public nu este atat de rational pe cat am dori, iar 
acest lucru trebuie luat în considerare de către manager; 

managerul public trebuie să dea dovadă de o combinaţie largă de calităţi şi să fie creativ 
dacă doreşte să fie un manager de succes (este adevărat că în sectorul public această cerință 
poate fi uneori facultativă, date fiind şansele reduse de dispariţie a organizaţiei publice, 


chiar în cazul unei functionari deficiente). 

Managementul comunităţilor locale 


Administratiile publice moderne se bazează in mod esenţial pe descentralizare, autonomie 
locală şi subsidiaritate. Acest lucru semnifică faptul că centrele de luare a deciziilor se multiplică şi că 
decizia este luată mult mai aproape de grupul afectat. La nivel local, reţelele şi grupurile de interes tind 
să se contureze foarte bine, iar presiunea politicienilor locali este resimţită puternic de administraţie. 
Acţiunea politică şi administrativă este mai personalizată pentru că „toată lumea cunoaşte pe toată 
lumea”. 

Presiunea cetăţeanului este resimțită mult mai acut datorită apropierii fizice şi a interesului 
direct în rezolvarea diferitelor probleme. Mass-media tinde să fie un actor foarte important, fiind 
interesată de activitatea centrelor locale de putere. 

Administratiile publice locale se confruntă (Gargan, Sutton, 2000, p.691) cu probleme 
complexe: 

e interdependenta crescută: deciziile luate pe plan local sunt influențate de o serie întreagă de 
actori externi: administraţie centrală, grupuri economice naţionale şi internaţionale, 
organizaţii internaționale, mass-media etc.; 

e aşteptări crescute din partea cetățeanului şi comunităţii, 

e complexitate crescută: responsabilităţi mai mari (neinsotite întotdeauna si de alocarea unor 
resurse corespunzătoare), necesitatea de deţinere a unor cunoştinţe tehnice crescute, 
necesitatea căutării unor resurse suplimentare etc.; 

e procese de regionalizare şi integrare, 

e existenţa unui mediu in continuă schimbare. 

Ca atare, munca managerului public la nivel local prezintă probleme suplimentare fata de cele 
deja prezentate în discuţia despre organizaţiile publice şi managementul general. Pe lângă promovarea 
unui management eficient şi eficace, el va trebui să se conecteze foarte bine la comunitatea locală şi la 
actorii din cadrul acesteia: cetăţeni, grupuri de interes, politicieni, mass-media. În cazul în care nu va 
reuşi acest lucru, imaginea şi activitatea sa vor avea puternic de suferit; principalele elemente de luat în 
considerare din această perspectivă sunt (adaptat după ICMA, 1983): 

e Managerul local nu reprezintă doar un expert tehnic, neinteresat de dorinţele oamenilor, ci 

doar de îndeplinirea riguroasă a obligaţiilor oficiale. Este foarte probabil ca managerii locali 
să îşi piardă postul mai degrabă datorită neglijării relaţiei cu cetăţenii decât datorită unor 


erori de factură tehnică. Este foarte important să se înţeleagă faptul că membrul comunităţii 

nu reprezintă un consumator tipic; el are trăsături care îl diferenţiază esenţial de utilizatorul 
de servicii private. 

Managerul local nu reprezintă doar un om politic. De foarte multe ori aceştia pot considera 
că singurele obiective importante sunt cele de ordin politic şi, ca atare, neglija interesele 
comunităţii. Oricât de atractivă şi populară ar fi această alegere, ea ar putea crea 
managerilor probleme de supravieţuire pe termen lung- în primul rând celor de la nivel 
local, unde relaţia cu comunitatea este mult mai directă. 

Relaţia cu comunitatea presupune legături profunde şi nu doar zâmbete şi strângeri de 
mână în timpul campaniilor electorale. Managerul public trebuie să fie implicat şi prezent 
în viaţa comunităţii — atât în ceea ce priveşte evenimentele majore, cât şi în viaţa de zi cu zi. 
Cetăţeanul a asimilat în România un sentiment de depărtare evidentă a administraţiei de 
nevoile şi dorinţele sale (cu excepţia perioadei alegerilor), un manager inteligent poate să 
profite de oportunitatea oferită de construirea unei relații directe, serioase cu comunitatea. 
Managerul public are multe de învățat. Multe teorii organizaționale se referă la vocaţie şi 
calităţi native de leadership; fără să neglijăm importanţa acestor calităţi, este naiv să 
considerăm că managementul local poate fi exercitat la modul serios şi eficace de persoane 
neinteresate de un proces de învăţare continuă. Ameliorarea continuă a abilităţilor şi 
cunoştinţelor este esenţială. Autosuficienta şi senzaţia de cunoaştere totală nu reprezintă 
decât un indiciu de mediocritate şi încurajează apariția unor pericole majore în conducerea 
efectivă a comunităţii. 

Managerul local trebuie să dea dovadă de calităţi profesionale semnificative. Deşi 
dezvoltarea unei relaţii strânse cu comunitatea pe baza luării în considerare a dorințelor 
acesteia este importantă, este greşit să considerăm că acest lucru este suficient. La urma 
urmelor, managerul local trebuie să dea dovadă de capacităţi manageriale capabile să ducă 
la o dezvoltare a comunităţii. Relaţia între cele două componente este foarte interesantă - 
deşi se aşteaptă, în mod teoretic, ca managerul local să deţină cunoştinţe şi abilităţi tehnice, 
de multe ori el se va confrunta cu probleme mari datorită inabilitatii de a relationa cu 
cetăţenii. 

Managerul local trebuie să dețină o viziune strategică clară în ceea ce priveşte obiectivele 
comunităţii şi ceea ce este capabil cu adevărat să ofere acesteia. Lipsa obiectivelor pe 
termen lung poate duce la consumarea iraţională a resurselor şi energiilor; stabilirea unor 


obiective fanteziste duce la aceleaşi rezultate. 

Aşa cum am precizat anterior, managerul public trebuie să cunoască comunitatea şi să 


relationeze cu ea; principalele ţinte în construcţia unei relaţii de succes se referă la (ICMA, 1983): 


configuraţia politică locală, din acest punct de vedere, structura comunităţii poate fi diferită — 
de la comunităţi mici şi omogene la comunități divizate, instabile, marcate de diverse probleme. 
consiliul local, capacitatea de dezvoltare a unei relaţii coerente cu acest corp poate influenţa în 
mod direct eficacitatea activităţii manageriale; acest lucru este evident în cazul multor localităţi 
din România, unde lipsa capacităților de negociere şi interesele politice au dus la blocaje majore 
de pe urma cărora comunitatea nu a avut decât de suferit. Este important să atragem atenţia aici 
asupra importanţei tehnicilor de negociere în administraţia locală (chiar dacă la o primă vedere 
am putea fi tentaţi să considerăm că ele nu sunt relevante în cadrul sectorului public). 
comunitatea de afaceri, datorită evoluţiilor din cadrul societăţilor moderne, această comunitate 
se poate referi atât la firme româneşti, cât şi la firme internaţionale; capacitatea de a dezvolta o 
relaţie activă (atât în atragerea acestora, cât şi în menţinerea interesului lor) cu comunitatea de 
afaceri reprezintă o condiţie esenţială pentru supraviețuirea managerului local. 

organizaţii non-guvernamentale; acestea pot oferi un sprijin important managerului în 
rezolvarea diverselor probleme locale (de la cele sociale, la cele ce tin de relaţia cu cetăţeanul), 
în susţinerea proiectelor administraţiei, în furnizarea de personal suplimentar, în realizarea 
medierii între manager şi diverse grupuri etc. 

presa; importanţa presei locale sau nationale este evidentă pentru orice manager public; acest 
lucru nu semnifică însă întotdeauna existenţa unei relaţii pozitive, coerente cu jurnaliştii (văzuţi 
de multe ori ca inamic şi nu ca partener), lucru care nu poate decât să afecteze negativ imaginea 
şi funcţionarea organizaţiei. 

grupuri defavorizate; de multe ori, neglijarea acestor grupuri poate duce la conflicte deschise şi 
la crize la nivelul comunităţii; luarea în considerare a problemelor specifice acestor grupuri şi 
tratarea lor semnifică o alegere inteligentă. 

personalul institutiei publice, dezvoltarea unei relaţii deschise şi profunde cu acest segment 
reprezintă o activitate cu consecinţe pe termen lung pentru managerul local; el va avea nevoie 
de susţinerea şi suportul acestui grup în diferite momente sensibile, iar neglijarea acestui aspect 


este periculoasă. 

Date fiind condiţiile specifice ale administraţiei locale, managerul public se poate confrunta 
foarte uşor cu situaţii de conflict şi blocaj în activitatea sa. Principalele surse de conflict (ICMA, 1983) 
cu care se poate confrunta managerul public se referă la: 

e depăşirea limitelor / competențelor (de către primar sau de către consiliul local); din acest punct 
de vedere este important ca, încă de la începutul cooperării între cele două parti, să fie definit 
cadrul de acţiune şi aşteptările). 

e controlul informației; restrângerea circulaţiei informaţiei de interes public către consiliu sau 
cetăţean poate reprezenta un domeniu sensibil. 

e lipsa capacității de anticipare a problemelor, acest aspect poate pune managerul în situaţii 
periculoase legate de apariţia unor crize grave (deşi previzibile). 

e politizarea activităţilor manageriale; unii manageri publici tind să nu înţeleagă limitele 
politizării administraţiei publice şi de aici consecinţe nedorite atât asupra carierei proprii, cât şi 
asupra activităţii organizaţiei. 

e evitarea responsabilitatilor; cultura administrativă nu este întotdeauna orientată înspre 
asumarea responsabilitatilor pentru deciziile şi acţiunile initiate; de multe ori se încearcă 
evitarea asumării acestora sau “pasarea” lor înspre un “vinovat de serviciu” incapabil să se 
apere. 

e controlul angajărilor şi concedierilor; acest domeniu poate fi sensibil datorită diverselor 
interese implicate. Presiunile de selectare a funcționarilor pe alte criterii decât competenţă, pot 
fi puternice. 

e atacuri directe la adresa managerului (pe diverse motive - politice, economice etc.). 

e lipsa capacităţilor de leadership; teoretic, managerul public este văzut ca o sursă de energie şi 
inspiraţie; nu întotdeauna însă cei ce ocupă o funcţie decizională în sectorul public deţin şi 


calităţile / cunoştinţele necesare acestei poziţii. 


Marketing public, client şi participare cetateneasca 


Administraţia publică din societăţile democratice moderne încearcă să promoveze un tip nou de 
relaţie cu comunitatea, bazat pe minimizarea abordărilor coercitive, pe o atitudine mult mai deschisa şi 
pe parteneriatul cu societatea civilă şi cetăţeanul. Consumatorul de servicii publice este perceput ca un 
client. Acest lucru semnifică în principal faptul că aşteptările nu mai vin dinspre administraţie înspre 
cetăţean, ci în sens invers şi că părerea acestuia contează cu adevărat în structurarea serviciilor publice. 


Această tendinţă se manifestă în principal pe două planuri: 

e expansiunea tehnicilor de marketing public 

e încercări de implicare a publicului în procesele de luare a deciziilor la nivelul administraţiei 

publice. 

La modul general, marketingul public se referă la (Hermel, Romagni, 1996) analiza nevoilor, 
aşteptărilor şi comportamentelor clienţilor pentru a defini produsele sau serviciile ce pot fi oferite 
acestora cu succes, precum şi metodele de promovare cele mai bune. Satisfactia clientului reprezintă 
aici termenul cheie, iar marketingul aplică diferite tehnici (de la studii de piaţă la analiza strategică) 
pentru atingerea obiectivului stabilit. 

În mod normal, ne putem întreba în ce măsură administraţia publică tradiţională este interesată 
de acest domeniu? Deşi teoretic ea ar trebui să îşi construiască întreaga activitate pe analiza nevoilor 
publicului, situaţia nu este atât de simplă. Administraţia nu încearcă întotdeauna să identifice cererea 
pentru a construi ulterior oferta necesară. 

Uneori direcţia este inversă - administraţia stabileşte un serviciu şi creează obligativitatea 
folosirii lui, chiar daca el nu a fost solicitat de populaţie (o listă lungă de aprobări şi avize se pot înscrie 
aici ca exemplu). De multe ori, administraţia defineşte singură care sunt nevoile populaţiei pe baza ideii 
că ea înţelege mai bine ceea ce este bine pentru comunitate decât cetăţeanul „neştiutor”. Ca atare, nu 
puţine sunt cazurile în care, în spatele discursului “servirii comunităţii şi cetăţeanului”, se ascunde o 
lipsă de interes în ceea ce priveşte nevoile şi dorinţele acestuia. 

Marketigul public presupune ameliorarea acestei situaţii prin construcția unor mecanisme de 
analiză a nevoilor publicului, prin asimilarea acestora în definirea politicilor publice şi construcţia unei 
imagini pozitive a administraţiei. Instituţia publică va depăşi faza în care consideră publicul o masă 
amorfă, depersonalizată şi supusă unei administrări autoritare. 

Cetăţeanul este tratat ca şi consumator şi finanţator al serviciilor publice. Este greu să ne 
imaginăm că acţionarul unei firme private poate fi tratat cu desconsiderare de către aceasta; din 
nefericire, nu este însă greu să ne imaginăm aplicarea acestui tip de tratament de către administraţia 
publică cetăţeanului (care de altfel plăteşte si el pentru serviciile în cauză). 

Aplicarea marketingului în administraţie nu este însă simplă: după cum am mai observat, 
utilizatorul de servicii publice are o mentalitate specifică, negativă faţă de serviciile publice (acest 
element reprezintă atât un obstacol, cât şi un argument în favoarea folosirii tehnicilor de marketing 
pentru imbunatatirea imaginii administraţiei). Apoi, caracteristicile organizației publice nu încurajează 
acest curent: lipsa concurenţei, existenţa unui public captiv ce nu are alternative, monopolurile, fac 


multi funcţionari publici sau politicieni să fie reticenti sau ostili fata de el. 

Există şi probleme legate de tipul de servicii publice “oferite”: în timp ce pentru o firmă de 
telefonie mobilă fidelitatea clienţilor este un obiectiv principal al strategiei de marketing, este mai greu 
să definim acelaşi obiectiv pentru “clienţii” unui penitenciar. Definirea grupului ţintă este mai dificilă 
în sectorul public ca şi definirea clară în termeni de marketing a produsului / serviciului vizat (este mai 
simplu să defineşti o strategie de marketing pentru vânzarea unei maşini decât pentru limitarea 
consumului de droguri la nivelul adolescenților). 

Toate aceste lucruri nu semnifică însă că marketingul nu este aplicabil organizaţiei publice; 
dimpotrivă, ea resimte o nevoie acută în domeniu datorită percepţiei negative din partea cetăţeanului. 
Tehnicile de marketing public pot fi diverse şi se pot referi la construcţia unei imagini pozitive pentru 
cetăţeni; la construcţia unei imagini atractive pentru posibile grupuri economice interesate în investiţii; 
la încurajarea unor comportamente publice, precum păstrarea curateniei oraşului sau participarea la 
activităţi sociale; la descurajarea unor comportamente precum consumul de droguri sau sexul neprotejat 
în cazul anumitor grupuri specifice; la activităţi de recrutare pentru diverse organizaţii publice — 
precum armata sau poliţia; la analiza satisfactiei cetăţeanului în ceea ce priveşte utilizarea unui serviciu 
public etc. Impactul lor poate fi pozitiv pentru administraţia locală sau centrală în cazul în care exista o 
strategie bine definită şi obiective clare (nu doar cheltuirea de bani publici pentru servicii oferite unor 
firme în domeniu). 

Cele mai mari probleme (Hermel, Romagni, 1996) tind să se plaseze deseori la nivelul 
comunicării administraţiei cu cetățeanul sau comunitatea (şi nu la nivel de livrare sau pret) şi ca atare, 
administratiile publice trebuie să acorde o atenţie specifică acestui domeniu. 

Cea de a două modalitate majoră de a promova un tip de administraţie deschisă şi orientată spre 
cooperarea cu cetăţeanul se referă la implicarea acestuia în activităţile instituției publice. Participarea 
cetateneasca se poate plasa la niveluri diferite (OECD, 2001, p.2): 

e informarea publicului 
e consultarea publicului 
e participarea publicului la procesul de luare a deciziilor. 

Aproape toate administratiile şi toţi politicienii din societăţile democratice vor avea un discurs 
oficial pozitiv pe acest subiect; participarea cetățenească reprezintă o temă la modă. Întrebarea este în 
ce măsură aceste declaraţii lăudabile sunt dublate şi de acţiuni concrete; efortul depus de către 
politicieni sau manageri publici se poate opri de multe ori la strângeri de mână (în special în campania 
electorală). 

De multe ori, cele două părți (administraţia şi cetăţeanul) îşi asumă din start atitudini negative 
(Pollitt, 2003,p.100) — administraţia va considera că publicul nu este de fapt interesat de dialog şi că nu 

deţine cunoştinţele necesare; cetățeanul va considera că administraţia pretinde numai că este interesată 
de ceea ce crede sau doreşte el şi că oricum nimic nu se va întâmpla ca urmare a întâlnirilor sau 
proiectelor comune. Implicarea cetățeanului poate acoperi o gamă largă - de la referendum-uri la 
întâlniri cu reprezentanţii comunităţii sau organizarea unor dezbateri sau grupuri de lucru pe probleme 
specifice. 

Politicienii sunt mai interesaţi în organizarea unor întâlniri largi, bazate pe ideea comunicării şi 
promovării imaginii; managerii publici preferă întâlniri mai restrânse în care să se discute probleme 
specifice cu reprezentanţi ai grupurilor vizate. Una din problemele care apare des aici se referă la lipsa 
de interes a publicului şi subreprezentarea sa; o alta la lipsa unui efort coerent şi real al administraţiei 
de a implica cetăţeanul în luarea deciziilor. 

Administraţia publică trebuie să înţeleagă o realitate simplă: implicarea publicului în activitatea 
sa şi în procesul de luare a deciziilor este necesară şi benefică: un cetăţean implicat este un cetăţean 
care începe să înţeleagă faptul că există limite şi probleme obiective în activitatea instituţiei publice. 
Astfel, cetăţeanul poate depăşi faza ideilor preconcepute în ceea ce priveşte funcţionarul şi munca sa şi 
poate fi mai puţin ostil în relaţia sa cu administraţia. 

Concluzia principală a acestui subcapitol se referă în principal la importanţa deschiderii 
organizaţiei înspre comunitate şi cetățean şi posibilitatea construcției unei imagini îmbunătăţite a 


organizației publice. 

Unitatea III. MANAGEMENT STRATEGIC ÎN ADMINISTRAȚIA PUBLICĂ 


Abordarea strategică nu reprezintă o problemă specifică societăţilor moderne; din cele mai 
vechi timpuri, oamenii şi-au pus problema de a gândi şi acţiona strategic în diferite domenii. Termenul 
de strategie provine din cuvântul grec strategos (general). Aplicațiile sale au apărut de-a lungul 
timpului în domeniul militar, politic sau economic. 

Problema strategiei a fost prezentă în domeniul militar din cele mai vechi timpuri; lucrările unor 
teoreticieni precum Sun Tzu sau Karl von Clausewitz au pus în evidenţă necesitatea utilizării 
planificării şi strategiilor specifice, precum şi a utilizării raţionale a resurselor unei armate pentru 
atingerea scopurilor (victoria militară) faţă de un competitor definit (armata adversă). 

Mai mult decât atât, von Clausewitz a atras atenţia că strategiile şi campaniile militare sunt 
doar o modalitate de a atinge obiective politice mai largi. Pe baza acestui argument am putea considera 
că politica reprezintă principalul domeniu în care abordarea strategică si-a făcut simțită prezenţa. 
Ulterior, domeniul economic a preluat şi accentuat problema managementului strategic, încercând să 
rationalizeze şi ordoneze teoriile în domeniu. 

Încă de la început trebuie să stabilim diferenţa între nivelurile strategic, tactic şi operaţional 
(Bozeman şi Straussman, 1990): 

e Nivelul strategic se referă la determinarea obiectivelor, misiunilor şi viziunii organizației; 

e Nivelul tactic se referă la alegerea (dintr-un pachet de alternative) unei modalități de 

atingere a obiectivelor definite la nivel strategic; 

e Nivelul operațional se referă la activităţile cotidiene realizate de organizație pentru punerea 


în aplicare a tacticilor definite. 


Planificarea a fost prezentă în primele definiri ale funcțiilor managerului general. Astfel, în 
1937 Gulick (p.13) a inclus planificarea în binecunoscutul său model POSDCORB (planning, 
organizing, staffing, directing, coordinating, reporting, budgeting). Mediul academic din domeniul 
ştiinţelor economice a fost foarte interesat în ultimii 50 de ani de evoluţia teoretică a managementul 
strategic; teoreticieni precum Ansoff (1965) sau Chandler au marcat etape majore in acest proces. 
Chandler (1989) defineşte strategia ca reprezentând "determinarea scopurilor şi obiectivelor 
organizaţiei pe termen lung, adoptarea politicilor determinate şi alocarea resurselor pentru atingerea 
acestor scopuri”. Această definiție indică, practic, problemele majore la care trebuie să răspundă 


procesul strategic: 

e încotro se doreşte să se avanseze? 
e prin ce parametri se pot traduce scopurile organizației? 
e ce politici particulare vor implica aceste scopuri? 


e ce mijloace umane şi financiare vor trebui angajate? 


În domeniul privat managementul strategic este definit ca (David, 1993, p.6) “arta şi ştiinţa 
formulării, implementării şi evaluării...deciziilor care permit unei organizaţii atingerea propriilor 
obiective...Managementul strategic se concentrează pe integrarea managementului, marketingului, 
finanţelor, operaţiilor, cercetării, dezvoltării şi informaţiei pentru atingerea succesului organizational”. 
David sugerează că există trei etape principale în managementul strategic (p.9): 

Formularea strategiilor: Dezvoltarea misiunilor, identificarea oportunităţilor, amenințărilor, 
determinarea punctelor slabe şi puternice ale organizaţiei, stabilirea obiectivelor pe termen lung, 
selectarea unor strategii specifice de atingere a acestora. 

Implementarea strategiilor: Stabilirea obiectivelor anuale, definirea politicilor, motivarea 
personalului, alocarea resurselor necesare, dezvoltarea unei culturi organizaționale care să susţină 
realizarea obiectivelor, crearea unei structuri organizaționale potrivite, pregătirea bugetului, dezvoltarea 
sistemelor de management informaţional. 

Evaluarea strategiilor: Revizuirea factorilor interni şi externi care stau la baza strategiilor 
existente; măsurarea performanţelor programului; luarea măsurilor necesare pentru ameliorarea 
activităţii şi corectarea erorilor. 

Allan Steiss (2003) consideră că există 6 elemente ale deciziei strategice în fiecare organizaţie: 

1. Misiuni de bază; 

2. Grupurile ţintă (membri, clienţi, alte organizaţii ale administraţiei publice etc); 

3. Scopuri şi obiective; 

4. Programe şi servicii oferite de către organizaţie pentru atingerea scopurilor şi 
obiectivelor; 

5. Aria geografică de influenţă: identificarea ariei geografice în care programele 
organizaţiei au impact: local, regional, naţional, internaţional; 

6. Avantaj comparativ: cum reuşeşte organizaţia să aibă un avantaj semnificativ 


fata de actori similari pe piaţă. 

O altă definiţie interesantă este cea dată de Tabatoni (1975): strategia reprezintă “o alegere de 


criterii de decizie numite strategice pentru că ele vizează să orienteze de o manieră determinantă şi pe 


termen lung activităţile şi structurile organizaţiei”. 


Thompson şi Strickland (1996, p.6) considera că cele 5 sarcini ale managementului strategic 


sunt: 


1. formularea unei viziuni strategice in ceea ce priveste viitorul organizatiei - directie pe 


termen lung, misiuni; 


2. convertirea viziunii strategice în obiective măsurabile şi rezultate în termeni de 


performanţă; 


3. dezvoltarea şi testarea strategiilor dezvoltate pentru realizarea rezultatelor dorite; 


4. implementarea şi executarea strategiilor determinate eficient şi efectiv; 


5. evaluarea performanţei, realizarea unor ajustări în ceea ce priveşte obiectivele, direcția, 


implementarea pe baza experienţei noilor dezvoltări, schimbările apărute etc.; 


Am menţionat toate aceste definiţii pentru că ele ne permit să facem câteva observaţii 


preliminare referitoare la managementul strategic în general: 


managementul strategic se referă în principal la eficacitate şi nu la eficienţă. 
Drucker spunea: “întrebarea pertinentă este nu cum să facem optim lucrurile, ci cum 
să găsim lucrurile optime care trebuie făcute şi să concentrăm resursele şi eforturile 
asupra lor". 

planificarea şi managementul strategic se leagă de o dilemă perpetuă a organizaţiei 
publice legată de existența unor diferențe semnificative între rezultatele 
aşteptate/dorite şi performanţele reale obținute. 

strategia presupune luarea în considerare a unei perspective pe termen mediu şi lung; 
activitățile organizaţiei nu mai sunt gândite numai “de la o zi la alta”, în termeni 
exclusiv operationali, ci “în perspectivă”. Ca atare, activitățile strategice sunt cele 
care afectează funcţionarea organizației pe o perioadă semnificativă de timp. 

decizie strategică afectează organizaţia de o manieră determinantă, acest lucru 
semnifică faptul că decizia în cauză va afecta nu doar pe termen lung, dar şi puternic 
organizaţia la diferite niveluri: structura, obiective, cultură organizaţională etc. 
managementul strategic include stabilirea obiectivelor, scopurilor, misiunilor şi 


viziunii organizației. 

e managementul strategic nu înseamnă numai procesul de planificare strategică; el 
conţine şi activităţi legate de managementul resurselor, implementare, control şi 
evaluarea programelor. 

e definirea managementului organizaţiei este direct legată de analiza mediului 


organizației. 


În general, în discutarea managementului strategic, se foloseşte un grup de concepte şi termeni 
comuni, care trebuie clarificati: 

Viziune — o proiecție mentală despre cum ar trebui să arate organizaţia în viitor. Bryson (1995) 
consideră că aceasta trebuie să includă valorile fundamentale ale organizaţiei şi filosofia sa; ea trebuie 
să fie “scurtă şi capabilă să inspire” (p.18); 

Misiune: de ce există organizaţia şi ce urmăreşte ea? 

Scopuri: rezultate generale; în ceea ce priveşte scopurile organizaţiei, problema este mult mai 
complicată decât am putea crede la o primă vedere. Westerlund şi Sjostrand (1979) au identificat o 
varietate de scopuri în organizaţii: 

e scopuri onorifice — scopuri teoretice ce oferă o imagine pozitivă organizaţiei; 

e scopuri tabu — scopuri existente, dar imposibil de exprimat; 

e scopuri stereotipe — scopuri pe care orice organizaţie “serioasă” trebuie să le aibă; 

e scopuri existente — scopuri “reale”, urmărite în mod direct, chiar dacă sunt incompatibile 
cu valorile declarate ale organizaţiei. 

În relaţie cu procesul de construcţie a strategiilor, Steiss (2003) consideră că scopurile pot fi 
clasificate ca fiind: 

e scopuri de dezvoltare societală (rezultatele organizaţiei contribuie la dezvoltarea 
propriului mediu şi societăţii); 

e scopuri legate de membrii organizaţiei sau clientelă (rezultatele afectează dezvoltarea 
grupurilor țintă); 

e scopuri de dezvoltare organizaţională (resursele sunt folosite pentru dezvoltarea 
organizaţiei ca entitate capabilă să acţioneze eficace şi eficient). 

Obiective: rezultate specifice (această diferenţă între scopuri şi obiective este subtilă şi nu 
întotdeauna uşor de realizat). Este de precizat aici că nu toate obiectivele se plasează la acelaşi nivel de 
importanţă şi ca atare putem vorbi aici de o ierarhie a obiectivelor şi de priorităţi strategice; 

Avantaj competitiv: analiza competitorului, evaluarea resurselor acestuia, construcția unei 


poziţii avantajoase fata de acesta pe piaţă. 

Firmele private (Rabin, Miller, Hildreth, 2000) văd dezvoltarea managementului strategic ca 

fiind direct legată de două elemente principale: 

e concurența cu competitorii de pe piaţă; dezvoltarea unei perspective strategice este 
esenţială pentru rezistenţa la atacurile competiţiei şi pentru dominarea acesteia. Analiza 
competitivă identifică forțele majore prezente într-un sector industrial particular - forţa 
cumpărătorilor şi furnizorilor, produsele substituibile, concurenţa - în ideea câştigării unui 
avantaj prin intermediul unor strategii precum diferenţierea fata de concurență sau 
selectarea segmentelor industriale în care există şanse mari de control. În mediul industrial, 


principalele pericole la adresa firmei (Porter, 1995) se referă la: 


1. rivalitatea între firmele existente deja pe piaţă 

2. ameninţarea noilor veniţi pe piaţă 

3. puterea de negociere a clienţilor 

4. puterea de negociere a furnizorilor 

5. ameninţarea noilor produse (care le pot înlocui pe cele vechi, tradiţionale). 

Exercitiu: un producător european de automobile este confruntat cu probleme mari în contextul 
creşterii concurenței pe piaţă venite din partea producătorilor europeni, americani şi japonezi. Ce 
alternative strategice poate defini acesta pentru ameliorarea situaţiei? 

e exploatarea oportunităţilor apărute pentru dezvoltarea organizaţiei. În lipsa unei 

perspective strategice managerul privat poate pierde oportunităţi favorabile, posibil de 
prevăzut; acest lucru poate avea consecinţe dezastruoase pentru firma în cauza, incluzând 


chiar falimentul. 


Exercitiu: Dati un exemplu in care, datorită lipsei de perspectiva strategică, o firmă privată a 
ratat oportunităţi şi a avut probleme în ceea ce priveste eficacitatea actiunii sale . 

Ca atare, managementul strategic a fost preluat de către sectorul privat ca o modalitate de a 
răspunde la un mediu dinamic, caracterizat de existenţa unei concurente acerbe. Definirea activităţii 
organizaţiei pe termen mediu şi lung nu reprezintă un lux, ci o condiţie necesară supravieţuirii. Această 
viziune utilitaristă defineşte abordarea strategică în sectorul privat. 

Ca şi modalitate de analiză şi interpretare, managementul strategic poate fi abordat din diferite 
puncte de vedere (Morgan, 1980, Zanetti şi Cunningham, 2000, p. 546): 

l. perspectiva axata pe mediu vede managementul strategic ca o interacţiune între 
organizaţie şi mediul acesteia; cel mai important lucru se referă aici la analiza mediului 
pentru identificarea constrângerilor sau oportunităţilor; 

2. perspectiva axată pe luarea deciziilor analizează procesul de luare a deciziilor strategice 
în organizaţie; 

3. perspectiva axată pe leadership analizează managementul strategic din punctul de 
vedere al liderului; cel mai important aspect este cine ia deciziile strategice şi care este 


profilul acestei persoane (sau grup). 


Diferenţele între cele trei abordări sunt importante şi orientează analiza procesului strategic în 
direcţii diferite. Fiecare dintre ele are argumente care pot dovedi viabilitatea propriului punct de 
vedere: nu poţi înţelege strategia organizaţiei în lipsa analizei mediului; nu poţi înţelege strategia 
organizaţiei în lipsa analizei modului în care se iau deciziile strategice; nu poți înţelege strategiile 
organizaţiei fără să ştii cine le formulează şi care sunt trăsăturile persoanei sau grupului în cauză. Ele 
pot fi combinate într-un proces mai complex de înţelegere a managementului strategic. 

O altă problemă importantă în discuţia referitoare la managementul strategic se referă la modul 
în care este înţeles demersul strategic în organizaţii (Rabin, Miller, Hildreth, 2000). Pe de o parte avem 
abordarea raţională (sau sinoptică) ce vede elaborarea strategiilor ca fiind un proces logic şi liniar. 
Organizaţia defineşte secvențial obiectivele, analizează mediul, identifică ameninţări şi oportunităţi, 
elaborează strategii, selectează cea mai bună alegere în termeni rationali şi o implementează. 

Este vorba practic de un efort de maximizare a câştigurilor organizaţiei printr-o abordare 
raţională clasică. Pe de altă parte, alti teoreticieni (Simon şi March; Lindblom, 1959, 1979) au formulat 
obiecţii la adresa acestei interpretări şi au propus abordarea incrementală în managementul strategic. 
Pe baza principiului “rationalitatii limitate” ei susţin că organizaţia nu este nici pe departe atât de 
rațională şi obiectivă pe cât presupune teoria sinoptică. Managerii tind să ia decizii bazate în principal 
pe realităţi presante cu care se confruntă la un moment dat şi nu pe planuri vagi de viitor. De câte ori 
sunt confruntati cu o criză, tendinţa va fi să ia măsuri de remediere rapidă a situaţiei chiar dacă acest 
lucru înseamnă distrugerea strategiei pe termen lung; puţini dintre ei sunt capabili să depăşească 
această condiţionare. 

Procesul strategic este prea complex şi neclar pentru a putea fi abordat atât de rational. Olsen şi 
Eadie (1982) au sintetizat cele mai importante categorii de rezerve la adresa aplicării managementului 
strategic în organizaţii: 

e procesul formal de planificare este prezentat a fi mult mai rational şi analitic decât este cu 
adevărat; designul acestuia este prea abstract pentru a putea lua în calcul dinamica socio- 


politică specifică oricărei organizaţii; 

e procesul formal de planificare strategică este prea rigid şi încet pentru a răspunde în mod 
adecvat unui mediu în schimbare; 
e procesul formal de planificare acţionează împotriva creativităţii şi inovației. 

Ca atare, abordarea strategică trebuie să fie mult mai mult bazată pe adaptare la schimbările 
mediului, pe învăţare (“organizaţiile trebuie să înveţe pentru a supravieţui”, Ketl, 1994, p. 22) şi pe 
negociere cu diferitii actori interesaţi din domeniu. Conform ideii “step by step and by small degree” 
(“pas cu pas şi în grade mici”, Lindblom, 1959, p. 81) procesul strategic reprezintă un proces în 
desfăşurare în care organizaţia învaţă din interacțiunea cu mediul şi ceilalţi participanţi. 

Abordarea incrementala nu semnifică eliminarea rationalitatii din cadrul procesului strategic; ea 
propune mai degrabă o combinaţie de raționalitate şi intuiţie, de raționalitate şi asimilare de cunoştinţe 
noi. De altfelm această confruntare între cele două teorii sugerează cel mai bine esența managementului 
strategic în organizaţii, plasat continuu între rațiune şi instinct. 

Managerul public trebuie să se pozitioneze între alegeri ce tin de o atitudine reactivă (ce 
reacţionează la schimbările apărute în mediu) sau proactivă (ce încearcă să anticipeze schimbările din 
mediu şi să le speculeze în folosul organizaţiei). 

O altă dilemă a organizaţiilor se referă la modalitatea de stabilire a strategiilor care poate 
reprezenta (Zanetti, Cunningham, 2000): 

e un demers ierarhic, autoritar. Conducerea organizaţiei stabileşte obiectivele şi strategiile, 

iar nivelurile medii şi inferioare nu fac decât să le aplice fără comentarii; 

e un proces participativ în care managementul defineşte doar viziunea generală a organizaţiei 


şi implică nivelurile inferioare în definirea obiectivelor şi strategiilor. 


Pe de altă parte, ne putem întreba ce este cel mai important într-o organizaţie: să existe o 
mentalitate şi o gândire strategică, capabilă să orienteze continuu activitatea organizaţiei în funcție de 
obiective pe termen mediu şi lung? Să existe un proces formal şi raţional de planificare care să 
stabilească pas cu pas misiuni, obiective, strategii, alternative, implementare, evaluare etc? Să existe 
documente strategice cât mai vaste, care “să dea bine”? Să fie capabilă să aplice strategii definite la 
nivel politic? Fiecare dintre aceste întrebări ne pune în faţa unei abordări diferite, capabile să modifice 
fundamental acţiunea organizaţiei la nivel strategic. 

Dacă luăm în calcul că cel mai important lucru este legat de existenţa unor documente, întreaga 
capacitate a organizaţiei se va concentra pe realizarea acestora, chiar dacă ele nu au nicio legătură cu 
realitatea. Dacă accentul va cădea pe dezvoltarea gândirii strategice la nivelul instituţiei procesul este 


mult mai complicat şi semnifică activităţi de restructurare a organizaţiei, motivare, training etc. 

Conceptul general de management strategic poate presupune, ca atare, o abordare diferită în 


ceea ce priveşte sectorul principal de interes. În efortul de înţelegere sau formulare a strategiilor 


manageriale (Bryson, 1995) se pot accentua aspecte diferite, precum: 


sistemele de planificare strategică; accentul cade aici pe procesul de planificare strategică, 
identificat cu un demers raţional şi organizat; 

analiza participantilor/actorilor; accentul cade aici pe analiza persoanelor şi grupurilor 
interesate, puterea şi influenţa lor, capacitatea de negociere etc. Strategia particulară 
adoptată reprezintă rezultatul unui proces de confruntare între grupuri interesate; 
managementul problemelor strategice; accentul cade aici pe identificarea problemelor 
fundamentale cu care organizaţia se confruntă şi pe rezolvarea lor; 

negocieri strategice, dezvoltarea strategiilor este văzută ca un proces puternic politizat, în 


care activitatea cea mai importantă se referă la negocieri şi compromisuri continue. 


O altă problemă se leagă de /ogica construcției procesului strategic: 


unele abordări consideră că obiectivele sunt stabilite din start de către instanţe externe sau 
interne, iar procesul de planificare strategică se va raporta la aceste obiective deja existente 
şi va stabili numai strategiile de atingere a acestora; 

alte abordări văd stabilirea scopurilor şi obiectivelor organizaţiei ca fiind parte a procesului 


de planificare strategică şi nu o realitate pre-existentă. 


Aşa cum putem observa, structurarea procesului strategic presupune modalități diferite de 


abordare şi metodologii diverse. Prezentarea tuturor acestor dileme urmăreşte nu doar trecerea în 


revistă a dezbaterilor teoretice referitoare la managementul strategic, ci şi punerea în evidenţă a 


complexităţii domeniului, tratat de multe ori simplist de către politicieni, manageri, funcţionari sau 


cetăţeni. 


Abordarea strategică în organizaţiile publice 


Odată ce ne-am familiarizat cu problemele legate de managementul strategic general, va trebui 


să vedem în ce măsură acesta este aplicabil organizaţiilor publice. Aşa cum s-a mai discutat, ele deţin o 


serie de caracteristici specifice care afectează tipul de management aplicabil; în mod evident, latura 


strategică a managementului nu se poate sustrage acestei realităţi. Care ar fi principalele elemente care 


influenţează aplicarea demersului strategic în instituţiile publice? 


misiunile şi scopurile organizaţiei publice sunt deseori definite în reglementări legale; acest 


lucru afectează una din componentele esențiale ale managementului strategic: flexibilitatea 

şi posibilitatea realizării unor schimbări strategice la nivelul organizaţiei, chiar dacă 
managerul public vrea să reorienteze organizaţia în ceea ce priveşte definirea scopurilor sau 
misiunilor, acest lucru va fi uneori imposibil din punct de vedere legal; 

lipsa concurenţei, aşa cum am observat, unul dintre elementele care au stat la baza 
dezvoltării managementului strategic în sectorul privat a fost avantajul competitiv, 
necesitatea de a specula oportunităţile pieţei mai bine decât competiţia. În cazul sectorului 
public, inexistența competitorului sau competiţia inegală înseamnă lipsa unui stimulent 
esenţial pentru dezvoltarea abordărilor strategice. Managerul public poate sa nu înțeleagă la 
fel de bine ca şi cel privat importanţa planificării şi managementului strategic; 

existența unor obiective vagi si generale; de multe ori, definirea obiectivelor în sectorul 
public este un proces vag şi neclar. Decidentii politici preferă obiectivele generale pentru că 
ele sunt mult mai uşor de “vândut” politic şi permit identificarea unor grupuri mari de 
alegători cu acestea. Acelaşi limbaj neclar tinde să caracterizeze de multe ori definirea 
politicilor publice sau a strategiilor specifice; 

perioadele de timp incluse în documentele strategice sunt de multe ori prea reduse; 
politicienii nu au răbdare pentru a vedea rezultate pe termen lung. Ei doresc rezultate 
imediate şi vizibile, pe care să le poată prezenta publicului. Ca atare, strategiile pe termen 
scurt sunt preferate celor pe termen lung; 

Chiar dacă se reuşeşte stabilirea unor strategii pe termen lung. perioadele electorale sunt 
capabile să ducă la distrugerea acestora. Noua putere poate avea o viziune total diferită 
într-un domeniu sau altul şi să modifice sau anuleze ceea ce guvernanţii precedenţi au 
considerat a fi opţiuni strategice 

coalitiile politice pot fi instabile; ca atare, la scurt timp după stabilirea unei strategii, 
dispariţia sprijinului politic o poate face inaplicabilă; 

stabilirea obiectivelor în sectorul public reprezintă un proces mult mai larg decât in cel 
privat, influenţa combinată a actorilor politici şi administrativi, a mass-media, grupurilor de 
interes, cetăţeanului etc. duc la un proces complicat de structurare a scopurilor şi 
obiectivelor organizaţiei publice; 

lipsa informaţiei necesare sau lipsa capacităţii de analiză a informaţiei poate duce la 
formularea defectuoasă a strategiilor. Acelaşi lucru se va întâmpla dacă resursa umană 
existentă nu are pregătirea necesară în domeniu (Hughes,1998); 


greutatea stabilirii unor rezultate măsurabile în sectorul public; 

e asumarea riscurilor nu reprezintă un tip de comportament încurajat de sectorul public. 


Elaborarea unor strategii presupune luarea de decizii riscante. 


Toate aceste elemente ne arată principalele probleme cu care procesul de planificare strategică 
se poate confrunta în domeniul public. Ele nu semnifică în nici un fel lipsa posibilităţilor de aplicare a 
planificării şi managementului strategic în organizaţiile publice, ci atenționează managerul asupra 
punctelor sensibile. 

Administraţia publică nu a fost considerată în general un domeniu rațional şi eficace; imaginea 
„tipică” a fost cea a unui sector haotic, dezordonat, preocupat mai mult de propria supravieţuire şi 
dezvoltare şi mai puţin de oferirea unor servicii de calitate cetăţeanului şi comunităţii. Administraţia 
era văzută ca fiind doar un executant mecanic al ordinelor venite din partea politicienilor. Una din 
principalele critici aduse modelului administrativ tradițional se leagă de lipsa unei perspective 
strategice. 

Administraţia publică modernă nu îşi mai permite însă această abordare; odată ce ea încearcă să 
asimileze o abordare managerială bazată pe eficacitate, eficienţă şi economie a resurselor, existenţa 
unui demers strategic este inevitabilă. Pentru a-şi realiza scopurile şi obiectivele, instituția publică 
trebuie, în primul rând, să şi le definească. Ea nu mai poate doar “exista”, fără a face eforturi de 
dezvoltare şi funcționare performantă. 

Primele încercări structurate de introducere a abordării strategice în sectorul public s-au 
înregistrat în anii '70 şi s-au axat pe o abordare ierarhică, în care definirea strategiilor se făcea la 
nivelurile decizionale superioare. Ideea principală era că se pot face, pe baza datelor economice, 
demografice, sociale etc. anumite extrapolări în ceea ce priveşte evoluţiile viitoare şi formula anumite 
strategii de rezolvare a problemelor apărute. 

Ca atare, efortul principal se referea la previziuni şi încercări de a sesiza, pe baza unor abordări 
cantitative, statistice, evoluţii viitoare. Acest proces s-a dovedit însă a fi prea simplist — complexitatea 
societăţii nu permite stabilirea statistică bazată pe realitatea de astăzi a unor situaţii de viitor. 
Încercările ulterioare au rafinat procesul strategic atât prin introducerea unor metode raţionale 
(planificarea strategică), cât şi prin includerea unei abordări incrementale, capabile să asimileze 
schimbările rapide şi interesele diverse caracteristice unei societăți democratice. 

Poate unul din exemplele cele mai bune legate de folosirea greşită a planificării se referă la 
societăţile comuniste. În cadrul acestora, cel puţin teoretic, planificarea reprezenta un punct esenţial. 
Planurile cincinale ofereau o definire a obiectivelor urmărite de societate sau sectoare specifice şi vizau 
o folosire raţională a resurselor existente. 

Planurile erau însă gândite în funcţie de obiective definite politic, deseori fără legătură cu 
realitatea, pe baza unei gândiri statice, ce nu lua în considerare evoluţiile interne şi internaţionale. 
Maniera rigidă şi centralizată de definire a scopurilor şi obiectivelor strategice nu implică nivelurile 
inferioare în procesul planificării şi disociază în mod clar nivelul decizional superior de realitatea 
existentă. 

Pe de altă parte, procesul de colectare şi analiză a informaţiei era profund politizat şi incapabil 
să ofere o viziune reală asupra situaţiei existente, ceea ce a dus la imposibilitatea formulării unor 
decizii coerente (nu poţi să iei decizii corecte pe baza unor informaţii greşite). 

Este de notorietate cazul românesc în care adunarea la nivel naţional a tuturor datelor oficiale în 
domeniul lucrărilor agricole realizate a dus la concluzia că, într-un an, se arase tot terenul disponibil în 
România plus zone întinse din ţările vecine. Ca atare, abordarea comunistă a planificării este capabilă 
să ne semnaleze erori grave în ceea ce priveşte construcţia procesului în sine, politizarea şi colectarea / 
analiza informaţiei. În ultimă instanță, folosirea eronată a strategiei duce la eşecul celor care iniţiază şi 
tolerează acest proces. 

Tendintele moderne referitoare la o perspectivă managerială în sectorul public şi la promovarea 
abordărilor specifice domeniului privat (“next steps initiative” în Marea Britanie sau “reinventing 
government” în Statele Unite) au semnificat creşterea accentului pus pe abordările strategice. 

Societăţile democratice moderne folosesc abordarea strategică atât la nivel central, cât şi la 
nivel local. Exemplele la nivel central sunt numeroase şi se întind de la programul de guvernare 
prezentat de fiecare guvern la învestitura în parlament, până la strategii sectoriale definite de ministere 
sau agenţii guvernamentale. Problemele principale la acest nivel se leagă de jocul politic. De multe ori 
obiectivele stabilite nu sunt cele mai bune în termeni rationali, ci cele mai bune în termeni politici 
(capabile să construiască compromisul politic); alteori ele sunt vagi şi imposibil de implementat. 
Trebuie să precizăm însă că definirea unui proces strategic, chiar imperfect, reprezintă un pas înainte în 
promovarea unui nou tip de guvernare bazată pe ideea performantei şi a eficacitatii. 

La nivel local situaţia este şi mai interesantă. Aşa cum am arătat în subcapitolul referitor la 
managementul comunităţilor locale, administratiile publice locale se confruntă cu situaţii complexe 
caracterizate de creşterea responsabilitatilor, diminuarea resurselor obţinute de la bugetul central, 
concurenţa crescută din partea altor administrații locale (pentru atragerea de fonduri sau investiţii), 
aşteptări tot mai mari din partea cetăţenilor şi comunităţii. 

Pentru a funcţiona acceptabil în acest mediu dificil ele trebuie să asimileze o viziune strategică 
clară, capabilă să îi ducă “un pas înaintea celorlalți”. Probabil administratiile locale se situează la acest 


moment cel mai aproape de situaţia firmei private presată de competitori să speculeze oportunitățile 

strategice într-un joc cu suma zero (ceea ce câştig eu pierd ceilalţi). În structurarea abordării strategice 
ele au şi atuuri importante care ţin de creşterea libertăţii de acţiune (pe baza descentralizării şi 
autonomiei locale) şi apariția unor funcţionari publici mai bine pregătiţi din punct de vedere 
profesional. 

Managerii publici locali nu au nicio scuză în cazul în care nu profită de avantajele oferite de 
aplicarea managementului şi planificării strategice. Definirea unor strategii de dezvoltare comunitară, 
economică, urbană etc. reprezintă o necesitate şi nu un lux. Aceste strategii pot fi mai mult sau mai 
puţin complexe; uneori, cele mai simple idei pot duce la efecte majore pe termen lung. 

Este interesant exemplul unui primar american al unui oraş mic, care nu prezenta nimic 
deosebit: nu deţinea industrii semnificative, nu avea populaţie mare, obiective turistice majore, sau alte 
atuuri “tradiţionale”; evident că această realitate avea consecinţe directe (şi negative) la nivelul 
bugetului local. Ca atare, el a înţeles că trebuie făcută o alegere strategică de dezvoltare a oraşului, 
bazată pe resursele scăzute existente. 

Ea a vizat construcţia unei imagini noi: “oraşul florilor”. Întregul oraş a fost împodobit cu flori 
şi s-a trecut la un marketing agresiv în domeniu. În scurt timp, orăşelul în cauză a devenit vestit, 
atrăgând zeci de mii de vizitatori anual şi construind o întreagă industrie turistică ce furnizează resurse 
financiare majore la bugetul local. Costurile implicate au fost mici şi s-au referit nu atât la resurse 
financiare, ci la creativitate şi tehnici de marketing public. 

Acest exemplu reprezintă însă doar un caz minor, ce pune în evidenţă importanţa alegerilor 
strategice. La niveluri mai complexe se situează definirea strategiilor de dezvoltare comunitară (Steiss, 
2003; Gargan şi Sutton, 2000). O astfel de strategie presupune reunirea unui corp comun format din 
reprezentanţii administraţiei locale şi ai comunității (oameni de afaceri, organizaţii non- 
guvernamentale, asociaţii cetăţeneşti etc) care să definească strategia de dezvoltare economică locală 
pe 5 sau 10 ani. 

În acest caz, parteneriatul public privat se referă la structurarea procesului strategic şi 
implementarea lui. Viziunea reprezintă imaginea comună a administraţiei şi comunităţii referitoare la 
cum se vrea să arate oraşul în viitor. Misiunea este definită de reglementări legale şi de acte interne. 
Scopul poate fi reprezentat de dezvoltarea economică şi creşterea prosperității cetăţeanului. Obiectivele 
se pot referi la creşterea atractivitatii economice a oraşului. Strategiile pot viza: dezvoltarea 
infrastructurii, diversificarea activităţilor economice, atragerea de investitori etc. Acțiunile operaționale 
(programele) pot viza acţiuni de marketing, scăderea taxelor, construcţia unor noi spaţii comerciale etc. 
Implicarea comunităţii este esenţială pentru că numai astfel strategiile definite vor avea sprijinul 


necesar pentru a fi aplicate. 

Dacă managerul public nu înţelege importanţa inițierii unui asemenea proces, nu înseamnă că 
nici comunitatea nu o va face. Dacă reprezentanţii comunităţii sunt cei care vor pune la punct planul 
strategic, atunci administraţia locală va fi într-o postură foarte proastă: va trebui să adopte o poziţie 
defensivă, se va raporta la un plan strategic pe care nu l-a gândit ea şi poate nu se află în concordanţă 
cu propriile obiective, va fi atacată datorită lipsei de preocupare referitoare la viitorul comunităţii. 

O altă observaţie legată de aplicarea managementului strategic în sectorul public se referă la 
multitudinea de motive ce stau la baza formulării unei strategii. Un studiu referitor la elementele ce 
determină construcția unei strategii (Collier, Fishwick şi Johnson, 2000, p.17) a identificat 6 motive 
principale care duc la acest rezultat: 

1. Existenţa unui proces rational de planificare strategică (organizaţia doreşte, in mod 

obiectiv, să aibă o strategie clară care să o susţină în dezvoltare); 

2. Existenţa unui efort particular al managerului (datorită personalităţii şi mentalitatii proprii 
managerul face presiuni pentru construcţia unei strategii); 

3. Existenţa unei abordări incrementale (organizaţia îşi construieşte strategia pas cu pas 
datorită schimbărilor din mediu şi presiunilor apărute; e vorba în principal de o strategie 
reactivă); 

4. Existenţa unei culturi organizaționale favorabile (cultura organizaţională - mentalitatile şi 
valorile — face ca strategia să fie un demers necesar şi comun în organizația respectivă); 

5. Existenţa unor influențe politice (strategia se construieşte datorită presiunilor unor factori 
politici); 

6. Existenţa unor documente legale (strategia se construieşte datorită faptului că reglementări 


legale solicită acest lucru). 


Studiul a fost realizat cu participarea unor manageri din sectorul public şi privat. Rezultatele au 
arătat că sectorul public este mai afectat decât cel privat în construcţia strategiilor de reglementările 
legale şi de presiunile politice. Totodată, s-a observat că influenţa managerului tinde să fie mai mică în 
implementare a strategiilor definite, cât şi lipsei de capacitate a acestuia în construcția identităţii 
colective şi atragerea respectului resursei umane. 

În directă legătură cu concluziile anterioare trebuie să precizăm că o interpretare interesantă a 
managementului strategic (Scholes, 2000, p.165) se axează pe ideea că strategiile din organizaţiile 
publice se bazează nu atât pe abordări raţionale, cât pe interacţiunea dintre actorii interesaţi de 


activitatea organizaţiei în cauză (persoane şi grupuri de interes). 

In momentul în care organizația doreşte să construiască o strategie într-un domeniu anume, ea 


va trebui, în primul rând, să identifice actorii interesaţi şi puterea de care aceştia dispun. In funcţie de 


analiza în cauză, ea va trata cu cei mai puternici şi influenţi actori interesaţi şi va fi capabilă să aplice 


cu succes politicile dorite datorită sprijinului acestora. Matricea de analiză se structurează după cum 


urmează, pe două variabile: putere şi interes: 


Nivel de interes 


Scăzut Ridicat 
Nivel de Putere Scăzut A. Efort minimal B. De informat 
Ridicat C. De menţinut D. Actor cheie 
satisfacția 


Aceasta analiză se poate face vis-a-vis de orice strategie particulară promovată de o instituţie 


publică. Ea poate viza o situaţie existentă sau o situaţie dorită; diferenţele între cei doi termeni vor arăta 


unde trebuie acţionat pentru a avea succes în promovarea strategiei în cauză. Sursele de putere pot fi 


reprezentate de: 


a) In interiorul organizaţiei: 


puterea formală (ierarhică); 

puterea informală (carismă); 

controlul resurselor strategice; 

deținerea de cunoştinţe specializate; 
controlul mediului (capacităţi de negociere); 


implicare la nivel de implementare (capacitate discretionara). 


b) În exteriorul organizaţiei: 


Organizațiile 


controlul resurselor strategice (resurse financiare, umane, sprijin politic etc.); 
implicare la nivel de implementare; 
deținerea de cunoştinţe specializate (contractori); 


putere informală (relaţii şi reţele). 


publice pot promova abordări diferite în definirea strategiilor. Wechleser şi 


Backoff (1986) au identificat patru tipuri de strategii promovate de instituţii publice: 

e strategie de dezvoltare — în cazul instituţiilor publice ce deţin obiective şi surse independente de 
finanţare. Managerii au o independenţă semnificativă în structurarea capacităților, resurselor şi 
performanţei organizaţiei şi se folosesc de acest lucru pentru a o dezvolta; 

e strategie de transformare. În acest caz, instituţiile publice sunt obligate, datorită presiunilor 
diverse (politice, sociale, economice etc) să îşi modifice tipul de funcţionare de la simpla 
“gestionare” tradițională la promovarea unui management performant subsumat clienților şi 
comunităţii; 

e strategie de protecție — în cazul instituţiilor care au de înfruntat un criticism puternic din partea 
mass-media şi legislativului, precum aşteptări crescute din partea publicului şi posibile scăderi 
ale alocatiilor bugetare. Aceste instituţii vor întări controlul intern, vor încerca să reducă 
“profilul public” al organizaţiei, să întărească relaţia cu legislativul şi să îşi protejeze nivelurile 
de finanţare; 

e strategie politică — în cazul instituţiilor care încearcă, în funcţie de modificarea structurilor de 


putere ce pot influenţa decisiv organizaţia, să ia decizii favorabile grupului politic câştigător. 


De asemenea, pot exista (Miles şi Snow, 1978) mai multe tipuri de reacţie a instituţiilor publice 
din punctul de vedere al deciziilor strategice: 

e apărătorii — apar în medii stabile şi încearcă să îşi protejeze poziţia deţinută, accentuând 
centralizarea; 

e analiticii — corespund unor contexte de schimbare moderată şi permit o dezvoltare controlată a 
proceselor inovatoare; 

e prospectorii — sunt de găsit în medii de dinamism şi creştere - ei caută oportunităţi şi îşi asumă 
riscuri, promovând un management descentralizat şi organic; 

e reactivii — pot fi identificaţi în orice context, operand fără un scop clar, răspunzând provocărilor 


existente pe măsură ce acestea apar. 


Planificare şi management strategic 

În acest subcapitol vom încerca să explicăm diferența existentă între planificarea şi 
managementul strategic şi să oferim un model de planificare strategică pentru organizaţiile publice. 

Managementul strategic a evoluat de-a lungul timpului în ceea ce priveşte complexitatea 
abordărilor (Gluck, Kaufman şi Waleck, 1982); cele 4 faze principale de evoluţie sunt: 


1. planificarea bugetară care se referă la compararea rezultatelor cu obiectivele bugetare; 

2. planificarea bazată pe realizarea unor analize / previziuni care încearcă să prevadă 
evoluţia organizaţiei pe perioade mai lungi; 

3. planificare structurată pe relația cu mediul (planificarea strategică) în care se încearcă 
realizarea unei conectări cu piaţa şi competitorii; 

4. managementul strategic care semnifică înglobarea abordării strategice la nivelul 
organizaţiei şi relationarea planificării cu sistemele de control, motivare, cultură 


organizațională etc. 


Deşi de multe ori planificarea şi managementul strategic sunt considerate a fi acelaşi lucru, ele 
reprezintă concepte diferite. Planificarea reprezintă procese şi tehnici specifice pentru construcţia unei 
abordări strategice în organizaţie. Ea vizează un efort rational, secvențial, de structurare pas cu pas a 
unei strategii organizaționale. 

Planificarea strategică are meritul de a fi adus pentru prima dată în discuţie doi termeni foarte 
importanţi: misiunea organizaţiei şi analiza mediului (Hax şi Majluf, 1984; Hughes, 1998). Analiza 
mediului semnifică o analiză obiectivă a oportunităţilor şi amenințărilor apărute în mediul organizaţiei, 
care trebuie puse în legătură cu misiunea organizaţiei şi capacităţile ei interne. 

Planificarea strategică poate fi văzută ca “un efort disciplinat de a produce decizii fundamentale 
ce modelează natura şi direcţia activităților guvernamentale în cadrul prevederilor constituţionale” 
(Olsen şi Eadie, 1982). Bryson (1987, p.11) defineşte planificarea ca fiind „un efort disciplinat de a 
produce decizii şi acţiuni fundamentale care definesc şi ghidează ce este organizaţia, ce face şi de ce o 
face. Pentru a furniza cele mai bune rezultate, planificarea necesită un proces larg dar efectiv de 
colectare a informaţiei, dezvoltare şi explorare a alternativelor strategice şi un accent pe impactul viitor 
al deciziilor prezente”. 

O analiză detaliată a planificării strategice ne oferă următoarele componente: 

e misiuni şi scopuri generale formulate de managerii situaţi la nivelurile superioare şi 
furnizând cadrul în care sunt dezvoltate strategiile; 

e analiza mediului ce constă în identificarea şi analiza factorilor ce trebuie luaţi în 
considerare în momentul formulării strategiilor organizaționale; 

e evaluarea structurii interne şi a resurselor, evaluare ce identifică punctele slabe / 
puternice ale organizaţiei în ideea includerii unei varietăţi de factori în consideratiile de 
ordin strategic; 

e formularea, evaluarea şi selectarea strategiilor, 


e implementarea şi controlul planurilor strategice; 

e evaluarea rezultatelor şi evoluţiilor. 

Osborne şi Gaebler (1993) consideră că planificarea strategică reprezintă procesul de examinare 
a situaţiei actuale şi traiectoriei viitoare a unei organizaţii sau comunităţi, stabilind scopuri, dezvoltând 
o strategie de atingere a acestora şi măsurând rezultatele. Acest efort presupune un număr de paşi 
distincti: 

e analiza interna si externă a situaţiei; 

e diagnoza sau identificarea problemelor cheie cu care se confruntă organizaţia; 
e definirea misiunilor fundamentale ale organizaţiei; 

e articularea scopurilor principale ale organizaţiei; 

e dezvoltarea unei viziuni: cum arată succesul organizational; 

e dezvoltarea unei strategii de realizare a viziunii şi scopurilor; 

e dezvoltarea unei programări în timp a strategiei; 

e măsurarea şi evaluarea rezultatelor. 

Teoreticienii au dezvoltat o serie de definiţii şi de modele legate de planificarea strategică; pe 
lângă definițiile amintite mai sus, vom încerca să oferim aici un model de planificare strategică bazat 
pe teoriile lui Bryson (1995), Nutt şi Backoff (1992). Principalii paşi ai structurării unui model de 
planificare strategică sunt: 

1. inițierea procesului de planificare strategică; acest lucru semnifică reunirea unui “grup de 
management strategic” (5-10 persoane), format atât din manageri, cât şi din funcţionari 
plasați la nivel operational. Acest grup va fi principala entitate de construcție a planificării 
strategice; 


2. realizarea unei analize a istoriei organizaţiei şi a situaţiei sale actuale. Analiza modului în 


care a evoluat organizaţia de-a lungul timpului va da informaţii semnificative atât în ceea ce 
priveşte structura, cât şi mentalitatile existente; 

3. clarificarea misiunilor şi valorilor organizaţiei. De ce există organizaţia şi ce urmăreşte ea? 
Care sunt valorile care stau la baza funcționării sale? Acest proces este mult mai dificil 
decât se crede la o primă vedere pentru că misiunile organizaţiei nu sunt întotdeauna 
definite clar, iar valorile prezentate oficial nu sunt neapărat şi cele ce ghidează în mod real 
activitatea instituţiei. Misiunile organizaţiei pot fi conţinute atât în reglementări legale, cât şi 
în documente interne ale organizaţiei; 


4. aplicarea analizei SWOT. Analiza SWOT (numită uneori şi analiză situationala) se referă la 


două planuri: 


79 


a. analiza mediului organizaţiei pentru identificarea oportunităţilor şi amenințărilor. 
Administraţia publică tradiţională a promovat un model “insular” criticat, obsedat de 
funcţionarea internă a aparatului administrativ şi interesat prea puţin de mediul 
extern. Organizațiile publice trăiesc însă într-un mediu complex ce prezintă 
ameninţări şi oportunităţi, iar dezvoltarea unei perspective strategice presupune 
realizarea unei imagini clare a poziţiei instituţiei publice într-un peisaj complex. 
Instituţiile publice tind a fi mai mult reactive decât pro-active în relaţia cu mediul, 
iar acest lucru are consecinţe majore în definirea procesului strategic; 

b. diagnoza internă a organizaţiei pentru a identifica punctele slabe (slăbiciuni) şi 
punctele tari (atuuri) în ceea ce priveşte funcționarea internă a organizaţiei. 
Deficientele majore existente în funcţionarea internă pot aduce organizaţia într-o 
poziţie vulnerabilă. De aceea, ea trebuie să aibă o imagine clară a situaţiei în care se 
află din punctul de vedere al capacităţilor interne de funcţionare (resurse umane, 
financiare, tehnice, de timp, analizate atât în termeni cantitativi, cât şi calitativi). 
Lipsa capacităţilor de analiză internă conduce la imposibilitatea de definire a unei 
perspective strategice ce va fi aplicată cu adevărat. 

Cei 4 termeni principali sunt: 

e Weaknesses / Slăbiciuni. Ce nu funcţionează bine în organizație? Care sunt sursele 
de funcţionare ineficientă şi ineficace? 

e = Strenghts / Atuuri. Ce funcţionează bine în organizaţie? Care sunt punctele ei forte? 
Ce face organizaţia pentru a înregistra rezultate pozitive? 

e Opportunities / Oportunităţi. Care sunt evenimentele din mediul organizaţiei care 
pot acţiona în interesul acesteia? Care sunt posibilele schimbări externe care pot fi 
speculate? 

e Threats / Amenin{ari. Care sunt schimbările din mediul organizaţiei care pot afecta 
negativ existenţa şi funcționarea ei? Care sunt amenințările la adresa ei? (ele pot 
veni din surse multiple: concurenţa, schimbări politice, schimbări economice, 
schimbări tehnologice etc.). 

Granița dintre aceşti termeni poate fi însă foarte sensibilă. Atuurile de astăzi pot deveni 
slăbiciunile de mâine. În acelaşi timp, pericolele din mediul organizaţiei pot deveni oportunităţi. De 
aceea este importantă inteligenţa şi capacitatea managerului de a reacționa la un mediu în schimbare şi 


de a încerca să gândească în perspectivă. 

5. Identificarea problemelor strategice cu care se confruntă organizaţia. Pe baza etapelor 


anterioare se pot identifica problemele strategice ale organizaţiei — adică problemele care sunt 
atât de importante încât vor influenţa funcţionarea ei pe termen lung şi de o manieră 
determinantă. Ele trebuie tratate cu foarte multă atenţie, separat de problemele operaţionale, 


rutiniere şi vor sta la baza tuturor strategiilor organizaţiei. 


6. Formularea unor strategii care să răspundă problemelor strategice identificate. Strategiile 


trebuie să fie construite în funcţie de resursele existente şi nu pe baza imaginaţiei. 


7. Analiza alternativelor / strategiilor existente. Acest lucru se face în general şi acolo unde 


este posibil pe baza analizei cost-beneficii (ACB). ACB presupune că o alternativă anume este 
preferată pentru că beneficiile obţinute în cadrul ei sunt mai mari decât costurile implicate. 
Acest lucru semnifică în general ideea că atât beneficiile, cât şi costurile pot fi exprimate în 
termeni financiari. În mod evident, realizarea unei cuantificări precise nu este facilă în domeniul 
public (cum putem cuantifica valoarea vieţii unei persoane X şi limita de costuri pe care un 
spital poate in mod “rational” să o aloce pentru salvarea ei?). Cu toate acestea, ACB poate fi 
foarte utilă pentru managerul sectorului public atunci când el trebuie să aleagă între diferite 


opţiuni. OECD (1997) a definit un set de criterii referitoare la ACB: 


e analizele cost-beneficiu sunt folositoare pentru compararea efectelor favorabile şi 
nefavorabile ale politicilor publice; 

e decidentii publici nu trebuie să excluda costurile şi beneficiile diferitelor politici; pentru 
stabilirea prioritatilor ei trebuie să utilizeze analizele economice; 

e ACB ar trebui solicitată pentru toate deciziile majore (pentru a explica în mod rational 
de ce se fac anumite alegeri şi nu altele; în lipsa acestei analize se vor întâlni cazuri 
frecvente în care beneficiile aşteptate sunt mai mici decât costurile). Cu toate acestea, 
instituţiile publice nu trebuie limitate în analizele lor numai la nivelul abordărilor cost- 
beneficii; 

e atunci când este posibil, costurile şi beneficiile trebuie cuantificate; 

e chiar dacă analizele se referă in principal la raportul cost-beneficii, nu trebuie uitată 
analiza consecinţelor unei acţiuni iniţiate. 

Analiza opţiunilor existente trebuie făcută în termeni de fezabilitate; unele strategii sunt 


de acţiune legală, resurse deţinute, sprijin politic etc.). 

8. Implementarea strategiilor selectate. Cele mai bune strategii nu înseamnă nimic dacă nu sunt 


puse în aplicare. Transferul lor la nivel operațional reprezintă un proces dificil şi complex. 
În acest punct resursa umană este foarte importantă: ea poate să blocheze sau să ajute. În 
cazul în care definirea strategiilor s-a făcut “la niveluri înalte”, fără consultarea 
personalului, aceştia pot fi dezinteresati, confuzi sau ostili. De foarte multe ori neglijarea 
acestui aspect a dus la anularea unor strategii bine definite. Succesul implementării 
strategiilor este direct legat de capacitatea managerului de a construi coaliții puternice 
(cetățeni, politicieni, mass media, grupuri de interes etc.) care să susțină demersul 
strategic. 

9. Evaluarea rezultatelor. În lipsa unui proces de evaluare a rezultatelor organizaţia se va 
confrunta cu diferente mari între rezultatele dorite şi cele obţinute in mod real. Ea nu va şti 
niciodată în ce măsură obiectivele au fost atinse, ce a funcţionat bine şi ce nu a funcţionat, 


ce trebuie remediat etc. 


Acest model defineşte un posibil proces de planificare strategică aplicabil în organizația 
publică. El furnizează doar structura generală, fiind necesare activităţi diversificate pentru punerea in 
aplicare a fiecărui pas amintit. Managerul public trebuie să înţeleagă faptul că aplicarea planificării 
strategice reprezintă un proces complicat, care necesită resurse, creativitate şi muncă susținută. 

Ca atare, putem considera planificarea ca fiind un proces rațional şi structurat de construcție a 
unei strategii organizaționale pe baza unei relaţii cu următorii factori: 


Mediu — Planificare strategică — Capacitati interne — Implementare — Evaluare 


Managementul strategic (Ansoff, 1988, Toft, 1989, Hax şi Majluf, 1984) este considerat a fi o 
formă evoluată a abordării strategice, ce conţine planificarea strategică, dar merge mai departe decât 
aceasta. De ce reprezintă managementul strategic un concept mai larg? Pentru că el conectează 
organizația cu procesul de planificare strategică la toate nivelurile sale. 

Pentru a avea succes, planificarea trebuie relaționată cu organizaţia in toate aspectele 
importante: cultura organizaţională, motivarea personalului, sistemele de măsurare a performantelor, 
structura şi designul organizational etc. Rolul managementului strategic este să integreze viziunea 
strategică la toate nivelurile organizaţiei şi să utilizeze toate resursele existente pentru atingerea 


obiectivelor definite în condiții de eficienţă, economie a resurselor şi calitate. 

Managementul strategic (Steiss, 1985, p.9) este preocupat aşadar cu luarea din timp a deciziei 
asupra a ceea ce va trebui să facă organizaţia în viitor (planificare), determinând cine o va face, cum o 
va face (managementul resurselor) şi monitorizând activităţile aflate în derulare (control şi evaluare). 

Planificarea nu trebuie văzută ca un efort separat, izolat de organizaţie, care vizează stabilirea 
unor strategii teoretice pe care nu le va lua nimeni în considerare. Planificarea şi managementul 
strategic sunt capabile nu doar să definească scopurile şi obiectivele organizaţiei, ci şi să formuleze 
strategii cu un impact real. Ele se referă la structurarea capacităţilor interne ale organizaţiei pentru 
specularea oportunităţilor şi evitarea amenințărilor din mediu, stabilirea unei direcţii generale de 


dezvoltare şi alocarea resurselor pentru atingerea ei în cele mai bune condiţii. 


Elemente sensibile în aplicarea managementului strategic 

Asimilarea unei abordări strategice este obligatorie pentru organizaţia publică modernă. 
Managerul public se va confrunta însă în promovarea acestui demers cu o varietate de obstacole de a 
căror existență trebuie să fie conştient. Tratarea simplistă a procesului strategic conduce la lipsa 
oricărui impact pozitiv asupra activităţii organizaţiei. Vom aminti în ceea ce urmează câteva din 
elementele “sensibile” ale managementului strategic: 

e managementul strategic este un mod de a îmbunătăţi activitatea managerului public; multi 
manageri tind să înțeleagă abordarea strategică precum o modă, o etichetă necesară pentru “a 
arăta bine”. Aşa cum remarca Bryson (1988, p.56) “orice proces de planificare strategică este 
justificabil numai în cazul în care ajută factorii de decizie să gândească şi să acţioneze 
strategic. Planificarea strategică nu este un scop în sine, ci mai degrabă un set de concepte ce îi 
ajută pe leaderi să ia decizii importante şi să iniţieze acţiuni importante”; 

e managementul strategic trebuie tratat la justa valoare, fără a-i neglija importanța, dar şi fără 
a-l considera o soluţie miracol. Mulţi manageri au tendinţa de a se situa la una dintre cele două 
extreme, cu efecte negative asupra funcționării organizaţiei; 

e planificarea strategică nu reprezintă o activitate separată, izolată de funcţionarea organizației. 
Anumiți manageri consideră că planificarea reprezintă un efort pur teoretic realizat într-un birou 
de către persoane lipsite de orice contact cu realitatea. De fapt, planificarea trebuie să fie legată 
în mod direct de structurile şi funcţionarea organizaţiei; 

e demersul strategic nu este exclusiv atributul managementului superior. Organizaţia trebuie să 
integreze gândirea şi acţiunea strategică la toate nivelurile; 

e managementul şi planificarea strategică nu înseamnă numai elaborarea unor documente. De 


foarte multe ori managerii tind să minimizeze importanța demersului strategic şi ca atare, 


83 


singurul rezultat este reprezentat de documente voluminoase, fără nici un impact real şi pozitiv 

la nivelul performanţelor instituţionale; 

e în elaborarea strategiilor publice este recomandată implicarea comunităţii si cetăţeanului de 
câte ori acest lucru este posibil; în lipsa implicării în procesul strategic a grupurilor afectate de 
strategia în cauză există o şansă semnificativă ca acestea să se opună implementării ei; 

e Implementarea reprezintă un concept esenţial în managementul strategic. De multe ori cele mai 
bune strategii nu au avut nici un efect datorită problemelor la nivel de implementare. Strategiile 
nu se autoimplementează (Bozeman, Straussman, 1990) iar responsabilitatea pentru punerea 
lor în aplicare revine managerului. Mulţi manageri iniţiază procese largi de planificare 
strategică fără să se gândească dacă există sau nu condiţiile necesare pentru a le pune în 
practică. Aceste condiţii sunt (adaptat după Steiss, 2003, p.61): 

1. Liderii organizaţiei sunt implicaţi în proces şi îl susţin în mod real; 

2. Crizele majore care pot afecta serios procesul de planificare sunt identificate şi rezolvate 
înaintea demarării lui; 

3. Managementul trebuie să înţeleagă care este finalitatea planificării strategice şi să 
definească clar şi realist aşteptările; 

4. Trebuie înţeles că procesul strategic presupune afectarea unor resurse importante; fără 
acestea nu există şanse de succes; 

5. Pentru reuşita planificării strategice este necesară realizarea unor coaliții suficient de 
puternice pentru a susţine promovarea şi aplicarea strategiilor selectate. 

Înainte de a începe activitatea de planificare, managerul public trebuie să îşi pună câteva 
întrebări simple legate de posibilele piedici ce pot apărea, structurarea suportului pentru strategii (din 
partea cetăţenilor, mass-media, politicienilor etc.), existenţa resurselor necesare, capacitatea şi interesul 
birocraţiei de a o aplica. 

Să nu uităm că implementarea unei strategii este imposibilă fără participarea structurilor 
administrative; dacă acestea sunt neinteresate sau ostile fata de strategiile. definite implementarea va fi 
imposibilă. Pe de altă parte, există posibilitatea ca birocraţia să fie pur şi simplu incapabilă să le 
realizeze (datorită capacităţilor scăzute, incompetentei etc.) 

Managerul trebuie să analizeze această problemă din timp şi să ia măsurile necesare, dacă 
doreşte cu adevărat să promoveze o abordare strategică. Justificările ulterioare legate de “sabotajul 
birocratic” nu îi minimizează responsabilitatea pentru eşec. 

e managementul strategic reprezintă un proces continuu, raportat la un mediu în schimbare. El nu 
trebuie gândit static, în funcţie de obiective rigide, ci trebuie să se adapteze la noile realități şi cerințe. 


84 


Control şi evaluare în organizaţiile publice 

Promovarea unui management performant la nivelul organizaţiei este imposibilă fără un efort 
coerent în ceea ce priveşte funcţiile de control şi evaluare. Aşa cum am văzut în discuţia referitoare la 
managementul strategic, succesul activităţii de planificare strategică este direct legat de capacitățile de 
evaluare deţinute de organizație. În cele ce urmează vom încerca să realizăm o scurtă sinteză referitoare 
la control şi evaluare în organizaţiile publice. 

Controlul reprezintă una din atribuţiile esențiale ale managerului public sau privat. Conform 
definiţiei date de Fayol (1949, p.15) “Controlul constă în a verifica dacă totul se desfăşoară în 
conformitate cu planul adoptat, instrucțiunile date şi principiile stabilite. El are ca obiect identificarea 
punctelor slabe şi erorilor pentru a putea rectifica şi preveni...”. Nici un manager public nu va deţine 
puterea necesară pentru a conduce organizaţia în lipsa a trei atribute principale: capacitatea de a da 
ordine, a verifica dacă acestea sunt puse în aplicare şi a initia recompense şi sancţiuni. 

Din nefericire, de multe ori controlul este înţeles ca fiind o activitate esenţial punitivă, care nu 
are alt scop decât găsirea de vinovaţi şi pedepsirea acestora (sau pedepsirea unor persoane nevinovate, 
dar incapabile de a se apăra). Această abordare este greşită pentru că funcţia de control vizează în 
principal verificarea aplicării ordinelor şi programelor pentru a se vedea ce funcționează şi ce nu, ce 
trebuie remediat şi unde. 

Evaluarea programelor reprezintă un demers obligatoriu pentru orice administraţie modernă. 
De multe ori însă, managerii, funcţionarii sau politicienii nu înţeleg importanţa ei şi o consideră doar o 
activitate birocratică legată de completarea unor hârtii şi rapoarte, activitate care consumă timp şi 
energii organizaționale fără nici un rost. 

De ce este nevoie de evaluare în sectorul public? Pe de o parte, ea este văzută ca un instrument 
al responsabilizării faţă de cetăţean — odată ce acesta plăteşte pentru serviciile publice, trebuie să ştie 
cum şi unde au fost folosiţi banii lui. De altfel, evaluarea a cunoscut cea mai importantă dezvoltare în 
Statele Unite unde, odată cu creşterea resurselor financiare investite de guvern în programe publice 
(asistenţă socială, sănătate etc.) a apărut o cerere tot mai stringentă din partea cetăţenilor de a cunoaşte 
modul în care sunt folosiţi aceşti bani. 

Pe de altă parte, evaluarea este văzută ca un instrument de acțiune managerială, pentru că este 
capabilă să furnizeze managerului public date importante pentru ameliorarea funcționării programului. 
Evaluarea reprezintă un demers mai profund decât măsurarea performanţelor trecând dincolo de simpla 


măsurare a rezultatelor şi încercând să evalueze cauze, obiective organizaționale, îmbunătăţiri ce pot fi 

puse în practică. Ea oferă practic managerului un feedback important pentru luarea celei mai bune 


decizii 


Evaluarea reprezintă însă un domeniu complex; aşa cum observau Glass şi Ellett (1980) 


“evaluarea, mai mult decât orice altă ştiinţă, este ceea ce oamenii consideră că reprezintă; şi în mod 


curent oamenii consideră că reprezintă o mulțime de lucruri diferite”. Ea poate fi înţeleasă la trei 


niveluri diferite (Scriven, 1967): 


e evaluarile formative, ce vizează ameliorarea performanţei programului (evaluarea va furniza 
date ce stau la baza îmbunătăţirii rezultatelor programului); 

e  evaluările sumative, ce urmăresc dacă un program trebuie început, continuat, ales din două sau 
mai multe alternative sau încheiat; 

e evaluarile de monitorizare ce vizează în principal preocuparea pentru menţinerea calității 
programului; ele se referă la monitorizarea proceselor şi a rezultatelor obţinute la nivel 


operaţional. 


Evaluările urmăresc să ofere o imagine clară a modului în care funcţionează programele 


publice. Care sunt principalele domenii de interes pentru activităţile de evaluare (Posavac, Carey, 


1997)? Unde acţionează ele în mod principal? 


1. 


3. 


Directionarea resurselor înspre satisfacerea unor nevoi ignorate. Serviciile publice trebuie să 
vizeze satisfacerea unor nevoi ignorate până atunci; deseori serviciile publice sunt oferite în lipsa 
unei preocupări reale pentru nevoile cetățeanului şi comunității. Cu cât distanța între cei ce 
planifică aceste servicii şi clienți este mai mare, cu atât posibilitățile de a greşi sunt mai mari. 
Necesitatea de a verifica dacă programele planificate oferă cu adevărat servicii. Una din marile 
probleme ale administrației se referă la implementarea reală a activităților planificate. Au existat 
cazuri în care planificarea nu a fost urmată de activități propriu zise sau activitățile au fost departe 
de ceea ce s-a decis inițial. Finanțarea unui program public nu semnifică automat că acesta va fi pus 
în practică; 

Examinarea rezultatelor. A opera un serviciu nu înseamnă a oferi cu adevărat un serviciu 
publicului; pe de altă parte, a oferi un serviciu publicului nu înseamnă că acesta va fi un serviciu de 


calitate; 


4. Determinarea serviciilor care produc cele mai bune rezultate. In cazul în care mai multe programe 


/ instituţii vizează acelaşi domeniu de interes, evaluarea va permite identificarea celei mai bune 


oferte existente; 


86 


5. Selectarea tipurilor de programe ce oferă cele mai cerute servicii. În cazul administraţiei publice 
pot fi oferite mai multe tipuri_de servicii. Nici o societate nu poate oferi toate serviciile dorite. 
Evaluarea poate susţine administraţia în efortul de stabilire a unei liste de programe prioritare; 

6. Furnizarea informaţiei necesare pentru a menține şi îmbunătăţi calitatea serviciilor. De multe ori, 
chiar dacă un program a început foarte bine, odată cu trecerea timpului calitatea acestuia va scădea 
sau va stagna. Evaluarea va permite oferirea de date necesare în menţinerea / creşterea calităţii; 

7. Observarea efectelor secundare. De multe ori, efortul de a rezolva o problemă duce la apariţia unor 


efecte secundare nedorite. Evaluarea permite analizarea acestora şi luarea de masuri preventive. 


Evaluatorii pot fi atât interni (fac parte din organizaţia în cauză), cât şi externi (agenţii 
guvernamentale specializate sau consultanţi privaţi). Fiecare dintre aceste două categorii prezintă 
avantaje şi dezavantaje: evaluatorii interni vor cunoaşte mai în profunzime organizaţia, dar în acelaşi 
timp vor fi mult mai subiectivi în analiză; evaluatorii externi vor fi obiectivi, dar nu deţin acelaşi nivel 
de înţelegere a instituţiei. Ca şi observaţii finale referitoare la evaluare, putem menţiona: 

e evaluarea programelor are un rol pozitiv şi vizează îmbunătăţirea performanţelor 
organizaţiei. Rolul ei principal nu este să identifice vinovaţi, ci cauze ce stau la baza 
disfunctionalitatilor instituţionale; 

e întotdeauna resursa umană trebuie implicată în procesul de evaluare; dacă acest lucru nu se 
realizează, funcționarii vor crede că acest proces îi amenință în mod direct (reduceri, 
concedieri, căutare de vinovaţi etc.) şi nu vor coopera. În lipsa cooperării resursei umane 
procesul de evaluare va fi grav afectat; 

e evaluarea reprezintă un instrument managerial important care permite luarea deciziilor 


strategice şi operaţionale pe baza unei cunoasteri detaliate a realitatilor organizaționale. 

Unitatea IV. CULTURĂ ORGANIZATIONALA ÎN ADMINISTRAȚIA PUBLICA 


Studiu de caz nr. 1. 

O fabrică specializată în producţia de componente pentru calculatoare a fost cumpărată de un 
grup de investiţii japonez. La preluarea companiei foştii proprietari au explicat cu mândrie că firma 
este printre cele mai bune în domeniu acordând o atenţie deosebită calităţii şi având un nivel de 
rebuturi de doar 4%. La circa doi ani după această vânzare unii din foştii proprietari au vizitat fabrica 
principală pentru a vedea cum s-a schimbat aceasta. În timpul vizitei au văzut o secţie nouă, care nu 
exista înainte, şi l-au întrebat pe managerul japonez despre ce este vorba. 

Acesta a răspuns spre uimirea vizitatorului că este secţia de producere a rebuturilor. În urma 
discuţiei s-a evidențiat faptul că noii proprietari, din dorința de a nu afecta tradiţiile locale, au 
înființat o secție specială care producea in mod deliberat rebuturi la nivelul de 4% amintit initial. In 
filosofia companiei japoneze rebuturile nu existau ca produs finit, produsele necorespunzătoare fiind 
oprite pe parcurs printr-un Sistem de control al performanţei foarte bine pus la punct. 

De ce este important acest caz din perspectiva managerială? Ce credeţi că face ca cele două parti să 


trateze diferit problema rebuturilor? 


Studiu de caz nr.2 

În luna februarie 2005 un avion al companiei Tarom care se întorcea de la Larnaca a avut o 
problemă tehnică gravă: la scurt timp de la decolare o pasăre a fost absorbită în unul din motoare 
care a explodat. Piloții au reuşit să aducă avionul înapoi pe pistă folosind un singur motor. Din 
articolele apărute în presa (Evenimentul Zilei, 14 februarie, 2005) au apărut câteva elemente 
importante fata de această întâmplare: 

- profesionalismul piloților, 

- faptul că pe parcursul crizei stewardesele care trebuiau să menţină calmul dispăruseră; 

- lipsa de interes a companiei pentru comunicarea cu pasagerii după ce aceştia au ajuns 
înapoi pe aeroport; ore întregi nimeni nu a ştiut când se vor întoarce acasă şi a fost 
imposibil să se găsească vreun reprezentant al companiei pentru informaţii. De asemenea 
nimeni nu şi-a pus problema să asigure cazarea peste noapte a pasagerilor într-un hotel pe 
cheltuiala companiei (“Zic că nu e treaba lor, că TAROM n-are nici o vină şi că e problema 
noastră ce-o să facem”). Tarom a oferit cupoane pentru un suc şi o bucată de pizza fiecărui 


pasager; 

- atitudinea unor pasageri a fost de acceptare a situaţiei fără discuţii: “De ce să-i suparam? 
Dacă ne fac probleme?” 

Pe de altă parte foarte multe din mesajele de pe forumul ziarului erau foarte critice față de 
modul în care Tarom se comportă fata de pasageri; alti participanţi de pe forum considerau că Tarom 
este la fel de bună ca şi alte companii internaţionale şi că cel mai important lucru este 
profesionalismul piloților care au salvat pasagerii. 

Care este părerea dumneavoastră fata de acest caz particular? A acţionat compania Tarom 


corect? Sunt pasagerii prea pretenţioşi? Există probleme de mentalitate de o parte sau alta? 


Studiu de caz nr.3 

Un tânăr absolvent de facultate este angajat în primăria X. Din prima zi de lucru încearcă, plin 
de entuziasm, să pună în aplicare ceea ce a învăţat în facultate. Este conştiincios, lucrează peste 
program, este politicos cu cetăţenii. Încearcă să propună modalităţi noi de ameliorare a productivităţii 
organizaţiei (se oferă să înveţe pe toată lumea să deschidă conturi e-mail şi să navigheze pe internet). 

Are idei în ceea ce priveşte scrierea de proiecte pentru obținerea de fonduri internaţionale. 
Refuză să servească băuturi alcoolice în timpul serviciului si să primească “mici atenții”. Încearcă să 
comunice cât mai mult cu primarul şi să îi propună idei noi, lucru de care acesta este încântat. În scurt 
timp el se simte izolat de restul grupului de funcţionari şi incapabil să comunice cu ei. 

Este tratat cu ostilitate de aceştia şi criticat tot timpul. În una din zile un funcţionar vechi în 
organizaţie il cheamă la o discuţie prietenească şi îl sfătuieşte “să isi vadă de treabă” şi să nu mai 
încerce să îşi submineze colegii; să înceteze “sa facă pe deşteptul ” şi să se creadă special. Colegul cu 
vechime în organizaţie îi spune că el este de mult în organizaţie şi că ştie cum merg treburile; dacă 
vrea să mai lucreze acolo trebuie să îşi vadă locul lui şi să se comporte “adecvat”. 

De ce credeţi că noul angajat, în ciuda eforturilor lui, se află în această situație? Este vina lui 


sau a mediului? Ce trebuie să facă? 


Organizaţia — între rațiune şi simboluri 

Abordările “clasice” ale managementului au considerat organizaţia că reprezentând un spaţiu 
raţional şi ordonat. Managementul organizaţiei se bazează pe abordări formale şi consideră că totul 
poate fi înţeles prin analiza structurilor şi reglementarilor legale. Max Weber considera că doar 
sistemul raţional legal poate să ducă la funcționarea corectă a organizaţiei. 

Fayol si Taylor au susţinut că aplicarea “managementului ştiinţific” este secretul succesului 


organizational. Teoria X (McGregor, 1960) presupune că oamenii sunt leneşi şi dezinteresati în ceea ce 

priveşte funcționarea organizaţiei; ca atare managerul trebuie să îi monitorizeze în mod continuu şi să 
îi controleze strict pentru a avea rezultate pozitive. 

Aceste abordări au adus elemente importante în dezvoltarea sistemelor moderne de 
management dar nu au reuşit să înţeleagă organizaţia în ansamblul sau. Şcoala relaţiilor umane a adus 
un punct nou de vedere axat pe resursa umană: pe lângă relaţiile formale (importante) există în 
organizaţie şi aşa-numitele relaţii informale, invizibile din punct de vedere al organizării oficiale dar 
vitale: neintelegerea şi desconsiderarea lor duce la blocaje majore în organizaţie. 

Este greu să analizezi şi să înţelegi în mod pur formal şi raţional o organizaţie formată din 
oameni, pentru că aceştia nu sunt întotdeauna previzibili şi posibil de încadrat în modele de funcționare 
clare (cum se poate face cu robotii). Teoria Y (McGregor, 1960) susţine că oamenii din organizaţie sunt 
de fapt responsabili, muncitori şi interesaţi în dezvoltare; activitatea managerului nu se referă la control 
şi sancţiune ci la susţinere, încurajare şi suport pentru eforturile personalului. 

Aceste puncte de vedere au fost accentuate de autori importanţi precum Peters şi Waterman 
(1982), Ouchi (1981) sau Schein (1985). Peters şi Waterman au arătat că formarea companiilor 
“excelente” s-a bazat în bună măsura pe un tip de cultură a performanţei. Ouchi a dezvoltat (în 
încercarea de a defini modul în care companiile americane pot răspunde provocării japoneze) aşa- 


numita “teorie Z”, bazată pe ideea construcţiei unei filosofii organizaționale bazate pe idei precum: 


angajaţii sunt persoane importante, ce vor petrece o perioada lungă de timp în firmă; ei 
trebuie susținuți şi încurajați să se simtă parte a organizaţiei prin diferite mijloace — de la 
programe de training oferite şi plătite de angajator la beneficii care să relationeze 
prosperitatea firmei cu prosperitatea personală; 

- managementul încurajează munca in echipă, cooperarea şi participarea angajaţilor la 

procesul de luare a deciziilor; 
- comunicarea între nivelul managerial şi angajați este intensă şi bazată pe deschidere; 
- întreaga organizaţie reprezintă o familie bazată pe valori şi credinţe comune, lucru ce duce 


la implicarea personalului şi, implicit, creşterea performanţei. 


Toate aceste lucrări (ca şi multe altele) au atras atenţia asupra unui element esenţial: latura 
simbolică a organizației şi importanţa ei în definirea succesului organizational. 

Ce semnifică abordarea simbolică şi de ce este ea atât de importantă? Să ne gândim la câteva 
situaţii simple: De ce fiecare McDonald's încearcă să dea clientului impresia de deschidere, prietenie, 
comunicare? De ce în anumite organizaţii membrii sunt implicaţi, sunt 24 de ore la dispoziţia acesteia, 


iar în altele ei nu vor decât să îşi termine programul de lucru şi să plece acasă? Cât este de importantă 

pentru o organizaţie o abordare de genul: “noi nu lăsăm pe nimeni în urmă”? Este greu să răspundem la 
aceste întrebări dintr-un punct de vedere formal, bazat doar pe reglementări oficiale şi organigrame. 

De multe ori atunci când ne întoarcem din străinătate le povestim prietenilor cazuri interesante 
văzute acolo care reprezintă deosebiri sau asemănări faţă de ceea ce se întâmplă acasă. Câţi dintre noi 
nu am fost tentaţi să comparăm acţiunea politistului, funcţionarului public, chelnerului, etc. dintr-o tara 
străină cu acţiunea “corespondentului” de acasă? De obicei concluzia se leagă de existenţa unei 
“mentalități” anume. Oricum, pentru orice român care a călătorit în străinătate există o diferență de 
culturi — evidentă în comportamente, limbaj, valori, etc. 

Acelaşi lucru se întâmplă şi în cazul organizaţiilor. Ele nu au un tip similar de atitudini sau 
comportamente chiar dacă au aceeaşi organizare formală şi funcţionează pe baza aceloraşi legi. Într-un 
articol publicat de un ziar românesc autorul a încercat să afle care sunt preţurile la care se vând spaţiile 
publice firmelor private în diferite oraşe din Transilvania. Din 4 primarii două au răspuns rapid şi 
amabil iar două nu au fost deloc interesate sau capabile să răspundă unei întrebări simple. De unde 
această diferenţă? Poate fi ea explicată exclusiv pe baza unei analize a structurilor formale? 

Pe de altă parte interpretarea unui concept sau a unei situaţii poate fi diferită între diferite 
organizaţii. Să luăm o întrebare simplă: de ce doreşte cineva să intre în funcția publică? Putem avea 
diferite tipuri de răspunsuri: 

I. inspirationale: dorinţa de a face ceva pentru comunitate, de a “face o diferență”, de a ajuta 

alte persoane, etc.; 

2. raţionale: funcţia publică oferă stabilitate şi un anumit status social; 

3. deviante: accesul la funcția publică este asociat cu îmbogățirea rapidă a individului în cauză, 


familiei sau prietenilor lui. 


De ce există diferenţe atât de mari în înţelegerea unei probleme care la o primă vedere pare 
clară şi simplă? Pentru că diferite culturi pot înţelege diferit sau total diferit un concept sau obiect. 
Acest lucru este foarte vizibil atunci când două culturi diferite intră în contact direct şi interacționează. 
Modul în care un francez de la Renault şi un român de la Dacia înţeleg conceptul de calitate poate fi 
semnificativ diferit, modul în care un german sau un francez înţeleg rolul managerului firmei poate să 
varieze. 

Ceea ce trebuie să înţelegem încă de la începutul discuţiei referitoare la cultura organizaţională 
este că organizaţia are o latură simbolică foarte importantă care trebuie luată în considerare de 


managementul public. Simbolul poate fi definit ca “un obiect — un cuvânt sau o declaraţie, o acţiune 

sau un fenomen material — care reprezintă în mod ambiguu altceva sau mai mult decât obiectul în sine” 
(Cohen, 1974). 

Bolman şi Deal (1997) au atentionat asupra importanţei înţelegerii cadrului simbolic al 
organizaţiei pe baza unor constatări simple: 

- Ceea ce este important în legătură cu un eveniment nu se referă la ceea ce s-a întâmplat cu 

adevărat ci la semnificația acestuia; 

- Activitățile şi înţelegerea lor sunt strâns legate: evenimentele au înţelesuri şi semnificaţii 

multiple pentru că oamenii au o capacitate diferită de interpretare; 

- Cea mai mare parte a vieţii este ambiguă sau nesigură — ce s-a întâmplat, de ce s-a 

întâmplat, ce se va întâmpla — toate acestea reprezintă necunoscute; 

- Gradul înalt de ambiguitate şi nesiguranţă afectează analiza raţională şi procesul de luare a 

deciziilor; 

- În condiţii de ambiguitate şi nesiguranță oamenii creează simboluri pentru a risipi confuzia, 

creşte gradul de predictibilitate, construi o direcţie clară şi oferi speranţă şi încredere. 

Evolutiile societății moderne au condus la situaţii in care managementul traditional nu mai 
poate răspunde suficient de bine prin recursul exclusiv la structuri formale. Problema principală în 
organizaţii nu mai ţine în mod esenţial de control şi monitorizare ci de motivare spirituală a angajaţilor 
şi de implicare a acestora în activitatea organizaţiei (Alvesson, 2002, p.8). 

Observațiile de mai sus pun în evidenţă realităţi cu care ne confruntăm în viata de zi cu zi dar pe 
care tindem să le ignorăm. Oamenii sunt speriaţi de incertitudine şi nesiguranţă. Ei doresc să aibă reguli 
şi norme care să îi ghideze în activitatea zilnică; ei doresc să aibă o explicaţie cât mai simplă pentru 
ceea ce se întâmplă în jurul lor şi tind să devină “dependenţi” de simboluri (imaginati-va ce s-ar 
întâmpla dacă pentru câteva zile o mare comunitate urbană din România nu ar mai avea deloc acces la 
nici un canal de televiziune sau radio). 

Perspectiva simbolică o organizaţiei publice oferă un punct de vedere complementar fata de 
abordările tradiţionale care înţeleg dezvoltarea acesteia exclusiv din punctul de vedere al selectării unei 
resurse umane necesare şi al construcţiei structurilor corespunzătoare; performanţa organizaţională nu 
poate fi atinsă în instituţiile moderne fără luarea în considerare a culturii organizaționale. Construcţia 
unei culturi care să furnizeze un corp comun de credinţe, valori şi înţelesuri este esenţială în reformarea 
administraţiei publice. 

Ceea ce propunem în acest capitol este o înţelegere “culturală” a organizaţiei, bazată pe 


simboluri, interpretări şi ambiguitati: într-un cuvânt bazată pe analiza culturii organizaționale. 

Ce este cultura organizaţională? 

Cultura organizaţională se bazează pe credința că organizaţia nu înseamnă doar structuri 
formale şi rațiune ci şi valori, atitudini, credinţe. Vom oferi în ceea ce urmează câteva definiţii din 
literatura de specialitate: 

“Vorbind despre cultura organizaţională înseamnă să vorbim despre importanţa simbolismului 
pentru oameni — ritualuri, mituri, povestiri şi legende — şi despre interpretarea evenimentelor, ideilor şi 
experienţelor care sunt influențate şi structurate de grupurile în care trăiesc” (Frost et al’s, 1985, p.17); 

“Prin dezvoltarea unei înţelegeri comune a evenimentelor, obiectelor, cuvintelor şi oamenilor 
membrii organizaţiei dezvoltă un sens comun al experienţelor ce facilitează acţiunea lor coordonată” 
(Smircich, 1985 p.55); 

“Cultura poate fi înţeleasă ca un set de soluţii definite de un grup de oameni pentru a confrunta 
probleme specifice... pe care le experimentează în comun” (Van Maanen şi Barley, 1985, p.33). 

Schein (1985, p.9) consideră cultura organizaţională ca un model de credinţe fundamentale pe 
care grupul şi l-a asumat pe măsura rezolvării problemelor de adaptare în relație cu mediul extern şi 
integrării interne şi care a funcţionat suficient de bine pentru a putea fi considerat valid şi deci transmis 
noilor membri că mod corect de gândire şi percepere în relaţia cu aceste probleme. 

“Un set de credinţe / interpretări împărtăşite de un grup de oameni. Aceste credinţe sunt în 
general tacite, sunt relevante pentru grupul în cauză şi sunt distinctive pentru grup. De asemenea ele 
sunt transmise noilor membri” (Louis, 1980a). 

“O definiţie standard a culturii ar conţine sistemul de valori, simboluri şi înţelesuri comune a 
grupului transferând aceste valori, simboluri, înţelesuri în obiecte materiale şi practici rituale. Cultura 
arată ce este important pentru un grup particular şi cum ar trebui să gândească, simtă şi să se comporte 
membrii grupului. Elementele culturii includ obiceiuri şi tradiţii, amintiri istorice, fie ele mitice sau 
reale, înţelegeri tacite, obiceiuri, norme şi aşteptări, înţelesuri comune ..., presupuneri comune... (T. J. 
Sergiovanni şi J. E. Corbally, pVII). 

Kunda (1992, p.8) consideră cultura organizaţională ca fiind un grup de simboluri şi înţelesuri 
comune ce furnizează “regulile împărtăşite care guvernează aspectele cognitive şi afective ale 
apartenenţei la organizaţie”. 

Din parcurgerea diferitelor definiţii putem identifica câteva elemente esenţiale ale culturii 
organizaționale (Robbins, 1986, Alvesson, 2002; Hofstede, 1990; Trice şi Beyer, 1993): 

- poate cea mai importanta observatie se leaga de complexitatea culturii organizationale — ea 

se bazează pe valori simbolice fluctuante si ca atare definirea ei în termeni formali, 


înţelegerea şi analizarea sunt dificile; 

- cultura organizaţională se referă la aspecte culturale / simbolice şi nu la aspecte rationale. 
Ea vizează analizarea aspectelor complexe, mai puţin evidente din viata organizației; 

- cultura organizaţională presupune interpretarea comună a unor evenimente şi împărtăşirea 
valorilor, presupunerilor şi comportamentelor de către membrii organizaţiei. Aşa cum am 
observat anterior, interpretarea unui eveniment sau concept poate fi diferită; cultura 
organizaţională face ca, în interiorul unei entităţi, înţelegerea acestora să fie comună, unică; 

- cultura organizațională este legată de istorie si tradiții ale organizaţiei. Nici o cultura 
organizaţională nu se construieşte pe termen scurt ci se structurează de-a lungul timpului pe 
baza evenimentelor cu care se confruntă şi pe baza reacţiilor avute; 

- cultura organizațională încearcă să dea sens acțiunii organizaţiei şi mediului acesteia; ea 
încearcă să arate membrilor săi: 1. ce este important pentru organizaţie 2. care sunt tipurile 
de comportament de succes în organizaţie; 

- cultura organizaţională se bazează pe simboluri şi implică credinţe, valori, practici ce 
definesc ceea ce sunt membrii organizației şi modul în care ei acţionează; 

- cultura unei organizaţii reprezintă ansamblul elementelor care permit membrilor acesteia 
să trăiască, să comunice şi să lucreze în comun; 


În descrierea culturii organizaționale Ott (1989, p.50) a luat în considerare următoarele 


elemente principale: 


l. 
2, 


cultura organizațională este cultura ce există într-o organizaţie; 

cultura organizaţională este formată din elemente precum: valori, credinţe, presupuneri, norme 
de comportament, modele de comportament, etc.; 

cultura organizaţională reprezintă o forţă invizibilă, construită social (Berger şi Luckmann, 
1966) ce stă în spatele acţiunilor organizaţiei; 

cultura organizaţională este o energie socială ce face membrii organizației să acţioneze; 

cultura organizațională este o forță unificatoare ce furnizează direcţie, claritate, înţeles şi 
mobilizarea membrilor; 

cultura organizaţională funcționează ca un organism de control ce aprobă sau dezaprobă anume 
comportamente. 


Această ultimă definire ne ajută să trecem de problema iniţială (ce este cultura organizațională) 


şi să ne apropiem de problema următoare (ce face cultura organizaţională). 

Funcţiile culturii organizaționale 
Relevanta culturii organizaționale în domeniul managementului public se leagă de influenţa pe 
care o are asupra diferitelor aspecte ale vieţii organizaţiei. În sinteză putem considera că principalele 
funcţii ale culturii organizaționale se referă la (Robbins, 1986; Alvesson, 2002; Ott, 1989; Siehl şi 
Martin, 1984; Sims, 2002): 

- considerații de ordin strategic: cultura organizaţională ajută la realizarea unui consens 
referitor la misiunile şi obiectivele organizației. Este evident că nici un fel de strategie 
organizaţională nu are şanse de succes dacă ea nu este susținută de cultura organizațională la 
nivelul valorilor, normelor, atitudinilor membrilor; 

- depăşirea nivelului strict individual de interpretare a vieţii organizaționale; valorile şi 
obiectivele urmărite de membri sunt colective şi se bazează pe construcţia unui ataşament 
pentru organizaţie. Individul nu mai consideră important doar propriul interes ci îl 
relationeaza cu interesele organizaţiei; 

- construcția unui mecanism de control intern în organizaţie; cultura organizaţională 
defineşte informal sau formal ce este bine şi rău în acţiunea funcţionarului şi modalităţile de 
sanctionare / recompensare. Pe baza valorilor comune definite fiecare membru ştie care sunt 
consecinţele probabile ale unui comportament pozitiv sau negativ (reacția managerului, 
colegilor, etc.). Cultura organizațională acționează deci ca un ghid în ceea ce priveşte 
priorităţile organizaţiei şi standardele de comportament; 

- definirea unui mod comun de a înțelege performanţa organizaţiei. Aşa cum am observat 
într-un capitol anterior măsurarea rezultatelor în organizația publică nu este la fel de simplă 
ca şi în cea privată. Pentru firma privată rezultatele bune sunt legate de noţiunea de profit; 
pentru organizaţia publică rezultatele bune reprezintă o noţiune subiectivă, ce ţine de 
interpretare în multe cazuri. Ca atare rolul culturii organizaționale în definirea performanţei 
organizaționale este foarte important: ea încearcă să definească ce semnifică un rezultat bun 
şi cum trebuie el măsurat; 

- Construcția unor modele comune de interpretare şi percepţie a realităţii. Pe baza acestor 
modele membrii organizaţiei îşi pot construi un tip de comportament aflat în concordanţă cu 
cel al colegilor; 

- Construcția unui mecanism de integrare a diferitelor grupuri profesionale — organizaţia 
modernă tinde să reunească persoane cu diferite specializări şi pregătiri, lucru care poate 


duce la o separare periculoasă şi la dificultate de comunicare între grupuri. Cultura 

organizaţională acţionează ca un element de coeziune socială în care valorile şi atitudinile 
comune au un efect de integrare a diferitelor entităţi specializate; 

Definirea graniţelor organizaționale care fac clară distincţia între membri şi persoane din 
exterior; de asemenea cultura organizaţională structurează criteriile de acceptare in grup şi 
cele de stratificare în interiorul instituţiei. Aşa cum se poate observa din studiul de caz nr. 3 
acceptarea noilor veniţi este relaţionată de asimilarea unor norme specifice de 
comportament; 

Definirea tipurilor de relaţii dominante în organizaţie: spre exemplu este vorba de o 
instituţie în care valoarea dominantă se referă la cooperare (binele individual este legat de 
binele colectiv) sau o instituţie în care relaţiile sunt bazate pe confruntare (rezistă doar cei 
mai buni — fiecare pentru el însuşi)?; 

Furnizarea unor modele de acţiune morală si afectivă, raportate la valori şi norme etice 
precum şi la latura sentimentală a vieţii colective (prietenie, suport moral pentru membrii 
aflaţi în dificultate, etc.). Este vorba de un mecanism de “reglementare a emoţiilor” — cum şi 
când trebuie ele exprimate; 

Construcţia unui set de idei şi valori esenţiale ale organizaţiei, care stau la baza acţiunii 
acesteia şi care sunt acceptate fără discuţie. Membrii îşi vor ajusta în mod automat acţiunea 
proprie la acestea. Putem considera că avem aici o “ideologie” a organizaţiei, definită ca 
fiind un set de valori generale care reuneşte toate presupunerile de bază ale organizaţiei 
(Deal, Kennedy, 1982); 

Construcția unui mecanism de comunicare şi transmitere a ideologiei organizaţiei către 
membri; 

Înlăturarea ambiguităţii în organizaţie; funcţionarul ştie clar ce trebuie să facă şi cum să se 
comporte, care este sensul acţiunilor sale. Diferenţele între organizaţii sunt vizibile din acest 
punct de vedere — spre exemplu în anumite organizaţii funcţionarul este chemat să 
gândească şi să fie creativ; în altele acelaşi tip de comportament îi poate aduce probleme 


mari. 


Din analiza acestor funcţii putem deduce importanţa culturii organizaționale. Organizaţia 


modernă, fie ea publică sau privată, trebuie să acorde o atenţie deosebită nivelului simbolic / cultural ce 


afectează întreaga sa activitate. Incepând cu definirea strategiilor şi terminând cu măsurarea 


performanţelor sau managementul resurselor umane raportarea la cultură organizațională este 


indispensabilă pentru manager. 

Cultura organizaţională — Subculturi — Cultura societăţii 

Cultura organizațională este direct legată, ca şi organizaţia în general, de mediul în care 
acţionează. Există două influențe majore la adresa ei: cea exercitată de cultura societății de 
apartenenţă şi cea exercitată de propriile subculturi. Este o greşeală să considerăm organizaţia ca un 
tot unitar, uşor de analizat din punctul de vedere al caracteristicilor culturale; cultura organizaţională 
reprezintă de fapt o combinaţie de influenţe care vin atât dinspre societate cât şi dinspre grupurile 
interne. 

Orice societate îşi construieşte o cultură specifică, care se bazează pe adăugarea de-a lungul 
timpului a unor “straturi de cultură populară” (Riley, 1983). Valorile şi comportamentele de succes la 
nivelul societăţii influenţează în mod semnificativ cultura organizaţiilor din respectiva societate. Unii 
autori (Scott, 1995) consideră că cel mai important factor în definirea culturii organizaționale nu este 
reprezentat de organizaţia în sine sau de grupurile din interior ci de valorile şi normele de 
comportament venite din exterior. 

Astfel, se poate considera că acţiunea unei organizaţii sau a unui grup profesional este 
influenţată de modul în care societatea tratează anumite probleme critice: rolul statului, rolul femeii în 
societate, rolul politicii sau administraţiei publice, etc. De multe ori anumite valori sunt atât de bine 
asimilate în modul de gândire încât le asumăm în mod aproape inconştient atunci când reactionam la un 
eveniment anume. 

Un bun exemplu îl constituie aici reacţia pe care multi dintre consumatori sau observatori au 
avut-o la momentul în care firma Dacia-Renault a chemat în service un număr mare de maşini pentru 
remedierea unor defecte de fabricaţie. Reacţia a fost foarte critică şi a structurat o imagine negativă a 
firmei, chiar dacă astfel de acţiuni se întâmplă în mod frecvent şi în cazul altor firme de automobile în 
alte tari. Cel mai popular exemplu referitor la influenţa societăţii în construcţia culturii organizaționale 
este cel japonez; multi autori argumentează că firmele japoneze reproduc în interiorul lor un univers 
societal similar cu cel de la nivel naţional şi bazat pe aceleaşi valori esenţiale: respect, familie, onoare, 
etc. 

Influenţa exercitată de cultura naţională este evidentă în cazul firmelor multinaționale care 
dezvoltă, pe lângă valorile şi normele comune, seturi specifice de caracteristici în fiecare zona 
geografică particulară (Hofstede, 1984). Este suficient să urmărim modul în care îşi “completează” 
cultura organizațională firmele multinaționale care acționează în România (aceste “completări” pot să 


fie pozitive sau negative). 

Existenţa unor imagini de succes la nivelul societății influenţează organizaţia — spre exemplu un 
consilier local poate fi influenţat în activitatea sa de ceea ce vede / crede a fi un parlamentar de succes; 
primarul unei localități poate fi mai mult sau mai puţin formal în activitatea sa în funcţie de 
caracteristicile comunităţii locale (anumite comunităţi doresc un primar degajat şi relaxat, altele doresc 
o figură mai autoritară, paternalistă). 

Pe de altă parte anumite acțiuni izolate la nivelul organizaţiei sau comunității pot deveni 
exemple de succes la nivel naţional (a existat un caz recent în România în care o persoana ce a găsit o 
sumă mare de bani a depus-o la poliţie; s-a dovedit ulterior că suma aparţinea unui pensionar care 
tocmai îşi vânduse garsoniera şi că reprezentă singura sursă de venit a acelei persoane). 

Doi autori canadieni (Beck şi Moore, 1985) au încercat să realizeze o analiză a culturii naţionale 
în comparaţie cu culturile organizaționale din cinci bănci importante din Canada. Informaţiile colectate 
au vizat trei niveluri diferite: 

1. nivelul national (analiza specificului national — valori exprimate de: tradiţia populară, istoria 

politică şi economică, tendinţe demografice, literatură, jurnalism, limbă, etc.); 

2. specificul organizațiilor analizate (bănci nationale şi regionale); 


3. cultura managerială locală. 


Încercând să definească un element care să reprezinte identitatea naţională a Canadei autorii s- 
au oprit la o reprezentare care combină simbolurile statului național cu cele ale autonomiei provinciilor 
(unitate în diversitate). Rezultatele studiului au arătat că există elemente comune în ceea ce priveşte 
valorile promovate de instituţii particulare şi cele naţionale: unitate, centralizare, organizare ierarhică, 
definirea clară a rolurilor, diversitate controlată, etc. 

În mod evident ne putem întreba care ar fi rezultatele unui studiu similar în România? În ce 
măsură valorile naţionale pot fi exprimate sintetic şi în ce măsură ele influenţează viata organizaţiilor? 
În ce măsură istoria politică sau economică poate explica anumite norme de comportament actual? 

Un alt punct de vedere consideră că cel mai important nivel ce trebuie studiat în analiza culturii 
organizaționale nu este reprezentat de organizaţie sau societate ci de subculturi apărute în organizaţie 
(Trice şi Beyer, 1993; Robbins, 1986, p.432; Frost and all, 1985). Este dificil să vorbeşti doar de o 
cultură organizaţională unică atâta timp cât, în organizaţie, oamenii se confruntă cu probleme diferite, 
au interese diferite, nu comunică cu toată lumea la fel şi dezvoltă comportamente diferite (van Maanen 
şi Barley, 1985, p.37). 

Subculturile sunt dezvoltate de grupuri cu caracteristici şi interese specifice din organizaţie şi se 


pot construi pe baza ocupaţiei, vârstei, preferințelor personale, locației, nivelului ierarhic, etc. Spre 

exemplu construcția modelului birocratic în administraţia publică a presupus introducerea specializării 
funcțiilor — iar acest lucru a încurajat apariţia subculturilor profesionale (urbanişti, avocaţi, contabili, 
etc.). Subculturile se pot structura la trei niveluri diferite, în funcţie de relaţia cu cultura dominantă ( 
Siehl, Martin, 1984): 
1. subculturi care sunt compatibile cu cultura dominantă şi sunt foarte implicate în apărarea 
valorilor şi credințelor acesteia; 
2. subculturi care acceptă principiile de bază ale culturii dominante dar dezvoltă şi caracteristici 
specifice; 


3. contraculturile care au principii de bază opuse celor ale culturii dominante. 


În mod evident existenţa mai multor culturi nu înseamnă că acestea se află într-o relaţie 
conflictuală sau de competiţie; in multe situaţii existenţa unei diversitati a subculturilor înseamnă un 
atuu pentru cultura organizaţiei, capabilă să asimileze valori şi atitudini diferite. În anumite cazuri însă 
ele pot reprezenta o sursă de dezintegrare a organizaţiei, datorită conflictelor între diferitele grupări 
interne. 

Cazul cel mai nefericit este cel reprezentat de apariţia contraculturilor care promovează valori, 
credinţe şi comportamente opuse culturii dominante. Odată ce membrii unei instituţii nu vor reuşi să se 
realizeze în organizaţie în termeni de status sau performanţe (din cauza propriilor slăbiciuni sau din 
cauza organizației şi managementului) ei vor dezvolta o contracultură care neagă şi ridiculizează 
valorile dominante tradiţional. 

Acţiunea lor este periculoasă pentru că se bazează pe negativism, vizează blocarea eforturilor 
altor membri şi tinde să descurajeze noii veniţi (van Maanen, Barley, 1985, p.45; Kanter, 1977). 

Alte diferențieri se referă la existenţa unor culturi slabe şi culturi puternice (Deal şi Kennedy, 
1982). Culturile puternice sunt cele în care valorile dominante sunt acceptate de majoritatea 
covârşitoare a membrilor organizaţiei iar ataşamentul fata de instituţie este crescut. Este bine să 
precizăm aici că acceptarea unor valori şi credinţe dominante nu semnifică în mod automat faptul că 
persoana / persoanele în cauză sunt de acord cu acestea; uneori valorile în cauză sunt acceptate doar 
pentru că acest lucru condiţionează apartenenţa la organizaţie. 

Culturile slabe presupun un angajament scăzut fata de valorile şi credinţele esenţiale ale 
organizaţiei. Această diferenţiere apare mai clar în cazul unor fuziuni a unor organizaţii; culturile celor 
două organizaţii intră în “coliziune” iar cultura mai puternică va avea câştig de cauză (păstrând mai 


mult sau mai puţin, la nivelul subculturilor, elemente ale culturii mai slabe). 

Pe de altă parte ne putem întreba dacă există culturi “bune / model” şi culturi “rele”. Este greu 
de spus că o cultură sau alta este bună sau rea; evaluarea depinde în mod esenţial de mediu şi de 
momentul particular ales. Fiecare cultură este susceptibilă a conţine atât elemente pozitive cât şi 
elemente negative. Rolul managerului public este de a accentua ceea ce este bun şi a limita ceea ce 
reprezintă, la un moment dat, elemente negative. 

Să nu uităm că după cel de al doilea război mondial societăți precum cea germană sau cea 
japoneză au păstrat valori tradiționale: seriozitate, rigoare, disciplina muncii, etc. şi au eliminat 
aspectele “militariste” şi agresive. Ca şi alte culturi, cea a societăţii româneşti conţine atât aspecte 
pozitive cât şi negative, iar rolul liderilor este de a specula oportunităţile apărute şi a înlătura 
elementele negative. 

Cultura organizațională presupune, datorită ambiguitatii sale, o multitudine de alte dileme 
interesante din care amintim două: 

- organizația are o cultură sau organizaţia este o cultură? (Smircich, 1983) 

- leadership-ul organizaţiei defineşte cultura organizaţiei sau cultura organizației defineşte 


tipul de leadership aplicabil? 


Toate diferentierile amintite au rolul de a ne face să înţelegem importanţa mediului asupra 


culturii organizaţiei precum şi complexitatea ei deosebită. 


Apariţia, transmiterea şi menţinerea culturii organizaționale 


Cum apare şi cum se dezvoltă cultura organizaţională? Aşa cum s-a precizat anterior ea nu 
apare de la o zi la alta ci reprezintă experienţe trăite de organizaţie de-a lungul timpului. Majoritatea 
autorilor din domeniu leagă formarea culturii organizaționale de următorii factori (Robbins, 1986, 
p.437; Ott,1989,p.75; Sims, 2002, p.306): 

- cultura societăţii de apartenenţă. Valorile şi credinţele societăţii au un impact semnificativ 

asupra elementelor culturale ale organizaţiei; 

- tradiția şi comportamentele de succes. Istoria organizaţiei are un rol important în 
dezvoltarea unor tradiţii ce se menţin de-a lungul timpului şi în evidenţierea tipurilor de 
comportament care s-au dovedit a fi de succes; 

- natura activităţilor organizaţiei şi mediul imediat (comunitatea) în care aceasta 
funcționează. Activitatea organizației determină natura funcţiilor dominante şi apropierea 


acestora (spre exemplu în spitale vor apărea categorii profesionale bine definite, cu valori 

proprii — medici, farmacişti, asistente, personal administrativ, etc.). De asemenea 
comunitatea locală are o influenţă semnificativă în construcţia culturii organizaționale a 
unei organizaţii; 

- fondatorii. De multe ori cultura organizaţională se construieşte în jurul valorilor, credințelor 
şi comportamentelor inițiate de fondatori, personalități puternice care au definit o filosofie 
proprie pentru funcționarea organizaţiei. Succesul acestora face că valorile să fie păstrate şi 
promovate şi după dispariţia lor; 

- Situaţii de criză. În cazul unor situaţii de criză care pun în discuţie supraviețuirea 
organizației sau schimbări majore, cultura organizaţională tinde să se construiască mult mai 
uşor; membrii trebuie să răspundă unei amenințări externe şi ca atare încearcă să găsească o 
soluţie împreună, lucru ce stimulează procesele colective de învăţare. 

Odată ce cultura organizaţiei este structurată, una din problemele principale se referă la modul 

în care ea va fi transmisă către membrii instituţiei într-o formă eficientă. Principalele modalităţi de 
transmitere a culturii organizaționale se referă la (Robbins, 1986; Ott, 1989; Sims, 2002): 


- Povestiri care transmit valori şi comportamente privilegiate de organizaţie. 


Exemplu: într-o organizație conducerea anunță că fumatul în interiorul clădirilor proprii este 
interzis iar cei care vor încalcă această regulă vor fi prima dată avertizaţi iar apoi sanctionati. In una 
din zilele următoare unul din paznici (nou angajat) vede un grup de angajaţi care discuta pe coridor, 
iar unul dintre aceştia fumează. El se îndreaptă spre persoana în cauză şi îi cere să părăsească 
imediat clădirea. 

De asemenea îl anunţă că în cazul în care se va repeta abaterea va fi sancţionat şi îi cere 
numele. Membrii grupului intră în panică şi ti spun paznicului să “dispară” imediat pentru că 
persoana în cauză este preşedintele companiei şi că va fi sancţionat pentru impertinenţă. Preşedintele 
îi opreşte şi declară că toată lumea trebuie să respecte regulile; iese din clădire si îşi fumează ţigara 
afară. Mai mult, acordă o primă paznicului. 

Acest tip de povestiri transmit un mesaj foarte clar pentru membri şi sunt eficiente. O altă 
relatare celebră este cea care se referă la replica pe care Ford a dat-o unui subordonat cu care a intrat 
într-o dispută: “firma e pe numele meu nu al tău”. Spre deosebire de mituri povestirile sunt adevărate / 
corecte din punct de vedere istoric. 

-  Ritualurile organizaționale ocupă un loc foarte important în transmiterea şi perpetuarea 

culturii organizaționale. Ele pot îmbracă forme diferite: de la băutul cafelei sau luatul mesei 


în comun până la ceremonii de absolvire, convenţii, banchete, etc. Ceremoniile sunt de fapt 

momente în care cultura organizațională este reprezentată vizibil; ele pot transmite regulat şi 
în mod organizat semnale clare în ceea ce priveşte valorile organizaţiei, pe baza unei 
simbolistici clare şi uşor de înţeles. Un exemplu interesant se referă aici la cunoscutul “ceai 
de la ora 5” în tradiţia britanică. De ce este atât de important pentru britanici să facă acest 
lucru pe timp de război sau pace? Probabil pentru a transmite o imagine de calm, ordine şi 
control asupra evenimentelor. 

Simboluri (materiale sau spirituale). Modul în care sunt construite clădirile, mobilierul 
birourilor, maşinile deţinute de organizaţie, îmbrăcămintea, etc. — toate acestea pot să 
exprime valori şi comportamente preferate: agresivitate, abordări formale / informale, 
comportament autoritar / participativ, etc. De-a lungul istoriei multe state au încercat să 
transmită forţa şi puterea proprie prin construcţia unor clădiri publice care să uimească şi să 
impresioneze vizitatorul străin. De asemenea putem vorbi de simboluri spirituale precum 
sloganurile organizaționale (cunoscutul slogan al infanteriei marine americane este semper 
fidelis şi încearcă să transmită importanţa spiritului de corp). 

Limbaj — terminologia specifică ajută organizaţia să diferentieze proprii membri de 
persoanele din exterior. Formele adoptate sunt diferite, de la jargon la metafore, dar 
urmăresc acelaşi obiectiv: definirea unui set propriu de termeni care să ajute la identificarea 
membrilor. Limbajul poate transmite mesaje foarte importante despre cultura 
organizaţională: Ott (1989) observa că un trib indian (Navajos) nu are în limbajul propriu 
cuvinte corespondente pentru: şef, supervizor, subordonat sau ierarhie, ceea ce exprimă o 
filosofie mult mai putin ierarhizată şi strictă decât cea a civilizaţiilor europene. 

Mituri. Acestea reprezintă relatări despre întâmplări trecute care au un mesaj puternic pentru 
ceea ce înseamnă valori, credinţe sau comportamente acceptate în organizaţie. Ele pot să 
conţină parti adevărate sau să fie pură fantezie. Miturile au rolul de a servi ca legătura între 
trecut, prezent şi viitor (Strauss, 1963, p.208). Dacă sunt sau nu adevărate este mai puţin 
important — ceea ce e important se referă la mesajul transmis. Multe din mituri nu au nici o 
legătură cu realitatea şi prezintă pericole legate de crearea unor clişee periculoase de 
gândire: “şeful are întotdeauna dreptate”, “există întotdeauna o soluţie ideală de rezolvare a 
oricărei situaţii”, “mai bine să pedepsim 10 nevinovaţi decât să scape un vinovat”, etc. 

Eroii reprezintă indivizi care furnizează un exemplu personal important şi care prin actele 


lor au accentuat valorile organizaţiei. 

- Dezvoltarea unor norme care arată cum trebuie să se comporte membrii organizației daca 
doresc să aibă succes (spre exemplu: ajuta-ti colegii mai tineri; nu “trăda” niciodată colegii, 
etc.). 

- Declaratii de principii — care se referă la exprimarea culturii organizaționale în scris, fie ca 
e vorba de coduri etice sau de principii de funcţionare (“cele 10 reguli de bază ale 
organizaţiei”, “cele trei principii ale organizaţiei”, etc.). Ele au meritul de a exprima într-o 


formă directă şi vizibilă valorile şi credinţele organizaţiei. 


Organizaţia poate pune la punct o serie de modalităţi şi tehnici de menținere a valorilor, 

credințelor şi comportamentelor ce stau la baza culturii organizației: 

- politicile de selecţie a personalului. Organizaţia va încerca să selecteze noi membri care 
sunt dispuşi să accepte şi să promoveze valorile sale dominante. Acest lucru se poate face 
prin selectarea unor persoane ce provin din medii apropiate (sociale, educaţionale) şi care, 
ca atare, împărtăşesc perspective comune. Există aici şi ceea ce se numeşte “socializarea 
anticipată” care presupune că organizaţia vizează pentru selecţie acele persoane care 
împărtăşesc valorile sale chiar înainte de a deveni membri (Merton, 1957, p.265). 

- socializarea membrilor. Odată intraţi în organizație membrii sunt supuşi unui proces 
puternic de socializare. Socializarea poate fi definită (van Maanen, 1976) ca fiind procesul 
prin care membrii învaţă valorile culturale, normele, credinţele, comportamentele necesare 
pentru a deveni membri ai organizaţiei. Prin intermediul unor instrumente complexe 
(proceduri, recompense / sancțiuni, simboluri, materiale scrise, formare continuă, etc.) noii 
membri interiorizează valorile şi credinţele organizaţiei. Procesul de socializare este evident 
în cazul unor organizaţii — fie ele ale statului (precum armata — camaraderia, spiritul de 
sacrificiu, etc.) sau criminale (mafia — legea tăcerii, ierarhie, etc.). Socializarea este mult 
mai simplă atunci când membrii organizaţiei provin din acelaşi mediu, au acelaşi tip de 
educaţie, etc. Spre exemplu serviciile secrete engleze au avut o tradiţie de selectare a 
membrilor din cadrul unor universităţi precum Cambridge sau Oxford; e vorba de aşa 
numiții “Oxbridge”). 

- acțiunea managerilor, care au o influenţă semnificativă în definirea regulilor, sistemelor de 
motivare, procedurilor, etc. Managementul poate să transmită semnale diverse de “ajustare” 
a comportamentului membrilor. Kaufman (1960) a oferit un exemplu interesant: în cazul în 
care un membru al organizaţiei lua o decizie conformă cu opinia nivelului managerial totul 


era în regulă; în cazul în care decizia era considerată incorectă de management, funcţionarul 

în cauză trebuia să scrie rapoarte şi să completeze formulare până „înţelegea” mesajul 
transmis şi îşi modifica atitudinea; 

- înlăturarea membrilor care nu acceptă valorile exprimate de cultura organizaţională. 
Procesul în sine poate fi mai mult sau mai puţin elegant dar are un mesaj clar: “iată ce se 


întâmplă cu cei care nu respectă regulile”. 


Cultura organizaţională ca instrument managerial 


În orice discuţie referitoare la managementul public întrebarea ce apare natural fata de orice 
subiect este: cum poate să susțină acţiunea managerului? Este cultura organizaţională un posibil 
instrument de acţiune la îndemâna managerului public sau este doar un domeniu al cercetării ştiinţifice 
dezinteresate? În literatura de specialitate există păreri diferite: pe de o parte sunt autorii (Deal şi 
Kennedy,1982; Peter şi Waterman, 1982; Hofstede, 1990) care consideră că, în mod evident, cultura 
organizațională nu trebuie studiată ca scop ci ca mijloc de susţinere a acțiunii manageriale. 

Managerul joacă rolul principal în definirea, menţinerea şi modificarea culturii organizaţiei şi 
foloseşte valorile, normele, comportamentele pentru a structura o situaţie anume. Avem aici o viziune 
utilitaristă, care consideră că există o cultură ideală pe care managerul încearcă să o construiască. 
Pentru autori precum Kilmann (1985, p.4) cultura organizaţională bună este cea care are un impact 
pozitiv asupra organizaţiei prin stimularea comportamentelor membrilor în direcția corectă / dorită. 

Pe de altă parte, alti autori (Alvesson, 2002, p.44) consideră că tratarea exclusiva a culturii 
organizaționale ca instrument managerial duce la “trivializarea” acesteia, reducând-o la aspecte 
simpliste, legate în mod evident doar de eficacitatea şi eficienţa organizaţiei. 

Putem lega în mod direct cultura organizațională de performanţele organizaţiei? Este greu să 
definim probe empirice clare care fac acest lucru; adică este dificil să definim o relaţie de cauzalitate 
simplă şi repetabilă: dacă se construieşte o cultură de tip X rezultatele organizaţiei vor fi de tip Y. 

Totuşi, putem afirma că există o relaţie între cei doi termeni: modul în care este construită 
cultura organizațională are un impact direct asupra funcţionării organizaţiei (la niveluri diferite: 
planificare strategică, motivare, implicarea personalului, ataşamentul fata de instituţie, comportamente, 
satisfacția resursei umane, etc.). Acest impact nu trebuie să fie în mod obligatoriu pozitiv: uneori 
cultura organizaţională are efecte negative. 

Astfel membrii organizaţiei pot să se opună schimbării şi să încerce să păstreze vechile valori şi 
atitudini, chiar dacă acestea sunt depăşite. Tradițiile şi istoria organizaţiei pot conduce înspre 


dezvoltarea unor rigiditati şi inertii greu de înlăturat. Uneori instituţiile administraţiei publice dezvoltă 

o cultură organizaţională care este preocupată mai mult de apărarea şi promovarea propriilor interese 

decât de servirea cetăţeanului sau comunităţii. În alte situaţii avansarea în organizaţie se face nu în 

funcție de performanţă ci în funcţie de gradul de respectare a valorilor culturii organizaționale, fapt ce 
poate afecta grav productivitatea. 

Managerul este obligat să ia în considerare cultura organizaţională în demersurile sale şi să 
încerce uneori să o modifice în interesul unei functionari mai bune a organizaţiei. Cum se poate încerca 
schimbarea sau modificarea unei culturi organizaționale? Încă de la început trebuie să precizăm că 
acest demers este foarte dificil. Managerul poate să schimbe relativ uşor structurile formale: 
organigrame, reglementări interne, poziţii, etc. În cazul culturii organizaționale schimbarea este mai 
dificilă (North, 1985) datorită complexităţii şi ambiguitatii acesteia, problemelor de comunicare, lipsei 
înţelegerii valorilor şi credințelor de bază, înţelegerii diferite a aceloraşi simboluri, etc. Încercarea de 
modificare a culturii organizaționale poate să vizeze obiective mai mult sau mai putin ambitioase: 

- schimbarea totală a culturii organizaționale (extrem de dificilă); 

- stimularea părților “pozitive” ale culturii organizaționale (acţiunea cel mai des întâlnită). 

- stimularea si perpetuarea culturilor de succes (cazul fericit). 

Există câteva sugestii în ceea ce priveşte acţiunea managerială de schimbare a culturii 
organizaționale prin: (Rainey, 1997; Sathe, 1983,p.4-13; Schein, 1985; Sims, 2002): 

- definirea clară a ceea ce este important in organizaţie: ce se va monitoriza, ignora, măsura sau 
controla; 

- reacția fata de evenimentele critice / importante de o manieră care transmite mesaje culturale 
clare; crizele oferă managerilor posibilitatea de demonstrare a siguranţei, stabilităţii, ataşamentului 
fata de anumite valori şi postulate. Spre exemplu un manager care în situaţii de criză se arată loial 
fata de angajaţi va da un semnal important în ceea ce priveşte implicarea organizaţiei în apărarea / 
susţinerea membrilor şi poate avea efecte pozitive în ceea ce priveşte ataşamentul acestora. 

- practicarea deliberată a rolului de “educator” în cadrul organizaţiei, managerul trebuie sa 
delimiteze, exprime şi încurajeze valori şi comportamente dezirabile pentru funcţionari. Modelele 
de comportament furnizate de manager au un rol foarte important în construcția culturii 
organizaționale; 

- stabilirea unor criterii clare şi efective pentru acordarea de recompense si avansări, pentru selecţie 
şi promovare a resursei umane, pentru sancţiuni şi concedieri. Criteriile stabilite trebuie să fie 
aceleaşi pentru toată lumea şi trebuie să fie tratate cu seriozitate; 

- managerii trebuie să evidentieze pentru angajaţi care sunt avantajele pe care le obţin prin 


promovarea noului tip de comportament solicitat de organizaţie; 

- coordonarea designului organizational cu mesajele culturale. Orice încercare de redefinire a 
valorilor şi comportamentelor trebuie susţinută prin modificări la nivelul organigramei şi structurii 
formale a organizaţiei; 

- structurarea spațiului fizic (inclusiv clădiri) pentru a transmite caracteristicile culturii 
organizaționale; organizarea spaţiului poate comunica mesaje importante referitoare la 
caracteristicile organizației publice în cauză (de la rigiditate şi desconsiderare până la deschidere şi 
disponibilitate). Spre exemplu ar fi hilar să susţinem crearea unei culturi organizaționale bazate pe 
deschidere faţă de comunitate in timp ce relaţia cu publicul se face în aceleaşi birouri vechi, 
aglomerate, fără lumină, etc.; 

- promovarea şi folosirea mijloacelor de comunicare (povestiri, mituri, limbaj, îmbrăcăminte, 
ritualuri, simboluri, etc.) pentru promovarea noilor valori şi comportamente; 

- dezvoltarea unor coduri formale care să transmită „ideologia” organizaţiei; 

- abordarea schimbării culturii organizaționale ca un factor major al reformei organizaționale; este 


periculos să desconsiderăm rolul culturii organizaționale în organizaţie. 


Una din dilemele cele mai mari în domeniul schimbării culturii organizaționale se leagă de 
sensul acțiunii manageriale: modificarea valorilor şi atitudinilor va duce la schimbarea 
comportamentelor sau invers? Sathe (1983) a dezvoltat o teorie interesantă care susţine că, de fapt, 
schimbarea comportamentelor cotidiene ale membrilor organizației va fi urmată de modificări la 
nivelul valorilor şi credințelor. Acest lucru este important din perspectiva managerului public pentru că 
este mai uşor să încerci o acţiune de modificare a unor comportamente decât să vizezi schimbarea 


directă a valorilor (mult mai greu de identificat şi tratat). 


Analiza culturii organizaționale 

Pentru a crea, menţine sau schimba cultura organizațională managerul trebuie în primul rând să 
o înţeleagă; ca atare vom încerca în continuare să prezentam câteva posibilităţi de analiză a acesteia. 

Datorită complexităţii sale analiza culturii organizaționale nu este uşoară. De multe ori avem 
tendinţa de a vedea în organizaţie ceea ce dorim şi nu ceea ce există cu adevărat. Analiza culturii poate 
părea un efort simplu şi rapid, care da (în mod fals) siguranţa înţelegerii valorilor şi comportamentelor. 
Cultura organizaţională are o calitate specială de a te lăsa să crezi ceea ce doreşti. 

Ne putem întreba cât de mult este capabilă o persoană din afara organizaţiei să înţeleagă cu 
adevărat ceea ce se întâmplă în interiorul acesteia? In acest caz vorbim de valori, credinţe, 


comportamente, atitudini construite de-a lungul timpului şi nestructurate formal — si atunci cât de mult 

poate analistul sau managerul să le înţeleagă? Pe de altă parte membrul organizației poate fi atras să 
vadă doar părţile care îi convin şi să se raporteze subiectiv la cultura organizațională, refuzând să vadă 
părțile negative sau să accepte necesitatea schimbării. 

O altă eroare posibilă este presupunerea că avem de-a face cu o cultură unitară şi ca atare la 
orice nivel am face analiza ea va da aceleaşi rezultate: spre exemplu pentru a înţelege cultura 
organizației este suficient să administrăm câteva chestionare managerilor. De asemenea apare de multe 
ori pericolul generalizării (Louis,1985, p.77): o caracteristică a organizaţiei A este valabilă pentru 
întreaga zonă profesională. Spre exemplu dacă ministerul X are deficienţe majore în construcția unei 
culturi organizaționale bazate pe încurajarea participării publicului, atunci întreaga administraţie 
publică locală din România promovează valori opuse cetăţeanului şi comunităţii. 

Din punct de vedere metodologic trebuie să precizăm că este imposibil să înţelegem cultura 
organizaţională pe baza unei abordări pur cantitative; aplicarea câtorva chestionare nu este capabilă să 
surprindă întreaga complexitate a acesteia şi ca atare cercetătorul trebuie să folosească şi mijloace 
calitative pentru a ajunge la rezultate notabile. Unii autori (Loius, 1985,p.91) susţin că cel mai 
interesant moment pentru a analiza cultura organizaţională se referă la situaţii de criza sau schimbare, 
pentru că atunci manifestările acesteia sunt mult mai vizibile. 

Poate cel mai cunoscut model de analiză este cel oferit de Schein (1985). Acesta considera că 
putem înţelege cultura organizațională pe baza unei analize la trei niveluri diferite: 

1. Primul nivel este cel al de manifestărilor vizibile ale culturii organizaționale: limbajul folosit în 
organizație; aranjamente fizice, precum arhitectura clădirilor, amenajarea spaţiilor interioare sau 
tipul de mobilier; structurile organizaționale; tipul de îmbrăcăminte dominant; nivelul 
tehnologic folosit; normele de comportament. Faptul că aceste manifestări ale culturii 
organizaționale sunt vizibile nu înseamnă că sunt şi uşor descifrabile (,, ... sunt uşor de văzut dar 
dificil de interpretat fără înţelegerea celorlalte niveluri”, Sathe, 1983, p.10). Cu alte cuvinte 
dacă observăm că o organizaţie foloseşte tehnologie modernă (calculatoare, faxuri, etc.) şi 
stimulează angajaţii să se îmbrace şi comunice formal nu înseamnă că am înţeles cultura 
organizaţională, ci doar că începem să colectăm nişte date necesare dar nu şi suficiente. 

2. Cel de al doilea nivel este cel al valorilor organizaţiei. Acest nivel este mai dificil de vizualizat 
şi se referă la valorile vizate / dorite de organizatie:” ce trebuie să fie în contrast cu ce este” 
(Schein, 1985, p.15). Ca atare analiza valorilor trebuie să vizeze compararea valorilor declarate 
ale organizaţiei cu cele promovate în mod real de aceasta. Cazurile nefericite sunt cele în care 
cele două categorii sunt total diferite: spre exemplu organizaţia proclamă ca valoare dominantă 


competenţa, dar in mod real avansarea se face pe criterii ce tin de obedienta fata de şefi. De 

asemenea trebuie să atragem atenţia că valorile organizaţiei pot să fie pozitive sau negative. 
Valorile sunt importante pentru că ele definesc ce este bine şi rău, acceptabil şi inacceptabil în 
organizație. 

3. Presupunerile de bază. Aşa cum primul nivel poate fi considerat a fi vârful aisberg-ului acest 
ultim nivel poate fi considerat a fi baza acestuia — invizibilă dar esenţială. Aceste presupuneri 
sunt acceptate de membrii organizaţiei fără comentarii şi sunt puternic impregnate în 
subconstientul colectiv. Ele „tind să fie de neconfundat şi de nedezbătut” (Schein, 1981, p.64). 
Presupunerile de bază se referă la probleme esenţiale în viaţa societăţii şi organizaţiei precum: 
natura realităţii, (deciziile sunt luate pe baza tradiţiei sau abordărilor ştiinţifice) timpului sau 
spaţiului; caracteristicile naturii umane (omul ca fiinţă pozitivă sau negativă; omul ca fiinţă 
posibil de schimbat sau imobilă); rolul statului (dominant, suportiv, etc.); natura relaţiilor 
umane (cooperare sau conflict); rolul şi poziţia individului în societate (individul este sau nu 
mai important decât comunitatea?); natura puterii (care este rolul puterii şi fundamentele ei), 


etc. 


Acest tip de abordare ne permite înţelegerea culturii organizaționale în complexitatea ei şi 
sugerează structurarea analizei la niveluri diferite, bazate pe elemente fizice sau spirituale. Ea se leagă 
de existenţa unor şcoli de antropologie culturală cu impact la nivelul teoriilor culturii organizaționale 
(Kessing, 1974; Ott, 1989): 

- Cea care se bazează pe ceea ce este direct observabil în comportamentul membrilor comunităţii: 
elemente fizice, modele de comunicare, etc. 
- Cea care se bazează pe ceea ce există şi este împărtăşit în mintea membrilor comunităţii: valori, 


credinţe, etc. 


Hofstede, Neuijen, Ohavy şi Sanders (1990) au propus o analiză a culturii organizaționale 
structurată pe următoarele niveluri: 

Identitatea membrilor: Gradul în care fiecare individ se identifică cu organizaţia ca întreg mai 
degrabă decât cu subgrupuri sau specializări. 

Greutatea grupului: Gradul în care activitatea este organizată mai degrabă în jurul grupurilor 
decât în jurul indivizilor. 

Accentul pus pe resursa umană: Gradul în care managementul ia în considerare efectele 


deciziilor asupra indivizilor din organizaţie. 

Integrarea unităţilor componente: Gradul în care sunt încurajate activităţi coordonate, 
interdependente ale unităţilor componente. 

Control: Gradul în care regulile şi supervizarea sunt folosite pentru controlul angajaţilor. 

Toleranta la risc: Încurajarea asumării riscurilor şi inovației. 

Criterii de recompensare: Gradul în care recompensele sunt bazate pe performanţă sau, 
dimpotrivă, pe favoritism, vechime / experienţă, etc. 

Toleranta la conflict: Gradul de acceptare al conflictelor deschise. 

Orientare în termeni de finalitati: Gradul în care managementul se concentrează mai degrabă pe 
rezultate decât pe procese. 


Deschiderea faţă de exterior: Gradul de monitorizare al evoluţiilor exterioare. 


Robbins (1986, p.431) a prezentat o serie de indici de analiză a culturii organizaționale, pe care 
îi vom exemplifica, pentru o mai bună înţelegere, prin aplicarea lor la o administraţie ,,traditionala” şi o 
administraţie modernă: 

1. Autonomia individuală — gradul de responsabilitate, independenţă şi oportunităţi în ceea ce 
priveşte luarea iniţiativei de către indivizi. În cazul administraţiei tradiţionale autonomia 
individuală este restrânsă iar funcţionarul nu trebuie decât să respecte şi să aplice ordinele 
venite “de sus”; el nu este responsabil de aplicarea ordinelor primite, întreaga responsabilitate 
plasându-se la nivelurile ierarhice superioare. În administraţia modernă este încurajată iniţiativa 
personală, creativitatea şi responsabilitatea individuală a funcţionarului. 

2. Structura — nivelul regulilor şi reglementarilor şi gradul de control din partea superiorilor. În 
administraţia tradițională sistemul ierarhic se bazează puternic pe reglementări şi structuri 
formale şi pe control ierarhic (axat pe identificarea vinovaţilor pentru erorile comise şi 
pedepsirea acestora). În administraţia modernă controlul este văzut ca un mijloc de ameliorare a 
activității organizației iar reglementările formale tind să fie dublate de valori informale ce 
încurajează participarea, comunicarea şi cooperarea internă. 

3. Suport — gradul de asistenţă şi înţelegere din partea managerilor. În administraţia tradițională 
managerul este o figură paternalistă, formală ce trebuie să ţină sub control un grup de 
funcţionari neinteresati de muncă şi demotivati. În administraţia modernă managerul încearcă să 
ia în considerare proceduri de susţinere şi motivare financiară şi non-financiară a angajaţilor şi 
vizează construcţia unui climat organizational deschis. 

4. Identitate — gradul în care fiecare individ se identifică cu organizaţia ca întreg mai degrabă 


decât ca parte a unui grup profesional specific. În administraţia tradițională ataşamentul 

funcţionarului fata de administraţie este scăzut, iar identificarea sa este legată de un grup 

profesional mai larg. În administraţia modernă funcţionarul este mai ataşat, mai implicat faţă de 

organizaţia de apartenenţă. 

5. Relaţia dintre performanţă / recompense - gradul în care recompensele din organizaţie (salarii, 
promoţii, etc.) sunt bazate pe performanţă. În organizaţia tradiţională recompensele nu sunt 
neapărat legate de performanţa angajatului ci de factori precum vechimea în organizaţie sau 
respectarea valorilor de bază ale instituţiei. În organizaţia modernă relaţia performanţă — 
recompense stă la baza sistemului de motivare a resursei umane. 

6. Toleranta la conflict — gradul de conflict existent şi capacitatea de acceptare a punctelor de 
vedere diferite. Administraţia tradiţională nu acceptă ideea de conflict sau negociere în 
interiorul ei. Administraţia modernă acceptă diversitatea opiniilor şi folosirea negocierii pentru 
luarea deciziilor sensibile. 

7. Toleranta la risc — gradul în care sunt încurajați angajaţii să fie inovativi şi să-si asume riscuri. 
Administraţia tradițională a fost întotdeauna alergică la ideea de asumare a riscurilor; 
administraţia modernă trebuie să îşi asume anumite riscuri într-un mediu dificil, dinamic, în 
care trebuie să se lupte pentru resurse cu alte organizaţii de pe piaţă. 

Aceste modele diferite de analiză ne pot oferi o perspectivă obiectivă asupra dificultății analizei 
unei culturi organizaționale. Ca ilustrare a complexităţii demersului putem observa faptul că însăşi 
subiectul analizei face obiectul unor discuţii în teoriile privind cultura organizațională. 

Astfel, Alvesson (2002) sugerează că analiza culturii trebuie să fie mai aplicată, să se 
concentreze mai mult asupra studierii proceselor de muncă propriu zise (nu asupra evenimentelor 
limitrofe, precum petreceri de Crăciun sau pauze de cafea), pe grupuri specifice informale din 
organizaţie (nu pe întreaga organizație formală sau pe departamente, birouri, etc.), şi pe practici sociale 


care reflectă cultura organizațională (nu pe valori abstracte). 


Cultura organizaţională a organizațiilor publice 
Diferite organizaţii îşi construiesc diferite tipuri de cultură organizaţională; ne putem întreba 
care ar fi caracteristicile specifice culturii organizaţiilor publice. Teoretic, valorile de bază ale 
administraţiei publice ar trebui să fie legate de concepte precum servirea interesului public, justiție 
socială, participare publică, apropierea de comunitate, etc. Însă aceste valori nu se întâlnesc întotdeauna 
la nivelul acţiunii administraţiei; de multe ori cultura organizaţională a instituţiei publice pare a fi 


orientată mai mult înspre protejarea intereselor birocraţiei şi a intereselor statului, chiar în detrimentul 

cetăţeanului şi comunităţii. Dincolo de declaraţii pline de bune intenţii, organizația publică are uneori 


tendinţa de a nu lua serios în considerare cetăţeanul în activitatea sa. 


Ranson şi Steward (1994) au sugerat o listă de elemente pe care orice organizaţie publică 


trebuie să le promoveze în procesul de construcţie a culturii organizaționale: 


apropierea de client; 

- atenție acordată nevoilor exprimate ale cetăţeanului; 

- accesul publicului la instituţiile administrative; 

- încercarea de percepere a serviciului public din punctul de vedere al cetăţeanului; 

- luarea în considerare a sugestiilor, plângerilor şi opiniilor venite din partea cetățeanului; 
- acceptarea şi promovarea dreptului cetăţeanului de a fi informat; 

- promovarea calităţii serviciilor; 

- considerarea publicului ca element esenţial de testare al calităţii serviciilor. 


Aceste elemente pot fi incluse într-o ideologie organizaţională bazată pe două consideraţii 


principale: 


l. 


importanța cetățeanului şi comunității în activitatea administrației publice. Rațiunea de a exista 
a administrației se referă la servirea interesului public iar furnizarea serviciilor publice nu se 
referă numai la cantitate ci şi la calitate. 

importanța resursei umane în construcţia culturii organizaționale a instituției publice. Este 
imposibil să cerem funcționarilor publici să promoveze în relația cu cetățeanul valori pe care ei 
nu le întâlnesc niciodată în cadrul propriei organizații. Cum poți să soliciti unui funcționar care 
nu a fost tratat niciodată cu respect de către superiori să trateze cu respect un cetățean? 
Funcţionarul public tinde de multe ori să reproducă în exterior un tip de comportament învățat 
în interiorul organizației. Resursa umană este unul din factorii de bază ai dezvoltării culturii 
organizaționale iar acțiunea managerului trebuie să vizeze construcția unor valori, credințe, 
atitudini şi comportamente potrivite pentru o administrație publică modernă. Pentru a face acest 
lucru el deține instrumente diferite: selecția personalului, comunicarea internă, pregătirea 
continuă, socializarea, sisteme de motivare, furnizarea unor modele de comportament, etc. 


Cultura organizațională este foarte importantă pentru managerul public. Ea condiționează 


succesul organizației în domenii diferite, de la managementul strategic la managementul resursei 


umane. Autoritatea managerială (Starr, 1983) se poate baza nu doar pe aspecte coercitive (puterea de a 


da ordine şi de a sancţiona / recompensa) ci şi pe aspecte culturale (bazate pe capacitatea de a inspira şi 


conduce). 

Trebuie să înţelegem că nici o organizaţie care nu va reuşi să definească un set minim de valori, 
credinţe, atitudini şi comportamente comune ale membrilor săi nu va fi capabilă să acţioneze coerent şi 
să obţină rezultate pozitive. Succesul managerial poate fi reprezentat de capacitatea managerului 
public de a stimula construcţia unei culturi organizaționale care să susțină dezvoltarea armonioasă a 


organizaţiei. 

Unitatea V. LEADERSHIP ÎN ADMINISTRAȚIA PUBLICĂ 


Una din problemele cel mai des abordate în ceea ce priveşte succesele sau insuccesele 
sectorului public şi privat se referă la leadership; de multe ori explicaţiile legate de eşecul economic, 
politic sau administrativ sunt legate de lipsa capacităților de leadership; pentru un politician sau un 
administrator public ofensa supremă poate fi reprezentată de constatarea lipsurilor sale în acest 
domeniu. De asemenea organizaţiile, publice sau private, nu funcţionează automat în mod pozitiv. Mai 
mult, ele au o tendinţă „naturală” de a fi ineficiente, iar ceea ce face diferenţa între organizaţiile 
funcţionale şi cele nefunctionale este resursa umană si, în mod implicit, capacitatea liderului de a o 
coordona. 

În ceea ce priveşte statutul liderilor în cadrul organizaţiilor publice avem de-a face cu un set 
consistent de mituri: actul decizional este raţional, liderii controlează toate aspectele vieţii 
organizaționale, elaborează strategii coerente, se ocupă de toate problemele apărute, beneficiază de 
sisteme de informaţie computerizată complexe şi eficiente şi de consilieri competenţi, etc. 

În realitate problema conducerii organizaţiilor publice nu se situează în acest context ordonat şi 
previzibil; caracteristicile leadership-ului în administraţia publică sunt mult mai prozaice: deciziile sunt 
de multe ori reactive, bazate pe intuiţie şi experienţă, sarcinile de amănunt aglomerează până la refuz 
agenda şi trec pe planul secund luarea deciziilor strategice iar munca managerului tinde a fi mult mai 
puţin legată de elemente de raționalitate, predictibilitate şi control deplin. Pe de altă parte este dificil să 
limităm extinderea leadership-ului doar la anumite domenii sau niveluri - această funcţie este larg 
răspândită la nivelul oricărei societăţi (in economie, politica, administraţie, sport, etc.). 

Pe de alta parte, miturile legate de leadership pot afecta funcționarea organizaţiei. lată câteva 
mituri des întâlnite în organizaţiile publice sau private (Yukl, Lepsinger, 2004, p.4): 

- Mitul liderului eroic. Acest tip de lider se identifica cu imaginea „tatălui puternic” si a eroului de 
film care rezolva singur, relaxat si fără probleme toate crizele majore posibile si se bazează pe ideea 
că la baza rezolvării tuturor problemelor importante ale organizaţiei se află acţiunea unei singure 
persoane. Acest mit este periculos din mai multe puncte de vedere: 1. pentru că poate să ducă la o 
lipsă de implicare a personalului (liniştit că liderul poate rezolva orice problema apărută) 2. pentru 
că este posibil ca noile generaţii sau mediul în schimbare să nu mai accepte acest tip de lider şi să 
solicite lider mai uman, deschis, participativ, etc. 3. Pentru că odată cu dispariţia liderului 
organizaţia este confuză şi incapabilă de a mai funcţiona. 4. Pentru că, în cazul în care liderul se 
abate de la rolul său şi dezvoltă un comportament deviant, organizaţia este incapabilă să îl blocheze 
şi intră în criză. 

Mitul liderului înnăscut. Aceasta concepţie se bazează pe ideea că liderii se nasc, nu se formează şi 
că pentru a fi un lider de succes trebuie să ai anumite trasaturi „naturale” specifice. Cercetările în 
domeniu nu au reuşit însă să asocieze în mod categoric o trăsătură anume cu succesul în orice 
situaţie. 
Mitul liderului celebru. În acest caz întreaga percepţie a organizaţiei se bazează în mod covârşitor 
pe imaginea liderului (de multe ori valoarea la bursă a unei firme este afectată de imaginea 
liderului). Problema care apare aici se referă la riscul asumat de organizaţie: la un moment dat 
liderul în cauză poate să facă o greşeală (umană, de altfel) iar întreaga organizaţie poate fi afectata 
mai mult sau mai puţin grav. De asemenea, dependenţa de imaginea unei persoane poate duce la 
centralizare şi incapacitate de a reacţiona la un mediu în schimbare. 
Mitul răspunsurilor simple. Acest mit se referă la ideea că există câteva răspunsuri simple şi 
aplicabile rapid tuturor problemelor, oricât de complicate ar fi ele. Cărţi populare de succes merg pe 
ideea de a vinde „soluţii miracol” sau pe vinderea unor poveşti de succes ca „rezolvări universale” 
şi pe ideea „dacă a mers pentru mine o să funcţioneze şi pentru alţii”. Această abordare este 
prezentă în cadrul multor programe de pregătire universitară sau profesională care se concentrează 
exclusiv pe tehnici specifice (MPO, cicluri de calitate, analize SWOT, etc.) şi pierd din vedere 
complexitatea factorului leadership. Nu exista răspunsuri universal aplicabile şi uşor de furnizat 
oricui şi oricând. 

Alte mituri populare legate de leadership sunt (Sims, 2002, p.238): 
Leaderii pot fi găsiți numai în vârful ierarhiilor formale / oficiale (fals: ei pot fi întâlniți şi la nivel 
informal sau la diverse niveluri ale organizaţiei formale) 
Liderii controlează totul (încercarea de a controla în mod direct totul într-o organizaţie reprezintă o 
iluzie ai cărei dimensiuni cresc direct proportional cu complexitatea / mărimea acestei organizații) 
Liderii trebuie sa fie charismatici în mod obligatoriu (exista însă şi cazuri de lideri care se afirmă 
prin alte caracteristici sau situaţii în care profilul liderului charismatic nu este cel mai potrivit) 
Este imoral să doreşti putere şi acces în poziţii manageriale pentru că puterea este direct legată de 
corupţie şi dorinţa de a controla viaţa celorlalți (să nu uităm că puterea poate fi un mijloc pentru 
atingerea unor obiective şi rezultate pozitive) 
Există întotdeauna o alegere perfectă în luarea deciziilor („one best way”); de multe ori nu există o 
alegere perfectă şi decizia liderului va deranja / nemultumi inevitabil persoane sau grupuri 
interesate 


Multe tentative de definire a leadership-ului au fost realizate în cadrul ştiinţelor sociale; 


diferitele abordări şi puncte de vedere întâlnite aici au demonstrat interesul extrem pe care acest subiect 

l-a exercitat. Prin leadership (Rainey, 1997) majoritatea oamenilor înţeleg capacitatea unei persoane de 
a mobiliza şi directiona capacităţile membrilor unei organizaţii pentru atingerea scopurilor definite. 
Această definiţie generală implică în mod aproape automat dirijarea atenţiei asupra unor termeni 
precum putere, influenţă sau autoritate (văzută ca exercitarea legitimă a puterii), de asemenea se pot 
pune întrebări legate de relaţia leaderhip-management; avem de a face cu categorii subordonate, 
corespondente, redundante? 

Detinerea poziţiei de lider presupune ocuparea unui loc distinct în arhitectura organizaţională şi 
oferă accesul la un tip de comportamente şi abordări diferite de cele ale majorității membrilor (evident, 
atâta timp cât sunt justificate de dorinţa conducătorului de a satisface interese comune); această poziţie 
presupune responsabilităţi şi oferă oportunități şi beneficii, de aici sensibilitatea crescută a acestei arii 
şi presiunile permanente exercitate în cadrul ei. Modelele de leadership în care conducătorul 
organizației se raportează doar la una din cele doua atribute sunt deviante: fie liderul deţine numai 
responsabilităţi şi greutatea actului conducerii nu este dublată de beneficii corespunzătoare fie liderul 
deţine numai beneficiile poziţiei şi nu are nici un fel de responsabilităţi. 

Poziţia de lider presupune o diferențiere faţă de ceilalți membri ai organizaţiei în termeni de 
putere şi responsabilităţi, adică în termeni de status. Status-ul poate fi definit (Sherif si Sherif, 1969, 
p.140) ca fiind „poziţia unui membru în ierarhia relaţiilor de putere într-o unitate socială (grup sau 
sistem) măsurată prin relativa eficacitate a iniţiativei de : 

a) a controla interacţiunea, luarea deciziei şi activităţile grupului 
b) a aplica sancţiuni în cazuri de non participare si nesupunere 

Status-ul poate avea atât funcţii pozitive cât şi funcţii negative (Chemers, 1997; Sherif si Sherif, 
1969 ). Funcţiile pozitive se referă în principal la următoarele aspecte: 

- nu toate funcţiile si nivelurile organizaţiei presupun acelaşi nivel de competente si calităţi; ca atare 
este vorba de plasarea în fruntea organizaţiei a celor mai bine pregătiţi profesionişti 

- statusul vizează completarea responsabilitatilor cu autoritatea necesară exercitării lor 

- autoritatea şi responsabilitatea presupun o recompensă adecvată, fie ea financiară sau non 
financiară 

- diferențierea liderului face ca acesta să poată construi un rol de model pentru membrii organizaţiei 

- poziționarea specifică a liderului face ca acesta să poată fi un promotor al schimbării şi inovației 
organizaționale; el poate să „rupă” rutina şi să introducă modalităţi noi de funcționare. Ceea ce 
poate părea indisciplină pentru un membru al organizaţiei este asimilat ca ,,inspiratie” pentru lider. 

Funcţiile negative ale status-ului se referă în principal la faptul ca odată ce diferenţierea de 


status presupune accesul preferenţial la resurse şi putere atractivitatea poziţiei de lider este foarte mare; 

multi vor să o cucerească şi putini sunt gata să renunţe. Atingerea poziţiei de lider poate deveni un scop 
în sine şi nu un mijloc de a susţine activitatea organizației. Deşi organizaţia ar trebui să fie flexibilă şi 
să permită accesul periodic a noi lideri, mai bine pregătiţi şi adaptati la schimbări, exista tentatia unor 


lideri de a ,,ingheta” organizaţia şi de a bloca accesul oricui la funcţiile ocupate de ei. 


Poziţia de lider nu presupune numai avantaje ci si o multitudine de probleme cu care acesta se 
va confrunta (Kernberg, 1998, p.60). Dintre acestea amintim: stresul, singurătatea, lipsa unei 
comunicări sincere cu multi dintre subordonați sau alte persoane cu care intră în contact, nesiguranța şi 
tensiunea legata de procesul de luare a deciziilor (mai ales în ceea ce priveşte efectele acestora), 
ameninţarea pierderii funcţiei datorita „atacurilor” permanente, agresivitatea multor parti implicate (in 
cazul managerilor publici presa este un bun exemplu), diminuarea sferei vieţii private, scăderea 
capacităţii de relaxare (mulţi lideri sunt incapabili să „lase în urmă” problemele de serviciu după ce 
ziua de muncă se încheie; chiar şi în timpul socotit oficial liber ei sunt preocupaţi de problemele 
profesionale, fapt care le poate afecta starea de sănătate sau calitatea relaţiilor familiale), etc. De foarte 
multe ori liderul nu primeşte recunoaşterea umana pe care o considera meritata pentru performantele 
lui; atunci când organizaţia funcţionează bine personalul tinde să considere naturale / normale 
performantele liderului; atunci când organizaţia funcţionează prost ei considera imediat că principalul 
vinovat este acesta (Kernberg, 1998, p.67). 

Pe de alta parte liderul este confruntat aproape inevitabil cu comportamente de ostilitate sau 
rebeliune datorita poziţiei pe care o deţine; el este vizat de un spectru larg de sentimente plasate între 
dragoste şi ură, între simpatie şi antipatie profundă. Ostilitatea / ura fata de lider poate apărea din 
motive diferite: datorită unei structuri organizaționale autoritare, a unor frustrări ale membrilor 
organizaţiei legate de incapacitatea liderului de a se ridica la nivelul aşteptărilor lor, propriilor 
slăbiciuni ale acestuia sau datorită problemelor individuale ale diferiților membri ai organizaţiei. 
Motivele care pot sta la baza unei atitudini ostile fata de lideri sunt multiple şi uşor de găsit: nu există 
lider care să nu facă greşeli aşa cum nu există multe decizii care să nu nemultumeasca indivizi sau 
grupuri în organizaţie. Una dintre atribuţiile liderului se referă la distribuţia resurselor; odată ce acestea 
sunt prin definiţie limitate, orice decizie în acest domeniu va mulțumi unele grupuri şi va nemultumi pe 
altele. Chiar şi deciziile raționale pot crea nemulțumiri; ca atare, o anumita stare de ostilitate fata de 
lider este naturala în orice organizaţie, atât timp cit acesta ştie să o înţeleagă, tolereze şi să o menţină în 
limite rezonabile, pentru a evita problemele organizaționale majore (Kernberg, 1998, p.67). Ca atare 
leadership-ul nu reprezintă doar strălucire şi plăcere - el poate fi mult mai solicitant decât ar putea 


părea la o prima vedere. 

În orice instituţii ale sistemului administrativ vom întâlni o varietate de lideri formali care se 
bucură de autoritate în virtutea tradiţiei birocratice definite de Weber; teoretic ei îşi ocupă poziţiile 
datorită competenţelor demonstrate, promovează un proces de decizie raţional şi respectă cadrul legal 
de acţiune. 

Dincolo de aceste poziţii formale (care nu se încadrează insa atât de clar în regulile teoretice) 
există o multitudine de lideri informali care exercită o influenţă variabilă dar inevitabilă; multe instituţii 
administrative au constatat din experienţa proprie că, paradoxal, un efort de control total al activităţilor 
organizaţiei prin intermediul reţelelor formale şi neglijarea aspectelor ce se plasau în afara acestora 
conduce în mod automat la dezvoltarea unor reţele informale puternice (nu putem exclude de aici 
posibilitatea contopirii celor două nivele prin apariţia unor lideri formali dotați cu carismă sau abilităţi 
de comunicare informală deosebite). 

Conştientizarea acestor realităţi şi folosirea relaţiilor informale de către nivelul managerial 
poate evita plasarea în situaţia cea mai nefericită reprezentată de existenţa a două reţele (formală şi 
informală) ce urmăresc obiective diferite şi care poate afecta în mod determinant activitatea 
organizaţiei. Existenţa însăşi a poziţiei de lider se bazează pe o interacțiune în interiorul grupului; 
accesul la această poziţie se bazează pe încrederea comunităţii că individul în cauză este capabil, mai 
mult decât alţii, să realizeze interesele acesteia; pe de altă parte liderul reprezintă o persoană capabilă 
să identifice existenţa unor nevoi nesatisfăcute în interiorul grupului şi să se erijeze în poziţia de 
apărător al acestora, poziţie ce poate fi păstrată atâta timp cât efortul său este încununat cu succes. 

O problema interesanta este legata de relaţia între organizaţia birocratică şi liderii autoritari; 
este acest tip de organizaţie mai predispusă la stimularea apariţiei unor modele de leadership autoritar? 
Putem considera ca există (Jaques, 1976,p.6) doua tipuri de organizaţii birocratice: 

1. cele in care autoritatea şi responsabilitatea sunt bine combinate într-un sistem administrativ 
functional, care „permite oamenilor să relationeze unul cu altul cu încredere şi să elimine suspiciunea si 
neîncrederea”. 

2. cele în care există un tip de paranoia organizaţională profundă şi care fac ca existenţa unor 
relaţii normale, de încredere, între indivizi să fie imposibilă. Ele forţează interacţiunile sociale „în 
forme de comportament care stimulează suspiciunea, invidia, rivalitatea, anxietatea şi pun piedici 
relaţiilor sociale indiferent de câtă bunăvoință individuală există”. 

Modelul birocratic are rolul teoretic de a aduce rațiune şi ordine şi se bazează pe reguli şi 
proceduri clare şi aplicabile tuturor membrilor sau clienţilor organizaţiei publice. Existenţa unui lider 
cu puternice tendinţe autoritare poate duce însă la stimularea aspectelor negative ale birocraţiei, bazate 


pe rigiditate şi inflexibilitate organizaţională, şi dublate de înlăturarea oricăror manifestări umane, 

creativităţii sau înţelegerii. Acest tip de relaţie lider - birocratie a fost vizibil în ţările comuniste 
(inclusiv în România), în care organizaţiile publice au devenit o sursa de comportamente birocratice 
deviante, sistematice si stimulate de sistemul politic existent. Acest tip de abordare poate fi ameliorat 
prin diferite mecanisme democratice sau prin umanizarea tipului de leadership (deşi aceasta umanizare, 
bazata pe accentuarea relaţiilor informale la extrem poate duce la corupţie si dereglarea mecanismelor 
formale). Este intersant de urmărit relația continuă si puternica intre structurile formale si cele 
informale în cadrul organizaţiilor publice; funcționarea necorespunzătoare a structurilor formale duce 
la o dezvoltare direct proporțională a celor informale. Odată ce cetăţeanul trebuie să îşi rezolve 
problema pe care o are cu administrația publica (de la construcţia unui garaj la obținerea unui 
paşaport) iar procedurile formale şi instituţiile nu răspund la această nevoie el va apela la reţelele 
informale, singurele capabile sa îl ajute. De aici interesul (la o prima vedere inexplicabil) unor oficiali 
publici de a vedea propriile instituţii prinse intr-un blocaj funcţional. 

Exista, ca atare, o diferenţă majoră între structurile administrative autoritare (investite cu mult 
mai multa putere decât ar avea nevoie pentru îndeplinirea obiectivelor) si structurile administrative 
funcționale, în cazul cărora relaţia putere - autoritate este plasata la un nivel normal si nu excesiv 
(Kernberg, 1988, p.76). Liderii (French, Raven, 1960) sunt legaţi de noţiunea de putere (văzută ca fiind 
capacitatea de a convinge pe cineva să facă un lucru anume, pe care îl doreşte). Aceasta putere se poate 
baza atât pe poziţie cit şi pe capacităţi personale. In primul caz vorbim de: 

- Puterea legitimă, bazată pe alocarea puterii formale de către organizaţie, într-un mod clar ce 
furnizează legitimitate liderului 

- Puterea de recompensare, existentă atunci când liderul poate să acorde recompense pentru 
realizarea unor sarcini 

- Puterea de coercitie, structurată pe capacitatea liderului de a pedepsi pe cei care nu şi-au îndeplinit 
sarcinile definite de el 

Puterea legata de capacităţi personale se referă în principal la: 

- Puterea bazată pe expertiza liderului care poate rezolva diversele probleme apărute datorită 
cunoştinţelor şi capacităţilor personale 

- Puterea bazată pe charisma, dependentă de capacitatea liderului de a-i face pe ceilalți să îl urmeze 
şi să creadă în el, datorită unui set de caracteristici personale 

- Puterea bazată pe comunicare, legată de capacitatea liderului de a comunica (în scris sau oral, în 
public sau în spaţiu privat) 

Modelul de organizare birocratic a scos de multe ori la iveala personalități autoritare în 


instituţiile publice, personalităţi stimulate de structura ierarhică şi formalismul promovate de acest 


118 


model. Personalitatea autoritară (Adorno, 1950) tinde să fie exagerat de convenţională, să manifeste o 
aderenta rigidă la valorile clasei de mijloc şi să fie foarte sensibilă la presiuni sociale externe. Liderul 
cu asemenea personalitate este fascinat de autoritatea convenţională şi tinde să fie dur cu cei ce se opun 
acesteia. Gândirea sa este stereotipă, rigidă, simplistă iar el doreşte să exercite puterea din pură plăcere 
şi admiră puterea altora. Este cinic şi distructiv, rationalizand agresiunea lui fata de alții. 

Trebuie făcută aici o distincţie între comportamentul autoritar în exercitarea leadershipului 
organizational şi comportamentul autoritar în personalitate (Sanford, 1956); deşi aceste planuri se 
suprapun uneori, există şi multe situaţii in care tipul de leadership nu reproduce în mod absolut 
trasaturile de personalitate ale persoanei în cauză. 

Personalitatea autoritara reprezintă doar o mică parte din problemele serioase cu care se poate 
confrunta leadership-ul organizational la nivel comportamental. Există diferite situaţii deviante ce pot fi 
întâlnite în managementul organizational la nivelul liderilor (Kernberg, 1998, p.76): 

- Personalități schizoide, bazate pe distantare fata de personal, închise şi necomunicative. 

- Personalități obsesive. Acestea au atât parti pozitive : concentrare pe ordine, claritate, precizie, 
control (elemente ce pot aduce claritate în procesul de luare a deciziilor si pot defini autoritatea în 
mod coerent) cât şi parti negative. Părţile negative se referă la nevoia excesivă de ordine şi precizie, 
la nevoia de a controla totul, precum şi la dezvoltarea unor comportamente deviante precum 
exercitarea controlului total asupra subordonaţilor. Nevoia exacerbată de ordine şi control va 
accentua aspectele formale ale organizaţiei şi va duce la apariţia unor probleme în exprimarea de 
către angajaţi a iniţiativei personale şi creativităţii. Aceste caracteristici negative devin şi mai 
accentuate în condiţii de criză, sau în cazul în care liderul isi simte ameninţată poziţia. Efectele 
acestui tip de comportament managerial sunt grave: persoanele creative părăsesc organizaţia iar 
liderul se va înconjura doar de persoane slabe, mediocre, gata oricând să îşi sacrifice propriile 
opinii şi convingeri pentru a-şi păstra poziţiile. 

- Personalități paranoice. În organizaţiile mari poziţia liderului este în pericol aproape întotdeauna. 
Chiar dacă el nu are trasaturi paranoice el poate oricând să dezvolte suspiciuni sau dorinţa de 
control asupra personalului datorită unor posibile ameninţări (reale sau imaginare) din partea unui 
alt lider formal sau informal din organizaţie. Când liderul are şi anumite caracteristici paranoice 
„naturale” atunci situaţia poate deveni foarte gravă; chiar şi cele mai neînsemnate comentarii pot 
deveni pentru acesta un semn al unor conspirații majore şi periculoase ce trebuie înăbuşite imediat. 
Nevoia de a distruge ,,opozitia” şi de a controla personalul devine principala preocupare a liderului 
iar personalul va dezvolta un tip de comportament precaut, nu se va exprima sincer din teama de a 


nu fi înţeles greşit, fapt care duce din nou la suspiciunea liderului şi formarea unui cerc vicios. 

- Personalități narcisiste. Pentru Kernberg acest tip de personalitate este cel mai periculos pentru 
organizaţie. Vorbim aici de indivizi a căror relaţii interpersonale sunt caracterizate de o excesivă 
concentrare pe sine, care balansează între supraevaluare şi sentimente de inferioritate, care sunt 
excesiv de dependenţi de admiraţia externă şi care exploatează la maximum relaţiile cu alte 
persoane. Inabilitatea de a se autoevalua şi de a-i evalua pe alţii în mod corect semnifică probleme 
mari în activitatea de leadership. Eşecul le poate dezvolta caracteristici paranoice. Faptul ca sunt 
conduşi de o intensa nevoie de putere şi prestigiu face ca ei să fie întâlniți deseori în funcții de 
conducere. Deşi de multe ori sunt persoane inteligente, muncitoare si creative, caractersticile 
narcisiste îi fac să îşi distrugă potenţialul. Ei vad în accesul la funcții un mod de a-şi satisface 
nevoia de a fi admirati în interiorul si în exteriorul organizaţiei şi mai putin o obligaţie de a face 
organizaţia să funcţioneze. Spre deosebire de liderul obsesiv sau de cel paranoic liderul narcisist 
cere nu doar supunerea personalului ci si o continua demonstrare a dragostei şi admiratiei pentru el 
(şi de aici linguşirea permanenta din partea subordonatilor). Există o diferenţă între narcisismul 
normal (care aduce o satisfacţie necesară şi motivantă liderului) şi cel patologic. Nivelul „normal” 
este legat de valori, de funcționarea optimă a organizaţiei şi relationeaza cu nevoia de recunoaştere. 
Liderul narcisist insa vrea sa fie admirat pentru atractivitate personala, şarm, inteligenta briliantă şi 
nu pentru calităţi umane mature, integritate morală sau leadership creativ. El nu poate tolera şi 
accepta succesul altora pentru ca îl vede ca minimizindu-l pe al lui. Ca atare el va încerca să-i 
înlăture pe toți membrii creativi ai organizaţiei. Acest lider poate fi foarte folositor pentru membrii 
tineri, în formare, ai organizaţiei, pe care ii sprijină datorită sentimentului că reprezintă o forma a 
propriei grandori; odată ce aceştia îşi exprimă însă dorinţa de a fi independenţi, comportamentul 
liderului va deveni foarte ostil. Este interesant ca liderul narcisist poate sa ii desconsidere pe 
adulatori dar nu poate trai fără ei; totodată el este gata să înlăture orice urma de respect pentru 
calităţile profesionale ale unor membri ai organizaţiei care i se opun sau îl critică. Există însă şi 
anumite cazuri in care lideri carismatici sunt acuzaţi pe nedrept de narcisism de către alti membri 
invidioşi ai organizaţiei. 

Toate definițiile referitoare la leadership au în comun cel putin două elemente (Gortner, Mahler, 

Nicholson, 1998): 

a) ideea ca acest termen se refera la un fenomen de grup (presupune implicarea a doi sau mai multi 
oameni); 

b) ideea exercitării unui proces de influențare intenţionată a membrilor organizației din partea 
liderului ( ,,Leadership-ul este arta de ai face pe alţii să dorească să facă ceva ce liderul este convins 


ca trebuie făcut”- Kouzes, Posner, 1987,p.1) 

Această constatare preliminară presupune din start acordarea unei atentii deosebite 
caracteristicilor resursei umane şi contextului organizaţiilor publice; aşa cum s-a mai discutat anterior 
organizaţiile publice sunt profund influențate de mediul lor, cea mai vizibilă şi puternică formă de 
influență fiind cea politică. Liderii administrativi nu pot să ignore această realitate ce semnifică 
modificări semnificative de valori şi obiective, priorităţi şi strategii în funcţie de ciclurile electorale. 

Influenţa exercitată de liderii administrativi nu se referă doar la aspectele interne ale 
organizaţiilor ci şi la dezvoltările exterioare acestora. Perceperea administraţiei publice ca un simplu 
aparat ce aplică în mod mecanic reglementări şi politici definite la nivel politic şi răspunde automat 
cererii sociale este mult prea simplistă; administraţia acţionează ca un actor distinct (alături de cei 
sociali şi politici) în alcătuirea agendei administrative şi exercită un efect socializator deloc neglijabil. 

Evolutiile spaţiului politic şi social pot influența major sistemele administrative; valorile şi 
interesele grupurilor politice şi de interes se pot modifica rapid; lupta între aceste grupuri poate oferi 
liderului administrativ oportunităţi pe care nu le poate neglija. De aici importanţa înţelegerii realitatilor 
şi a adaptării stilului de leadership la situația dată în ideea protejării intereselor propriei organizaţii. 
Chiar daca pentru multi birocrati separarea completa de realităţile şi evoluţiile politice sau sociale pare 
a fi un motiv de mândrie şi de promovare a unei imagini de promotori de tradiţii şi valori obiective, 
inflexibilitatea si rigiditatea în acest domeniu nu reprezintă nici pe departe o caracteristică dorită pentru 
un lider eficient. Putem identifica cel puţin trei domenii în care preocuparea liderului administrativ 
pentru exercitarea de influenţă în exterior este justificată: 

- resursele care stau la dispoziţia organizaţiilor publice sunt limitate şi fac subiectul, de multe ori, 
competiţiei cu alte organizaţii publice sau private, interne sau internaţionale; 

- modificarea perceptiilor politice odată cu schimbarea puterii poate conţine ca şi componentă 
importantă un curent antibirocratic la care administraţia trebuie să răspundă şi care se poate 
materializa foarte clar prin măsuri dure de reducere a aparatului administrativ şi a resurselor 
financiare; 

- mobilizarea sprijinului extern pentru realizarea diferitelor initiative administrative poate fi 
esenţial; putem apela aici la o multitudine de exemple de iniţiative guvernamentale care, chiar 
raţionale fiind, s-au lovit de lipsa susţinerii publice sau de o acerbă rezistenţă din partea opiniei 
publice. Modelele de inițiativă în ceea ce priveşte demararea de activităţi bazate pe bani publici 
nu mai reprezintă de mult un monopol administrativ intern iar tratarea acestei realități cu 


superficialitate poate conduce la surprize neplăcute pentru decidentii administrativi. 

Leadership-ul poate ca atare fi văzut ca „un proces de influenţă socială prin care o persoană este 


capabilă să implice ajutorul altora în atingerea unui obiectiv” (Chemers, 1997, p.5). Exercitarea 


influenţei se referă în principal la obţinerea cooperării membrilor organizaţiei (fie pe baza considerării 


pozitive a obiectivelor fie pe baza atracției exercitate de lider personal). Yukl (1994) a identificat 


diferite tipuri de influenţă la nivelul leaderhip-ului organizational: 


Persuasiunea rațională: Agentul foloseşte argumente logice şi evidenţa factuală pentru a 
convinge o persoană că o propunere sau o solicitare este viabilă şi capabilă să realizeze 
obiectivele desemnate; 

Inspirația: Agentul face o solicitare sau propunere care trezeşte entuziasmul unei persoane prin 
apelul la valorile, idealurile şi aspiraţiile sau prin creşterea încrederii în sine ale acesteia; 
Consultarea: Agentul stimulează participarea unei persoane în planificarea unei strategii, 
activităţi sau schimbări pentru care suportul şi asistenţa acesteia sunt necesare; sau agentul este 
gata să modifice o propunere pentru a tine cont de preocupările sau sugestiile unei persoane; 
Apropierea: Agentul uzează de rugăminţi, flatare, comportament prietenesc, etc. pentru a 
construi o stare de spirit favorabilă a unei persoane înainte de a-i solicita acesteia ceva; 

Atribute personale: Agentul apelează la sentimentele de loialitate sau prietenie a unei persoane 
înainte de a-i solicita acesteia ceva; 

Schimb: Agentul oferă un schimb de favoruri, indică realizarea unei reciprocitati ulterioare sau 
promite o împărțire a beneficiilor dacă persoana vizată realizează ceea ce i se cere; 

Tactici de coaliţie: Agentul caută ajutorul altora pentru a convinge o persoană să facă ceva; sau 
agentul foloseşte suportul altora ca un motiv pentru ca persoana vizată să se declare, de 
asemenea, de acord; 

Tactici de legitimare: Agentul caută să stabilească legitimitatea unei solicitări prin clamarea 
autorităţii sau dreptului de a o face, sau prin verificarea consistentei acesteia cu politicile, 
regulile, practicile şi tradiţiile organizaționale; 

Presiunea: Agentul foloseşte solicitări, ameninţări, verificări frecvente sau repetări persistente 


pentru a influenţa persoana vizată să facă ceea ce se doreşte. 


Această descriere ne face să înţelegem nu doar multitudinea formelor de influenţă care stau la 


dispoziţia liderului ci şi complexitatea rolului acestuia. Exercitarea influenţei la nivelul organizaţiei nu 


reprezintă o simplă aplicare a funcţiilor formale; dincolo de acestea trebuie realizată o adevărată 


combinaţie de elemente capabile să ofere cele mai bune rezultate, în funcţie de caracteristicile 


indivizilor, grupului sau ale mediului extern. 

Simpla aplicare a factorilor de coercitie nu demonstrează abilități manageriale; cel mult poate 
proba o abordare autoritară sau incapacitatea de utilizare a celorlalte forme de influenţă. 

Deşi puterea în organizaţii tinde a fi în mod automat legată de responsabilitatile formale şi de 
coercitie sursele ei pot fi diferite (Chevallier, 1986; French şi Raven, 1959). In afara coercitiei (legată 
de percepţia conform căreia o persoană are abilitatea de a provoca disconfort psihic sau fizic asupra 
unei alte persoane care nu s-a dovedit obedientă sau loială) mai există elemente semnificative precum: 
execuţia (bazată pe libertatea de aplicare la nivel operaţional a unor decizii generale); expertiza (bazată 
pe deținerea unor cunoştinţe sau abilități recunoscute); informaţia (bazată pe impactul acesteia asupra 
procesului de luare a deciziei şi pe imposibilitatea nivelelor manageriale superioare de a colecta şi 
analiza toată informaţia necesară); legitimitatea (bazată pe ideea că o anumită persoană are dreptul 
legal de a prescrie un tip de comportament pentru o altă persoană într-o situaţie anume); recompensa 
(bazată pe ideea că o persoană are abilitatea de a furniza unei alte persoane compensaţii legate de 
obedienta şi loialitatea dovedită). 

Aşa cum se poate observa, liderul organizaţiei publice deţine o varietate de mijloace de 
influențare a subordonatilor în direcția atingerii obiectivelor instituţiei; găsirea combinației necesare 
reprezintă însă un element ce ţine de calităţile individuale şi personalitatea conducătorului; modul în 
care el va fi capabil să găsească cele mai bune soluţii în funcție de evoluţiile mediului şi de 
caracteristicile organizaţiei defineşte de fapt diferenţa, linia de demarcaţie între succes şi insucces. 
Toate aceste elemente pot însemna, din perspectiva unui lider inteligent, posibilităţi de extindere a 
puterii şi influenţei formale la dimensiuni superioare. De asemenea, trebuie luat în considerare faptul ca 
exercitarea leaderhip-ului nu este liniara ci dependenta de condiţiile de mediu: într-un mediu stabil 
liderul are un tip de activităţi predominante: desemnarea de responsabilităţi, stabilirea obiectivelor, 
încurajarea personalului pentru atingerea lor, etc.; într-un mediu instabil activităţile predominante se 
referă la rezolvarea problemelor apărute, promovarea inovației, flexibilitatii, etc. 

De-a lungul timpului s-a încercat înţelegerea leadership-ului prin definirea acelor trăsături ce 
definesc un lider performant; aceste caracteristici s-au plasat la nivele diferite: trăsături fizice, 
intelectuale (cum ar fi indicele de inteligenţă) sau de personalitate (precum perseverenta). Chiar dacă in 
cazul unora se pot realiza relationari cu eficiența managerială, este practic imposibil să identificăm 
setul “tip” de caracteristici ce construiesc liderul ideal. 

Totodată, efortul de identificare nu s-a limitat doar la caracteristicile generale ci a vizat şi 
evaluări situationale precum şi stabilirea relaţiilor între acestea; chiar daca în literatura managerială 


teoriile referitoare la “lideri născuţi” nu se mai bucură de un succes deosebit există unele trăsături ce 

pot furniza şanse crescute de succes la nivelul leadership-ului. Ele pot fi sintetizate după cum urmează 
(Bass, 1981): 

1. Capacitate: inteligenta, agilitate, capacităţi verbale, originalitate, judecată; 

2. Acumulări: nivel de pregătire, cunoştinţe, abilităţi, progrese fizice; 

3. Responsabilitate: iniţiativă, agresivitate, perseverenţă, încredere în sine, dorinţa de a excela; 

4. Participare: activitatea, sociabilitate, cooperare, adaptabilitate, umor; 

5. Status: poziţie socio-economică, popularitate; 

6. Situaţie: nivel mental, abilităţi, necesităţi şi interese ale subordonatilor, obiective de atins, 


etc. 


Încercările de identificare ale caracteristicilor specifice unui lider de succes au fost dublate de 
căutarea valorilor si motivatiilor specifice ce îl definesc (de ce doresc oamenii sa devină lideri?); între 
numeroasele valori identificate a fi relevante putem aminti (Gordon, 1976; Gortner, Mahler, Nicholson, 
1998): 

- conformitate: respectarea reglementărilor, realizarea a ceea ce este acceptat, corespunzător, 
corect din punct de vedere social; 

- suport: primirea de incurajari din partea altor persoane, tratarea cu consideraţie şi înţelegere; 

- recunoaştere: atragerea atenţiei în sens pozitiv; a fi admirat şi considerat important; 

- independență: libertatea de a lua propriile decizii sau de a face lucrurile aşa cum se crede de 
cuviinţă; libertatea de acţiune; 

-  benevolenţă: generozitate; ajutor pentru cei mai putin norocosi; 

- leadership: deținerea de autoritate asupra oamenilor; plasarea într-o poziţie de influenţă si 
putere. 

Alături de valori un loc extrem de important îl joacă elementele ce ţin de motivarea 
managerială; care sunt motivele care îi fac pe anumiţi oameni să devină lideri de succes în organizaţiile 
publice? 

Unul dintre aceste motive se referă la nevoia de putere, factor întâlnit deseori în toate domeniile 
de aplicare a leadership-ului; din perspectiva noastră, analiza acestui factor se referă la latura sa 
motivationala pozitivă în cazul căreia această dorinţă este dublată / moderată de preocupări legate de 
îmbunătăţirea condiţiei comunităţii şi persoanelor aflate în subordine; aceste preocupări nu vor 
modifica doar înţelegerea finalitatilor ci şi caracteristicile interne şi tipul de leadership promovat (mai 


deschis, mai apropiat). 

În lipsa acestor elemente de moderare setea de putere poate deveni foarte uşor un stimulent a 
unui tip de leadership ce nu ia în considerare deloc dorinţele şi interesele organizaţiei / comunităţii, 
bazat pe dominare şi coercitie şi furnizor de beneficii exclusiv pentru cel ce îl exercită şi cei apropiaţi 
lui (din nefericire istoria, chiar şi cea recentă ne-a furnizat numeroase exemple din această categorie). 

Alte motive ce pot sta la baza apariţiei liderilor de succes se referă la nevoia de realizare de sine 
(pentru un conducător al organizaţiilor publice o trăsătură importantă o constituie încrederea în sine), la 
nevoia de acumulare a unor succese, precum şi la nevoia de afiliere (interacţiunea socială, loialitatea, 
angajamentul se manifestă atât din partea liderului cât şi din cea a grupului). 

O alta orientare a încercat să definească nu atât trăsăturile sau motivațiile liderului ci stilurile de 
succes în domeniu. Spre exemplu, o cercetare în domeniu (Lewin, Lippitt, White, 2001, p10) a observat 
comportamentul unor grupuri de copii coordonati în trei feluri: democratic, autoritar sau în stilul 
laissez-faire. In cazul democratic liderul i-a implicat în procesul de luare a deciziilor; in cel autoritar 
liderul a luat singur deciziile iar în ultimul caz activitatea liderului a fost minima, copiii putând să se 
Joace şi să interacţioneze aproape fără intervenţii şi supraveghere. Grupul de copii condus democratic a 
avut nivelul cel mai mare de satisfacție individuală în timp ce cel condus autocratic a avut cea mai mare 
productivitate în atingerea scopurilor propuse, dar numai atât timp cât liderul era prezent; de asemenea, 
în absenta acestuia, copii din acest grup au avut cele mai agresive comportamente. 

Următoarea tendinţă în analiza leadership-ului s-a orientat spre identificarea unor modele de 
comportament la liderii de succes. Aşa numitele Ohio State Leadership Studies (Shartle, 1950) au 
analizat mai profund aspectele de comportament legate de conducerea organizaţiilor, ele au plasat 
liderii în două categorii distincte: una legată de considerare şi o alta legată de inițierea structurilor 
(Halpin si Winer, 1957). Scopul cercetării a fost dezvoltarea unui instrument de măsurare a 
comportamentului liderului (Leader Behaviour Descriptuion Questionnaire- LBDQ). 

Considerarea se refera la preocuparea liderului pentru relatiile sale cu subordonatii (el trebuie 
să aprecieze munca depusă, să fie preocupat de moralul grupului, să menţină şi să întărească încrederea 
de sine a subordonatilor, să fie uşor de abordat, să fie comunicativ, să ia în considerare sugestiile 
subordonatilor, să înţeleagă importanţa satisfactiei legate de locul de muncă, într-un cuvânt să fie 
deschis în relaţia cu aceştia). 

Inițierea structurilor se referă la interesul liderului de a stabili standarde, de a accentua 
performanţa şi productivitatea, de a respecta angajamentele, de a defini clar rolurile existente în cadrul 
organizaţiei. Dincolo de discuţiile referitoare la lipsurile acestor studii putem afirma ca ele au atras 
atenţia asupra necesităţii unei viziuni nuantate referitoare la caracteristicile leadership-ului, ce nu pot fi 


analizate ca un set universal valabil ci pe categorii relevante. 

O alta cercetare din acest grup este cea de la Universitatea din Michigan (Katz si Kahn, 1951) 
care a identificat doua stiluri de leadership: unul orientat spre productie (privilegiază productivitatea) şi 
altul orientat spre angajaţi (privilegiază raporturile bune cu angajaţii, luarea în considerare a 
problemelor si sentimentelor acestora). 

Pe de altă parte este important de reținut că succesul organizational este legat de combinarea 
celor două stiluri amintite (lucru mai dificil în cazul sectorului public, ce “beneficiază” de restricţii 
manageriale importante); folosirea exclusiva a unui stil poate duce la disfunctionalitati majore. De aici 
importanţa definirii unor modele integrate referitoare la îmbunătăţirea abilităților manageriale, precum 
grila lui Blake and Mouton (1985); această grilă se bazează pe două dimensiuni asemănătoare cu cele 
definite de studiile de la Ohio State University: preocuparea pentru oameni şi preocuparea pentru 
obiective. 

Grila Blake Mouton analizează în mod specific doar cinci din cele 81 de unităţi componente 


teoretic: 

Preocupare pentru obiective 


1,1: Managerul care acordă o atenție scăzută atât obiectivelor cât şi oamenilor şi care este mult 
mai preocupat de respectarea procedurilor sau reglementărilor( efort minim de realizare a unor sarcini 
si de păstrare a relațiilor umane în organizație). 

1,9. Managerul prietenos, care este foarte preocupat de oameni dar acordă puțină atenție 
obiectivelor; 

9,1: Managerul dur, autoritar (eficienta organizației este cea mai importanta iar elementele ce 
tin de relațiile inter-umane sunt neglijate) ; 

5,5. Managerul orientat spre compromis care încearcă să balanseze interesul pentru cele două 
componente (performanta organizaţională medie este obţinută printr-un echilibru intre necesitatea 
realizării sarcinilor si menţinerea moralului personalului la un nivel adecvat); 

9,9. Managerul ideal care integrează cele două dimensiuni într-o activitate eficientă şi eficace 
(sarcinile sunt realizate de oameni implicaţi si motivaţi; organizaţia funcţionează pe baza respectului, 


profesionalitatii şi încrederii reciproce). 

Această grilă s-a dovedit a fi populară atât în organizaţiile private cât şi în cele publice şi a 
furnizat un model de analiză fezabil. Totuşi anumite critici au considerat că ea realizează o înţelegere 
simplificată a leadership-ului odată ce include doar două dimensiuni: cea legată obiective şi cea legată 
de resursa umană; presupunerea că simpla integrare a celor două componente va conduce la realizarea 
unui management efectiv este prea puţin realistă şi nu ia în considerare elemente influente precum 
designul organizational, cultura organizaţională sau mediul organizaţiei. 

Partea pozitiva a abordărilor legate de comportament este ca ele identifica doua elemente cu 
impact la nivelul leadership-ului organizational: atingerea scopurilor si moralul grupului. Problema 
cea mai sensibila se refera la faptul ca nu exista nici o garanţie ca un stil de comportament este efectiv 
în orice situaţie. Este spre exemplu comportamentul de succes al liderului în sectorul public aplicabil si 
în sectorul privat? Pe de altă parte este capabil liderul să fie foarte bun pe ambele variabile de 
comportament analizate (cum ar fi ideal)? Faptul că eşti bun într-o variabilă înseamnă că eşti mai slab 
în cea de a doua? Liderul pe timp de pace este eficient si pe timp de război (si invers)? 

Încă din 1948 Stogdill a sugerat ca o teorie completă a leadership-ului presupune interacțiunea 
dintre personalitatea liderului şi situația specifică în care se găseşte. Atenţia acordată situaţiilor 
specifice şi modalitatilor particulare de reacţie au dus la inițierea unor teorii diversificate precum 
modelul contingenţei. Fiedler (1964, 1967) a folosit ca modalitate de selectare a diferitelor tipuri de 
leadership indicele “celui mai puţin agreat coleg de serviciu” (LPC - least preffered co-worker). 

Această scală solicită liderului să identifice persoana cu care şi-ar dori cel mai puţin să 
colaboreze şi să evalueze această persoană la nivelul unei multitudini de caracteristici personale, pe 
baza unor adjective bipolare (plăcut / neplăcut, prietenos / neprietenos, acceptare / respingere, relaxat / 
tensionat, apropiat / distant, suportiv / ostil, deschis / închis, loial / calomnios, demn de încredere / lipsit 
de încredere, agreabil / dezagreabil, sincer / lipsit de sinceritate, relaxat sau stresat, etc). Concluziile 
studiilor au arătat existenţa a două tipuri de lideri: cei cu un scor LPC mare ce ofereau evaluări pozitive 
şi cei cu LPC mic ce plasau persoana evaluată într-o perspectivă mai puţin favorabilă. 

În timp ce aceştia din urmă sunt lideri axati pe obiective (nu acceptă ca colegii de muncă să 
pună în pericol atingerea acestora) primii sunt mai axati pe relaţia cu partenerii. Fiedler crede ca fiecare 
dintre aceste abordări poate fi de succes în funcţie de situaţia specifica cu care se confruntă liderul în 
cauză; principalele trei elemente situationale sunt: 

- relația lider-membru al organizaţiei; aceasta este caracterizată de preocuparea liderului pentru 
problemele subordonatilor ca şi de loialitatea, încrederea, susținerea, cooperarea şi 


disponibilitatea de a se supune ordinelor venite din partea acestora; 

- poziția de putere a liderului; în cazul în care liderul deţine suficient de multă putere formală el 
va fi capabil să reacționeze (pozitiv sau negativ) fata de performanţele subordonatilor; dacă el 
nu deţine însă această putere va trebui să identifice soluţii complementare de control; 

- structura obiectivelor, în cazul in care obiectivele sunt clar definite, serviciile sau produsele 
sunt clar identificate, procedurile sunt puse la punct şi cerinţele legate de calitate sunt vizibile 
atunci controlul şi coordonarea subordonatilor sunt simplu de obţinut; în cazul în care 
organizaţia se caracterizează printr-o ambiguitate crescută a scopurilor şi obiectivelor liderul va 
beneficia de un control mult mai scăzut. 

În mod evident liderii se pot confrunta, din punctul de vedere al criteriilor definite mai sus, cu 
diferite situaţii şi combinaţii; cea mai fericită situaţie este cea în care toate cele trei criterii sunt 
respectate. Ceea ce a observat Fiedler se referă la faptul că în situaţiile în care scorurile bazate pe 
criteriile amintite sunt fie foarte mari fie foarte mici tipul de lider cu punctaj LPC scăzut va fi cel mai 
eficace (în aceste cazuri - de succes total sau de dezastru total - nivelul relaţiilor personale este mai 
puţin important), pe când în cazul situaţiilor intermediare liderul cu punctaj LPC crescut este cel mai 
potrivit (în acest context relaţiile personale pot compensa alte arii mai puţin funcţionale). Teoria în 
cauză a pus în evidenţă faptul că, comportamentul de succes al liderului trebuie definit în funcţie de 
situația specifică la care se referă. 

Principala calitate a teoriei contingentei este ca a arătat că nu există un set universal valabil de 
calităţi şi comportamente manageriale şi că leadership-ul este dependent de o serie de elemente 
situationale. Teoria contingentei s-a extins şi a influenţat şi elemente importante în managementul 
organizaţiei, precum structura proceselor de luare a deciziilor. Spre exemplu Vroom, Yetton si Jago 
(1973, 1974) au analizat mai multe strategii de luare a deciziilor de grup , bazându-se pe ideea că în 
luarea deciziilor trebuie consideraţi diferiţi factori situationali: 

1. dacă liderul / subordonații au informaţiile necesare pentru a lua o decizie de calitate 

2. dacă subordonații sunt implicaţi şi dacă susţin procesul de luare a deciziei si implementarea 

masurilor selectate 

3. dacă exista un conflict intre subordonați în ceea ce priveşte cea mai buna soluţie. 


intr-un caz specific. 


O altă abordare se referă la relationarea proceselor şi obiectivelor şi este legată de ideea că liderul 


de succes este capabil să motiveze oamenii din subordine prin definirea clară a obiectivelor, a căilor / 

proceselor de atingere a acestora şi a mijloacelor de realizare efectivă. Din acest punct de vedere au 


fost identificate tipuri diferite de lideri (House şi Mitchell, 1974; Rainey, 1997): 


liderul directiv, care defineşte direcţii şi aşteptări clare; acest tip de leadership este necesar 
atunci când obiectivele sunt neclare, dar poate deveni periculos atunci când acestea sunt clare şi 
când acest tip de abordare conduce înspre rigiditate, centralism şi redundante; 

liderul suportiv, care promovează relaţii amicale, de susţinere faţă de subordonați; acest tip de 
leadership este necesar atunci când obiectivele şi atmosfera de lucru sunt caracterizate de 
frustrare şi stres; 

liderul orientat spre rezultate, care stabileşte obiective şi aşteptări complexe în ceea ce primeşte 
performanţele şi responsabilitatea subordonatilor; 

liderul participativ, care încurajează subordonații să îşi exprime opinii şi sugestii; acest tip de 
leadership este benefic mai ales atunci când obiectivele sunt ambigue iar participarea 
personalului la procesul de luare a deciziilor ofera un mod eficient de identificare a soluţiilor; în 
cazul existenţei unor obiective clare promovarea eficientă a managementului participativ este 
condiţionată de valorizarea de către subordonați a independenţei şi auto-controlului. Este bine 
să nu uităm aici că practici precum delegarea sau subsidiaritatea se lovesc în cadrul 
administraţiei nu doar de vechile obstacole legate de centralizare ci şi de incapacitatea de 
asumare a independenţei şi responsabilitatilor specifice de către unii funcţionari. 


În acelaşi context putem aminti o altă perspectivă orientată spre contingenta şi preocupată de 


nivelul de dezvoltare al grupului în cauză; această teorie situationala (Hersey şi Blanchard, 1977) 


consideră că stilurile de leadership trebuie adaptate în funcţie de “maturitatea” grupului în cauză: 


în termeni de atitudini (,,psyhological maturity”), adică implicarea şi dorinţa subordonatilor de a 
accepta responsabilitatile desemnate (cât de dispuşi sunt aceştia să se implice în muncă) 
în termeni de abilități („job maturity”), si anume cit de capabili sunt subordonații să realizeze 


activităţile desemnate în termeni de experienţa, cunoştinţe si înţelegere a sarcinilor. 


Teoria situationala este importantă şi datorită accentului pus pe importanța rolului liderului in 


dezvoltarea calității şi maturității grupului. 


Construirea modelului se bazează pe aceleaşi dimensiuni comportamentale ca şi grila 


managerială a lui Blake şi Mouton — orientarea spre structuri / obiective sau orientarea spre relaţii / 


resursa umana. Pe această grilă a maturității grupurile se pot dovedi mai mult sau mai puţin capabile să 


si sa difere de la caz la caz ( „telling, selling, participating, delegating”). 

În cazul grupurilor mature stilul managerial trebuie să se bazeze pe delegare, pentru că ele sunt 
pregătite, apte să îşi atingă obiectivele şi să dezvolte modele funcţionale de comunicare în interiorul 
lor. În cazul grupurilor ce dețin o maturitate moderată liderul se bazează pe participare, accentuând 
componenta legată de relaţii interpersonale şi comunicare şi promovând o atitudine mai relaxată în ceea 
ce priveşte definirea obiectivelor. 

În cazul grupurilor care, deşi dezvoltă anumite elemente de maturitate, nu deţin o atitudine 
generală capabilă să asume responsabilităţi strategia managerială se bazează pe accentuarea ambelor 
dimensiuni - obiective şi oameni. În cazul cel mai puţin fericit, în care grupul este incapabil şi 
neinteresat în ceea ce priveşte acceptarea responsabilitatilor liderul va promova o strategie paternalista 
ce se bazează în principal pe definirea obiectivelor şi direcțiilor de acţiune (şi mai puţin pe relaţii 
interumane / comunicare). O sinteză a acestor niveluri poate fi reprezentată astfel: 

- nivelul 1 („telling”) - liderul trebuie să-i directioneze pe subordonații incapabili să îşi asume 
responsabilităţi şi neinteresati de acest lucru; 

- nivelul 2 („selling”) - liderul trebuie să explice deciziile luate unor subordonați incapabili sa îşi 
asume responsabilităţi dar interesaţi şi motivaţi în această direcţie; 

- nivelul 3 (,,participating’”) - liderul trebuie să promoveze participarea la luarea deciziilor prin 
dezbateri şi schimb de idei fata de subordonați capabili să îşi asume responsabilităţi dar nesiguri 
şi neinteresati în domeniu; 

- nivelul 4 („delegating”) - liderul trebuie doar să delege activități unor subordonați capabili, 
interesaţi şi motivaţi în ceea ce priveşte asumarea responsabilitatilor. 

Kelley (1988) promovează un tip asemănător de abordare bazat pe întrebarea: ce calităţi trebuie sa 

deţină subordonații pentru ca liderul sa aibă succes? El indica 4 categorii de calităţi: 

I. Subordonatii sunt capabili să gândească (pot sa lucreze independent, fara 
monitorizarea continua si totala a liderului) 

2. Subordonatii se raportează la scopuri mai generoase, plasate dincolo de obiectivele 
personale: o cauza, o echipa, o idee. Evident acest lucru nu presupune dezinteres 
pentru propriile interese sau propria viata profesionala 

3. Subordonatii îşi concentrează eforturile şi îşi construiesc competentele pentru a avea 
un impact maxim în activitatea profesionala si se raportează la standarde de 
performanta ridicate. 

4. Subordonatii sunt oneşti, curajoşi si credibili, au standarde etice înalte, recunosc 


meritele si munca altora si nu le e frica sa isi asume propriile greşeli. 


131 


Aceste abordări sunt importante în înţelegerea factorului leadership pentru ca sunt direct 
legate de nevoia vitală a liderului de a înţelege importanţa resursei umane, ş de a-i motiva, 
inspira şi stimula pe subordonați. Influenţa liderului este legată, în ultima instanţă, de dorinţa şi 
disponibilitatea acestora de a o accepta. 

O altă posibilitate de analiza a leadership-ului poate fi cea care studiază nu atât calitățile 
leaderului sau acţiunea sa în funcţie de variabile diverse ci stilurile disfunctionale în acest 
domeniu (Jaques, 1976): 

Liderul ce nu poate sa spună nu. Liderul da dreptate tuturor, iar ultima persoana care vorbeşte 
cu el este cea care are ultimul răspuns; abordarea este periculoasa pentru ca va crea conflicte 
intre membrii organizaţiei datorita concluziilor diferite trase de aceştia în discuţii diferite cu 
liderul. Evitarea oricărui conflict şi lipsa de decizie pot fi periculoase pentru organizaţie. 
Liderul care trebuie sa fie admirat si iubit. Acest lider îşi proiectează puternic latura narcisistă 
asupra organizaţiei. Aceasta înseamnă ca membrii organizaţiei trebuie sa îl respecte / iubească 
şi să arate acest lucru. Nu acceptă critici şi nu are încredere decât în adulatori. Din aceasta cauză 
nu are capacitatea de a de a evalua oamenii la adevărata lor valoare si nu primeşte evaluări 
corecte de la subordonați. In timp înlătură oamenii creativi şi îşi păstrează doar yesmenii, ceea 
ce duce la scăderea capacităţii organizaţiei. 

Liderul care trebuie sa aibă control total. Acesta corespunde tipului autoritar tradiţional din 
administraţie. Trebuie să înţelegem ca aici nu este vorba de necesitatea logica de a avea un 
control managerial la nivelul organizaţiei. Controlul devine în acest caz particular un scop în 
sine. Personalitatile narcisiste cu trasaturi paranoice puternice sunt cele mai atrase de acest stil. 
Ei au nevoie de supunere, si vad controlul ca un mod de a evita “trădarea”. Pe de alta parte acest 


> d 


comportament poate exprima o frica a liderului de a nu fi lăsat “pe dinafară” sau de a vedea ca 
eşec orice situaţie în care nu se afla în control. Alţi lideri explica necesitatea de a avea control 
total ca mijloc de “evitare a haosului”"(este vorba insa de nevoia personala de a controla totul). 
Daca liderul ce exercita acest tip de comportament este inteligent, eficient si etic si nu are 
tendinţe narcisiste controlul exagerat va fi contrabalansat intr-o anumita măsură de eficacitate si 
eficienta, insa efectele pe termen lung asupra organizaţiei pot fi grave. Controlul complet duce 
la presiuni puternice asupra organizaţiei pentru ca se pierd timp şi energii preţioase pentru 
“reasigurarea” continua a liderului ca el “are controlul” si pentru negocierea unor libertăţi 
manageriale din partea subordonatilor. 

Liderul absent este de negăsit atunci când este vorba de luarea de decizii. Acest comportament 


poate sa se bazeze pe diferite motive: personalitate retrasa, lipsa de pregătire (liderul a ajuns 


132 


acolo pe baza unor criterii politice sau de alta natura si nu pe baza de competenta), lipsa de 
interes. Anumiți lideri o fac conştient pentru a-si asigura protecţia si iau masuri de delegare 
pentru a evita efectele negative (altcineva e responsabil). Organizaţia poate funcţiona aici “in 
vitutea inertiei” deşi efectele pe termen lung pot fi serioase - asumarea conducerii de către un 
subordonat fără capacitate de gândire strategică, crearea unei reţele informale foarte puternice, 
posibila apariţie a haosului, etc 
Lideri cu incapacitate afectiva. Aici este vorba de probleme de personalitate legate de 
incapacitatea liderului de a se exprima sentimental si a comunica informal. Chiar daca este 
inteligent, raţional, moral si comunica foarte bine în probleme formale, liderul în cauza nu poate 
sa se exprime emoţional sau sa accepte expresia emoţiilor altor persoane. Aceasta poate duce la 
tendinţe periculoase de izolare şi frustrare în grup, care se teme de faptul că nu poate trece de 
fata oficială a “liderului-robot”. 
Liderul corupt. Este vorba de liderul care în mod conştient şi raţional foloseşte resursele 
organizaţiei pentru binele sau propriu, neglijind responsabilitatile sale către organizaţie şi 
afectând grav resursele şi obiectivele acesteia. Una din motivațiile comportamentului poate să 
fie simpla dorinţă de a rămâne la putere care apare deseori la lideri cu o orientare paranoica 
puternica si care, împărțind lumea în prieteni şi duşmani, consideră că orice mijloc de 
supravieţuire este bun. O alta explicaţie a acestui comportament este lăcomia personală. 
Problema este că acest tip de comportament se perpetuează şi construieşte o întreagă categorie 
de lideri corupți, care consideră aceasta stare de lucruri normală ca rezultat firesc al 
responsabilitatilor şi al poziţiei lor. Fenomenul tinde să fie usor de dezvoltat în organizaţii 
birocratice mari, rigide, care deţin multa putere la vârf. Problemele ce apar în organizaţie, atât la 
nivel de performanţă cât şi la nivel de comportamente (in relația cu ceilalți membri) sunt 
majore. 

Fleet (1973) considera ca cele mai mari greşeli în leadership se refera la: 
Propria limitare a liderului (refuzul de a fi la curent cu schimbările şi evoluţiile în domeniu şi 
dorinţa de a se limita la propria arie restrânsă de competenţă) 
Refuzul de a-si asuma responsabilitatea pentru acţiunile sale sau de a accepta responsabilităţi 
crescute 
Incapacitatea de a se asigura ca sarcinile sunt înţelese şi realizate de către subordonați 
Refuzul de a se autoevalua realist la nivel de capacităţi şi rezultate 
Folosirea poziţiei proprii exclusiv pentru câştiguri personale 


Lipsa capacităţii de a stabili un exemplu personal pozitiv 

- Incapacitatea de a se face respectat 
- Incapacitatea de a folosi critica în mod constructiv 


- Lipsa de atenţie şi consideraţie acordată subordonatilor 


În cadrul definirii mai largi a funcţiilor manageriale tipice (planificare, coordonare, organizare, 
mobilizare, control, evaluare, etc) este necesar de definit ceea ce liderul organizaţiei publice este 
obligat să facă la nivelul activităţii zilnice. Există cel puţin patru funcţii considerate universale în ceea 
ce priveşte leadership-ul (Selznick, 1957): 

- definirea misiunilor şi rolurilor instituţionale, stabilirea obiectivelor organizaţiei; 

- reprezentarea instituţională a scopurilor (capacitatea de construire a politicilor în interiorul 
structurilor organizaționale); 

- apărarea integrităţii instituţionale (menţinerea valorilor şi identităţii instituţionale); 

- controlul conflictelor interne (reconcilierea intereselor competitionale). 

Imaginea raţională şi coerentă pe care o are liderul organizaţiilor moderne nu este întotdeauna 
confirmată de realitate; de foarte multe ori managerul se implică în acţiuni şi activităţi care nu tin de 
rolul său teoretic; de foarte multe ori acțiunea sa este caracterizată de o abordare directă, personalizată, 
bazată pe relaţii informale, intuiţie şi evaluări directe. 

Managerii includ în munca lor o varietate de activităţi, trecând rapid de la o problemă la alta 
(aceste probleme având încărcături, importanţă şi semnificaţie diferite), mai mult, activitatea lor poate 
cu greu fi definită ca fiind liniară, date fiind mulțimea fragmentărilor ce intervin în cadrul activităţii 
zilnice (întreruperi ce semnifică şi o limitare a timpului dedicat fiecărei operaţiuni). 

Ocuparea unei poziţii manageriale presupune totodată confruntarea cu un volum imens de 
muncă şi cu un ritm susţinut, managerii tind deseori să devină persoane “dependente de muncă” pe 
baza a două explicaţii: la acest nivel unul din factorii principali de motivare şi satisfacţie se referă chiar 
la exercitarea eficientă a activităţilor. Integrarea într-un tip de activitate ce presupune folosirea 
capacităţilor de analiză şi sinteză la grade înalte face dificilă “deconectarea” de la ritmul specific odată 
cu terminarea orelor de program. 

Managerii tind să se orienteze mai puţin înspre discutarea unor concepte abstracte sau 
construcția unor planuri elaborate de viitor şi mai mult înspre ceea ce pare a fi mai “activ” în munca 
lor; acest lucru presupune concentrarea pe specific şi pe actual şi mai puţin pe abstract şi trecut, pe 
acţiune şi nu pe reflecţie. Managerii sunt puternic implicaţi în activităţi de comunicare internă si 


externă pe baza unor metode distincte: mesaje scrise, întâlniri planificate sau ad-hoc şi mesaje 


134 


telefonice (la care putem adăuga acum şi comunicarea electronică); ei tind să privilegieze comunicarea 
orală, bazată în special pe întâlniri ad-hoc şi convorbiri telefonice. 

Mintzberg (1973) a realizat o tipologie interesantă referitoare la acţiunile şi rolurile pe care 
liderul organizaţiei si le asumă în viaţa de zi cu zi. 

- reprezentare, deținerea unei poziţii formale în cadrul organizaţiei semnifică pentru manageri 
exercitarea unor obligaţii în ceea ce priveşte participarea la ceremonii şi manifestări diverse 
(semnare de documente, participare la dineuri, întâlniri cu diverşi vizitatori, etc). Chiar daca 
acest rol nu are o importanţă operaţională directă el promovează un mesaj psihologic necesar 
organizaţiei. 

- leadership; acest rol se referă în principal la crearea de condiţii (specifice în funcţie de mediul şi 
organizaţia în cauza, precum şi de personalitatea managerului) propice pentru atingerea 
obiectivelor în condiţii de eficienţă şi eficacitate; în formarea acestui stil managerial liderul 
evaluează mediul existent (forţe interne şi externe care influenţează organizaţia), caracteristicile 
organizaţiei (resurse, obiective, procese, ect) precum şi efectele pozitive sau negative ale unui 
anumit tip de comportament; 

- relationare; orice organizaţie se bazează în mod extins pe un efort de comunicare şi coordonare 
cu unităţi din interiorul şi exteriorul structurilor proprii; managerii sunt implicaţi în stabilirea 
unor reţele de contact cu diferiți indivizi şi grupuri plasați în poziţii relevante; aceste poziţii 
relevante se referă la capacitatea lor de a influenţa dezvoltarea instituţiei în cauză, lucru care 
suscită un interes pentru liderul acesteia; relationarea se referă atât la elemente formale cât si 
informale şi pare a fi importantă într-un mediu caracterizat de schimbări şi provocări continue; 
realizarea şi menţinerea unor contacte reprezintă nu doar o parte naturală a activităţii rutiniere a 
managerului ci şi un mijloc de creştere a şanselor organizaţiei de a funcţiona optim; 

- monitorizare, managerul organizaţiilor moderne se confruntă cu o cantitate însemnată de 
informaţie; circulaţia acesteia nu este atât de automată şi impersonală cum ar putea considera 
schema raţională; o mare parte a informaţiei va fi procesată şi analizată pentru a oferi 
managerului o imagine asupra problemelor şi oportunităţilor existente, precum şi posibilitatea 
de a interveni şi corecta elementele disfunctionale observate; monitorizarea permite păstrarea 
unei imagini clare şi actualizate a funcţionării organizaţiei şi semnifică asumarea unu rol de 
reacţie rapidă la nivelul managerial; 

- diseminare; o mare cantitate de informatie la care are acces în mod principal managerul trebuie 
asimilată, interpretată şi transmisă mai departe în zonele în care este nevoie de ea; informaţia în 


cauză nu este transmisă “nealterată” sau doar pe căile oficiale; ea poate suferi modificări de 

diferite dimensiuni şi poate fi folosită atât la nivel tehnic şi operaţional cât şi în ceea ce priveşte 
formarea şi consolidarea culturii organizaționale; 

purtător de cuvânt, prezentarea unei poziţii comune, omogene a organizaţiei este benefica în 
relaţia cu mediul extern bazat pe competiţie şi presiuni crescute; capacitatea de asimilare a 
acestui rol de purtător de cuvânt este importantă pentru manager din prisma dezvoltării unei 
poziţii favorabile în ceea ce priveşte relaţia cu superiorii ierarhici, grupurile şi instituţiile 
interesate; 

antreprenor; deşi la o privire superficială putem considera că acest rol nu este caracteristic 
organizaţiilor publice, abordarea antreprenorială nu este doar posibilă ci şi necesară pentru 
managerul public; existenţa unui mediu în continuă schimbare, a unor conflicte ce privesc 
definirea ariilor de influenţă sau monopol în interiorul aparatului administrativ, presiunea venită 
din partea instituţiilor finantatoare sau a cetățeanului reprezintă doar câteva elemente care susţin 
o abordare ofensivă, dinamică; liderul organizaţiei publice trebuie nu doar să încerce o păstrare 
a poziţiei existente la un moment dat ci şi să identifice şi să speculeze oportunităţile apărute la 
un moment dat şi să iniţieze schimbări necesare unui interval specific. Spiritul antreprenorial 
presupune un lider intr-o continua căutare de „mai bine” în funcţionarea organizaţiei. 
managementul crizelor, diferitele crize care apar curent în activitatea rutinieră a managerului (şi 
care pot să îmbrace forme diferite - conflicte interne, pierderi la nivelul resurselor, etc) 
reprezintă o componentă majoră a activităţii manageriale; apariţia constantă a acestor probleme 
pune managerul în situaţii delicate referitoare la definirea prioritatilor (rareori lucrurile cele mai 
importante sunt plasate prioritar pe lista de activități operationale),si managementul timpului 
(lucrurile esenţiale ocupă puţin timp în timp ce activităţile secundare, de detaliu, din perspectiva 
rationalitatii manageriale, consumă mult timp şi energie); din acest punct de vedere este bine de 
realizat o distincţie între doi termeni care sunt deseori echivalati: urgenţa şi importanţă (nu 
neapărat ce este urgent este şi important); 

alocare de resurse; acest rol semnifică mai mult decât o simplă distribuire; deşi modelul 
tradițional administrativ se concentrează nu atât pe eficienţă (folosirea optimă a resurselor) cât 
pe respectarea procedurilor şi cadrului legal în utilizarea resurselor, managerul modern vede în 
acest rol o modalitate de control şi integrare organizaţională; distribuirea resurselor semnifică 
definirea de responsabilități şi priorităţi strategice precum şi deținerea controlului asupra 
funcționării organizaţiei, 

negociere; deşi serviciile publice pot părea a fi situate în afara unei logici a negocierii (în 
special în ceea ce priveşte funcţionarea internă) managerul public este direct implicat în acest 

proces dinamic; el trebuie să deţină calități semnificative in acest domeniu pentru a obţine 

beneficii pentru organizaţia sa; nivelul managerial deţine atribuţiile necesare pentru implicare 

cu succes într-o negociere (calităţi ce se referă la puterea deţinută şi încredere), deşi tipurile de 
negociere şi obiectivele acesteia pot fi diferite, managerii organizaţiei publice trebuie să îşi 
asume acest rol ca parte integrantă a activităţii proprii. 

Rolurile definite mai sus se pot integra în diverse combinaţii ce ţin de contextul existent şi 
abordarea specifică a liderului instituţiei; ele ne pot oferi însă o perspectiva complexă asupra 
multitudinii de provocări / oportunităţi cu care se confruntă liderul organizaţiei publice. Nu trebuie sa 
credem insa ca liderul organizaţiei este un „supraom” care poate asuma toate aceste roluri în mod direct 
si simultan - el are la dispoziţie delegarea si utilizarea muncii de echipa. 

Factorii ce pot influenţa performanţa organizației sunt multipli şi se plasează atît la nivel 
individual cât şi de grup (Yukl, 1994): 

- efortul individual 

- abilitățile subordonatului şi claritatea rolurilor desemnate (înţelegerea responsabilitatilor avute 
şi deținerea abilităţilor de realizarea a acţiunilor aferente) 

- organizarea muncii (strategii, obiective, utilizarea efectivă a resurselor) 

- cooperare şi muncă de echipă (identificarea cu grupul, schimbul de informaţii, idei, sprijinul 
reciproc, spiritul de corp) 

- resurse si suport (fonduri, echipament, personal, tehnică, informatie, asistenţă din partea altor 
unităţi) 

- coordonare externă (sincronizarea cu activităţi interdependente ale altor unităţi din interiorul 


sau exteriorul organizației). 


Identificarea acestor elemente stă la baza unei grile referitoare la tipurile de practici “tipice” 


pentru nivelul managerial: 


Luarea deciziilor. 

Planificare şi organizare: Determinarea obiectivelor pe termen lung şi a strategiilor, alocarea 
resurselor în funcţie de priorităţi, determinarea modului de utilizare a personalului şi resurselor pentru 
realizarea eficientă a obiectivelor şi de îmbunătăţire a coordonării, productivităţii şi eficacitatii unităţii 


organizaționale. 

Rezolvarea problemelor: Identificarea problemelor legate de activitatea organizaţiei, analizarea 
lor sistematică pentru descoperirea cauzelor şi soluțiilor aferente, implementarea soluţiilor pentru 
rezolvarea crizelor. 

Consultare: Consultarea membrilor organizaţiei înaintea luării unor decizii care îi vor afecta, 
încurajarea sugestiilor, participării în luarea deciziilor, încorporarea ideilor şi sugestiilor venite din 
partea altora în procesul de luare a deciziilor. 

Delegare: Permiterea şi stimularea asumării de responsabilităţi substanţiale de către 
subordonați, acordarea libertăţii de mişcare pentru aceştia în ceea ce priveşte procesele de muncă, 


luarea deciziilor, rezolvarea problemelor. 


Influentarea personalului organizaţiei 

Motivare şi inspiraţie: Folosirea tehnicilor de influențare ce apelează la sentimente şi emoţii sau 
logică pentru a provoca entuziasm în muncă, implicare în atingerea obiectivelor, răspuns pozitiv fata de 
cererile de cooperare, asistenţă, suport; oferirea unui exemplu în ceea ce priveşte un comportament 
corespunzător. 

Recunoaştere: Apreciere pentru performanţă, realizări semnificative şi contribuţii speciale; 
recunoaştere pentru contribuţia şi eforturile depuse de membrii organizaţiei. 

Recompensare: Acordarea de recompense precum creşteri salariale şi promovări pentru 


performanţe efective, realizări semnificative şi competenţă demonstrată. 


Construirea de relaţii 

Contacte: socializare informală, dezvoltarea de relaţii cu persoane ce reprezintă surse de 
informaţie sau suport, menţinerea contactelor prin interacțiuni periodice, incluzând convorbiri 
telefonice, corespondenţă, participare la evenimente mondene şi întâlniri. 

Managementul conflictelor şi construirea echipelor: Facilitarea rezolvării constructive a 
conflictelor şi încurajarea cooperării, muncii de echipă şi identificării cu unitatea de muncă. 

Dezvoltare profesională şi activități de mentor: furnizarea de consiliere în evoluţia carierei, 
facilitarea dezvoltării abilităţilor, dezvoltării profesionale şi avansării în carieră a subordonatilor. 

Sustinere: Comportament prietenesc, considerare, răbdare, acordare de ajutor, simpatie şi 
susținere fata de cei care sunt într-o situaţie dificilă, capacitate de ascultare a problemelor si 


plângerilor, luarea în considerare a intereselor celorlalţi. 

Furnizare-căutare de informaţie 

Monitorizare: Culegerea de informaţii referitoare la condițiile externe şi procesele de muncă, 
verificarea calităţii şi progreselor apărute în acest domeniu, evaluarea performanţelor indivizilor şi 
unităţii organizaționale, analizarea tendinţelor, activităţi de prognoză în ceea ce priveşte evenimentelor 
externe. 

Clarificarea rolurilor şi obiectivelor: Desemnarea de obiective, sarcini, furnizarea direcţiei de 
urmat, comunicarea clară a responsabilitatilor, termenelor, aşteptărilor în materie de performanţă. 

Informare: Diseminarea informaţiilor relevante despre decizii, planuri, activități către 
persoanele care au nevoie de ele în derularea activităţilor proprii, furnizarea de documente şi materiale 
scrise, răspuns faţă de cererile de informaţii de ordin tehnic. 


Sursă: G.A.Yukl, Leadership in Organizations, Prentice Hall, Englewood Cliffs, 1994, p69-72 


Perspectiva axata in principal pe relatia liderului cu subordonatii sau relationarea cu scopurile 
organizaţiei a fost dublată de un tip de abordare mai largă ce ia în considerare factori politici, istorici şi 
calitativi în definirea leadership-ului organizational. James Burns (1978) a realizat o distincţie foarte 
cunoscută între liderii tranzactionali şi cei transformationali. 

Primul tip se bazează pe o atitudine “comercială” în relaţia cu indivizii sau grupurile implicate; 
pe baza unor schimburi şi tranzacţii ce implică resurse diverse, informaţii, etc. el ii recompensează pe 
cei care îi furnizează suport şi realizează obiectivele de performanţă definite (toate acestea în ideea 
unor beneficii relationate cu propriul interes). Liderul transformational însă se raportează la un nivel 
mult mai elaborat, încercând să-i stimuleze pe indivizii sau grupurile din subordine să îşi definească şi 
atingă obiective superioare, spirituale, capabile să ofere satisfacţii profunde şi să relationeze activitatea 
organizațională cu considerente morale şi etice. 

Pornind de la teoria lui Burns, Bass (1990) a dezvoltat un chestionar (multifactor leadership 
questionnaire) pe baza căruia a identificat 7 factori ce stau la baza comportamentului liderului, grupati 
în 3 mari categorii: 

1. Liderul Transformational (factori): 
- Carisma. Încrederea subordonatilor în capacităţile liderului de a conduce si în calităţile 
personale ale acestuia. 
- Motivarea bazata pe inspiraţie. Capacitatea liderului de a inspira oamenii fata de o viziune 
anume, de a-i face sa creadă în ceva. 
- Stimularea intelectuala. Capacitatea liderului de a-i stimula pe oameni sa gândească, sa fie 


creativi. 

-  Considerarea individuala. Capacitatea liderului de a-i trata echitabil pe toţi membrii 
organizaţiei, acordând atenţie specificitatilor fiecărui individ în parte. 


2. Liderul tranzactional (factori): 


- Recompensele de contingenţă. Capacitatea liderului de a relationa eforturile depuse de membrii 
organizaţiei cu recompense. 
- Managementul prin excepţie. Capacitatea liderului de a interveni doar când apare o greşeala. 
3. Factorul de non-leadership. Acesta este bazat pe o atitudine de ,,laissez faire” în sensul 


unei atitudini absente si a unei lipse de implicare în luarea deciziilor. 


In timp ce primii 5 factori vizează un tip de atitudine activa a liderului ce caută performanţa 
organizaţională, ultimii doi factori se refera la un leadership pasiv, neinteresat sa urmărească sau sa 
obţină rezultate. 

Burns consideră că leadershipul transformational, prea des ignorat de abordările în domeniu, se 
referă în principal la recunoaşterea nevoilor reale, la exploatarea contradictiilor dintre diferitele valori 
şi dintre valori şi practică, la realinierea valorilor, la reorganizarea instituţiilor acolo unde este cazul şi 
la conducerea schimbării. Exercitarea unui leadership eficient din punct de vedere transformational 
presupune o conduită specifică din partea managerului. 

Bennis şi Nanus (1985) consideră că există o distincţie semnificativă între management-văzut 
ca realizarea performantă a acţiunilor specifice (atingerea obiectivelor în condiții de eficienţă şi 
eficacitate) — şi leadership (văzut ca definire a direcțiilor de acţiune, a activităților, valorilor, etc). 
Liderul creează o viziune a unui viitor de succes, capabilă să mobilizeze energiile organizaționale şi 
transmite această viziune membrilor organizaţiei pe căi formale sau informale. Deşi conştientizează 
abilităţile şi calităţile pe care le are şi se caracterizează printr-o atitudine de încredere de sine liderul isi 
identifică limitările şi încearcă să le depăşească atât prin evoluţie individuală cât şi prin formarea unei 
echipe valoroase în jurul său (echipă la care se raportează cu respect şi consideraţie. Considerarea 
colaboratorilor reprezintă un factor important al activităţii manageriale şi se situează la nivele diferite - 
respectul şi atenţia acordată subordonatilor, valorizarea muncii acestora, luarea în considerare a ideilor 
şi propunerilor venite din partea lor, etc. 

Adevăraţii conducători au capacitatea de a alege direcțiile cele mai bune de dezvoltare şi de a 
identifica ceea ce este cu adevărat important şi necesar; acest lucru presupune coerenţă în acţiune — atât 
în ceea ce priveşte luarea deciziilor cat şi în ceea ce priveşte relationarea obiectivelor cu mijloacele şi a 
declarațiilor cu faptele. Liderul de succes deţine, dincolo de cunoştinţele tehnice (esenţiale, pentru că 


de foarte multe ori oamenii au încredere în lider tocmai pe baza competenţei lui incontestabile), 

abilitatea de a-şi mobiliza subordonații prin structurarea unui mediu organizational bazat pe 
competenţă, spirit comunitar şi sentimentul utilității; el utilizează componenta spirituală şi cea 
intelectuală în tentativa de a inspira membrii organizaţiei. 

Relaţia intre manager si lider a suscitat întotdeauna dezbateri serioase - de la autori care 
considera ca vorbim despre acelaşi concept până la cei care considera ca operam cu doua categorii total 
diferite. In sinteza putem considera ca managerul se refera mai mult la controlul resurselor, organizare, 
control, măsurarea performantelor, etc. în timp ce liderul se refera la termeni precum viziune despre 
viitor, strategii, schimbare si asumare de riscuri. Diferenţa, în măsura în care ea exista, este legata de 
latura inspirationala a leadership-ului fata de cea oarecum „administrativa” a managementului. 

Întotdeauna au existat dezbateri şi puncte de vedere diferite în ceea ce priveşte relaţia între 
capacităţile intelectuale şi cele de acţiune ale liderului; din acest punct de vedere existenţa unei singure 
componente poate avea rezultate negative: un lider ce accentuează prea mult latura pur intelectuală 
poate evita la nesfârşit luarea unei decizii datorită dorinţei de a face alegerea “perfectă”, până la cel mai 
mic detaliu; pe de altă parte un lider ce accentuează doar “acţiunea” poate lua decizii dezastruoase 
bazate pe o lipsă de raționalitate care afectează puternic poziţia şi capacităţile organizaţiei. 

În mod evident, realizarea unei combinaţii între cei doi factori (analitic şi normativ) este nu doar 
de dorit ci şi necesară. De asemenea liderul organizaţiei publice trebuie să înţeleagă faptul că asumarea 
acestui rol presupune curajul de a lua decizii, adică asumarea de alegeri, privilegierea unor soluţii, 
angajarea într-un mediu conflictual. 

Luarea deciziei nu semnifică doar realizarea de alegeri ci şi renunțare la soluţii alternative; 
pentru fiecare persoană sau grup multumite de o decizie există persoane sau grupuri corespondente care 
nu vor fi de acord sau vor fi ostile faţă de aceasta şi fata de decident. 

Sfera deciziei este inseparabilă de ideea asumării de riscuri, iar acest lucru nu reprezintă o 
abordare comună administraţiei publice, axată tradiţional pe servirea interesului public, aplicarea legii, 
respectarea procedurilor, etc; selectarea funcţionarilor publici nu se bazează pe calităţi ce ţin de 
asumarea riscurilor iar complexitatea aparatului administrativ face ca procesul decizional să fie foarte 
complicat. 

Ocuparea poziţiei de lider al organizaţiei publice semnifică deci curajul de a lua decizii, de a le 
aplica şi de a nu ceda multiplelor presiuni ce vizează modificarea sau anularea lor; în general ea 
semnifică implicarea într-un mediu conflictual, administrativ şi politic, şi acceptarea funcţiilor, rolurilor 
şi caracteristicilor specifice: negociere, compromis, presiuni multiple, obţinerea suportului intern şi 


extern (instituţii sau public), etc. 

Totodată liderul trebuie să fie conştient de limitările sale - tehnice, intelectuale, relationale - si 
să înţeleagă rolul său esenţial în cadrul organizaţiei ce semnifică nu doar menţinerea acesteia la un 
nivel ridicat de funcţionare ci şi definirea viitorului ei şi conducerea proceselor de schimbare si 
transformare. 

Organizaţia publică semnifică un spaţiu complex, caracterizat de realităţi şi percepții diverse; 
acest lucru necesită din partea liderului o viziune integrată bazată pe diferitele dimensiuni ale 
organizaţiei (Bolman, Deal, 1997) — dimensiunea structurală, dimensiunea resurselor umane, 
dimensiunea politică, dimensiunea simbolică — ca şi pe realităţile mediului public dominate de 
constrângeri, conflicte, nesiguranţă şi mobilitate. 

Conceperea liderului organizației din perspectiva celor patru dimensiuni ne poate oferi o 
viziune interesantă asupra complexităţii fenomenului; concentrarea liderului pe dimensiunea 
structurală semnifică un accent deosebit pus pe eliminarea nesigurantei, confuziei şi ambiguitatii prin 
definirea unor structuri funcţionale (clare şi raţionale) şi a relaţiilor între acestea şi mediu. Odată ce se 
consideră că problemele majore ale organizaţiei nu se datorează limitărilor personale ci minusurilor în 
organizarea structurilor, atenţia liderului trebuie să fie acordată obiectivelor, faptelor, logicii şi raţiunii 
şi nu elementelor de personalitate; odată ce totul este clar la nivelul rolurilor, proceselor şi obiectivelor, 
organizaţia va funcţiona corespunzător. 

Liderii structurali îşi cunosc şi realizează foarte bine atribuţiile, consideră schimbările de 
structură în relaţie cu strategiile organizaționale şi cu mediul, acordă o atenţie crescută nivelului de 
implementare şi sunt interesaţi de adaptarea unor modele funcţionale. Elementele negative ale acestei 
abordări se referă în principal la neglijarea tuturor factorilor ce nu se plasează în interiorul prevederilor, 
structurilor şi politicilor raţionale şi formale definite; ea tinde să acorde un loc disproporționat 
autorităţii şi să trateze inflexibil relaţia cu subordonații. 

Liderul axat pe resursa umană porneşte de la postulatul conform căruia oamenii reprezintă 
punctul central al organizaţiei; odată ce el va răspunde nevoilor acestora şi îi va susţine în atingerea 
scopurilor loialitatea şi angajarea lor vor asigura succesul organizaţiei; rolul liderului se referă aici în 
principal la motivare, susținere, deschidere, participare. Liderul de acest gen crede în potenţialul 
resursei umane, este vizibil şi accesibil, comunicativ şi capabil să îi mobilizeze pe alții. Această 
perspectivă tinde însă să privească oarecum naiv natura umană, nu întotdeauna plasată în căutarea 
evoluţiei şi colaborării; integrarea intereselor indivizilor şi organizației nu reprezintă o sarcină facil de 
îndeplinit. 

Perspectiva politică a leadership-ului consideră că managerii trebuie să ia în considerare 


realitatea politică în activitatea lor; în interiorul şi exteriorul organizaţiei vor exista întotdeauna grupuri 

de interes care vor intra in conflict pentru deținerea unor resurse limitate; odată ce acest lucru este 
acceptat liderul trebuie să se angajeze în identificarea surselor de influenţă şi în construirea unor baze 
de putere, în managerierea conflictelor, în oferirea oportunităţilor de negociere şi identificare a 
intereselor comune, în întărirea coeziunii interne (grupurile lipsite de acest element tind să fie 
vulnerabile în fata unor actori externi bine pregătiţi şi dotați). 

Liderii ”politici” identifică clar ceea ce doresc şi ceea ce pot obţine, evaluează distribuţia puterii 
şi intereselor, construiesc relaţii cu grupurile influente şi se bazează în principal pe negociere şi 
persuasiune. Această perspectivă poate fi criticată datorită pericolului dezvoltării unei viziuni cinice, 
bazate doar pe realizarea intereselor proprii pe baza desconsiderării totale a unor concepte precum 
colaborare, rațiune, interes comun, comunitate, etc. 

Abordarea simbolică consideră că cea mai importantă componentă a leadership-ului se referă la 
inspiraţie - oferirea pentru subordonați a ceva in care să creadă. Liderul simbolic se bazează pe 
construcţia unei culturi organizaționale care să furnizeze coeziunea şi eficacitatea organizaţiei; el se 
foloseşte de istorie, tradiţii, simboluri, slogane, etc. pentru construcția unei identități unice a 
organizaţiei, pentru stimularea pasiunii şi implicării şi pentru oferirea unei viziuni legate de 
particularitatile şi importanța muncii depuse. Totuşi această abordare implică un grad de risc crescut 
datorită multitudinii de sensuri oferite de simboluri, ambiguitatii acestora şi capacității diferite de 
interpretare a persoanelor. 

Fiecare dintre aceste dimensiuni prezintă avantaje şi dezavantaje specifice; fiecare dintre ele 
poate reprezenta la un moment dat un curent “la modă” în management, însă practicarea unui 
leadership de succes presupune considerarea lor integrată; este dificil să solicităm acest lucru de la o 
singură persoană, dar liderul inteligent va şti să construiască în jurul său o echipă capabilă să îşi asume 


diferitele funcţii corespunzătoare. 


O concluzie importanta în evaluarea leadership-ului organizational se referă la înţelegerea 
faptului că acest fenomen reprezintă un proces de interacţiune socială şi că succesul sau insuccesul 
liderului este definit si în funcţie de contextul cultural. Fiecare cultura are aşteptări specifice fata de 
ceea ce este „corect” si „de succes”. Triandis (1993, p.171) afirma: „Cultura este pentru societate ceea 
ce memoria este pentru indivizi. Ea este depozitară a ceea ce a funcţionat şi ceea ce nu a funcţionat în 
trecut”. Relationarea leadership-ului cu cultura organizaţională este inevitabilă pentru înţelegerea 
modelelor performante de conducere a organizaţiei. Ne putem întreba: liderul de succes din România 


este diferit de cel din alte societăţi (şi dacă da cum se explică acest lucru?). O altă problemă interesantă 

se referă la diferenţele între organizaţii şi comunităţi (Ar avea vreo şansă primarul Iaşiului să fie ales ca 
primar la Cluj sau Bucureşti?). 

Fleet (1973) considera ca succesul organizational în cazul liderilor este dificil de atins şi bazat pe 
câteva elemente importante: 

- capacitatea de a învăţa din experienţă 

- capacitatea de autoevaluare realistă 

- capacitatea de a solicita şi accepta critica celorlalți 

- capacitatea de a fi un exemplu 

- capacitatea de a comunica 

- capacitatea de a delega 

- capacitatea de a defini o viziune organizaţională si de a-i inspira pe alții 

- capacitatea de a fi uman si de a înţelege oamenii 

Klerman si Levinson (1967) precum si Kernberg (1998) cred ca exista trei tipuri de aptitudini 
necesare pentru un lider de succes: 

a) Aptitudini tehnice: cunoştinţele în domeniul particular în care acţionează organizaţia. 
Acestea tind sa aibă o importanta invers proporţională cu numărul nivelelor ierarhice ale 
organizaţiei si nivelul la care este plasat liderul. In organizațiile mari se pare ca la 
nivelele mari sunt importante aptitudinile conceptuale, iar la nivelele medii si inferioare, 
cele tehnice. 

b) Aptitudini conceptuale ce relaţionează cu inteligenţa liderului si se reflecta în 
capacitatea de a dezvolta planuri realiste pe termen lung. 

c) Aptitudini umane. Aceste aptitudini tin în principal de personalitatea liderului şi 
reprezintă o combinaţie interesanta de elemente care ii permit sa interacţioneze cu 
succes cu oamenii si sa îşi exercite în siguranţa atribuţiile (siguranţa personală, 
acceptare a criticilor raţionale şi o anumita “suspiciune” instituţională fără de care 
liderul poate fi excesiv de naiv si, ca atare, vulnerabil la agesivitatea continua si 
inevitabila fata de el din interiorul si exteriorul organizației). 

Bennis si Nanus (1985) au iniţiat o cercetare asupra 60 de organizaţii private si 30 de organizaţii 
publice bazata pe interviuri nestructurate cu manageri de succes (axate pe elemente precum: puncte 
puternice / slabe ale liderului, filosofia manageriala, decizii importante în cariera, etc). Pe baza acestei 
cercetări ei au afirmat ca există câteva cauze care stau la baza succesului în leadership: 


- Capacitatea de a articula o viziune efectiva asupra dezvoltării organizaţiei (strategie) 

- Capacitatea de a comunica aceasta viziune cu claritate si altor membri ai organizaţiei, 

construind scopuri comune şi împărtăşite 

- Capacitatea de a fi perceput ca o persoana de încredere, pe care te poţi baza, prin angajarea 

clara pe termen lung fata de viziunea si scopurile organizaţiei 

- Capacitatea de a folosi la nivel maxim resursele personale de inteligenta si energie, pe baza 

unei încrederi personale ferme în succesul organizaţiei. 

Liderii se găsesc în toate domeniile vieţii unei societăţi, dar calitatea lor variază în mod 
semnificativ. In sinteza problema principala nu se refera la ceea ce sint liderii buni ci la ceea ce fac 
acestia (Yukl, Lepsinger, 2004). Mai mult decât atât, vorbim nu numai de a face ceea ce trebuie pentru 
binele organizaţiei ci şi de a face acest lucru la momentul potrivit, ceea ce presupune capacitatea de a 
evalua corect o situaţie şi a lua cele mai bune decizii în contextul existent. Ca atare cei doi autori 
propun un tip de leadership flexibil, axat pe: 

- flexibilitate ca răspuns la un context în continua schimbare 

- capacitatea de a găsi un echilibru între cerinţe diferite, aflate uneori în competiţie 


- necesitatea unei acţiuni coordonate a diferiților lideri situaţi la nivele organizaționale diverse. 


Studierea leadership-ului ne demonstrează importanţa înţelegerii complexităţii acestui fenomen 
organizational. O analiza completa trebuie sa bazeze pe conexiuni complexe intre personalitatea 
managerului, elemente de structura organizaţională, calitatea grupului, procesele organizationale, 
mediu, etc. De asemenea trebuie sa accentuam aici importanta pe care liderul organizaţiei publice 
trebuie sa o acorde educaţiei şi pregătirii iniţiale si continue în domeniul de activitate. 

Importanţa factorului leadership în cazul reformei administrative este evidentă. Totuşi, de foarte 
multe ori perspectiva asupra acestui domeniu tinde a fi simplistă, lucru care poate duce la dezvoltarea 
unor modele manageriale inadecvate şi poate afecta pregătirea şi percepţia nivelului managerial. 
Leadership-ul organizaţiilor moderne trebuie să ia în considerare elemente complexe - de la mediu şi 
natura relaţiilor la structura şi valorile organizaţiei; acestea sunt dublate de caracteristicile specifice ale 
domeniului public, ce complică lucrurile şi mai mult; realitatea existenta nu semnifică însă numai 
existenţa unor obstacole majore ci şi apariția unor oportunităţi de care managerul inteligent poate 


profita în ideea reformării şi definirii viitorului organizaţiei. 

Concluzii. 
Administraţia publică din România trebuie să se schimbe şi să funcţioneze mai performant. 
Acest lucru este cerut de evoluţia societăţii româneşti, de integrarea în noul context internaţional şi de 
evidenţa unei functionari lipsite de eficienţă şi eficacitate. Reforma administrativă din tara noastră este 
plasată între o fază de organizare pre-birocratica şi dorinţa de a evolua înspre o fază post-birocratică 
axată pe „reinventarea guvernământului” (Osborne si Gaebler, 1993) şi noul management public. 
Sansele ei de reuşită sunt direct proporţionale cu capacitatea de a initia şi implementa sisteme de 
management performante în sectorul public. 
Multe din problemele cu care se confrunta administraţia publica romaneasca ţin de domeniul 
managementului public: 
- lipsa unei culturi organizationale antreprenoriale în cadrul organizaţiilor publice 
- o abordare „legalistă” a procesului administrativ 
- limitări în ceea ce priveşte capacitatea de planificare strategica a instituţiilor publice 
- limitări în ceea ce priveşte managementul proiectelor în instituţiile publice 
- lipsa unor sisteme integrate de măsurare a performantelor în organizaţiile publice 


- greutatea constituirii unor reţele de reforma administrativa funcționale 


Aceste exemple (alâturi de multe altele) sunt de natură a evidenția necesitatea cunoaşterii şi 
aplicării managementului public în administraţia publică din România. Sperăm ca aceasta carte să ofere 
un anumit sprijin celor interesaţi. 

Chestionar de autoevaluare: 
Pe baza grilei Blake Mouton, realizati o analiza a tipului de leadership intalnit in cadrul institutiei in 


care ati efectuat practica profesionala? 


146 


Bibliografie generala 


l. 
2: 


Adorno, T, et al, The Authoritarian Personality, Harper, New York, 1950 
Allison, G.T., Public and Private Management: Are They Fundamentally Alike în All 


Unimportant Respects?, în Jay M. Shafriz, Classics of Public Administration, Harcourt Brace 
College Publishers, 1997 
Alvesson, M, Understanding Organizational Culture, Sage, 2002 


Ansoff, H. I., The New Corporate Strategy, John Wiley, New York, 1988 


Ansoff, H.I., Corporate Strategy: An Analytic Approach to Bussiness Policy for Growth and 
Expansion, Mc Graw Hill, New York, 1965 
Archer, M., Social Origins of Educational Systems, Sage, London,1979 


Argyris, C, Schon, D.A., Organizational Learning II: Theory, Method and Practice, Addison 
Wesley, Reading, 1996 
Auby, J.F., Management Public - Introduction Generale, Sirey, Paris, 1996 


Bache I., Different Seeds în the same plot? Competing models of capitalism and the incomplete 
contracts of partnership design, Public Administration, 79, 337-359, 2001 


. Bardach,E., Getting agencies to work together: the practice and theory of managerial 


craftsmanship, Brooking Institution, 1998 


. Bariali, A., La modernisation de l’ administration, Librarie Generale de Droit et de 


Jurisprudence, Paris, 1994 


. Barley, S.R., The Allignment of Technology and Structure Through Roles and Networks, 


Administrative Science Quarterly, 35,1990 


. Bartoli, A., Le Management dans Les Organisations Publiques, Dunod, Paris, 1997 


. Barzelay, M, Breaking Through Bureaucracy: A new Vision for Managing in Government, 


University Of California Press, Berkeley, 1992 


. Bass, B.M., ed. Stogdill’s Handbook of Leadership, Free Press, New York, 1981 


. Bass,B.M. si Avolio, B.J., Manual for the multifactor leadership questionnaire, Consulting 


Psychologist Press, 1990 


. Beck, B.E.F.si Moore, L.F., Linking the Host culture to organizational variables, 1985 


. Beetham, D., Bureaucracy, Open University Press, 1987 


. Behn R. D, Rethinking Democratic Accountability, Brookings Institution, 2001 
. Bendor, J., Parallel Systems, University of California Press, Berkeley, 1985 


. Benn, S. si Gaus, G., Public and Private in Social Life, Croom Helm, London, 1983 
. Bennis, W si Nanus, B, Leaders: the strategies for taking charge, Harper si Row, New York, 


1985 


. Bennis, W. si Nanus, B., Leaders: The Strategies for Taking Charge, HarperCollins, New 


York,1985 


. Blake, R.R. and Mouton, J.S., The Managerial Grid III, Gulf Publishing, Houston, 1985 
. Blau, P., Exchange and Power, Wiley, Chichester, 1964 


. Bolman, L.G. şi Deal, T.E., Reframing Organizations, Jossey-Bass, San Francisco,1997 


147 


27. 


28. 


29. 


30. 


31. 


32: 


33. 


34. 
35. 


36. 


37. 
38. 


39. 


40. 


41. 
42. 


43. 


44. 


45. 
46. 


47. 


Boston, J., Lessons from Antipodes, Next Steps: Improving Management in Government?, 
Aldershot, Dartmouth, 1995 


Bovens M-7he Quest for responsibility: Accountability and Citizenship în Complex 
Organizations, Cambridge University Press, 1998 
Bozeman B., şi Straussman, J.D., Public Management Strategies, Jossey Bass, San 


Francisco, 1990 

Bozeman, B., All Organizations are Public: Bridging Public and Private Organizational 
Theories, Jossey- Bass, San Francisco, 1987 

Brown, D, Management’s Hidden Enemy and What Can Be Done About It, Lomond, Mt. Airy, 
MD, 1987 


Bryson JM si Alson, F.K., Creating and implementing your strategic plan, Jossey Bass, San 
Francisco, 1996 
Bryson, J.M., Strategic Planning for Public and Nonprofit Organisations: A Guide to 


Strenghthening and Sustaining Organisational Achivements, San Francisco, Jossey Bass, 1995 
Buchanan, G.N., Wholey, J.S., Federal Level Evaluation, Evaluation, 1972 


Burgeois, L.J., Strategy and environment: a conceptual integration, Academy of Management 
Review, January, 1980 


Burningham, D., Performance Management and the Management of Professionals in Local 
Government, in Output and Performance Measurement in Government: the State of the Art 
(Ed.M. Cave, M.Kogan, R. Smith), Jessica Kingsley, London, 1990 

Burns, J.M., Leadership, Harper&Row, New York,1978 

Butt, H. si Palmer, R., Value for Money in the Public Sector: The Decision Maker’s Guide, 
Basil Blackwell, Oxford, 1985 


Carroll Shartle, Studies of leadership by interdisciplinary methods in Grace, A.G. (ed), 
Leadership in American education, University of Chicago Press, 1950 
Cave, M.., Hanney, S. & Kogan, M., The Use of Performance Indicators in Higher Education: 


A Critical Analysis of Developing Practice, Jessica Kingsley Publishers,London; 1991 
Chandler, A.D., Strategies et Structure de l’entreprise, Editions d’Organisation, Paris, 1989; 


Chandler, A.D., Strategy and Structure: Chapters in the History of the American Industrial 
Enterprise, MIT Press, Cambridge, 1962 

Chemers, Martin M., An Integrative Theory of Leadership, Lawrence Erlbaum, New Jersey, 
1997 

Chevallier, J. şi Loschak, D., Rationalite Juridique et Rationalite Manageriale dans 


l’Administration Francaise, in La Revue Francaise d’ Administration Publique, nr. 24, Oct.- 
Dec, 1982 
Chevallier, J., Science Administrative, PUF, Paris, 1986 
Clarke, M. şi Steward, J., The General Management of Local Government, Longman, 
Harlow, 1990 
Clausewitz, Karl von, War, Politics, and Power, Regnery Publishing,Inc, Washington, D.C., 
U.S.A., 1997 

148 


. Cohen, A, Two Dimensional Man. An essay în the Anthropology of Power and Symbolism în 


complex society, Routledge, 1974 


. Collier, N., Fishwick F.,si Johnson,G., The processes of strategy development în the public 


sector, in Johnson, G, Scholes, K, Exploring Public Sector Strategy, Prentice Hall, 2001 


. Cronbach, L.J., Toward Reform of Program Evaluation: Aims, Methods and Institutional 


Arrangements, Jossey Bass, San Francisco, 1980 


. Cyert, R.M., March, J.G., A Behavioral Theory of the Firm, Prentice Hall, Upper Saddle River, 


N.J.,1963 
David, F.R., Strategic Management, Macmillan, New York, 1993 


. Day, P. şi Klein, R., Accountabilities: Five Public Services, Tavistock, London, 1987 
. Deal, T.E. si Kennedy, A.A., Corporate culture: The rites and rituals of corporate life, Addison 


Wesley, 1982 


. Diamond, S., In search of the primitive, Transaction Publishers, 1969 
. Downs, A., Inside Bureaucracy, Little Brown, Boston, 1967 


. Drucker, P, Managing for Results, Harper and Row, New York, 1964 
. Drucker, P, The Deadly Sins în Public Administration, Public Administration Review, Vol.40, 


nr.2., martie/ aprilie, 1980 


. Drucker, P., Management: Tasks, Responsibilities and Practices, Heinemann, London, 1974 


. Dunleavy, P, Democracy, Bureaucracy and Public Choice,- Economic Explanations in Political 


Science, Wheatsheaf, Harvester, 1991 


. Dunshire, A, Administration: The World and the Science, Martin Robertson, Londra, 1973 
. Dupuy, F., Thoenig, J.C., Sociologie de l’administration francaise, Armand Colin, Paris, 1983 
. Eadie, D.C., Identifying and Managing Strategic Issues: From Design to Action, in J. Rabin, 


G.J.Miller si W.B.Hildreth(eds) Handbook of Strategic Management, Marcel Dekker, New 
York, 2000 


. Fayol, H, General and Industrial Management, Pitman, New York, 1949 
. Fiedler, F.E. A contingency model of leadership effectiveness, in L.Berkowitz (ed), Advances in 


experimental social psychology (vol.1,p.149-190), Academic Press, 1964. 


. Fiedler, F.E.& Chemers, M.M., Improving leadership effectiveness: The leader match concept, 


Wiley, 1984 


. Fiedler, F.E., A Theory of Leadership Effectiveness, McGraw- Hill, New York,1967 


. Fiedler, F.E., A theory of leadership effectiveness, McGraw-Hill, 1967 
. Fisk, D, Kiesling, H., Muller, T., Private provision of public services: An Overview, Urban 


Institute, Washington, DC, 1978 


„ Fleet, J.K, The 22 biggest mistakes managers make and how to correct them,: Parker 


Publishing Co., New York, 1973 


. Flynn, N, Public Sector Management, Harvester Wheasheaf, 1990 
. Frederickson, H G, Comparing the Reinventing Government with the New Public 


Administration, Public Administration Review, vol.56, nr.3, 1996 


149 


73. 


74. 


75. 
76. 


77. 
78. 
19. 
80. 


81. 
82. 


83. 


84. 


85. 


86. 


87. 


88. 


89. 


90. 


91. 


92. 


93. 


94. 


95. 


French, J.B., Raven, B., The bases of social power, in Cartwright, D., Zander, A.F. (eds), Group 
Dynamics: Research and Theory, Row Peterson, Evanston, IL, 1960, p.607-623 
French, J.R.P. şi Raven, B., The Bases of Social Power, în Studies în Social Power, ed. Dorwin 


Cartwright, Ann Arbour Michigan, 1959 
Galbraith, J.R., Designing Complex Organizations, Addison Wesley, Reading, 1973 
Gardner, J.W., No Easy Victories, Harper Colophon Books, Harper& Row, New York, 1968 


Gary Yukl, Richard Lepsinger, Flexible Leadership, Jossey Bass, 2004 

Gellhorn, E si Levin, R.M., Administrative Law and Process, West Publishing, 1990 

Glenn S., Public Personel Administration, Harper & Row, 1983 

Gluck,F, Kaufman, S si WalleckA.S., The four phases of strategic management, Journal of 
Business Strategy, 2 ,9-21, 1982 

Goodin, R., The theory of Institutional Design, Cambridge University Press, Cambridge, 1996 


Gordon, L.V., Survey of Interpersonal Values: Revised Manual, Science Research Association, 
Chicago, 1976 

Gore, A., The Best Kept Secrets in Government: a Raport to President Bill Clinton, 
Washington, DC, US Government Printing Office, National Performance Review, 1996 
Gortner, H., Mahler, J., Nicholson, J.B., Organization Theory, a Public Perspective, Harcourt 
Brace& Company, Forth Worth, 1997 

Gregory, R., Political Responsibility for Bureaucratic Incompetence: Tragedy at Cave Creek, 
Public Administration, 76:3, 1998 


Griffiths, Sir R, Does the public serve? The consumer dimension, Public Administration , 66 
(2), 195-204, 1988 

Gulick, L si Urwick, L.F. (eds), Papers on the science of administration, Institute of Public 
Administration, New York, 1937 

Halpin,A.W. & Winer,B.J., A factorial study of the leader behaviour descriptions, in 
R.M.Stogdill & A.E.Coons (eds), Leader behavior: Its description and measurement. Ohio, 
1957 

Harrison, S. si Pollit, C., Controlling health professionals: the future of work and organization 


in the NHS, Open University Press, Buckingham, 1994 

Hax, A.C. si Majluf, N.S., Strategic Management: An Integrative Perspective, Englewood 
Cliffs: Prentice Hall, 1984 

Heath, C, Gonzales, R., Interaction with Others Increases Decision Confidence but Not 
Decision Quality, in Organizational Behavior and Human Decision Processes, 61, 1995 
Hennessy, P, Whitehall, Secker& Warburg, London, 1989 

Hermel, L., Romagni, P., Le marketing public, Economica, Paris 1996. 

Hersey, P. si Blanchard, K.H., The Management of Organizational Behavior, Prentice Hall, 
Upper Saddle River, N.J., 1977 

Hintea, C si Ringsmuth, D.C., Public Administration Education: Romania. in Verheijen, Tony 
and Juraj Nemec (eds.) 2000. Building Higher Education Programmes in Public Administration 
în CEE Countries. Bratislava, NISPAcee/ EGPA; 


150 


96. Hofstede, G., Culture’s consequences: International Differences în work related values, Sage, 
1984 
97. Hofstede, G., Neuijen, B., Ohavy, D. si Sanders, G., Measuring Organizational Culture: A 


Qualitative and Quantitative Study Across Twenty Cases, Administrative Science Quarterly, 
1990 


98. Hofstede,G, Cultural Constrains in Management Theories, Academy of Management 
Executive, 7, 1, 1993 
99. Hofstede,G, et al, Measuring Organizational Cultures: A qualitative and quantitative study 


across twenty cases, Administrative Science Quarterly, 35, 286-316 


100.Hood, C, A Public Management for All Seasons?, Public Administration, vol.69, nr.1, 1991 

101.Hood, C, Beyond Progressivism: A New Global Paradigm in Public Management?, 
International Journal of Public Administration, vol.19, nr.2, 1996 

102. House, E.R., Evaluating with validity, Sage, Beverly Hills, 1980 

103.House, R.J. si Mitchell, T.R, Path Goal Theory of Leadership, Journal of Contemporary 
Business, 1974 

104.Hughes, O.E., Public Management and Administration. An Introduction, Palgrave, New York, 
1998 


105.Huxham C. and Vangen S., What makes partnership works?, in S. Osborne (ed), Public Private 
Partnership, Routlege, 2000 
106. Jackson, P., Public Service Performance Evaluation: A Strategic Perspective, in Public Money 


and Management, nr.8, 1993 


107. Jacques, E., A general theory of bureaucracy, Halsted, New York, 1976 

108. John Gargan, T. C., Sutton, Strategic Management in City Government, in J. Rabin, G.J.Miller 
şi W.B.Hildreth(eds) Handbook of Strategic Management, Marcel Dekker, New York, 2000 

109. Johnson, G si Scholes, K, Exploring Public Sector Strategy, Prentice Hall, 2001 

110. Johnson, R, Kast, F., Rosenzweig, J., The theory and Management of Systems, McGraw Hill, 
1963 

111.Jreisat, J. E., Managing Public Organizations, A Developmental Perspective on Theory and 
Practice, Paragon House, 1992 

112.Jreistat J. E., Public Organization Management, The Development of Theory and Process, 
Quorum Books, 1997 

113.Kanter, R.M. si Summers, D., Doing well while doing good: dilemmas of performance 


measurement in non profit organizations and the need for a multi-constituency approach, in The 
Non- Profit Sector: A Research Handbook, Yale University Press, Yale,1987 
114.Kanter, R.M., Men and Women of the Corporation, Basic Books, New York, 1977 


115.Katz D si Kahn,R.L, Human organization and worker motivation, in L.R.Tripp (ed), Industrial 
productivity, Madison, 1951 
116.Kaufman,H, 1960, The forest ranger, John Hopkins Univ.Press, 1960 


117.Keesing, R.M., Theories of culture, Anual Review of Anthropology, 3, 73-79 


151 


118.Kelley, R.W., In praise of followers, Harward Bussiness Review, Nov/Dec/:143, 1988 

119.Kernberg, Otto F., Ideology, Conflict and Leadership în Groups and Organizations, Yale 
University Press, 1998 

120. Kester, I.H., Painter, C. şi Barnes, C., Management in the Public Sector, International Thomson 


Business Press, Oxford, 1997 


121.Kettl, D.F., Managing on the frontiers of knowledge: the learning organization, in 
Graham,P.W., Romzek, B.S.and Associates, New Paradigms for Government, Jossey Bass, San 
Francisco, 1994 

122.Kickert,W.J.M., Public Management and Administrative Reform in Western Europe, Edward 


Elgar Publishing, Cheltenham, 1997 
123.Kilman,RH, Five steps to close the culture gap, in Kilman, RH, Saxton,M, Serpa,R et al (eds), 


Gaining Control of Corporate Culture, Jessey Bass, 1985 


124.Klerman, G si Levinson, D.J., The clinical executive: Some problematic issues for the 
psychiatrist în mental health organizations. Journal for the Study of Interpersonal Processes nr. 
30, p. 3-15, 1967 

125.Konig, K., On the critique of New Pubic Management, Speyer, Speyerer Forschungsberichte, 


1996 


126.Kotler, J.P., The leadership factor. The Free Press, New York, 1988 
127.Kotler, P., Marketing for Non-Pprofit Organizations, Prentice Hall, 1975 


128.Kouzes J.M. si Posner BZ, The Leadership Challenge, Jossey Bass, San Francisco, 1987 

129.Kunda,G, Engineering Culture: Control and Commitment in a High Tech Corporation, Temple 
University Press, 1992 

130.Larry, D. Terry, Leadership of Public Bureaucracies, Sharpe, New York, 2003 

131.Laufer, R., Burlaud A., Management public, Gestion et Legitimite, Dalloz, Paris, 1980 

132.Leemans, A(ed), The Management of Change in Government, Institute of Social Studies, 
Martinus Nijhoff, 1976 


133.Lewin,K, Lippitt,R, White,R.K, Patterns of aggressive behavior in experimentally created social 
climates, Journal of Social Psychology,10, 271-301 
134. Lindblom, C.E., Politics and Market, Basic Books, New York, 1977 


135.Lindblom, C.E., The science of muddling through, Public Administration Review, XIX, 79-88, 
1959 

136.Linder,S, Coming to terms with the public private partnership: a grammar of multiple 
meanings, in P. Rosenau (ed), Public Private Policy Partnerhips, MIT, 2000 2000 

137.Louis, M. R., An investigator’s guide to workplace Culture, in Frost P J et al (Eds), 


Organizational Culture, Sage, 1985 
138.Louis, MR, Organizations as culture bearing milieux, în L.R. Poundy et al (eds), Organizational 
Symbolism, Greenwich, 1980 


139.Lovelock, C. şi Weinberg, C., Marketing for Public and Non- Profit Managers, Wiley, New 
York, 1984 

140. Lowndes V. and Skelcher C., The dynamics of of multi-organizational partnership: an analysis 
of changing models of governance, Public Administration, 76(2), 313-334, 1998 


152 


141.Luckman, B.PL, T, The social construction of reality, Garden City, New York, 1966 

142. March J.G, si Olsen, J.P, The new institutionalism:organizational factors în political life, 
American Political Science Review,78, 734-749, 1984 

143. March, J, Olsen J, Democratic Governance, Free Press, New York, 1995 


144.March, J. C., Organisations, Wiley, New York, 1958 

145.March, J.G şi Olsen, J.P, Rediscovering Institutions: the Organisational Basis of Politics, New 
York: Free Press, 1989 

146.Mayo E., The Human problems of an industrial civilization, Macmillan, New York, 1933 

147.Mc Gregor, D., The Human Side of Enterprise, Mc Graw Hill, 1960 

148.McCaffery, J.L., Making the Most of Strategic Planning and Management, in R.E.Cleary, N. 
Henry and Associates Managing Public Programs: Balancing Politics, Administration and 
Public Needs, Jossey Bass, San Francisco, 1989 

149.McCaskey, M.B., The Executive Challenge: Managing Change and Ambiguity, Pitman, 
Marshifield, 1982 

150.McKelvey, B., Organizational Systematics, University of California Press, Berkeley, 1982 

151.Merton, R.K., Social theory and social structure, The Free Press, 1957 


152.Metcalfe, L., Richards, S., Improving Public Management, Sage, London, 1990 
153.Miles, R.E. si Snow, C.C., Organisational Strategy, Structure and Process, New York, 
McGraw-Hill, 1978 


154. Miller, G,. Barrtley Hildreth, W, Handbook of Strategic Management, Marcel Dekker, 2000 
155.Mintzberg, H., The Nature of Managerial Work, Harper&Row, New York, 1973 


156.Mintzberg, H., The Structuring of Organizations, Prentice Hall, Upper Saddle River, N.J., 1979 

157.Montanari, J.R., Daneke, G.A. si Bracker, J.S., Strategic Management for the Public Sector: 
Lessons from the Evolution of Private- Sector Planning, in J. Rabin, G.J.Miller si Hildreth, 
W.B. (eds) Handbook of Strategic Management, Marcel Dekker, New York şi Base, 1989 


158.Moskow, M.H., Managing in the public sector: presidential address to the Industrial Relations 
Research Association, Center for Excellence in Government, Washington, DC, 1987 
159.Mueller, H E, Bureaucracy, Education and Monopoly: Civil Service Reforms in England and 


Prussia, Berkeley: University of California Press, 1984 
160. Nioche, J-P, L evaluation des politiques publiques, Economica, Paris ,1984 
161.Niskanen, W.A., Bureaucracy and Representative Government, Atherton Aldine, 1971 


162.Nutley S. si Osborne S..P., The Public Sector Management Handbook, Longman, 1994 
163.Nutt, P.C. si Backoff,R.W., Strategic Management of Public and Third Sector Organisations: a 


Handbook for Leaders, San Francisco, Jossey Bass, 1992 

164.0ECD, Assesing the Impact of Proposed Laws and Regulations , 1997 

165.OECD, Governance in Transition: Public Management Reform în in OECD Countries, OECD, 
Paris, 1995b 


166.0ECD, Managing Cross-Cutting Issue, PUMA, http//www.oecd.org/puma.strat/managing.htm, 
2001 


153 


167.0ECD, Performance Management în Government: Performance Measurement and Results- 
Oriented Manegement, 1994 

168.O0ECD, Strategies for Change and Reform în Public Management, Public Management Series], 
Paris, 1980 

169.Olsen, J.B. şi Eadie, D.C., The Game Plan: Governance with Foresight, Council of State 
Planning Agencies, Washington D.C., 1982 

170.Osborne, D., Gaebler, T., Reinventing Government: How the Entrepreneurial Spirit is 
Transforming the Public Sector, Plume, London, 1993 

171.Oshry, B., Seeing Systems: Unlocking the Mysteries of Organisational Life, Berrett- Koehler, 
San Francisco, 1995 

172. Ott, J.S., The Organizational Culture Perspective, Dorsey Press, Chicago, 1989 

173.Ouchi , W.Z., Theory Z: how American business can meet the Japanese challenge, Addison 
Wesley, 1981 


174.Parfit, D., Reasons and Persons, Clarendon Press, Oxford, 1984, 
175.Perrow, C., Complex Organizations: A Critical Essay, Random House, New York, 1986 
176. Peter J.Frost end all, Organizational Culture, Sage, 1985 


177.Peters, B G, Savoie D J, Civil Service Reform: Misdiagnosing the Patient, Public 
Administration review, vol.54, nr.5, 1994 

178.Peters, T. J. si Waterman, R.H., In Search of Excellence, Harper and Row, 1982 

179.Pierce, W.S., Bureaucratic Failure and Public Expenditure, Academic Press, Harcourt Brace 
Jovanovich Publishers, New York, 1981 

180.Pollit C., Bouckaert, G., Public Management Reform, a Comparative Analysis, Oxford 
University Press, New York, 2000 

181.Pollit, C. şi Harrison, S., Handbook of Public Services Management, Bleckwell, Oxford, 1992 

182.Pollitt C., The Essential Public Manager, Open University Press, 2003 


183.Pollitt, C, Managerialism and the Public Services, The Anglo American Experience, Blackwell, 
Oxford, 1990 

184.Pollitt, C, Managerialism and the Public Services: Cuts or Cultural Change in the 1990s, 
second edition, Oxford, Blackwell, 1993 


185.Pollitt,C, Measuring university performance: broadening or narrowing?, Higher Education 
Quaterly, 44, 1990 
186.Porter, M.E., Competitive Advantage, New York, Free Press, 1985 


187.Posavac, E.J., Carey, R.G., Program Evaluation, Prentice Hall, New Jersey, 1997 

188.Potter, J., Consumerism and the Public Sector: How Well Does the Coat Fit?, Public 
Administration, 66, 1988 

189.Presman, J, Wildavsky, A., Implementation, Berkeley, University of California Press, 1973 


154 


190.Pugh, D.S, and Hickson, D.J., Organization Structure and its context: the Aston programme, 
Saxon House, 1976 
191.Qatrebarbes, Betrand de, Usagers ou clients? Marketing et qualite dans les services publics, 


Les Edition D’ Organisation, Paris, 1996 
192.R.E.Quinn si J.Rohrbaugh, “A spatial model of effectiveness criteria: towards a competing 


values approach to organizational effectiveness”, Management Science nr. 29, p. 363-377, 1983 


193.Rabin J, Miller, G,. Barrtley Hildreth, W, Handbook of Strategic Management, Marcel Dekker, 
2000 
194. Rainey, H.G, Backoff, R.W. şi Levine, C., “Comparing Public and Private Organisations”, 


Public Administration Review, vol.36, 1976, p.233-244 

195.Rainey, Hal G., Understanding and Managing Public Organizations, Jossey Bass Publishers, 
San Francisco, 1997 

196.Ranson, S. şi Steward, J., Management for the Public Domain, St. Martin Press, New York, 
1994 


197.Rawl, J, A theory of Justice, Harvard University Press, 1971 
198.Rhodes, R.A.W., Beyond Westminster and Whitehall: the Sub-Central Governments of Britain, 


Gower, Westmead, 1988, 

199.Rhodes, R.A.W., Control and Power in Central- Local Government Relations, Gower, 
Westmead, 1981 

200.Riley, P., “A Structurationist account of political structures”, Administrative Science Quaterly 
nr.28, p.414-437 

201.Ring, P.S. si Perry, J.L., Strategic Management in Public and Private Organisations: 
Implications of Distinctive Contexts and Constraints, Academy of Management Review, 1985, 
p. 276-286 

202.Robbins, S.P., Organizational Behavior, Prentice Hall, New Jersey, 1986 

203.Ronald R. Sims, Managing Organizational Behavior, Quorum Books, London, 2002 

204.Rosen, B, Holding Government Bureaucracies Accountable, Praeger, New York, 1989 


205.Rosenau.P, The strengths and weakness of public private policy partnerships, in P.Rosenau (ed) 
Public Private Policy Partnerhips, MIT, 2000 

206.Rosenbloom D., Public Administration: Understanding Management, Politics and Law in the 
Public Sector, Ransom House, 1986 

207.Sanford, N., The approach of the authoritarian personality. In Psychology of Personality, 
ed.J.McCary, Logos Press, New York, 1956 

208.Sathe, V, Implications of corporate culture: A manager 's guide to action, Organizational 


Dynamics, 4-13, 1983 

209.Sathe,V, Culture and Related corporate realities: Text, cases and readings on organizational 
entry, establishment and change, Irwin, 1985 

210.Schein, E. H.,“Does Japanese Manageemnt Style Present a Message for American Managers?”, 


Sloan Management Review, 1981 


155 


211.Schein, E.H., Organisational Culture and Leadership: A Dynamic View, Jossey Bass, San 
Francisco, 1992 

212.Schick, A, Budgeting for Results: Recent Developments in Five Industrialized Countries, Public 
Administration Review, vol.50, nr.1, jan/feb 1990 

213.Scholes, K, Stakeholder mapping: A practical tool for public sector managers, in Johnson,G, 
Scholes, K, Exploring Public Sector Strategy, Prentice Hall, 2001 

214.Scott,R, Institutions and Organizations, Sage, 1995 

215.Scriven, M., Evaluation Thesaurus, Edgepress, 1981 

216.Scriven, M., The Methodology of Evaluation, in Perspectives of Curriculum Evaluation, ed. 
R.W.Tyler, R.M.Gagne, M.Scriven, Rand-McNally, Chicago, 1967 

217.Self, P, Government by the Market? The Politics of Public Choice, Macmillan, Londra, 1993 

218.Selznick, P., Leadership in Administration, Harper Collins, 1957 

219.Senge, P.M., The Fifth Discipline: The Art and Practice of the Learning Organization, 
Doubleday, New York, 1990 


220.Sergiovanni, J. si Corbally, J.E., Leadership and organizational culture, University of Illinois 
Press, 1984 


221.Shadish, W.R., Cook, T.D., Leviton, L.C., Foundation of Program Evaluation: Theories of 
Practice, Sage, Newbury Park,1991 

222.Shafriz, M, J, Hyde, A,C, Classics of Public Administration, Harcourt Brace College 
Publishers, 1997) 

223.Sherif, M si Sherif, C.W., Social psychology, Harper& Row, New York, 1969 

224.Siehl,C si Martin, J, The role of symbolic management: How can managers effectively transmit 
organizational culture? In Hunt J.G., Hosking, D.M., Schriesheim, C.A.si.Steward R.(Eds), 
Leaders and Managers: International perspectives on managerial behavior and leadership, 


Pergamon Press, 1984 


225.Simon, H., Administrative Behavior: a study of decision making processes in administrative 
organization, Macmillan, New York , 1947 

226.Sims, R. R., Managing Organizational Behavior, Quorum Books, London, 2002 

227.Smircich, L 1985. Is organizational culture a paradigm for understanding organizations and 
ourselves? in Frost P J et al (Eds), Organizational Culture, Sage, 1985 

228.Smircich, L., “Concepts of culture and organizational analysis”, Administrative Science 


Quarterly nr.28, p.339-358, 1983 


229.Smith, R and Weller,P(eds), Public Service Inquiries in Australia, University of Queenland 
Press, St. Lucia, 1978 
230.Starr, P, The Social Transformation of American Medicine, Basic Books, New York, 1983 


231.Steiss, A.W., Strategic management and organizational decision making, Lexington Books, 
1985 


156 


232.Steiss, A.W., Strategic Management for Public and Nonprofit Organizations, Marcel Dekker, 
New York, 2003 


233.Steward, J. si Walsh, K., Performance measurement: when performance can never be finally 
defined, in Public Money and Management, nr. 14, 1994 


234. Stewart J si Clarke, M, The Public service orientation: issues and dilemmas, Public 
Administration, 65 (2), 161-178, 1987 

235.Stewart J si Ranson S, Management in the public domain, Public Money and Management, 
8(2), p.13-19, 1998 

236.Stodgill, R.M., Personal factors associated with leadership: A survey of the literature. Journal 
of Psychology, 25, p.35-71 

237.Stoker, G, The Politics of Local Government, Basingstoke, MacMillan, 1988 


238.Stone A. si Stone D., Early Development of Education in Public Administration, in F.C. 
Mosher, ed, American Public Administration, 1975 

239.Strauss, L.C, Structural anthropology, Basi Books,1963 

240.Suchman, E., Evaluative Research: Principles and Practice in Public Service and Social Action 
Programs, Sage, New York, 1967 

241.Swiss, J.E., Public Management Systems, Prentice Hall, New Jersey, 1991 

242.Tabatoni, P, Jarniou, P., Les Systemes de Gestion, Politiques et Structures, PUF, Paris, 1975 

243.Taylor F. W., Principles of Scientific Management, Harper and Brothers, New York, 1911 

244.Thompson A.A.si Strickland, A.J., Strategic management: Concepts & Cases, Mc Graw Hill, 
Boston, 1996 


245. Toft, G.S., Synoptic (One Best Way) Approaches of Strategic Management, in J. Rabin, Miller, 
G.J. si Hildreth, W.B. (eds) Handbook of Strategic Management, Marcel Dekker, New York si 
Base,1989 


246.Triandis, H.C., The contingency model in cross- cultural perspective. In Chemers, M.M & 
Ayman, R. (eds), Leadership theory and research: Perspectives and directions (p-167-188), 
Academic Press, New York, 1993 

247.Trice H M si Beyer JM, The Culture of work organizations, Prentice Hall, 1993 

248.Trice, H.M. si Beyer, J.M., The Cultures of Work Organizations, Prentice Hall, New York, 
1993 

249.Truelson J. A, Blowing the Whistle on Systemic Corruption: On Maximizing Reform and 
Minimizing Retaliation, Corruption and Reform, vol.2, 1987 

250.Van Maanen J., Breaking in: Socialization to work, In R.Dubin (Ed), Handbook of Work 


organization and Society, Rand McNally, 1976 


251.Van Maanen si Barley, 1985, Cultural organization. Fragments of a theory, in Frost P J et al 
(Eds), Organizational Culture, Sage, 1985 
252.Vickers,J şi Wright, V, The Politics of Industrial Privatization in Western Europe: An 


Overview, West European Politics, vol. 11, nr.4, 1988 


253. Viriato, S.M., Verrier, P.E., Le management public, Presses Universitaire de France, Paris, 1993 


157 


254. Vroom, V.H. si Jago, A.G., Decision making as a social process: Normative and descriptive 
models of leader behavior, Decision Sciences, 5, 743-769., 1974 

255. Vroom, V.H. si Yetton, P.W., Leadership and decision making, University of Pittsburgh Press, 
1973 

256.W. North, Can Organizational Culture be Managed?, în Frost P J et al (Eds), Organizational 


Culture, Sage, 1985 


257.Waldo, D.,. The Enterprise of Public Administration, Chandler&Sharp Publishers Novato,Ca, 
1980 

258.Waldrop, M.M., Complexity: The Emerging Science at the Edge of Order and Chaos, Simon& 
Schuster, New York, 1992 

259.Wamsley, G.L. si Zald, M.N., The Political Economy of Public Organizations, Indiana 
University Press, Bloomington, Ind, 1976 

260.Wechleser, B. si Backoff, R.W., Policy Making and Administraton in State Agencies: Strategic 
Management Approaches, Public Administration Review, 1986, p.321-327 

261.Weill, Michel, Le Management Strategique, Armand Collin, Paris, 1992 

262.Weiss, C.H., The Circuitry of Enlightenment, Knowledge: Creation, Difusion, Utilization,1987 

263.Weiss, C.H., Using Social Research in Public Policy Making, Lexington, 1977 

264. Westerlund, G. şi Sjostrand, S., Organizational Myths, Harper- Collins, New York, 1979 

265.Wholey,J et all, Improving Government Performance, Jossey Bass, San Francisco, 1989 


266. Wildavsky, A, Speaking the truth to power: the art and craft of policy analysis, Little, Brown 
and Co, Boston, 1979 

267.Wilson W., The Study of Public Administration, Political Science Quarterly, II,1 (June), 
Reproduced in Shafriz J.M.and.Hyde A.C, eds, Classics of Public Administration, the Dorsey 
Press, 1987 

268. Yukl, G.A., Leadership in Organizations, Prentice Hall, Englewood Cliffs, 1994 


269.Zaleznik, A, Managers and leaders: Are they different? Harvard Bussiness Review, 55(5), 67- 
78, 1977 
270.Zanetti, L si Cunningham, R, Perspectives on Public Sector Strategic Management, in J. Rabin, 


G.J.Miller si W.B.Hildreth(eds) Handbook of Strategic Management, Marcel Dekker, New 
York, 2000 


158 


